
Benas Makinonas žiūrėjo, kaip dirbama Mersių 
rančoje. Viskas lygiai taip, kaip jo “Trijose uolose": kar- 
vidėse verda darbas, aptvaruose sniegas supluktas, iš 
kaminų kyla pilki dūmų stulpai. 

Tik viena neįprasta: sniege juoduoja apskritimas 
— ten neseniai degino veršelius. 

O ir Žmonių veidai. Jie rūškani, akys sunerimusios. 
Taip pat atrodo ir “Trijų uolų" kaubojai. Vilos pavyz- 
džiu, Benas liepė išstatyti apsaugą. 

Bet padėti Vilai jis nieko negali, ir todėl jo nuotai- 
ka bjauri. Gestu pasišaukė Vilą į šalį. 

— Man nėr kada su tavimi plepėti, — trumpai atsa- 
kė ji. Jos akyse nesimato baimės, tik nuovargis. Kur din- 
go koketė, su kuria šeštadienį jis ėjo į restoraną, gėrė 
vyną, 0 paskui tamsioje kino salėje krimto kukurūzų 
dribsnius? Tai būtų šaunu pakartojus tokią išvyką, ta- 
čiau Benas žinojo, jog dabar ne laikas apie tai kalbėti. 

— Girdėjau, tu pasiėmei du vaikinus iš “Aukštuti- 
nių upokšnių". 

— Taip, vakar jie persikėlė pas mus. 

Vila pažvelgė į Metą Bodiną, vieną iš dviejų naujo- 
kų. Jis jaunesnis, ir jį jau praminė Studentu. Plačiak- 


raštė skrybėlė pakrypusi ant rausvaplaukės galvos. Stu- 
dento veidas visai kaip berniūkščio, net ūsiukai nekei- 
čia įspūdžio. 

Nors Metas beveik to paties amžiaus kaip ir Vila, 
jai atrodo esąs dar pienburnis, kaip ir Bilis. Užtat Bo- 
dinas protingas, stiprus ir trykšte trykšta naujais už- 
mojais. 

Antrasis — Nedas Takeris. Raumeningas, liesokas 
neaiškaus amžiaus kaubojus saulės ir vėjo nugairintu 
veidu ir išblukusiomis žydromis akutėmis. Nedas visą 
laiką čiulpia cigaro nuorūką, beveik nepraveria burnos 
ir dirba kaip mulas. 

— Jie tinkami, — pasakė Vila. 

— Takerį neblogai pažįstu, — tarė Benas, pagal- 
vojęs, jog dabartinėmis aplinkybėmis už nieką negali- 
ma galvos dėti. — Jis šauniai darbuojasi lasu. Kiekvie- 
noje mugėje užima pirmąją vietą. O štai Bodinas, tas 
pasirodė neseniai, — Benas pažemino balsą. — Visai 
neseniai. 

— Man reikia Žmonių. Jeigu žudikas — vienas iš 
jų, aš linkusi, kad jis būtų šalimais. Tebūnie matomas, — 
ji atsiduso pagalvojusi, kad dabar reikėtų kalbėti apie 
orus, apie veršelius, o ne apie žudynes. — Mes neteko- 
me aštuonių veršelių, Benai. Ilgiau taip tęstis nebegali. 

— Vila, aš tiesiog nežinau, kuo tau padėti, — tarė 
jis, spausdamas jos alkūnę. 

— Niekuo, — atrėžė ji ir tuoj pat pasigailėjo, kad 
jos balsas nuskambėjo taip griežtai. — Kuo čia bepa- 
dėsi? Visa tai reikia išgyventi. Per dvi dienas nieko ne- 
įvyko. Galbūt tas tipas kur išsidangino. 

Tuo ji pati netikėjo, bet manė, jog būtina dėtis op- 
timiste. 

— O kaip tavo seserys? 

— Geriau nei buvo galima tikėtis, — ji vos šypte- 
lėjo. — Tesė padeda karvidėje. Su pirmaisiais dviem ver- 


šeliais jai sekėsi sunkiau, bet paskui liovėsi spygavusi 
ir prisitaikė. 

— Brangiai sumokėčiau, kad pamatyčiau, kaip ji 
tai daro. 

Vila prunkštelėjo: 

— Taigi reginys to vertas. Ypač tą akimirką, kai 
jai per užpakalį plyšo džinsai. 

— Iš tikrųjų, ką? O fotoaparato neturėjai su savimi? 

— Deja, ne. Tesė keikėsi paskutiniais žodžiais, o 
mano vaikinai netvėrė džiaugsmu. Teko jai duoti senas 
Vudo kelnes, — Vila pažvelgė į šalį ir pamatė Tesę pur- 
vinomis velvetinėmis kelnėmis, nunešiota skrybėle, se- 
na Adamo striuke. — Darbui ši apranga tinka geriau 
nei aptempti džinsai. 

— Na, kaip į tai pažiūrėjus, — truktelėjo pečiais 
Benas. 

— Labą rytą, galvijų augintojau Makinonai, — pa- 
sveikino jį Tesė. 

— Labą rytą, galvijų augintoja Mersi. 

Tesė nusišypsojo, valiūkiškai atsmaukė skrybėlę ant 
pakaušio. | 

— Lilė išvirė keletą litrų kavos, — tarė ji. — Sa- 
ko, dabar esanti laisva ir gali švirkšti karvėms vaistus į 
rūreles. 

— O ar tu jau 1šsikvėpei? 

Tesė pažvelgė į Beną, paskui į Vilą. Suprato, jog jų 
kalbėtasi apie ją. 

— Na, manau, dar dienelę padirbėsiu. O savaitga- 
liu deramai pailsėsiu. Kurorte. 

Vila paniuro. 

— Apie ką tu šneki? 

— O kaipgi mūsų lažybos? — Tesė džiaugsmingai 
nusišypsojo. — Vakar aš tave aplenkiau dviem verše- 
liais. Hemas apskaičiavo. 


— Kas tai per lažybos? — pasmalsavo Benas, bet 
atsakymo nesulaukė. 

Vila sušnypštė: 

— Visa tai šuns šūdas. 

— Joks nė šūdas. Tu pralošei man, ir dabar ranča 
apmokės už savaitgalį kurorte. Aš jau užsisakiau. Penk- 
tadienio rytą iškeliaujame. 

— Tai jau ne! Aš nemesiu darbo dėl kažkokių idio- 
tiškų purvo vonių. 

— Suki uodegą? 

Vilos akys blykstelėjo tokiu grėsmingu blyksniu, 
kad Benas delikačiai kostelėjo ir pasitraukė į šalį — 
toliau nuo nuodėmės. 

— Nė kiek nesuku! Tu pati žinai, kas čia įvyko. 
Man iš galvos išdulkėjo tos idiotiškos lažybos. Policija 
atitraukė mane nuo darbo! Vakar aš beveik nebuvau 
prie veršelių. 

— O aš buvau. Ir laimėjau, — Tesė pasitraukė ar- 
čiau sesers. — Ir dabar važiuosim. O jeigu įjungsi at- 
bulinį bėgį, aš visai apygardai apskambinsiu, kokia tu 
melagė. 

— Aš laikausi žodžio, o jeigu kas tvirtins prie- 
šingai... 

— Mergaitės, mergaitės! — Benas pabandė jas iš- 
skirti, bet Vila jam sušnypštė: 

— Makinonai, eik šalin! 

— Traukiuosi, — jis iškėlė delnus. — Nedelsda- 
mas traukiuosi. 

— Tu rengiesi mesti rančą per patį darbų įkarštį, — 
iškošė Vila stumtelėdama Tesę į petį. — Na, velniai ta- 
vęs nematė. O aš taip negaliu. 

— Gali negali, vis vien važiuosi su mumis, — Tesė 
irgi bakstelėjo jai. — Lažybos yra lažybos. Visų pirma 
tu pralošei, o antra — to labai nori Lilė. Ir štai dar ką 
tau pasakysiu. Galėtum labiau gerbti žmones, dirban- 


čius šioje rančoje. Ir labiau pasitikėti jais. Tarp kitko, 
užsakyti vietas kurorte pasirodė ne taip jau paprasta. 
Aš stirksau šioje velnio rančoje jau kone pusmetį. Vien 
tik dėl to, kad vienas šunsnukis nusprendė pajuokauti 
iš kapo. 

— Nieko, po pusmečio tavęs čia nebebus. 

Vila pati nesuprato, kodėl ši mintis jai sukėlė įtūžį. 

— Dar ko! Kai tik išbūsiu nustatytą laiką, manęs 
čia daugiau niekas nebepamatys. Bet kol esu čia — Žai- 
džiu pagal taisykles. Tu irgi. Taigi ruoškis kelionei, se- 
sute. Jei prireiks, aš tave primušiu, kol neteksi sąmo- 
nės, surišiu ir įgrūsiu į automobilį. 

— Ne į automobilį, o į džipą, — suriko Vila ir už- 
sispyrusi atstatė į priekį smakrą. — Pas mus šičia “au- 
tomobilių" nėra! Įdomu būtų pasižiūrėti, kaip tu mane 
primuši, Holivudo panele. 

— Eik tu su savo džipais! — Tesė iš visų jėgų stum- 
telėjo ją į krūtinę. — Nešdinkis velniop! 

Dabar Vila nebeištvėrė. Ji užsimojo ir, kiek pajė- 
gė, trenkė seseriai kumščiu į žandikaulį. Iš netikėtumo 
Tesė drėbėsi ant žemės. 

Velniuodamasis Benas žengtelėjo į priekį, o Vila 
atgailaudama sumurmėjo: 

— Dovanok. Pati nežinau, kas man... 

Ji nebaigė sakiusi. Tesė nelyginant įerzinta tigrė šo- 
ko ant jos, ir abi jau ritosi žeme. 

Kiek pasvyravęs, Benas nusprendė, kad gyvybė yra 
brangesnė, ir pasitraukė šalin. 

Seserys vartėsi po sniegą spiegdamos, kiek pajė- 
gia, draskėsi ir mosavo kumščiais. Benas spėjo, kad da- 
bar jos kibs viena kitai į plaukus, ir neapsiriko. Iš kar- 
vidės pasipylė kaubojai, bet Makinonas gestu liepė jiems 
laikytis atokiau. 

— Oho ho, — atsiduso nuvargęs Hemas. — Dėl ko 
gi jos čia? 


— Dėl kažkokių lažybų, purvo vonių ir džipo. 

Hemas pradėjo sukti cigaretę, o kaubojai įsitaisė 
pusračiu per saugų nuotolį. 

— Tesė sunkesnė, užtat Vila piktesnė, — mąsliai 
tarė Hemas ir susiraukė matydamas, kaip Tesė atsivė- 
dėjusi talžo Vilą kumščiu per žandą. — Kaip ji galėjo 
praleisti tokį smūgį? Tiesiog gėda, gėda! 

— Kaip manai, ar jos draskysis nagais? — paklau- 
sė Bilis. — Tai bent grumtynės! 

— Nepatariu kištis, — perspėjo Benas. — Antraip 
teks nuo abiejų. Tesės nagai ilgi. Nenorėčiau, kad to- 
kiais perakėtų mano fizionomiją. 

— Vila ją sutvarkys, — džiaugėsi Džimas žvelgda- 
mas į besiridinėjančias Žeme moteris. — Statau dešimt 
prieš vieną. 

Benas sumetė mintyse, kad geriau nesikišti: 

— Na, jau aš tokiose lažybose nedalyvausiu. 

Iš piktumo Tesė pamiršo dvimečius karatė kursus 
ir pešėsi impulsyviai, kaip vaikystėje. Kas kartą, kai Vi- 
los kumštis jai pataikydavo, Tesei prieš akis viskas su- 
banguodavo. Ji žinojo, jog čia ne treniruotė, o tikros 
peštynės — treneris jų neišskirs. 

Vila bakstelėjo jos nosį į purviną sniegą, o Tesė pik- 
tai spjaudydamasi apsigręžė ir kibo seseriai į plaukus. 
Vilai iš akių pažiro kibirkštys. Šiaip ne taip ji ištrūko, 
išgirdo balsų traškesį ir pirmąją akimirką nesuprato, 
kas plyšta, — plaukai ar rūbai. | 

Ji baisiai norėjo pulti į kovą dantimis, tačiau ne- 
leido išdidumas. | 

Bet jau po sekundės pasigailėjo dėl savo skrupu- 
lingumo — dabar jau Tesė apsižergė ją ir panardino vei- 
du į purvą. 

Tesė kaip tik prisiminė tinkamą veiksmą ir Vilą vik- 
riai paspaudė po savimi. 


— Pasiduok! — riktelėjo ji, bandydama išsilaikyti 
viršuje. — Aš stipresnė už tave. 

— Nukelk nuo manęs savo storą šikną! 

Vila įsigudrino ir visgi įstengė nublokšti nuo savęs 
"Tesę. 

Sunkiai kvėpuodamos abidvi sėdėjo ant Žemės ir 
piktai spoksojo viena į kitą. 

Kaubojai pagarbiai tylėjo. Vila neslėpė pasitenki- 
nimo, kad švaruolė Tesė visa išterliota purvu, jos plau- 
kai išdrikę, o lūpos perskeltos iki kraujo. 

Teisybę sakant, Tesė jautėsi nekaip. Skaudėjo vi- 
sus kaulelius, maudė visą kūną. Ji sukando dantis ir 
pasiūlė: 

— Lygiosios? 

Širdies gilumoje Vila baisiai apsidžiaugė, tačiau to 
neparodė — linktelėjo iš lėto, oriai. Paskui pasižiūrėjo 
į publiką ir nusikeikė: kaubojai rimtai atsiskaitinėjo — 
pinigai ėjo iš rankų į rankas. 

— Už ką aš jums moku, dykaduoniai? Kad dykinė- 
tumėte? 

— Ne, mem, — atsargiai tarė Džimas, žengdamas 
žingsnį atgal. 

Jis norėjo pasiūlyti Vilai ranką, bet iš jos akių bliz- 
gesio suprato, jog geriau to nedaryti. 

— Gerai, vaikinai, dirbam! — skubiai sušuko jis. — 
Pertrauka baigėsi. 

Kaubojai vėl suėjo į karvidę, ir iš ten tučtuojau pa- 
sigirdo garsus kvatojimas. 

— Na, jau baigėte? — paklausė Hemas. 

Vila šnirpštelėjo nosimi, sumišusi pasitrynė išter- 
liotą kelį. 

— Na, ir gerai. 

Jis numetė nuorūką, užtrynė ją kulnu. 

— Kitą kartą, kai norėsite peštis, pasirinkite nuo- 


šalesnę vietą, neatitraukite vaikinų nuo darbo. Tai ei- 
nam, Benai? 

Benas pasielgė išmintingai neleisdamas sau nė karto 
šyptelėti ir nužingsniavo paskui Hemą galiausiai pa- 
klausęs: 

— Merginos, gal padėti jums atsikelti? 

— Apsieisiu be tavęs, — sušnypštė Vila ir sunkiai 
atsistojo vos nesuvaitojusi iš skausmo. 

Ji visa sušlapo, išsitepė, sušalo, palaidinė karojo 
skutais, o paakyje jau ryškėjo mėlynė. 

Ji sunerimo — ar sveiki dantys. Liežuviu perbrau- 
kė dantenas — atrodo, visi savo vietose. 

— O aš pagalbos neatsisakyčiau. 

Tesė karališkai ištiesė ranką, ir Benas padėjo jai 
atsikelti. 

Su baime Tesė galvojo, ką jai lemta išvysti veidro- 
dyje, bet laikėsi narsiai. 

— Dėkui, — oriai pasakė ji. — O kai dėl tavęs, 
Vila, tai mes susitarėme. Penktadienio rytą būk pasi- 
rengusi. Ir nepamiršk įsidėti padorios suknelės — jos 
mums prireiks vakarais. 

Vila kunkuliavo iš pykčio, todėl nieko neatsakė — 
apsisuko ir nudrožė į karvidę. Vyrai bematant liovėsi 
kvatoję. 

— Važiuos, — ramiai tarė Benas, išsiėmė nosinę ir 
ėmė šluostyti kraują nuo Tesės veido. — Šauniai tu ją 
suvystei. Savo žodžių ji neatsisakys. 

— Oi, — cyptelėjo Tesė, čiupinėdama guzą ant gal- 
vos. — Brangiai gi man tai kainavo. Paskutinį kartą pe- 
šiausi devintoje klasėje, kai Enmari Bristol išvadino ma- 
ne storule. Gerai tada ją patarkavau, 0 rytojaus dieną 
pradėjau nuo dietos. 

— Dieta padėjo, — pripažino Benas ir ištiesė jai 
suglamžytą skrybėlę, — visais atžvilgiais. 

— Tai tiesa, — pasakė Tesė maukšlindamasi skry- 

bėlę ant sutaršytų plaukų. — Aš jaučiuosi gerai. Bet, 
nuoširdžiai pasakius, nemaniau, kad Vil pasirodys esan- 
ti toks kietas riešutėlis. 

— Ji džiūsna, bet raumeninga. 

— Jis man sako, — prunkštelėjo Tesė, laižydama 
patinusią lūpą. — Bet išvežti ją į visuomenę ne pro ša- 
lį. Jai to reikia labiau negu man ir Lilei. 

— Cia tu teisi. 

— Neįsivaizduoju, kada ji miega. Atsikelia anks- 
čiau už visus namiškius, iki vėlumos užsisėdi savo ka- 


binete, — Tesė patraukė pečiais. — Nors man — kas? 
— Nešnekėk. 
— Na, nežinau, — ji provokuojančiai pažvelgė į 
ji. — Aš gi suprantu, ko jai stinga. Gero, tikro sekso 


iki užsimiršimo. Aš neimu į galvą, ko tu sumišai? 

Benas nenorėjo kalbėti šia tema. Tai draudė pado- 
rumo taisyklės, bet instinktas jam kuždėjo visai prie- 
šingai. Apsidairęs Benas paėmė Tesę už parankės ir pa- 
sivedėjo į šalį. 

— Supranti, Vila niekada... nė sykio... — jis ne- 
baigė sakyti. 

— Ką “nė sykio"? — nekantriai paklausė Tesė ir 
aiktelėjo. — Nė sykio neužsiėmė seksu? Čia tai bent! — 
Ji garsiai atsiduso, susimąstė. — Tada viskas sudėtingiau. 

Ji pakštelėjo Benui į žandą ir susiraukė — peršėjo 
lūpa. 

— Vadinasi, Benai Makinonai, tu taktiškas ir kan- 
trus Žmogus. Tai labai mielas tavo bruožas. 

— Velnias, — burbtelėjo jis. — Visko esmė ta, kad 
ji neturi su kuo pasikalbėti. Stai jeigu rastųsi, kas jai 
viską paaiškintų... 

Tesė iš pusės žodžio suprato užuominą. 

— Na, jau ne. Tik ne aš. 

— O kodėl gi? Juk jūs seserys! 

— Na, žinoma, mūsų tiesiog vandeniu neperliesi, — 

dygiai pasakė Tesė. — Įsivaizduoju, kaip ji apsidžiaugs, 
kai pradėsiu jai skaįtyti paskaitą apie seksualinio auk- 
lėjimo pagrindus. 

— Taip, tu teisi. 

“Praalko, vargšelis", — pamanė Tesė ir švelniai pa- 
tapšnojo jam per žandą. 

— Varyk savo liniją, sūneli. O aš pasuksiu galvą, 
gal ir sugebėsiu tau bent kuo pagelbėti. 

Greičiau jau pasinerti į putojančią vonią ir dera- 
mai atsipalaiduoti. 

Kasydamasi sužeistą užpakalį, Tesė nušlubavo namo. 


— Čia tai bent! — aiktelėjo Lilė, kai seserys atvy- 
ko į kurortą. 

Gyvenime ji nieko panašaus nematė. 

Pagrindinis korpusas — Žemas erdvus pastatas iš 
medžio ir stiklo — stovėjo didžiuliame plote iš visų pu- 
sių apsuptas vaizdingų kalvų, amžinai žaliuojančių krū- 
mų ir šildomų baseinų, viršum kurių svajingu dūmeliu 
vinguriavo garai. 

Vestibiulyje Lilė susijaudinusi spaudė prie krūti- 
nės krepšelį, apžiūrinėdama aukštas lubas, palmes, di- 
džiulį dvigubą židinį. “ Turbūt visa tai kainuoja baisius 
pinigus, — pagalvojo Lilė. — Viskas čia taip prabangu, 
didinga, gražu.“ 

Bet Tesė akivaizdžiai jautėsi čia kaip namuose. Ji 
draugiškai nusišypsojo durininkui, pašaukė jį vardu ir 
ėmė aptarinėti, kaip nuostabiai ji su draugu praleidusi 
čia laiką aną kartą. 

Durininkas tik ir lankstėsi jai. Jis iškvietė patar- 
nautoją, liepė jam nunešti bagažą į lengvutį namelį su 
verandomis, skirtą seserims Mersi. 

Šis pastatas Lilei padarė dar didesnį įspūdį už pa- 
grindinį. 

Svetainėje visa siena stiklinė, tad atsiveria didin- 

gas kalnų reginys, o kartu karštas šaltinis tarp uolų, 
kuris skiriamas tik namelio gyventojams. 

Židinyje jau liepsnoja ugnis, ant stalo — pamerk- 
tos šviežios gėlės. Visur patogūs krėslai ir sofos, kam- 
pe — didžiulis televizorius, videomagnetofonas ir ste- 
reosistema. 

Iš svetainės galima patekti į nuostabų valgomąjį su 
juodmedžio baldais, o dar toliau — mažytė virtuvėlė. 

— Čia tai bent, — vis kartojo Lilė. 

Tuo metu patarnautojas parodė joms miegamąjį, iš 
kurio pro stiklines duris galėjai patekti į akmeninę te- 
rasą. Cia dvi dvivietės lovos su pūkinėmis pagalvėmis 
ir storomis pūkinėmis antklodėmis. Pažvelgusi į vonią, 
Lilė pamatė didžiulį dramblio kaulo spalvos rezervua- 
rą, dušo kabinas ir, suprantama, bidė. 

Tik pamanyk — bidė. 

Tuo metu Tesė aiškino patarnautojui: 

— Šiuos krepšius čia, anuos — ten. Ji (žvilgtelėjo 
į Vilą) įsikurs kitame miegamajame. Ar neprieštarauji, 
Lile, kad mes su tavimi apsigyventume drauge? 

— Kas? Aš? Aišku, ne. 

— Štai ir puiku. Nagi tvarkykis. Pirmoji procedū- 
ra po valandos. 

— Kokia procedūra? 

— Dėl nieko nesijaudink, — Tesė nuo jos atsimušė 
atsisveikindama su patarnautoju. — Viską aš apgalvo- 
jau. Tau patiks. 

Lilė atsisėdo ant minkštos lovos. Jos jausena tokia 
lyg sapnuojant nuostabų sapną, kurį, be to, sapnuoja ir 
kažkas kitas. 


— Kas jūsų akiai, širdele? 


Terapeutė, konsultantė, kosmetologė — velniaižin, 
kaip ją pavadinus — jautriai apžiūrinėjo mėlynę Vilai 

po akimi. Pati Vila gulėjo nuogutėlė ant balto kaip snie- 
gas stalo. 

— Užsigavau patamsyje, — niūriai burbtelėjo ji. 

— Aišku. Reikės kreiptis į mūsų odos priežiūros 
specialistę. Atsipalaiduokite, tik gulėkite, ir tiek, — ta- 
rė dama baltu chalatu ir pradėjo vystyti Vilą į kažką 
šilta ir drėgna. — Jūs pirmą kartą pas mus? 

— Taip. 

“Ir paskutinį", — mintyse pridūrė Vila. 

Ji jautėsi tarsi būtų vyniojama į tramdomuosius 
marškinius. Širdis ėmė pašėlusiai daužytis, tapo sunku 
kvėpuoti, Vila spardėsi ir muistėsi. 

— Ne ne, gulėkite ramiai, kvėpuokite lygiai ir gi- 
liai, — moteris užklojo ją sunkia antklode. — Daugelis 
klientų iš pradžių sunkiai reaguoja į žolių kompresus. 
Svarbiausia čia — atsipalaiduoti. Leiskite, aš patepsiu 
jums hematomą štai šiuo skiedinėliu. Tinimas tuoj pat pra- 
eis. O ratilai po akimis! Man rodos, jūs neišsimiegate. 

“Išties nuostabu, — pagalvojo Vila — uždengė man 
akis kažkokiais tamponais, dabar išvis nieko nematau. 
Gal pašokti nuo stalo ir lėkti iš čia, kiek kojos neša? 
Kažkaip nepatogu nuogut nuogutėlei". 

Nusprendė paklusti ir kaip pasmerkta atsipalaidavo. 

Paskui Vila išgirdo muziką. Ne, ne muziką — tai 
čiurleno vanduo ir čiulbėjo paukščiai. Vila giliai atsi- 
kvėpė, pagalvojo, jog keturiasdešimt aštuonios valan- 
dos — tai ne taip jau ilgai. Galima ir pakentėti. 

O praėjus penkioms minutėms, ji jau giliai miegojo. 

Po dvidešimties minučių pakirdo, mieguistai su- 
mirksėjo: 

— Kas? Kur aš? 

— Viskas normalu, — tarė moteris nuimdama kom- 
presą. — Saliname toksinus iš jūsų organizmo. Dabar 
jums reikia gerti kuo daugiau vandens. Keletą valandų 
— tik vandenį ir daugiau nieko. Po dešimties minučių 

homažo seansas. Leiskite, padėsiu jums užsivilkti cha- 
latą ir įsiauti į šlepetes. 

Pusiau miegodama Vila klusniai įkišo rankas į cha- 
lato rankoves, įsispyrė į šlepetes. 

— O kas tas homažas? 

— Jums patiks, — atsakė trumpai. 

Ir vėl ją nuvilko nuogai, vėl paguldė ant kažkokio 
stalo, o moteris šviesiai rožiniu chalatu pradėjo trinti 
odą šiurkščiu šepečiu, išteptu kažkokiu smėlio spalvos 
kremu. 

Iš netikėtumo Vila klyktelėjo. 

— Ką, per stipriai? — paklausė moteris. — At- 
leiskite. 

— Ne, tai iš netikėtumo. 

— Pakentėkite, užtat jūsų oda bus kaip šilkas. 

Vila išsigandusi užsimerkė, o moteris ėmė trinti jai 
sėdmenis. 

— Kuo jūs čia mane tepate? 

— Tai mūsų nuvalantis balzamas. Iš žolių, visiškai 
natūralus. Jūsų oda nuostabi, gražaus atspalvio, bet iš 
kur tiek daug mėlynių? 

— Padėjau karvėms veršiuotis. 

— Padėjote veršiuotis? Ak, jūs dirbate rančoje, ar 
ne? Tikriausiai tai labai įdomu. Šeimos verslas, tiesa? 

Vila mintyse susitaikė su tuo, kad dabar jai nuners 
visą odą, ir trumpai atsakė: 

— Taip. 


Vilos ir Tesės susitikimas vyko tokiomis aplinky- 
bėmis: Vila gulėjo ant nugaros, vėl nuogut nuogutėlė, 
jei nematysime storo sluoksnio rudo purvo, tirštai už- 
tepto ant viso kūno. Tesė žvilgterėjo pro duris ir gro- 
buoniškai nusikvatojo. 

— Tu man už tai atsimokėsi, Holivudo šliure, — 
sušnypštė Vila. 

Šią minutę kankintoja, apsivilkusi chalatą, karštu 
purvu pradėjo tepti jai krūtinę. 

— Atsimokėsiu ne aš, apmokės ranča, — džiugiai 
atsakė Tesė. — O tu atrodai — tiesiog klasė! 

— Atleiskite, mem, — tarė kabineto šeimininkė, — 
bet pašaliniams čia įeiti draudžiama. 

— Tai normalu, mes seserys. 

Tesė atsirėmė į duris. Su baltu frotiniu chalatu ji 
atrodė tarsi būtų savo namuose. 

— Man penktą valandą tvarko veidą. Žvilgterėjau, 
kaip tau einasi. 

— Mane pernešinėja nuo stalo ant stalo. 

— Tau reikėtų užsukti į garinę per pertraukas tarp 
seansų. Kur iš čia eini? 

— Nieko nenutuokiu. 

— Mis Mersi irgi eis tvarkytis veido. Biomasažas. 
Trukmė — viena valanda. 

— O, tai šaunus daiktas, — paaiškino Tesė. — Na, 
gerai, mėgaukis gyvenimu. Lilė gretimame kambaryje, 
jai daro viso kūno biomasažą. Ji tiesiog murkia iš pasi- 
tenkinimo. Iki, pasimatysim. 

— Tai jūs atvažiavote su seserimis? — paklausė mo- 
teris, Tesei uždarius duris. 

— Taip. 

— Labai malonu. 

Vila pasmerktosios tonu atsakė: 

— Taip. 


Atgal į savo numerį Vila atšliaužė tik po šešių. Ko- 
jos neklausė jos, keliai linko. Užvis blogiausia, kad ji 
pasirengusi kaukti iš pasitenkinimo. Kūnas toks leng- 
vas, apvalytas, atsipalaidavęs, o ir nuotaika labai paki- 
tusi. 

Galbūt paskutinysis lašas buvo penkiolikos minu- 
čių seansas saunoje po valandos intensyvaus masažo. 

Ten Vila, atsidūrusi tarp tokių pačių įšildytų nuogų mo- 
terų, galutinai ištižo. 

— Na, štai ir tu, — pasveikino ją Tesė, iššaudama 
šampano kamštį. — O mes su Lile nusprendėme, jog 
tavęs nebelauksime. 

— Kokia nuostabi tu atrodai! — Lilė, įsisupusi į 
chalatą, suplojo rankomis. — Tiesiog spindinti! 

— Aš vos paeinu. Tas masažuotojas, rodos, Deri- 
kas, sakyčiau, visa mane sulaužė. 

— Tave masažavo vyras? — apstulbo Lilė. — Visą 
kūną? 

— O tave kas? 

— Mane — moteris. Aš maniau... 

Tesė kyštelėjo jai į ranką aukštą taurę. 

— Aš tau speciliai užsakiau masažuotoją moterį, 
Lile. Pamaniau, jog taip tau bus ramiau, — kitą taurę ji 
ištiesė Vilai. — O jai paprašiau skirti vyrą. Tegu suži- 
no, kaip šaunu, kai vyriškos rankos šmižinėja po tavo 
kūną. Net tokioje perdėm profesinėje aplinkoje. 

— Jei man paklustų rankos ir kojos, prieičiau ir 
deramai tau įkirsčiau. 

— Tu gi už mane turėtum Dievui melstis, — Tesė 
atsisėdo į krėslą. — Ar tau patiko masažas? 

Vila atsigėrė vyno. Po begalės vandens, išplempto 
perdien, šampanas jai pasirodė esąs tikras balzamas. 

— Galbūt, — ji nugėrė dar gurkšnelį, atsilošė. — 
Jis panašus į Harisoną Fordą. Nuostabiai masažavo pė- 
das. Ir štai čia, virš mentikaulių, — ji krustelėjo. — O 
kokie jo pirštai — tiesiog fantastiški. 

— Žinai, sako, jeigu vyro didysis pirštas didelis, — 
šyptelėjo Tesė nugėrusi šampano, — tai ir... Štai Beno, 
pavyzdžiui, didieji pirštai ilgi ilgi. 

— Geriau žiūrėtum į Neitą. 

— Su Neitu aš miegu, ir man to pakanka. Bet aš 
rašytoja, o rašytojos mėgsta stebėti pasaulį. 

— Adamo pirštai tiesiog nuostabūs, — užgiedojo 
Lilė ir bematant smarkiai išraudo. — Tai yra, norėjau 
pasakyti, jo rankos gražios. Ne kita prasme... — ji uŽ- 
sikirto ir mostelėjo ranka. — Ilgi, ir tiek. Ar dar galiu 
išgerti šampano? 

— Gali, — Tesė čiupo butelį. — Dar pora taurių, 
ir tu viską viską papasakosi mums apie Adamą. 

— Ne, aš to nesugebu. 

— Tai užsakysiu antrą butelį. 

— Neerzink jos, — tarė Vila, bet be įprastinio pik- 
tumo. — Ne visos mėgsta pliurpti apie savo intymųjį 
gyvenimą. 

— Apskritai aš mielai, — išpoškino Lilė ir vėl nu- 
raudo. — Visiems pasaulyje papasakočiau apie savo lai- 
mę. Nė neįsivaizdavau, kad tai įmanoma, — ji visai ne- 
mokėjo gerti, bet antrą taurę šauniai išmaukė. — Ada- 
mas toks gražus. Turiu omenyje ne tik veidą, 0 visą kū- 
ną. O Dieve! — ji prispaudė ranką prie krūtinės, ir Te- 
sė, pasinaudojusi pauze, vėl pripylė jos taurę. — Jis 
tarsi iš gintaro išdrožtas. Kai žiūriu į jį, visa tarsi alps- 
tu. O be to, jis toks švelnus! Bet būna akimirkų, kai jis 
visai nešvelnus, bet man vis viena, kadangi aš labai no- 
riu jo, O jis nori manęs. Visa tampa taip beprotiška, 
jaučiuosi lyg galėčiau mylėtis daug valandų, net ir die- 
nų be pertraukos. Apskritai nesustodama. Įsivaizduo- 
kite, kartais patiriu tris ar keturis orgazmus paeiliui. 
O su Džesu man to išvis nebūdavo... — ji nutilo ir su- 
mirksėjo. — Ką čia aš paistau? 

Tesė sunkiai atsiduso, gurkštelėjo vyno. 

— Gaila, kad sustojai. Dar pora minučių, ir aš pati 
pabaigčiau. 

— Niekada savo gyvenime ko nors panašaus nesu 
garsiai sakiusi, — aiktelėjo Lilė ir užsidengė veidą ran- 
komis. — Jūs tikriausiai siaubingai sumišusios. 

— Visiškai ne, — patikino ją Vila, nors viduje ji 

visa virpėjo. — Aš labai džiaugiuosi, kad tu su Adamu 
laiminga. 

— Ne, iš tiesų niekada niekam nesu taip kalbėjusi, 
— plykstelėjo Lilė. — Ir nepasakosiu. Tik jums abiem. 

— Gana, nustok. 

— Ne! — Lilė ryžtingai papurtė galvą. — Dabar 
mano gyvenime viskas pasikeitė. O prasidėjo nuo to, 
kad susipažinau su jumis. Aš ėmiau keistis. Nors įvyko 
tiek klaikių dalykų, aš vis vien laiminga. Atradau Ada- 
mą, atradau jus. Visus jus labai myliu. Atleiskite, kad 
visa tai sakau. 

Ji pašoko ir išlėkė į vonią. 

Vila susijaudino. Ji pasiklausė, kaip vonioje teka 
vanduo, paskui tarė: 

— Gal pasižiūrėkim, ką ji ten daro? 

— Neverta. Valandėlę netrukdykim jai. 

Truputį pagalvojusi, iš pintinės su vaisiais ji parin- 
ko didelį rausvą obuolį. 

— Su ja viskas gerai. Rančoje reikalai sumauti, bet 
yra kuo guostis. 

— Tikriausiai taip ir yra iš tikrųjų, — Vila pasižiū- 
rėjo į taurę, paskui pažvelgė į seserį. — Žinai, džiau- 
giuos!, kad geriau pažinau tave. Tai anaiptol nereiškia, 
jog tu Man patinki, — paskubom pridūrė, — bet gerai, 
kad mes drauge. 

Tesė nusišypsojo, jos susidaužė taurėmis. 

— Išgerkim už tai. 

— O kam dar to reikia? — panturusi paklausė Vila, 
kai pedikiūrininkė ėmė dažyti švelniai rožiniu laku jos 
kojų nagus. — Be manęs, jų niekas niekada nematys, o 
aš niekada nekreipdavau dėmesio į savo kojų nagus. 

— Tai ir matyti, — atrėžė Tesė gėrėdamasi savo 

nagų spalva — lakas “Rožinė beprotybė". — Kol Mar- 
ta jų nepatvarkė, galėjai pamanyti, kad nagams kirpti 
tu naudoji vejos šienapjovę. 

— Na, tai kas? 

Užvis labiau Vila neapkentė savęs todėl, kad jai bai- 
siai patiko visa, ką su ja darė, — ypač žavingas kojų 
masažas. Ji atsigręžė į gretimą pedikiūro krėslą. — Ja- 
me Lilė pasimėgaudama gėrėjosi pusiau nudažytais sa- 
vo nagais. 

— Tai tu iš tiesų manai, kad Adamas pastebės tą... 
kaipgi jis vadinasi, — Vila pasilenkė perskaityti lako 
pavadinimo — tą “Nimfos koralą“? 

— Užtat aš dabar jaučiuosi daili, — šypsodamasi Li- 
lė pažvelgė į rankas, jų nagai jau padengti tokiu pačiu la- 
ku. — Suaugusi ir daili. — Ji atsigręžė į Tesę. — Argi ne? 

— Taigi, — tartum mokytoja, džiūgaujanti, kad po 
ilgos ir sunkios pamokos mokinys pagaliau išsiaiškino 
teoremą, Tesė suplojo delnais, tačiau stengdamasi ne- 
nubraukti lako. — Garbė Dievui, girdžiu blaivią pasta- 
bą. Protinga moteris rengiasi ir dažosi visai ne dėl vy- 
rų. Pirmiausia ji tai daro pačiai sau. O antra — kitoms 
moterims, nes tik jos sugeba įžvelgti visas smulkme- 
nas. Na, 0 jau paskiausiai tai skiriama vyrams, kurie, 
jei moteriai pasiseks, gali suvokti paveikslo visumą. 

Nuoširdžiai smagindamasi, Tesė suraukė antakius 
ir prašneko bosu: 

— Oho, kokia gražuolė. Maloniai kvepia. Aš jos 
geidžiu. 

Jos vaidyba buvo įvertinta. Vila garsiai prunkštelėjo. 

— Vadinasi, vyrai tau buvę nebuvę, Holivudo pa- 
nele? 

— Au contraire*, bukagalve. Jiems skiriu labai daug 
dėmesio ir manau, jog vyrai — puiki pramoga, galinti 
pagražinti kasdienybės rutiną. Štai, pavyzdžiui, Neitas. 


* Priešingai (pr.). 

— Na, su juo tu, atrodo, jau išsiaiškinai. 

— Taip, — Tesės šypsena bematant tapo grobuo- 
niška ir įžūli. — Neitanas Torensas iš pradžių atrodo 
gan mįslingas. Toks rambus galvijų augintojas su Jeilio 
diplomu kišenėje, mėgstąs Kytsą, pypkės tabaką ir se- 
namadiškus kostiumus. Toks derinys kartu yra ir iššū- 
kis, ir daug žadanti galimybė, — ji aiškiai su malonu- 
mu pasižiūrėjo į savo kojas. — O aš mėgstu priimti iš- 
šūkį ir niekada nepraleidžiu geros progos. Bet nagus 
dažausi todėl, kad man po to smagiau. Na, o jeigu tai jį 
įkaitina, čia jau papildomas pliusas. 

— O aš jaučiuosi kažkokia egzotiška moterimi, — 
tarė Lilė. — Tarsi... kokia tos moters su labai ilga suk- 
nele pavardė? Na tos, iš seno nespalvoto kino? 

— Dorotė Lamur, — atsakė Terė. — O štai dabar 
Adamas. Visai kitas tipas. 

— Argi? — Lilė tik dabar susidomėjo pokalbiu. — 
Koks jis? 

— Nepritark jai, Lile. Ji dabar vaidina didelę spe- 
Cialistę. 

— Aš niekada nevaidinu, kai kalbama apie vyrus, 
drauguže. Taigi Adamas, — tęsė Tesė iškėlusi pirštą, — 
rimtas, nuodugnus ir truputėlį mįslingas. Manau, įdo- 
mesnio vyro nesu sutikusi per visą savo trumpą, tačiau 
gan patrauklų sezoną medžiojant priešingos lyties at- 
stovus. Iš mąslių jo akių liejasi kažkokia šviesa, kuriai 
negaliu surasti apibūdinimo — galbūt gerumas? 

— Ak, jo akys, — nutęsdama atsiduso Lilė, ir Vi- 
los viduje viskas persivertė. 


— Bet... — Tesė reikšmingu veidu iškėlė aukštyn 
smilių, — jis visiškai ne lėkštas, nors gerumas dažniau- 
siai — nuobodulys ir banalybė. Adamo esybėje junti 


kunkuliuojant aistras, beje, vos suvaldomas. Taigi, Li- 
le, gali šaltai skustis plikai ir išsipaišyti fizionomiją gar- 

siuoju “Nimfos koralu“, o Adamas, būk tikra, vis vien 
dievins tave kaip ir pirma. 

— Jis mane myli, — kvailokai sukikeno Lilė. 

— Taip, myli. Jam tu gražiausia pasaulio moteris. 
Ir jeigu tave piktoji burtininkė paverstų bjauria, vis tiek 
jis manys, jog tu — pirmoji gražuolė žemėje. Juk tavy- 
įe jis vertina ne išorinės ypatybes, o vidines. Štai kodėl 
įsitikinusi, kad tu esi laimingiausia moteris pasaulyje. 

— Neblogas Holivudo rašeivos pasažas, — pako- 
mentavo Vila. 

— Ak, aš nebaigiau. Mūsų trejybė dar ne visai api- 
būdinta, — itin patenkinta savimi Tesė atsilošė. — Tai- 
gi, Benas Makinonas. 

— Nė nepradėk, — įsakė Vila. 

— Tu jam aiškiai neabejinga. Mes čia pasėdėsime 
valandėlę, kol kiek apdžius, — tarė Tesė pedikiūri- 
ninkei, paskui pasiėmė stiklinę su mineraliniu vande- 
niu. — Jei moters pulsas netvinkčioja artinantis tokiam 
vyrui kaip Benas Makinonas, būk tikra: toji moteris — 
numirėlė su dviejų savaičių stažu. 

— Na, 0 tau dažnai tvinkčioja pulsas? 

Patenkinta šia reakcija, Tesė tingiai kryptelėjo petį. 

— Aš jau užimta. O jei ne... Kaip bebūtų, aš ne 
numirėlė su dviejų savaičių stažu. 

— Nesunku pagelbėti dėl šios širdperšos. 

— Ne ne, nedaryk nereikalingų judesių, nes nusi- 
trins lakas, — Tesė ramindama patapšnojo Vilai per pe- 
tį. — Grįžkime prie Beno. Seksas iš jo veržte veržiasi, 
tiesiog Jį pralenkia. Toks geras, šiurkštus seksas, šau- 
niai vyriškai įpakuotas. Žvelgi į jį, šuoliuojantį arkliu, 
ir Žinai: lygiai taip tvirtai ir valdingai jis joja ant mo- 
ters. Be to, jis protingas, ištikimas, doras, o aptemp- 
tais džinsais atrodo tiesiog stulbinančiai. Kaip specia- 
listė, turiu pripažinti, jog džinsų aptemptas Makinono 
užpakalis — geriausias iš visų mūsų Uoliniuose kalnuo- 

se. Puiki pramoga, padedanti pagražinti kasdienybės ru- 
tiną, — užbaigė ji ir atsigėrė vandens. 

— Nesuprantu, kodėl žaviesi jo užpakaliu, jau tu- 
rėdama savo vaikiną, — sumurmėjo Vila. 

— Todėl, kad tai gražus užpakalis, o mano skonis 
geras, — Tesė apsilaižė. — Suprantama, moteris turi 
būti labai tvirta, labai drąsi ir labai protinga, kad jam 
prilygtų. 

“Na, ką gi, — pamanė Tesė, — nors Vila ir pasipū- 
tė, iššūkis mestas, Benai. Daugiau tau niekuo negaliu 
padėti." 


Vos grįžusi namo ir išpakavusi daiktus, Vila staiga 
suvokė, kad per pastarąsias dvidešimt keturias valan- 
das, prabūtas šaltiniuose, ji nė karto nepagalvojo apie 
rančą, apie rūpesčius ir savo atsakomybę. Kai tik mer- 
gina tai suprato, ją akimirksniu apėmė kaltės jausmas, 
kad taip lengvai pamiršo pareigas ir pasinėrė į lepumo 
ir malonumų pasaulį. 

“Tarytum įkritau į kitą tikrovę", — pagalvojo Vila 
ir susiraukusi pažvelgė į krūvą gražių auksinių skardi- 
nukių ir dėžučių, suverstų ant lovos. Jos liudijo negar- 
bingą jos pralaimėjimą kovojant su Tese ir Lile, kurios 
tiesiog Jėga privertė nusipirkti šiuos kremus, losjonus, 
kvepalus, šampūnus. 

Pone Dieve, šie bobiški niekučiai kainuoja šimtus do-- 
lerių, O ji per visą gyvenimą neįsimins, kaip jais naudotis! 

Atiduosiu juos Besei, nusprendė Vila, kartu su stul- 
binančiomis putomis voniai, kurias nupirko ekonomei 
dovanų. 

“Vis dėlto taip šaunu vėl mautis džinsais“, — pa- 
galvojo Vila užsitraukdama juos ant kūno. Adamas sa- 
kė, kad per išeigines dienas buvo ramu, tai gerai. Vyrai 
truputį atsipalaidavo, nors budėdavo kiaurą parą. Ver- 

šiavimosi sezonas ėjo į pabaigą, kalendorius nenuolai- 
džiai rodė artėjantį pavasarį. 

Bet to nepasakytum, pamanė Vila, priėjusi prie lan- 
go. Šaltas vėjas nuo Kanados pusės piktas nelyginant 
reumato susukta senė. Gerai, kad bent nėra sniego. O 
vis dėlto Vila puikiai žino, jog kovas — nenuspėjamas 
mėnuo, beje, kaip ir balandis. Iš tikrųjų iki pavasario 
dar labai toli. 

Vila taip ilgisi pavasario. Tai stebino ją pačią — 
paprastai jai patikdavo visi metų laikai. Žiemą nesto- 
kodavo darbo, tačiau pasitaikydavo ir poilsio dienų. II- 
sėjosi žemė, ilsėjosi žmonės. 

Pavasaris — atgimimo ir džiaugsmo metas, tačiau 
ir purvynų, sausros arba ilgalaikių liūčių metas, mau- 
džiančių iš nuovargio raumenų, laukiančių sėjos laukų, 
pergenamų į vasaros ganyklas galvijų metas. 

Bet vis vien Vila ilgėjosi pavasario. Ji norėjo pa- 
matyti sprogstančius pumpurus, sužaliuojančius laurų 
atvašynus, vėdrynais nusėtus kalnų šlaitus. 

Stebėdamasi pati savimi, ji papurtė galvą ir priėjo 
prie lango. Nuo kada jau pradėjo svajoti apie gėlytes? 

Tesė — kas kita, ji tik ir šneka apie meilę, seksą ir 
apie vyrus. Natūrali pavasario, gėlių ir poravimosi se- 
zono preliudija. 

Prunkštelėjusi Vila pasižiūrėjo į šūsnį auksinių dė- 
žučių, suverstų ant lovatiesės. Visa tai ne kas kita, kaip 
brangiai kainuojąs jaukas poravimosi partneriui. 

Išgirdusi žingsnius už durų, ji sušlavė dėžutes krū- 
von ir šūktelėjo: 

— Bese? Gal užeitum valandėlei? Turiu čia šį tą 
tau, jei neprieštarausi. Pati nežinau, kodėl... 

Ji užsikirto, nes ant slenksčio išdygo ne Besė, o 
Benas. 

— Kokį velnią čia veiki? Ir kodėl nepasibeldei? 

— O man Besė leido įeiti, — jo antakiai šoktelėjo 

aukštyn, akys sublizgo iš susižavėjimo. — Vil, po vel- 
nių, tu gi pasižiūrėk į save. 

Ji mintyse nudžiugo, kad nors džinsus spėjo užsi- 
mauti, tačiau viršuje vilki plonutėlį šilkinį apatinį dra- 
bužį. Išdavikiški speneliai bematant sustandėjo, ir Vila 
griebė flanelės palaidinę, kurią ką tik buvo numetusi 
ant lovos. 

— Aš grįžau tik prieš valandą, — pasiskundė ji, 
kišdama rankas į rankoves, — o tu jau kur buvęs, kur 
nebuvęs. Aš neturiu laiko plepalams ir pasakojimams, 
kaip poilsiavau. Ir šiaip visą savaitgalį praradau. 

— Neatrodo, kad būtum ką nors praradusi. 

Jis aiškiai nusivylė, kai ji užsisagstė flanelinės pa- 
laidinės sagutes, bet suintriguotas žiūrėjo, kaip jos pirš- 
tai tai daro. Suprantama, Benas būtų linkęs, kad jie da- 
rytų priešingai. 

— Tu puikiai atrodai, — jis priėjo arčiau. — Pail- 
sėjusi, atsigavusi. — Benas palietė sugarbanotus jos 
plaukus. — Tokia gundanti. Kai Neitas papasakojo, kur 
jūs išvykote, man ėmė vaidentis visokie košmarai. 
Emiau vaizduotis, kokia tu sugrįši namo: veidas ištep- 
liotas, plaukai nukirpti trumpai kaip niujorkiečių mo- 
delių, vaizduojančių berniūkščius. Kaip manai, kodėl 
jos taip išsidarko? 

— Negaliu suvokti. 

— Klausyk, o kaip jos padarė, kad dabar tavo visi 
plaukai vien garbanėlės? 

— Jeigu gerai užmoki, iš tavęs padarys, ką tik no- 
ri, — truputėlį varžydamasi savo garbanų, ji atmetė 
plaukus atgal. — Benai, ar rengiesi čia stovėti ir apta- 
rinėti kosmetikos salono darbą? 

“Mm? Tik pamanyk, — pagalvojo jis, čiupinėda- 
mas jos garbanas. — Garbanėlės, bet vis tiek minkštos 
kaip žąsies pūkas. — Man patinka. Įkvepia". 

Vila žaibiškai suvokė, kas bus toliau, ir strategiš- 
kai užėmė poziciją atokiau nuo jo. 

— Čia tik susukti plaukai. 

— Man jie labai patinka, — jis krenkštelėjo ir pa- 
mažu artindamasis privertė ją trauktis prie sienos. — 
Patiko ir lygūs plaukai, kai tu juos paleisdavai arba su- 
rišdavai į uodegą. 

Vila gerai žinojo kambario matmenis ir suprato, 
kad dar du žingsniai — ir ji bus priremta prie sienos, 
todėl stengėsi išlaikyti savo poziciją ir nepasiduoti jo 
spaudimui. 

— Ką tu nusiteikęs daryti? 

— Tavo atmintis tokia prasta? — jis apkabino ją 
patenkintas jau tuo, kad ji liovėsi traukusis. — Nema- 
niau, jog išsiskyrimas kelioms dienoms privers tave 
pamiršti tai, ties kuo mes sustojome. Stovėk ramiai, Vi- 
la, — tarė Benas, kai ji pakėlė rankas, rengdamasi jį at- 
stumti. — Aš nusiteikęs tik pabučiuoti tave. 

— O jeigu aš to nenoriu? 

— Tada pasakyk: “ Atitrauk nuo manęs rankas, Be- 
nai Makinonai". 

— Atitrauk... 

Jo lūpos nebeleido jai tęsti. Benas bučiavo jas ne- 
kantriai ir aistringai, nors iki tol kalbėjo ramiai ir kan- 
triai. Jis taip valdingai suspaudė ją glėbyje, kad Vilai 
užėmė kvapą ir ji turėjo prasižioti — juk reikia gurkš- 
telėti bent truputėlį oro... 

Ir bemat pajuto greitą, vikrų jo liežuvį. 

“Tarytum jis prarijo mane, — dingtelėjo aptems- 
tančioje jos sąmonėje. — Tarytum gyvą suvalgė." Go- 
dulys gimdė atsakomąjį godumą. Jų širdys daužėsi. Vi- 
lai atrodė, kad juodu joja pašėlusiai greitai ir Jeigu tuoj 
pat nesustos, vienas ar net abu bematant kūlvirsčia 
trenksis ant žemės. 

— Aš ilgėjausi tavęs. 

Tai jis pasakė labai ramiai, o godi jo burna tuo me- 
tu įsisiurbė į jos kaklą. Jai net pasirodė, kad blogai iš- 
girdusi. 

Jis tIgėjosi? Nejaugi? 

Benas nepaliovė jos bučiavęs, bet bučiavo taip, kad 
Vilos viduje plito svaiginąs galvą silpnumas. 

— Tu taip gardžiai kvepi, — sumurmėjo jis. 

Jai pakirto kelius, ir ji prisiminė, kaip jis sakė, kad 
gražiai atrodanti. Ir gerai kvepianti. Ar tai reikštų, jog 
jis “suvokė paveikslo visumą"? Ji prisiminė cinišką Te- 
sės pastabą, kas turėtų būti vėliau, ir vos neužspringo. 

— Viskas. Gana. 

Dabar ji nebegalėtų atstumti nuo savęs net pagal- 
vės, nebekalbant apie įsiaistrinusį vyrą, bet jį paveikė 
trūkčiojantis jos balsas ir virpančios rankos. 

— Gerai. 

Jis tebelaikė ją glėbyje, bet šiek tiek atleido gniauž- 
tus ir ramindamas paglostė merginai nugarą. Vilą visą 
purtė, mintyse jis dėl to save apibarė. Ji — nekalta, 
nekalta, kartojo pats sau kaip užkeikimą tol, kol pra- 
dėjo normaliai kvėpuoti. 

Jis juk ketino tik paerzinti ją, o ne užpilti pašėlu- 
siais godžiais bučiniais. Bet dienos, savaitės — ir, vel- 
niai griebtų, metai! — laukiant ir geidžiant jį įkaitino 
ne juokais. 

O juk čia, šitame kambaryje, ant šitos pačios l0- 
Vos, Jis vos nepasielgė su ja taip, kaip nė vienas padorus 
ir civilizuotas Žmogus neprivalo elgtis su skaistuole. 

— Atleisk, — jis pažvelgė jai į veidą. Jos akyse 
pakaitomis blykčiojo baimė, smalsumas ir troškimas. 


Benas nenorėjo, kad ji bijotų jo. — Aš nesirengiau ta- 
vęs gąsdinti, Vil. Tik užsimiršau, — įtampa praėjo, ir 
jis užsivyniojo ant piršto jos sruogą. — Tikriausiai dėl 


viso ko kalta šukuosena. 
Jis atsiprašinėja, truputį nesuvokdama sutriko ji. 

Ir dar jo akyse būta kažko naujo. Ne švelnumo, ne, švel- 
numo Vila iš jo nelaukė, — bet tai buvo ir ne gašlumas. 
Galbūt — ši mintis nuteikė Vilą nusišypsoti sau vie- 
nai, — galbūt tai lyg 1r simpatija? 

— Viskas normalu. Ir aš, rodos, trumpam užsimir- 
šau. Turbūt visa bėda ta, kad tu prarijai mane tarytum 
dvi kvortas paties geriausio viskio. 

— Tu nugirdai labiau nei viskis, — sumurmėjo 
Benas. 

— Tiesa? 

Ji ištarė šiuos Žodžius taip moteriškai, kad krau- 
jas vėl mušė jam į galvą. 

— Neužvesk manęs. Apskritai aš atėjau pasakyti 
tau, kad mes su Adamu rengiamės joti į kalnus kai ko 
patikrinti. Zakas sako, kad vieną perėją užvertė snie- 
gu. Dar jis sako, rodos, lyg kažkokie medžiotojai nau- 
dojęsi tavo trobele. 

— Kodėl jis taip mano? 

— Vieno skrydžio metu jis pastebėjo pėdas ir, at- 
rodo, dar kai ką, — Benas gūžtelėjo pečiais. — Nebe 
pirmas kartas, bet kadangi aš jau susirengiau pasižiū- 
rėti sniego užverstos perėjos, mudu su Adamu susita- 
rėme, kad reikėtų patikrinti ir trobelę. 

— Aš josiu su jumis. Būsiu pasirengusi po penkio- 
likos minučių. 

— Mes ir taip išjojam per vėlai. Greičiausiai iki 
nakties nesugrįšime. Susisieksime su tavimi per radiją 
iš trobelės. 

— Aš joju. Pasakyk Adamui, kad pabalnotų mano 
arklį, o kol kas susiruošiu. 


“O, kaip šaunu šuoliuoti"“, — džiaugėsi Vila. Sėdi 


balne ir jauti, kaip kylant kalnų oras darosi gaivesnis. 
Arklys sparčiai bėgo per sniegą aiškiai mėgaudamasis 

greičiu. Iš prusnų virto garas, melodingai skambčiojo 
pakinktai. 

Saulė švietė ryškiai, akinamais atspalviais blykčio- 
jo skaisčiai tyras sniegas, medžių šakos linko nuo snie- 
go kepurių. Cia, į kalnus, pavasaris ateina vėliau, 0 trun- 
ka visai neilgai. 

Sutrikdęs tylą, surėkė sakalas, ir Vila pamatė el- 
nio ir kitų smulkių gyvūnų, kuriuos kalnuose medžioja 
plėšrūnai, pėdsakus. Savaitę padykinėti — žinoma, šau- 
nu, bet tikrasis jos pasaulis — čia. Juo aukščiau kopė, 
juo labiau Vila džiaugėsi sugrįžusi namo. 

— Tu atrodai labai savimi patenkinta, — Benas jo- 
jo kairiau jos, lengvai prilaikydamas pavadį ir tiriamai 
žvelgdamas jai į veidą. — Ką jie ten su tavimi padarė 
tame prašmatniame kurorte? 

— Įvairiausių dalykų. Nuostabių dalykų, — Vila 
palenkė galvą ir pasiuntė Benui žaismingą šypseną. — 
Jie ištrynė mane visokiausiais kremais. Visur. 

— Juokauji? — Benas juto malonų lengvą dilgčio- 
jimą paslėpsnyje. — Visur visur? 

— Aha. Mane ištepė aliejumi, įtrynė ir nupolira- 
vo. Tai buvo gan malonu. Ar tau kada nors įtrynė į kū- 
ną kokoso aliejaus, Benai? 

Dilgčiojimas paslėpsnyje stiprėjo. 

— Tai pasiūlymas? 

— Aš tik pasakoju. O vakarop tas vaikinas, kuris 
masažavo... 

— Vaikinas? — Benas lyg įgeltas šoktelėjo balne. 
Jo griežtą toną išgirdo Čarlis, suinkštęs nustojo uosti- 


nėti ir atskuodė prie šeimininko. — Koks vaikinas? 

— Masažuotojas. 

— Tu leidai vyriškiui... 

— Žinoma, — patenkinta jo reakcija, Vila atsigrę- 
žė į Adamą. Kibirkštėlės jo akyse liudijo, kad brolis 
puikiai supranta, kokį žaidimą ji žaidžia. — Lilei darė 

kažkokį dalyką, kurį vadina “aromaterapija". Mano gal- 
va, motinos protėviai tą darydavo per amžių amžius. 
Naudodavo žoles ir aromatus, norėdami! atsipalaiduo- 
ti, apsiraminti. O dabar tam sugalvojo gudrų pavadini- 
mą ir plėšia trigubai. 

— Baltaodžiai, — krenkštelėjo Adamas. — Vis tai- 
kosi išlupti naudos iš gamtos. 

— Nešnekėk. Aš gi paklausiau moterį, masažavu- 
sią Lilę... 

— Moterį? — sukluso Benas. — Lilę masažavo mo- 
teris? 

— Taip. Taigi aš paklausiau tą moterį, kodėl ji ma- 
nanti, tarsi jie sugalvoję visus tuos gydymo būdus, ku- 
riuos nuo senų senovės naudojo indėnai: purvo vonias, 
gydymą žolėmis, augalų aliejumi. Baltųjų tada nė kva- 
po nebuvo. 

— O kodėl Lilę masažavo moteris, o tave vyras? 

Vila atsigręžė į Beną. 

— Lilė labai drovi. Taigi visi tie jų gydymo būdai 
atėję Iš senovės. O tokius kremus ir aliejus mano pro- 
senelė gamindavo savo namuose, namų židinyje. 

— O jie supilstė juos į gražius buteliukus ir skel- 
biasi patys tai išradę, — tęsė Adamas. 

Benas suprato, jOg jį erzina, ir pasistojo balnakil- 
pėse. 

— O meškos riebalų tau irgi įtrynė? 

Vila sunkiai nuslopino šypseną. 

— Apskritai aš pasiūliau jiems apie juos pagalvoti. 
Žinai, Bėnai, pasakyk Šelei, kai ji nustos maitinti krū- 
timi, tegu nuvažiuoja ten savaitgaliui. Ir būtinai tegu 
užsisako Masažuotoją Deriką. Jis — tiesiog stebuklas. 

Adamas kažkaip keistai užsikosėjo ir, stuktelėjęs 
kojomis arkliui, nušuoliavo į priekį. Carlis lodamas iš 
laimės puolė jam pavymui. 

— Ir tas vaikinas, kaipgi jo vardas, Derikas, matė 
tave nuogą? 
— Tai toks jo darbas, — Vila krestelėjo purius sa- 


vo plaukus jau nemaž nesivaržydama. — Aš ketinu re- 
guliariai masažuotis. Tai labai... atpalaiduoja. 

— Galiu įsivaizduoti, — Benas ištiesęs ranką su- 
emė kito arklio pavadį, ir dabar jie su Vila jojo visai 
greta žingine. — Noriu tavęs paklausti vieno dalyko. 

— Kokio gi? 

— Tu tyčia mane erzini? 

— Galbūt. 


Jis linktelėjo. | 

— Todėl, kad manai esanti visiškai saugi, kai su 
mumis Adamas? 

Ji plačiai nusišypsojo. 

— Galbūt. 

— Gerai pagalvok, — jis greitai pasilenkė, prisit- 
raukė ją prie savęs ir bučiniu įsisiurbė į jos lūpas. Kai 
Vila pagaliau atšlijo atgal ir ėmė raminti sunerimusį ar- 
klį, Benas patenkintas nusišypsojo. — Aš nusipirksiu 
kokoso aliejaus ir pats juo tave įtrinsiu. 

Širdis vos neiššoko jai iš krūtinės. 

— Galbūt, — pakartojo ji. 

Vila paleido arklį risčia. 

Tylą perskrodė aidu nugriaudėjęs garsus šūvis. 
“Kaip arti", — vienintelė mintis, dingtelėjusi Vilai. Stai- 
ga ji pamatė, kaip Adamo arklys šoktelėjo piestu, vos 
nenublokšdamas raitelio. 


— Idiotai, — iškošė ji pro dantis. — Tie velniai 
miesto idiotai net iššauti kaip reikiant... 
— Saugokis! — Benas išstūmė ją iš balno ir pri- 


dengė savo arkliu tarsi skydu. Jis iki kelių įklimpo į 
sniegą, bet vis dėlto lengvu rankos judesiu sugriebė šau- 
tuvą. — Bėk prie medžių ir slėpkis! 

Bet Vila jau pamatė kraują ant Adamo striukės ran- 

kovės ir puolė prie brolio tiesiai per atvirą lauką. Be- 
nas sodriai nusikeikė ir užgulė ją visu kūnu tą pačią 
akimirką, kai driokstelėjo antras šūvis. 

Ji iš visų jėgų priešinosi vartydamasi sniege. Gal- 
voje aptemo nuo siaubo ir baimės. 

— Adamas sužeistas. Paleisk mane! 

— Nutilk tu! — Benas pasakė šaltai ir labai ramiai 
tebedengdamas ją savo kūnu. 

Čarlis pratrūko smarkiai loti, nekantraudamas lau- 
kė ženklo pulti į medžioklę. Jis nurimo tik tada, kai 
Benas griežtai suriko pasilikti vietoje. 

Nepaleisdamas Vilos, Benas kilstelėjo galvą ir pa- 
matė šliaužiantį į juos Adamą. 

— Kas tau? 

— Kol kas nežinau, — visą ranką iki peties varstė 
aštrus, deginąs skausmas. — Manau, striukė nukentė- 
jo labiau nei aš. Vil, tu nesužeista? — drėgna nuo snie- 
go pirštine Adamas palietė sesers veidą. — Vil? 

— Ne. Tu kraujuoji. 

— Viskas normalu. Kažkas pykštelėjo ne ten. 

Vila trumpam užsimerkė, norėdama nusiraminti. 

— Ne, čia ne šiaip idiotas medžiotojas. Šaudė į mus. 

— Atrodo, toliašaudžiu šautuvu, — sumurmėjo Be- 
nas ir kilstelėjo galvą aukščiau, kad apžvelgtų medžius 
ir kalvas. Ranka jis glostė drebančio iš nekantrumo 
šuns nugarą. — Aš nieko nematau. Greičiausiai jis kur 
nors pasislėpė. 

— Čia nesunku pasislėpti, — Vila žūtbūt stengėsi 
ramiai kvėpuoti. — Cia mes jo nepagausime. 

“Ji teisi", — pamanė Benas, iš pradžių ketinęs pulti 
ieškoti niekšo. Jis nušliaužė nuo Vilos, vikriau perėmė 
šautuvą. 

— Mes beveik prišliaužėme trobelę. Jūs su Vila pa- 
mėginkite pulti ten, tik bėkite kuo arčiau medžių. O aš 
Jį atitrauksiu. 

— Nė velnio. Vieno tavęs čia nepaliksiu. 

Ji bandė keltis, bet Benas vėl parvertė ją ant že- 
mės. Akimirksniu jo akys susitiko su Adamo akimis, ir 
vyrai be žodžių suprato vienas kitą. 

— Adamas neteko daug kraujo, — tyliai tarė Be- 
nas. — Vieno jo palikti negalima. Tu nuvesk jį į trobe- 
lę, Vil. Aš ateisiu tuoj paskui jus. 

— Mes galime gintis trobelėje, jei prireiktų, — pri- 
tarė jam Adamas, prisivertęs negalvoti apie skausmą. — 
Benai, mes pridengsime tave iš viršaus. Kai išgirsi mus 
šaudant, spausk tiesiai prie mūsų. 

Benas linktelėjo. 

— Prisimeni, vaikystėje tose uolose mes statėme 
tvirtovę? Kai tik aš atsidursiu slėptuvėje, pranešiu jums 
šūviu. Tik tada bėkite prie trobelės. O iš jos duosite 
man signalą, kad jūs saugūs. 

Vila staiga susivokė, jog jai tenka rinktis — iš šių 
dviejų vyrų. Bet argi gali ji rinktis, žvelgdama į kraujo 
dėmes ant sniego? 

— Nepadaryk kvailysčių, — ji abiem rankom su- 
spaudė Beno veidą ir stipriai pabučiavo jį į lūpas. — 
Negaliu pakęsti didvyrių. 

Nesikeldama ji sugriebė arklio pavadį. 

— Ar tu gali joti? — paklausė ji Adamą. 

— Taip. Sliekis prie medžių, Vila. Mes turime ju- 
dėti kiek galima sparčiau, — metęs atsisveikinimo 
žvilgsnį į Beną, Adamas riktelėjo: — Noo! 

Vila negaišo laiko atsisveikinimo žvilgsniams. Bet 
ji žinojo, jog šis vaizdas visada stovės jai prieš akis: 
Benas klūpi ant sniego, medžiai meta šešėlį ant jo vei- 
do, šautuvas ant peties. 

Ji jam pamelavo, pamanė Vila, išgirdusi jo šūvius — 
pirmą, antrą, trečią. Ji labai myli didvyrius. 

— Atsakomųjų šūvių negirdėti, — tarė ji Adamui, 

kai jiedu pasislėpė už aukšto riedulio. — Gal jis pasi- 
traukė? 

Arba lūkuriuoja. Adamas nieko nepasakė, kai Vila 
pasiėmė savo šautuvą. Ji iššovė paeiliui šešis kartus. 

— Jam nieko neatsitiks, tiesa, Adamai? Jeigu šau- 
dantysis pabandytų prislinkti prie jo iš nugaros... 

— Niekas geriau nepažįsta šių vietų už Beną, — 
greitomis atsakė Adamas, stengdamasis įtikinti ne tiek 
seserį, kiek pats save. Galvoje tvinkčiojo tik viena min- 
tis: ten jis paliko savo brolį. Bet tai vienintelė išeitis. — 
Mums reikia judėti tolyn, Vila. Iš trobelės geriau galėsi- 
me pridengti Beną. | 

Argi ji galėjo prieštarauti, kai Adamo veidas pa- 
pilkėjo, 0 už poros žingsnių nuo jų, trobelėje, gelbstin- 
ti vaistinėlė? Bet ji žinojo tai, apie ką jie abu nekalbėjo 
balsu: paskutinieji penkiasdešimt jardų iki trobelės — 
visai lygi vieta. Norėdami patekti į ją, jie turi peršuo- 
liuoti atvirą lauką. 

Sniegas akinančiai blizgėjo saulėje. Ji neabejojo, 
JOg Iš visur jie bus matomi kaip ant delno. Vila girdėjo, 
kaip monotoniškai lašnoja atokaitoje tirpstantis varvek- 
lis ir daužosi širdis. 

Ji jojo pro kyšančius iš sniego akmenis ir nulinku- 
sias medžių šakas, kiekvieną minutę pasirengusi nusi- 
taikyti į abstrakčią būtybę, priešą, kuris galėjo iššokti 
bet kada. Danguje garsiai kleketuodamas suko ratu ere- 
lis. Vila pabandė suskaičiuoti savo pulso tvinksnius, bet 
šią sekundę išgirdo atsiritusį aidą — šaudė Benas. 

— Jis prijojo uolas. 

Pagaliau ji išvydo savo trobelę — tvirtai suręstą 
medinį namelį, prigludusį kalno papėdėje. Jo viduje — 
saugu. Ten galės suteikti pirmąją pagalbą Adamui ir iš 
ten galės per radiją išsikviesti paspirtį. Tenai — išsi- 
gelbėjimas. 

— Kažkas ne taip, — ji pasakė pirmiau, nei suvo- 
kė. — Kažkas išmynė taką, — lėtai pratęsė ji. — O dar — 

pėdos, — Vila giliai atsiduso. — Aš juntu dūmų kva- 
pą. — Iš kamino dūmai nekilo, bet ji užuodė silpną, 
vos juntamą kvapą. — Ar tu junti? 

— Ką? — Adamas papurtė galvą, bandydamas žūt- 
būt neprarasti sąmonės. — Ne, aš... — pasaulis vis la- 
biau blėso jo akyse. Adamas jau nebejuto nieko, net 
skausmo. 

— Nieko, — paklusdama savo instinktui, Vila vėl 
įsikišo į makštį šautuvą ir laisvąja ranka suėmė Adamo 
arklio pavadį. Atviru ar neatviru lauku, bet jiems rei- 
kia kuo greičiau prijoti trobelę, antraip jis smarkiai nu- 
kraujuos. — Mes jau beveik prijojom, Adamai. Laiky- 
kis už gugos. 

— Ką? 
užriko ji, ir jo akyse šmėstelėjo prasminga išraiška. — 
Laikykis! 

Vila spūstelėjo batais arklį ir riktelėjo Adamo ar- 
kliui, kad tas bėgtų greičiau. Jei Adamas nukristų jiems 
dar neprijojus trobelės, ką gi, tektų jį tempti pačiai, o 
arklius paleisti. 

Niekuo neapsaugotos erdvės spindintis sniegas rė- 
žė akis. Jie lėkė kaip žaibai, 1š po arklių kanopų tryško 
sniego fontanai. Vila sėdėjo balne tiesi, savo kūnu deng- 
dama brolį. Kiekviena jos kūno ląstelė buvo pasirengu- 
si tam, kad tuoj tuoj į ją įsmigs gabalėlis švino. 

Ji nejojo išmintu taku, o nuvedė arklius aplinkui, 
iš trobelės pietinės pusės. Net jiems atsidūrus gelbs- 
tinčiame namo šešėlyje, Vila lengviau neatsikvėpė. Prie- 
šas gali tūnoti bet kur. Ji išsitraukė šautuvą, nušoko 
žemėn ir iki kelių klimpdama sniege puolė prie Ada- 
mo: tas susvyravo balne. 

— Nedrįsk prarasti sąmonės, — merginos plaučiai 
degė kaip ugnyje, iš visų jėgų ji laikė brolį. Rankomis 

juto šiltą kraują. — Tada aš, velniai griebtų, tave ati- 
tempsiu. 

— Atleisk. O velnias! Duok man sekundę. — 
Adamui prireikė valios nugalėti atvilnijusiam galvos 
svaiguliui. Jis nelabai aiškiai matė aplinką, bet kol 
kas vis dėlto matė. Ir suprato. Suprato, jog iki tol, 
kol jie neatsidurs trobelėje, negalės jaustis saugūs. 
Ir netgi tada... 

— Eik į vidų. Paskui iššauk, duok žinią Benui. O 
aš paimsiu daiktus. 

— Teprasmenga jie skradžiai! 

Vila apglėbė brolį ir nutempė prie durų. 

“Čia per šilta", — dingtelėjo jos galvoje, vos per- 
žengus slenkstį. Stumtelėjusi Adamą prie lovos, Vila 
žvilgterėjo į židinį. Nieko, tik pelenai ir apdegę nuodė- 
guliai. Bet kažkoks šeštasis pojūtis jai tvirtino: nese- 
niai čia kūrenta ugnis. 

— Gulkis. Aš tuoj, — pribėgusi prie atlapotų du- 
rų, ji iššovė tris kartus, duodama žinią Benui, kad jie 
trobelėje, paskui užsisklendė iš vidaus. — Jis tuoj at- 
jos, — tarė ji širdyje melsdamasi, kad tai taptų tiesa. — 
Reikia nuvilkti tau striukę. 

Sustabdyti kraują, užkurti židinį, išplauti žaizdą, su- 
sijungti per radiją su ranča, paskui galvoti apie Beną. 

— Na, nereikia su manimi jau tiek tąsytis, — pra- 
tarė Adamas, kai ji traukė nuo jo striukę. 

— Kai pašaus mane, tuomet ir pavaizduosi esąs kie- 
tas vyras, — ji vos laikėsi, kad nesuriktų, pamačiusi 
kruviną visą rankovę nuo peties iki riešo. — Ar labai 
skauda? 

— Ranka nutirpo, — miglotu žvilgsniu jis pažvel- 
gė į žaizdą. — Manau, nieko baisaus. Užgis. Gerai, kad 
šalta, nes būčiau labiau nukraujavęs. 

“Būtum netekęs kraujo mažiau, — sielojosi Vila 

perpjaudama rankovę, — jei nebūtų reikėję kaip be- 
pročiams šuoliuoti lauku“. 

Ji perplėšė marškinius ir pajuto, kaip išvydus su- 
draskytą, nudegintą kūną gerkle kyla šleikštulys. 

— Iš pradžių padarysiu varžtį kraujui sustabdyti, — 
ji paėmė nosinę, — paskui užkursiu ugnį, praplausime 
žaizdą ir pasižiūrėsime kas kaip. 

— Patikrink langus, — ranka jis prisilietė prie jos 
rankos. — Ir vėl užtaisyk šautuvą. 

— Nesirūpink, — Vila padarė standų varžtį. — Na, 
gulkis, nes prarasi sąmonę. Daraisi panašus į baltaveidį. 

Ji užmetė antklodę ant Adamo ir metėsi prie mal- 
kų dėžės. Beveik tuščia, pastebėjo ji, ir širdis sutvak- 
sėjo smarkiau. Stengdamasi nustelbti virpulį rankose, 
Vila įkūrė ugnį. 

Vaistinėlė spintelėje po kriaukle. Pasidėjusi ją ant 
stalo, Vila atidarė dangtelį, norėdama patikrinti, ar vi- 
sa, kas būtina, joje yra. Su palengvėjimu atsidususi ji 
pasilenkė prie dėžės po kriaukle pasiimti švarių sku- 
durų tvarsčiams. 

Ir tada ją nusmelkė šaltis. 

Kibiras po kriaukle stovėjo savo vietoje. Bet jame 
visa krūva skarmalų ir sustirusių rankšluosčių. Visi dė- 
mėti, su kraujo rūdimis. Įsižiūrėjusi Vila suprato, kad 
kraujas senas. Bet jo daug, pernelyg daug, kad paaiš- 
kintum, jog paprastai įsipjauta virtuviniu peiliu. 

Tiek kraujo galėjo reikšti viena — mirtį. 

— Vil? — pašaukė Adamas. — Kas ten? 

— Nieko, — ji uždarė dėžės dureles. — Pelė. Iš- 
gąsdino. Negaliu rasti tvarsčių, — įveikusi pasibjaurėji- 
mą, ji atsisuko. — Bintams suplėšysime tavo palaidinę. 

Vila įstatė į kriauklę dubenėlį ir pripylė šilto vandens. 

— Galėčiau pasakyti, kad man skaudės labiau nei 
tau, tačiau tai būtų netiesa. 

Ji padėjo dubenėlį ir vaistinėlę šalia lovos, nuėjo į 

vonią švarių rankšluosčių. Rado vieną, tik vieną, bet 
vienintelis dalykas, kurį Vila sau leido, — trumpam pri- 
glusti prie sienos kakta, lipnia nuo šalto prakaito. 

Kai ji sugrįžo, Adamas svyrinėdamas stovėjo prie 
lango. 

— Ką tu manai, visiškai pablūdai! — sušuko ji ir 
pastūmė brolį prie lovos. 

— Kol kas negalime atsipalaiduoti. Vil, reikia su- 
sisiekti su ranča, — jis papurtė galvą, kad nuvytų įkyrų 
ūžesį ausyse, panašų į bičių dūzgimą. — Reikia jiems 
duoti žinią. Jis galėjo pasukti ten. 

— Rančoje normalu, — Vila nustūmė tvarstį ir pra- 
dėjo plauti žaizdą. — Ten paskambinsiu, kai tik aptvars- 
tysiu tave. Ir nesiginčyk su manim, — jos balsas suvir- 
pėjo. — Žinok, aš ne itin patyrusi gydytoja, o čia man 
apskritai pirmą kartą šautinė žaizda. Tad pakentėk ir 
neragink manęs. 

— Tu viską darai teisingai. Po velnių! — pro dan- 
tis nusikeikė Adamas. — Skauda. 

— Gal tai ir į gera? Atrodo, kulka įėjo štai čia, 
po petimi, — gerkle atslinko šleikštulys, bet Vila tvar- 
dėsi, — O Išėjo per nugarą. — Atidengta plėštinė žaiz- 
da tebekraujavo. — Tu turbūt praradai ne mažiau kaip 
pintą kraujo, bet dabar kraujoplūdis mažesnis. Ir kau- 
las, manyčiau, nekliudytas, — ji prikando lūpą ir at- 
kimšo butelį spirito. — Dabar padegins kaip pragare. 

— Indėnai ištveria skausmą, įsimink... Velnio šik- 
na! — staiga suriko jis, trūktelėjo, akys prisitvenkė aša- 
rų, antiseptikui vos suvilgius žaizdą. 

— Gerai, įsiminsiu, — ji norėjo sukikenti, bet iš 
gerklės prasiveržė garsas, panašus į kūkčiojimą. — Nagi 
rėk rėk, kiek nori. 

— Jau nieko, — Adamui sukosi galva, degino 
skrandį. Jis jautė, kad visas aplipęs lipnaus prakaito 
lašeliais. — Aš pakentėsiu. Baik. 

— Reikėjo iš pradžių duoti tau nuskausminamųjų 
tablečių, — dabar jos veidas buvo toks pat išbalęs kaip 
ir jO. Ir brolis, 1r sesuo kalbėjo labai greitai, kad ne- 
pradėtų šaukti. Iš Vilos akių upeliais tekėjo ašaros. — 
Nežinau, ko čia esama, bet jau aspirino tikriausiai ra- 
siu. Nors tai, matyt, tas pats kaip žarstyti rieškučiomis 
žarijas. Žaizda švari, Adamai, atrodo, ji visai švari. Da- 
bar dar kartą ją sudrėkinsiu ir subintuosiu. 

— Dėkui Dievui. 

Procedūrą atliko iki galo, paskui abu sunkiai atsi- 
kvėpė ir pažvelgė į vienas kitą. Veidai mirtinai išblyškę, 
išpilti šalto prakaito. Adamas nusišypsojo pirmutinis. 

— Manau, neblogai susidorojome, turint galvoje, 
jog abiems mums tai pirmoji šautinė žaizda. 

— Tu niekam nepasakok, kad aš verkiau. 

— Tu niekam nepasakok, kad rėkiau. 

Vila susivilgė servetėle drėgną veidą, paskui tą pa- 
tį padarė ir Adamui. 

— Sutarta. Dabar tu gulk, 0 aš... — ji nebaigė sa- 
kiusi ir veidu įsikniaubė į jo koją. — O Dieve, Adamai, 
kurgi Benas? Kur Benas? Jis jau senai turėjo būti čia. 

— Nesijaudink, — Adamas paglostė jos plaukus, 
bet jo akys įbestos į duris. — Benas greitai ateis. Mes 
susijungsime per radiją su ranča, iškviesime policiją. 

— Taip, — sukūkčiojo Vila ir pakėlė galvą. — Aš 
viską padarysiu. O tu ramiai pasėdėk. Tau reikia pail- 
sėti. — Ji pakilo, priėjo prie radijo, įjungė jį. Tačiau 
lemputė neįsižiebė, nesigirdėjo įprasto traškesio. — 


Neveikia, — tarė ji virpančiu balsu. Jos viduje viskas 
nutrūko. — Kažkas nuplėšė laidus, Adamai. Radijas 
neveikia. 


Metusi mikrofoną, ji šuoliu perlėkė kambarį ir pa- 
griebė šautuvą. 

— Imk, — įsakė Vila ir padėjo šautuvą Adamui ant 
kelių. — Aš paimsiu tavąjį. 

— Ką, po velnių, ketini daryti? 

Ji užsimaukšlino skrybėlę, apsivyniojo kaklą šalikų. 

— Einu ieškoti Beno. 

— Nė velnio. 

— Einu ieškoti Beno, — pakartojo ji. — Ir tu ma- 
nęs nesustabdysi. 

Jų akys susitiko, ir Adamas ėmė iš lėto stotis. 

— Ir dar kaip sustabdysiu. 

Abu labai sunerimo, bet netrukus išgirdo sniego 
slopinamą kanopų bildesį. Vila beginklė puolė prie durų 
ir atlapojo jas. Adamas jau stovėjo greta. Vila išbėgo į 
lauką, ir jai pakirto kojas. Nuo arklio nušoko Benas. 

— Kur tave velnias nešiojo? Tu gi privalėjai iškart 
atjoti pas mus! Mes čia jau gerą pusvalandį! 

— Apjojau ratu. Užtikau šiokius tokius pėdsakus... 
Ei! — Benas spėjo išsisukti nuo kumščio, atkišto tie- 
siai į jo veidą, tačiau smūgio į pilvą išvengti nepavyko. — 


Viešpatie, Vila, tu kvaištelėjai? Tu... — jis vėl užsikirto, 
nes ji rankomis apglėbė jo kaklą. — Ak, jau tos mote- 
rys, — sumurmėjo Benas, glostydamas jai plaukus. — 


Kaip tu jautiesi? — atsigręžė į Adamą. 

— Būdavo ir geriau. 

— Kaip ir man. Aš pasirūpinsiu arkliais. Pasižiū- 
rėk, gal kur užsimetęs buteliukas viskio, gerai? — jis 
meiliai patapšnojo Vilą per nugarą ir stumtelėjo prie 
durų. — Noriu išgerti. 

— Truputį į šiaurę nuo čia aptikau stovyklavietės 
žymių. Kažkas išdarinėjo medžioklės laimikį. Trys rai- 
teliai ir šuo, — jis pataršė Čarlio galvą. — Prieš dvi, 
gal prieš tris dienas. Gan kruopščiai sutvarkė savo bu- 
vimo vietą. Iš visko matyti, patyrę žmonės. 

Benas su apetitu kirto Vilos pašildytus mėsos kon- 
servus. 

— Be to, aptikau šviežių pėdų. Vienas raitelis jojo 
į šiaurę. Turbūt čia tas, kurio mums reikia. 

— Tu gi sakei, kad iškart atjosi pas mus, — prie- 
kaištavo jam Vila. 

— Aš atjojau. Mes su Čarliu apsižvalgėme ir iš kar- 
to pasukome čia. 

Jis iškratė mėsos likučius šuniui ir sunkiai susilai- 
kė nepasitrynęs sumušto pilvo. 

— Manau, taip. Tas tipas pokštelėjo porą kartų, o 
paskui nujojo. Nelaukė, kol jį prisivysime. 

— Galbūt jis gyveno šioje trobelėje, — svarstė Ada- 
mas. — Bet nesuprantu, kam jam prireikė išardyti ra- 
dijo stotį? 

— O kam jis šaudė į mus? — Benas gūžtelėjo pe- 
čiais. — Tas, kurio ieškome, darbuojasi peiliu, o ne 
kulka. 

— Mes buvom trise, — įsiterpė Vila ir, pažvelgusi 
į uodega vizginantį Čarlį, su šypsena pridūrė: — Net 
keturiese. Su šautuvu saugiau. 

— Čia tu teisi. 

Benas įsipylė kavos. 

Vila žiūrėjo į garuojantį puodelį. “Tinkamas mo- 


mentas", — — nusprendė ji. Vyrai pavalgė, išgėrė karštos 
kavos, galima jiems pasakyti visą tiesą. 
— Jis buvo čia, — ramiu balsu tarė ji. — Žinau, 


kad po tos merginos nužudymo policija apieškojo tro- 
belę, tačiau pėdsakų nerado. Ir vis dėlto, mano galva, 
jis laikė ją būtent čia. Čia ir užmušė. Tik paskui viską 
aptvarkė. 

Ji priėjo prie dėžės, ištraukė iš jos kibirą su kruvi- 
nomis skepetomis. 

— Stai, pasižiūrėkite. Visą kraują nuplovė, o ske- 
petas suslėpė po kriaukle. 

— Duokš čia, — Benas paėmė iš jos skepetas, at- 
silošė į kėdės atkaltę. — Jas reikės pasiimti su savimi. 
Dėžę koja stumtelėjo tolyn, kad nematytų jos. 

— Jis užmušė ją čionai, — Vila kiek galėdama sten- 
gėsi, kad jos balsas nevirptelėtų. — Pririšo prie lovos. 
Išžagino ir papjovė. Paskui viską sutvarkė, kad nesu- 
keltų nereikalingų įtarimų. Lavoną uždėjo ant arklio. 
Visa tai darė naktį. O jeigu dieną — vadinasi, kūną kaž- 
kur paslėpė, kol sutems. Po to nugabeno mergaitės pa- 
laikus prie mano prieangio ir numetė. Paprasčiausiai 
numetė, ir tiek, tarytum sumedžiotą Žvėrį, — ji užsi- 
merkė. — Kas kartą, kai pagalvoju, jog atsikračiau to 
košmaro, jis vėl išnyra. Vėl ir vėl. Nežinau kodėl. 

— Nesuk sau galvos, — Benas palinko prie jos, su- 
spaudė jos rankas. — Vila, turime nuspręsti. Po valan- 
dos sutems. Arba pasiliekame čia iki ryto, arba grįžta- 
me atgal. Ir viena, ir kita rizikinga. Nežinia, kas mūsų 
tyko tamsoje. 

Ji neatitraukė rankų, pasižiūrėjo į Adamą: 

— Tu išsėdėsi balne? 


— Taip. 
— Tada jojam. Aš nenoriu čia pasilikti, — ji giliai 
atsikvėpė. — Kai tik sutems, išjosime. 


Naktis šalta, giedra, pačiu pažemiu nusidriekęs rū- 
kas. Padangėje pilnatis. “Jei kas nors sėdi pasaloje, taiky- 
ti į mus — vienas malonumas", — pamanė Vila. Priekyje 
bėgo šuo, pastatęs ausis. Arklys jusdamas, jog šeiminin- 
kė nervinasi, kartkartėmis krūptelėdavo visu kūnu. 

Žudikas galėjo tūnoti po kiekvienu krūmu, kiekvie- 
nas šnaresys krūmuose slepia grėsmę. Visai arti suūkavo 
apuokas, sušlamėjo sparnais. Cyptelėjo kažkoks žvėrelis, 
pagautas plėšraus paukščio, ir vėl įsiviešpatavo tyla. 

Žydros mėnesienos užlieti kalnai atrodo nepapras- 

tai gražūs; medžių siluetai juoduoja sniego fone, tam- 
sūs dantytų uolų kontūrai įsmigę į dangų. 

Ir visur tyko grėsmė. Galbūt kaip tik šiuo keliu jo 
jota, o ant arklio pasturgalio buvo pririštas šiurpus tro- 
fėjus. Juk vargšė mergaitė jam tebuvo trofėjus. Jis no- 
rėjo pasismaginti, parodyti visiems savo žiaurumą ir lik- 
ti nenubaustas. 

Vila krūptelėjo, susigūžė nuo vėjo gūsio. 

— "Tu gerai jautiesi? 

Ji žvilgterėjo į Beną. Tamsoje jo akys žybčiojo kaip 
lūšies. Žvilgsnis įtemptas, aštrus. 

— Tėvo laidotuvių dieną, kai Neitas paskelbė te- 
stamento sąlygas, maniau, jog mano gyvenime sunkes- 
nės dienos nebus. Jaučiausi tokia bejėgė, apgauta. 

Ji atsiduso, įtempė pavadį — priekyje prasideda 
nelygus šlaitas. 

— Paskui atėjo dar baisesnė diena, kai aptikau Ma- 
rinatą. Viskas, pamaniau, tai pats baisiausias mano gy- 
venimo momentas. Bet vėl suklydau. Ir štai, man ro- 
dos, kad visų baisiausia — ateity. 

— Aš neleisiu, kad tau atsitiktų kas nors bloga. 
Patikėk manimi. 

— Tu elgeisi kaip paskutinis kvailys, Benai. Kodėl 
reikėjo leistis pėdsakais vienam? Jau sakiau, kad ne- 
mėgstu didvyrių, o juo labiau kvailių. 

Ji kojomis spūstelėjo arklį, stengdamasi greičiau 
prijoti ten, kur šviečia Žiburiai. 

— Taip, man ji taip pasakė, — sušnibždėjo Benas 
Adamui. 

— Ir ji teisi, — nepritardamas palingavo galvą Ada- 
mas. — Juk tu buvai vienui vienas. Iš manęs jokios nau- 
dos, Vila užsiėmusi mano žaizda. Kaip galėjai joti ten 
vienas? 

— Manimi dėtas būtum pasielgęs taip pat. 

— Tai tiesa. 

— Bet juk mes kalbame ne apie mane, o apie tave. 
Ar žinai, kad ji verkė? 

Benas subrazdėjo balne, bambtelėjo: 

— Velniava... 

— Pažadėjau jai nieko tau nepasakyti. Ir būčiau 
nesakęs, jeigu ji būtų verkusi tik dėl mano žaizdos. Betgi 
žinau, ašaros biro dėl tavęs. Jeigu būtumei užtrukęs 
dar bent sekundę, ji būtų išjojusi ieškoti. 

— Čia tai jau būtų... 

— Kvailystė, — linktelėjo Adamas. — Būčiau ban- 
dęs ją sulaikyti, bet vargu ar man tai būtų pavykę. Taigi 
daugiau taip nebedaryk, — jis pajudino nutirpusį petį. — 
O kitas kartas tikrai bus, Benai. Tas tipas nesitrauks. 

— Tikra teisybė. 

Benas ėmė vytis Vilą. 


Velnio taikiklis. Sumokėta maišas pinigų. Vadinasi 
“biatlono taikiklis", o nė velniui netinka. 

Džesas nuolat prisimindavo visas įvykio smulkme- 
nas. Pirmiausia nuvylė taikiklis, o antra — vėjas. Jis gi 
taikėsi teisingai, tiesiog nepasisekė, ir baigtas kriukis. 

Pirmutinę akimirką, kai mišriakraujės arklys pasi- 
stojo piestu, Džesas jau buvo bemanąs, kad kulka pa- 
taikė į taikinį. 

Et, jeigu taikiklis būtų buvęs normalus. 

Viskas įvyko savaime, jis neatsispyrė potraukiui. 
Jei būtų veikęs pagal planą, Vulfčaildas voliotųsi nu- 
dėtas, Makinonas — irgi. O su Lilės seserėle būtų bu- 
vę galima deramai pasismaginti. 

Džesas užgesino cigaretę, neregio žvilgsniu įsiste- 
beilijo į tamsą ir nusikeikė. 

Niekis, bus ir kita proga, tuo galima neabejoti. 

Oi oi, Lilė pasigailės, bet bus per vėlu. 


Kiekvieną naktį Vila prabusdavo nuo košmaro, iš- 
mušta prakaito ir springdama nuo riksmo. Visą laiką j1 
sapnuodavo vieną ir tą patį: guli nuoga, rankos ir kojos 
surištos, bando išsilaisvinti, bet virvė vis giliau ir gi- 
liau įsirėžia į kūną. Kraujas liejasi oda, o jo kvapas ku- 
tena šnerves. 

Ir kiekvieną sykį nubusdama matydavo blykčiojan- 
čius ašmenis. Peilis, brėždamas lanką, smigdavo į jos 
kūną. 

Rytą Vila atsikratydavo įkyraus vaizdinio, bet žino- 
j0, kad naktį jis kur buvęs, kur nebuvęs vėl pasirodys. 

O gamta vis budo, ir pirmieji baikštūs pavasario 
požymiai turėjo sujaudinti jos kraują. Krokas vazone, 
paliktas dar motinos, pilnas žiedų. Pievose protirpos, 
alsuojančios šviežia žeme. Veršeliai kaip beįmanydami 
laigo po aptvarus. 

Artėjo sėjos metas. Ganyklos greit sužaliuos ir su- 
žydės, kalnų pievos pasipuoš pabirusiais dobiliukais ir 
pienėmis. Balta kalnų spalva pavirs sidabrine, o dienos 
vis ilgės. 

Tačiau žiema, aišku, dar nepasiduoda. Nėr dienos, 
kad nesnigtų, nors sniegas nebe toks kaip vasarį. O iš 
viršaus kepina saulė, įkvėpdama vilties, kad nebebus 
šalčių. Oras giedras, saulėtas, džiugina širdį. 

Pro kabineto langą Vila pamatė Lilę. Ta beveik vi- 
są laiką nesitraukė nuo Adamo, kaskart pataisydama 
jam tvarstį, paduodama šį bei tą. 

Žaizda gijo sparčiai. “Abiejų jų žaizdos gyja", — 
džiaugėsi Vila. 

Tikriausiai šaunu, kai šalia tavęs ištikimas, mylin- 
tis, besąlygiškai tikįs tavimi Žmogus. Būtų įdomu pa- 
tirti tokį jausmą. 

Bet ir baisu. O gal vis dėlto surizikavus? Galbūt 
baimės ir dvejonės išsisklaidytų? O kad taip panirus į 

nesuvaldomų savimaršos jausmų pasaulį! Išbandžius vi- 
sa tai, ką gali įžiūrėti Lilės ir Adamo veiduose, kai jie 
žvelgia vienas į kitą... 

Vila matė, kaip jie keičiasi šypsenomis, duoda vie- 
nas kitam kažkokius ženklus, kuriuos tik vieni supran- 
ta. Patrauklu, galvojo Vila. Turbūt labai šildo sielą. Va- 
dinasi, kažkam esi svarbiau už viską. 

Kvailystės visa tai. Ji nusigręžė nuo lango. Šitiek 
rūpesčių, šitiek darbų, negalima eikvoti laiko tuščiai 
svajojant. O be to, ji ne iš tų moterų, kurios veda vyrus 
iš proto. Net tikras tėvas, ir tas elgėsi su ja kaip su 
skepeta. 

Būtent. Metas vadinti daiktus tikraisiais vardais. Čia, 
kabinete, iki šiol tvyro Džeko Mersio dvasia. Jis niekada 
nesirūpino savo dukterimi, jam buvo nusispjauti į ją. 

O ji? Vila atsisėdo į krėslą, pasidėjo rankas ant odi- 
nių ranktūrių. Ką ji reiškė jam? Nieko, apgailėtiną pakai- 
talą sūnaus, kurio Džekui taip ir nebuvo lemta įsigyti. 

Net ne pakaitalą, pagalvojo užvirdama ir jos pirš- 
tai netyčia susigniaužė į kumštį. Jam ji buvo tik me- 
džioklės trofėjus, be to, toks, kuriuo Džekas negalėjo 
didžiuotis. Ant jo stalo net nebuvo jos fotografijos. 

Užtat visos sienos nukabinėtos negyvų Žvėrių gal- 
vomis. Štai trofėjai, kuriuos Džekas vertino labiau. 

Joje sukunkuliavo įniršis ir nuoskauda. Vila pašo- 
ko ant kojų ir nebesivaldydama iš įtūžio griebė už ragų 
elnio galvą. Trofėjus krito ant grindų, pasigirdo kurti- 
nąs trenksmas. 

— Prasmekite visi skradžiai! — suklykė Vila. — 
Aš jums ne trofėjus! 

Ji įsikibo į ragus kalnų avinui, kuris žvelgė į ją gud- 
riomis stiklinėmis akimis. 

— Čia mano kabinetas! Mano ranča! 

Įveikusi aviną, puolė kitą auką. 

Turbūt šią valandėlę jai truputį pasimaišė protas. 

Kylant įtūžiui, ji plėšė nuo sienų negyvas galvas, nusi- 
brūžindama pirštų kauliukus, laužydama nagus. Jos dan- 
tys šiepėsi ne mažiau plėšriai nei kalnų katės, kurią Vi- 
la įsiutusi rovė nuo sienos. 

Tarpdury pasirodė Tesė ir apmirė vietoje reginio 
sukrėsta: jaunesnioji jos sesuo bandė ištraukti iš kam- 
po stambaus grizlio iškamšą. 

Pirmą akimirką Tesei pasirodė, kad lokys užpuolė 
Vilą ir akivaizdžiai ją įveiks. Reginys kartu ir juokin- 
gas, ir keliąs baimę. 

Garsiai kostelėjusi, Tesė tarė: 

— Na, ir dalykėliai. Tu ką, norėtum atidaryti zo0- 
logijos sodą? | 

Vila atsigręžė, nutvilkė seserį įniršio žvilgsniu. Lo- 
kys susvyravo ir griuvo ant grindų kaip pakirstas medis. 

— Įkyrėjo man šie pabaisos, — pūkštė Vila. — Ma- 
no namuose jų nebebus. 

Tesė nusprendė, jog pats metas prabilti proto bal- 
sui. Atsišliejusi į duris, ji mąsliai tarė: 

— Atvirai sakant, šis interjeras man niekada nepa- 
tiko. Nemėgstu medžioklės stiliaus. Bet kodėl nei iš šio, 
nei iš to tu staiga sumanei pertvarkyti savo kabinetą? 

— Jokių medžioklės trofėjų daugiau nebebus, — 
tvirtai išpoškino Vila. — Ir mes jam nesame jokie tro- 
fėjai. Padėk man viską išnešti, — ji ištiesė ranką. — 
Nagi, noriu apvalyti namus nuo šio šlamšto. 

Tik dabar Tesė suvokė, kas čia darosi. Ji atsiraito- 
jo rankoves, akys užsidegė tokia pačia azarto ugnele. 

— Su didžiausiu malonumu. O pirmiausia iš Čia iš- 
nešime šią meškutę lepeškutę. 

Dviese jos nutempė didžiulę iškamšą prie durų. Kol 
abi bandė išboginti grizlį ant laiptų, apačioje pasirodė 
Lilė. 

— Čiagi kas?! Oi! — ji griebėsi už širdies. — Iš- 
kart man pasirodė, jog jis dabar jus suės. 

— Šis lokys jau seniai nieko neėdęs, — dusdama 
tarė Vila ir apglėbė lokį patogiau. 

— Ką jūs darote? 

— Keičiame interjerą, — paaiškino Tesė. — Pa- 
dėk mums susidoroti su šiuo pašlemėku. Jis siaubin- 
gai sunkus. 

— Ne, padarysime protingiau, — susigaudė Vila. — 
Nagi, Lile, pasitrauk į šalį. 

Ji užvirto ant iškamšos. 

— Dabar padėk! 

— Gerai. 

Tesė pasispjaudė delnus ir taip pat įsirėmė į lokį. 

— Lile, ir tu stumk. 

Lokys su trenksmu nusirito laiptais žemyn. Į visas 
puses pasklido dulkės, sutraškėjo turėklai. Iš virtuvės 
išbėgo persigandusi Besė su dvidešimt antro kalibro 
“bereta" rankoje. Net ir ji nesiskyrė su pistoletu ir sau- 
godavo jį prijuostėje. 

— Viešpatie šventas! — ji sumojavo rankomis, su- 
čiaudėjo nuo dulkių. — Ką gi jūs sumanėte, mergaitės? 
Mūsų prieškambaryje meška. 

— Nieko, ji jau išrėplioja, — tarė Tesė, ir visos 
nusikvatojo. 

— O kas sutvarkys šį viešnamį? — pasiteiravo Be- 
sė ir batelio nosimi atsargiai palietė grėsmingą žvėrį. 

— Tuoj sutvarkysime, — Vila nusišluostė prakai- 
tuotus delnus į džinsus. — Galima sakyti, kad pradėjo- 
me pavasario ruošą. 

Ji vėl grįžo į kabinetą. 

Kiek nusiraminusi, Vila apžiūrėjo kovos lauką. Vi- 
sur voliojosi Žvėrių galvos tarytum žuvusiųjų kūnai po 
bombardavimo. Medinės lentos, prie kurių buvo pritvir- 
tinti trofėjai, kabaliavo ant vieno vinies arba mėtėsi ant 
grindų. Nuo kilimo grėsmingai žybčiojo stiklinė akis. 

— Čia tai bent, — atsiduso Vila, — atsakančiai su- 
triuškinta. 

— Šauniai įkrėtei jiems, drauguže, — Tesė plekš- 
telėjo jai per nugarą. — Jie neturėjo nė menkiausio šan- 
so tau pasipriešinti. 

— Siaubinga, — tarė Lilė. — Tiesiog košmaras, — 
ji žagtelėjo, nusisuko ir sukikeno. 

— Atleiskite, visiškai nenorėjau juoktis. 

Lilė prispaudė delnus prie pilvo. 

— Tiesiog durnynas. Kažkoks tautų kraustymasis. 

— Aišku, vaizdelis šiurpokas, — Tesė pradėjo kri- 
zenti. — Pasibaisėtinas paveikslas. Gaila, Vil, kad ne- 
matei savęs iš šalies. Man pasirodė, jog šoki tango su 
meškinu. 

— Neapkenčiu jų. Aš visada jų neapkenčiau, — iš- 
košė iš savęs Vila, o paskui nebepajėgdama susilaikyti 
atsisėdo ant grindų, prapliupo kvatotis. 

Seserys plyšo nuo isteriško juoko; iš visų pusių jas 
supo gauruotos galvos. 

— Visus velniop, — pratarė Vila pro ašaras ir su- 
siėmė už šonų. — Stai sukaupsiu jėgas, pakilsiu ir iš- 
grūsiu juos iš čia lauk. 

— Kaip bebūtų, aš jų nesiilgėsiu, — tarė Tesė. — 
Bet kur juos padėti? 

— Sudeginsime, užkasime, išdalysime, — Vila pa- 
traukė pečiais. — Nesvarbu. 

Ji giliai atsikvėpė ir ryžtingai atsistojo. 

— Pradedame ruošą. 

Tai pasakiusi, užsivertė ant pečių briedžio galvą. 

Netrukus priešais prieangį išaugo didžiulė me- 
džioklės trofėjų krūva: briedžių, elnių, kalnų avinų, lo- 
kių galvos, paukščių, žuvų iškamšos, antilopės ragai. 
Šalimais būriavosi ir gyvai šnibždėjosi kaubojai. 

Jiems vadovavo Džimas Briusteris. 

— Damos, ar galėčiau pasiteirauti, ką gi čia jūs da- 
rote? — delikačiai pasidomėjo jis. 

— Pavasario ruoša, — atsakė Vila. — Tegu Vudas 
įkuria laužą ir iškasa duobę. Palaidosime šiuos palai- 
kus kaip pridera. 

— Ką, pakišite po velėna tokią grožybę? — aikte- 
lėjo Džimas ir priėjo prie savo draugų. 

Jie suūžė, bet gan greitai susitarė. 

Prie prieangio vėl grįžo Džimas. 

— Gal atiduosite juos mums? Papuoštume bendrą 
būstą. Gaila pražudyti tokius puikius trofėjus. Štai, pa- 
vyzdžiui, tas elnias šauniai atrodytų viršum židinio. O 
lokį misteris Mersis labai mėgo. 

— Imkite, ką norite, — lengvai sutiko Vila. 

— Ar galėčiau paimti lūšį? — tuoj iššoko į priekį 
Bilis. — Ji tokia klasiška. 

— Dėl Dievo, — gūžtelėjo pečiais Vila. 

Kaubojai čia pat pradėjo ginčytis tarpusavyje, da- 
lydamiesi laimikį. 

— Na, ačiū, nėr ko sakyti, — sumurmėjo Hemas 
žiūrėdamas, kaip keturi kaubojai velka grizlį į bendra- 
butį. — Dabar grožėsiuosi šiuo pabaisa kas rytą ir kas 
vakarą. Štai, žiūrėk, visas sienas jie nukabinės šiuo 
šlamštu. 

— Geriau tenai negu mano namuose, — atkakliai 
atšovė Vila. — O dėl lokio, Hemai, Džekas jį nušovė 
tavo padedamas. 

— Taip, aš ten buvau. Bet tai nereiškia, jog esu 
įsimylėjęs į šį lokį. Bili, atsargiau, stuburą susilaužysi. 
Ne kaubojai, o kažkokie idiotai, — bambėjo jis eida- 
mas paskui savo globotinius. — Dabar kabins savo skry- 
bėles ant elnio ragų. 

— Na, štai, visi patenkinti, — apibendrino Tesė. 

— Taip. Dabar sutvarkysime biblioteką. 

— Turiu tik valandą laiko, — tarė Tesė, žvilgterė- 
jusi į laikrodį. — Paskui man pasimatymas. 

Mat jai tik šiandien iš apatinių drabužių parduotu- 
vės (jos pavadinimas “Intymūs džiaugsmai") atvežė žavų 
peniuarą. Neitui jis turėtų palikti neišdildomą įspūdį. 

“Jis bematant išlups mane iš šio peniuaro", — džiū- 
gavo Tesė. 

Jos mintys vėl grįžo prie Vilos. 

— Klausyk, man rodos, šiandien tu su Benu eisi į 
kiną? — nekalta mina pasiteiravo ji. 

— Rodos, taip. 

— O Lilė su Adamu vakarieniaus dviese. 

— Tiesa? — paklausė Vila. 

— Na, šiandien mums lyg tir jubiliejus. Kaip tik su- 
kanka mėnuo nuo to, kai... — Lilė paraudo. 

Ji irgi šiandien gavo prekių iš “Intymių džiaugsmų". 

— Besei šiandien išeiginė, — tarė Tesė vaizduoda- 
ma, jog apžiūrinėja manikiūrą. Kariaujant su žvėrimis, 
nagų lakas kiek apsilaupė. — Ji sakė nakvosianti Enise 
pas savo bičiulę Modę Vigins, tokią pat liežuvautoją kaip 
ji pati. Aš apsinakvosiu pas Neitą, taigi tu liksi viena. 

— Oi, tau negalima pasilikti vienai, — subruzdo 
Lilė. — Aš galiu... 

— Viešpatie, Lile! — Tesė išsprogino akis. — Ji 
čia nebus viena! Nebent iš kvailumo ar užsispyrimo. 
Protinga, ryžtinga, apsukri moteris pasipuoštų, išsikvė- 
pintų ir pasiūlytų Benui praleisti tykų vakarą dviese. 

— Benas pamanytų, kad išprotėjau, jeigu išsičius- 
tyčiau ir pasakyčiau, jog noriu likti namie. 

— Gal lažinkimės? 

Vila pajuto, kad prieš jos pačios valią lūpos ištįsta 
į šypseną. 

— Nežinau, dabar viskas taip sudėtinga... o čia dar 
vėl kariauk su Benu. 

— O kas gi čia sudėtinga? — Tesė stipriai suėmė 

sesers ranką. — Pasakyk tiesiai: nori jo ar ne? Taip 
ar ne? 

Vila prisiminė, kokį saldumą pajunta savyje, ėmusi 
galvoti apie Beną. 

— Taip. 

Tesė patenkinta linktelėjo. 

— Tiesiog šiuo metu? 

— Taip, — Vila garsiai iškvėpė, — dabar. 

— Tuomet velniop pavasario ruošą! Rytoj pabaig- 
sime. Mums su Lile prireiks mažiausiai valandos, kad 
tavo garderobe surastume ką nors bent truputėlį sek- 
sualaus. 

— Nepageidauju, kad tu vėl mane rengtumei. 

— Mums tai bus malonumas, — išsiblaškiusi atsa- 
kė Tesė, pasirengusi veikti. — Ei, Lile, kur prapuolei? 

— Einu žvakių, — iš apačios riktelėjo Lilė. — Rei- 
kės visur pastatyti žvakių. Aš greit grįšiu. 

— Žvakių? — Vila suplojo rankomis. — Vadinasi, 
aš turiu išsičiustyti, prismaigstyti savo miegamajame 
žvakių ir pasakyti, kad nenoriu eiti į kiną? Betgi čia 
tikri spąstai. 

— Zinoma, spąstai. Tu paspendi jam spąstus. 

Tarpduryje Tesė sustojo, kritiškai apžiūrėjo Vilą. 
Laukia didelis darbas. Na, ir dekoracijos turi būti ati- 
tinkamos. 

— Patikėk, jis tau bus dėkingas, kad paspendei tuos 
spąstus. 

— Jaučiuosi visiška idiotė. 

— O atrodai protinga moteris. 

Tesė palenkė galvą, apžiūrėjo Vilą nuo galvos iki 
kojų. 

Šaunią šukuoseną Lilė sugalvojo: sukėlė plaukus 
aukštyn ir susegė dviem segtukais. Tereikia vieną jų 1š- 
traukti, ir plaukai nukris ant pečių kaip sunki banga. 

Suknelė irgi nebloga: paprasta, vos vos susmaugta 
per liemenį. Gaila tik, kad blyškiai pilka, o ne balta. 
Bet iš kur Vila turės baltą suknelę? Tiks ir tokia. Ji 
atrodo dorybinga, skaisti. Teisybė, Tesei reikalaujant, 
sijono sagutės atsegtos nuo apačios beveik iki pilvo. 

Vilos ausyse suposi sidabriniai varpeliai — irgi iš Li- 
lės lobių. Užtat kosmetikos Tesė ėmėsi pati. Ji brūkštelė- 
jo kelis štrichus, kurie labai nudžiugino Vilą. Vargšelė, 
nesuprato, koks baisus ginklas — mergaitės nekaltybė. 

— Atrodai kaip skaistuolė, kuri turi būti aukoja- 
ma, — paskelbė savo nuosprendį Tesė. 

Vila išsprogino akis: 

— Koks košmaras. 

— Ne, tik.šaunu, — Tesė kaip suokalbininkė pa- 
tapšnojo jai skruostą. — Tu tiesiog jį sutriuškinsi. 

Staiga sukrebždėjo sąžinė. Galbūt ji per daug 
spaudžia Vilą? Gal ta dar nepasirengusi? Juk mergaitė 
jaunesnė net šešeriais metais. Be to, jai tai bus pir- 
mas kartas. 

— Klausyk... — Tesė nervingai sunėrė pirštus. — 
O ar tu tikra, kad esi pasirengusi? Įvykis visiškai natū- 
ralus, bet vis dėlto labai svarbus. Jei tau kyla kokių 
abejonių, viską dar galima suvaidinti iš naujo. Mes su 
Neitu pasiliktume, surengtume tiesiog vakarėlį. 

— Matau, tu nervintiesi labiau nei aš, — nusišyp- 
sojo Vila, sujaudinta sesers rūpesčio. 

— Nieko panašaus. Tik... 

Tesė prisiminė, kaip prieš pusvalandį išėjusi Lilė 
slapčia šluostėsi ašaras. Bet Lilė sentimentalaus būdo, 
o Tesė — visai kas kita. Nesusilaikiusi ji pasilenkė ir 
švelniai pabučiavo seserį į abu žandus. Vila nustebusi 
įsmeigė į ją Žvilgsnį. 

— Kas gi čia dabar? — burbtelėjo ji, stengdamasi 
nepasirodyti sujaudinta. 

— Aš jaučiuosi tarytum mamytė. 

Kad neištyžtų, Tesė dalykiškai pridūrė: 

— Prezervatyvai viršutiniame stalčiuje. Nepa- 
miršk jų. 

— Viešpatie, jis gi pamanys, kad aš... 

— Protinga, šiuolaikiška, ryžtinga moteris. 

Prie namo privažiavo džipas. Tesė greitai apkabi- 
no Vilą, atsisveikino ir išlėkė iš kambario. 

Kvailai šypsodamasi Vila sustingo vietoje. Ji gir- 
dėjo Neito, paskui Tesės balsus. Kai iš apačios atskrie- 
jo Beno balsas, jos viduje kažkas susispaudė. Vila atsi- 
sėdo ant lovos, prisidėjusi rankas prie pilvo. Trinktelė- 
jo durys, suburzgė motoras. 

Visame name liko dviese — ji ir Benas. 

“Dar nevėlu apsigalvoti, — priminė sau Vila. — Aš 
niekam niekuo neįsipareigojusi. Reikia veikti pagal įkvė- 
pimą.“ Ji prisivertė atsistoti, išėjo iš miegamojo. 

Benas stovėjo salėje ir nenuovokiai žiūrėjo į tuš- 
čią plotą virš židinio. 

— Nuėmiau, — trumpai paaiškino Vila ir pridūrė: — 
Mes trise — Lilė, Tesė ir aš, nuėmėme portretą. Dar 
neapsisprendėme, ką čia pakabinus. Kol kas tebūnie tuš- 
čia vieta. 

“Tik pamanyk, nukabino Džeko Mersio portre- 
tą", — nustebo Benas. Iš jos balso suprato, koks reikš- 
mingas šis gestas. 

— Salė pasikeitė. Neteko vienijančio taško, — ta- 
rė jis. 

— To aš ir siekiau. 

Jis žengė žingsnį į priekį ir sustojo. 

— Tu šiandien atrodai kitokia. 

— Aš ir jaučiuosi kitaip, — nusišypsojo ji. — Pui- 
kiai jaučiuosi. O tu? 

Tiesą sakant, Benas jautėsi gan keistai. Jis apžiū- 
rinėjo ilgą, kiauriai peršviečiamą jos suknelę, pro ku- 
rios iškirptę šmėkščiojo daili kojelė. Vilos plaukai pa- 
kelti į viršų keistai ir neįprastai. Šiandien ji kažkokia 
švelni, neapsaugota. Taip ir norėtųsi paliesti rankomis. 

— Normaliai. Kaip įprastai. Tu tokia puošni. Gal 
mums nuėjus ne į kiną, 0 į kokią kitą vietą? 

— Lilė ir Tesė išvertė visus mano daiktus, sakė, 
kad tai vienintelė padori suknelė. 

Ji pasitaisė suknelės apačią, bet šiuo judesiu dar 
labiau apnuogino koją. 

— Kitaip, sakė, vešimės tave į parduotuvę apsi- 
pirkti. 

“Baik tauškusi nesąmones", — paliepė ji sau ir pri- 
ėjo prie baro. 

— Gal norėtum išgerti? 

— Aš gi vairuoju. 

— Apskritai pamaniau, kad galėtume likti čia. 

Visa, kas svarbiausia, pasakyta. 

— Kaip tai? 

— Na, nedažnai būna, kad namuose nieko nėra. 
Besė išvažiavo pas bičiulę, o Tesė ir Lilė... Na, apskri- 
tai ir jų nėra. 

— Tad mes dviese? 

Benui superšėjo gerklėje. 

— Taip, dviese. 

Ji išėmė iš baro šampano butelį, griežtai laikyda- 
masi Tesė instrukcijos. 

— Pamaniau, galėtume paprasčiausiai pasėdėti, at- 
sipalaiduoti, — butelis stuktelėjo į stovą. — Yra daug 
Tesės videokasečių. Panorėsime Žiūrėti filmą — pra- 
šom. Valgio irgi krūvos. 

Kadangi Benas stovėjo kaip įbestas, ji nuplėšė fo- 
liją, atvyniojo vielutę. 

— Ar tu vis dėlto norėtum kur nors važiuoti? 

— Ne, — jis nieko nematydamas įsistebeilijo į bu- 
telį. — Šampanas? Ką, ar švęsime? 

— Taip, — ji paėmė taures. Pirštai virpėjo. — Pra- 
sidėjo pavasaris. Prasikalė gėlytės, išbrinko pumpurai. 
Mūsų karvidėje paukščiai susisuko lizdą, — ji ištiesė 
jam taurę. — Greitai pradėsime apsėklinti karves. 

Jis paėmė taurę, suvapėjo: 

— — Taigi šis metų laikas toks. 

— Velniop viską! — murmtelėjo Vila ir dviem 
gurkšniais ištuštino taurę. — Klausyk, nemoku žaisti 
šių Žaidimų. Visa tai sumanė Tesė ir Lilė, — ji nustūmė 
tuščią taurę ir pasižiūrėjo jam į akis. — Apskritai, Be- 
nai, aš subrendau. 

— Aha, suprantu, — jis nugėrė šampano. — Tai, 
vadinasi, vis dėlto eisime į kiną? 

— Ne, — ji pirštais prispaudė smilkinius, giliai at- 
sikvėpė. — Aš subrendau tam, kad užsiiminėčiau su 
tavimi seksu. 

Jis užspringo, sučepsėjo lūpomis. 

— Kas, atleisk? 

— Na, ką čia sukti apsukui? — ji pasitraukė nuo 
baro. — Tu sakei, kad nori mane įsitempti į lovą. Ma- 
nyk, kad aš tam pasirengusi. Taigi eime į miegamąjį. 

Jis dar išgėrė šampano, nors to nereikėjo daryti, 
kadangi burbuliukai keistai suputojo gerklėje. 

— Kaip čia taip? 

Jo balse pasigirdo natūrali baimė. Vila išsigando. 
Kaip tada, jei visą laiką jis tik pokštavo, o ji, kvaiša, 
suprato, kad rimtai merginasi? 

“Jeigu taip, — piktai pagalvojo, — jam galas." 

— Tu gi sakeisi to norįs, — užsipuolė ji Beną. — 
Tai nori ar ne? 

— Noriu. 

Kai ji piktai žiūrėdavo į jį, sukeldavo geismą. Tada 
jis norėdavo krimstelėti jai į kokią švelnią vietelę. Bet 

ji pasuko kažkaip per smarkiai. Supainiojo visas žaidi- 
mo taisykles. 

— Bet štai taip, iš karto... 

— Na, ir kas? — truktelėjo ji pečiais. — Ar jau 
apsigalvojai? 

— Aš neapsigalvojau. Kaip galiu apsigalvoti? Bet 
visa tai kažkaip... Viešpatie, Vil! — jis piktai pastūmė 
taurę šalin, jausdamasis kvailio vietoje. — Tu užklupai 
mane iš netyčių. 

— Ak, štai kas! O daugiau nieko? — jos žvilgsnis 
sušvelnėjo, lūpose suvirpo šypsenėlė. 

— O ką tu manei? — gailiai ištarė jis. — Stovi Čia 
visa išsipuošusi, apetitiška, girdai mane šampanu ir dar 
pareiški, jog subrendai seksui. Žinoma, man ėmė suk- 
tis galva. 

“Galbūt jis ir teisus, — pamanė Vila, — bet aš, 
nors užmušk, nesuprantu, kas gi čia tokio." 

Tačiau Beno išvaizda komiškiausia — įraudęs, su- 
mišęs, todėl ji ketino jam padėti. 

— Na, tiek to, — ji prisiartino ir apkabino jo kak- 
14. — Pabandysime atstatyti tau pusiausvyrą. 

Ir tvirtai pabučiavo jį į lūpas. 

Reakcija staigi ir teikianti vilčių. Benas prisispau- 
dė ją, ėmė tankiai kvėpuoti, paskui švelniai sušnibždė- 
jo jos vardą. 

— Man rodos, tavo pusiausvyra jau normali, — 
virptelėjusiu balsu tarė Vila. Jos kojos pasidarė lyg va- 
tinės. — Aš labai noriu tavęs, Benai. Tai tiesa, — įro- 
dydama ji dar kartą pabučiavo jį į lūpas, paskui buči- 
niais apibėrė visą veidą. — Galime net neiti į miegamą- 
jį. Ir čia yra sofa. 

— Stop, ne taip greitai, — tarė jis baimindamasis, 
kad tuoj pat puls ją, nuplėš nuo jos rūbus ir tuo viską 
sugadins. — Siek tiek lėčiau, pamažėle, — pakartojo 
jis ir papurtė galvą, kad išsklaidytų svaigulį. — Aš no- 


57 


riu atsitokėti, o tu turi būti tikra, jog nedarai klaidos. 
Paskui man bus sunku sustoti. 

Ji nusijuokė, užšoko ant jo, kojomis apglėbė jo 
šlaunis. 

— Atrodo, kad apsigalvosi? 

— Apskritai ne... 

“Bet jei vis dėlto ji apsigalvotų, reikės rasti savyje 
savitvardos ir laiku atsitraukti, — pagalvojo jis. — Nors 
1r taip galima numirti." 

— Aš labai geidžiu tavęs, Vila. 

Jos širdis vos neiššoko iš krūtinės. 

— Vadinasi, susitarėme? 

— Gerai, eime į viršų, — jis pastatė ją ant grindų 
ir nusitempė paskui save. — Pirmą kartą tai turi įvykti 
lovoje. 

— Ar ir tau pirmas kartas buvo lovoje? 

— Ne, ne visai, — jis net nemanė, kad šie velnio 
laiptai su tokia daugybe pakopų. — Tai įvyko džipe, 
žiemą, ir aš vos nenušalau savo... Nesvarbu, ko. 

Ji sukikeno, pabučiavo jam į kaklą. 

— Miegamajame geriau, tiesa? 

— Taip. 

Jam gi bus geriau. O jai? Tai priklauso nuo jo. Jis 
atidarė duris į miegamąjį ir apstulbo. Dar viena staig- 
mena. Vienam vakarui staigmenų per daug. 

Visur dega žvakės, o lova paklota ir viliojančiai 
pūpso kalnas pagalvių. 

— Tai Tesė su Lile, — paaiškino Vila, — truputį 
įsismagino. 

— Suprantu, — sumurmėjo Benas. 

Jis ir šiaip jau nervinasi, 0 čia dar šitoks reginys. 

— O jos... na, ar paaiškino tau, kaip tai vyksta? 

— Makinonai, — priblokšta atsiduso Vila. — Tarp 
kitko, aš visą gyvenimą dirbu galvijų rančoje. 

— Tai ne visiškai vienas ir tas pat, — jis paleido ja 

ir žengė žingsnį atgal. — Suprask, Vila, man tai irgi 
tarytum pirmą kartą. Na, ta prasme, kad kitos moterys 
buvo ne... — jis užsimerkė jausdamas, kad liežuvis jam 
nebepaklūsta. — Nenoriu, kad tau skaudėtų. O aš, tarp 
kitko, labai seniai neturėjau moterų. Beveik prieš me- 
tus nusitaikiau į tave. Ir nuo tada nė su kuo... 

— Tiesa? — pažvalėjo Vila. — O kodėl? 

Jis atsiduso, atsisėdo ant lovos kraštelio. 

— Turiu nusiauti batus. 

— Aš tau padėsiu, — mielai pasisiūlė ji, pasisuko 
nugara į jį ir suspaudė jo batą keliais. 

Benas vos nesudejavo regėdamas šį vaizdą. 

— Tiesa, kad visus metus? — paklausė ji, žvilgte- 
rėjusi atgal ir trūktelėjo. 

— Gal net ilgiau. 

Kad sušvelnintų įtampą, jis įrėmė kitą koją jai į uŽ- 
pakalį ir stumtelėjo. 

— Ne itin mandagu, — tarė Vila, bet su antruoju 
batu pasielgė taip pat kaip ir su pirmuoju. 

— O tu mane visada niekindavai ir baugindavai. 

Ant grindų nulėkė antras batas, o Vila paklausė: 

— Iš tiesų? | 

— Kaip Dievą myliu, — niršdamas ant savęs, jis 
paglostė jai galvą. — Viskas, gana apie tai kalbėti. 

“Bus ką pamąstyti laisvalaikiu", — pamanė Vila. 

— Oi, aš visai pamiršau, — ji pribėgo prie stalelio 
po langu ir įjungė Tesės atneštą grotuvą. — Muzika bū- 
tina. Taip sakė Tesė, — paaiškino ji. 

Tačiau Benas negirdėjo jokios muzikos — girdėjo 
tik savo širdies dūžius. Vilos plaukai truputį susitaršė, 
pro ploną sijoną persišvietė kojos. 

— Na štai, dabar, rodos, viskas, — tarė Vila. — 
Ar reikia iš apačios atnešti šampano? 

— Gerai bus ir taip, — prikimusiu balsu atsakė Be- 
nas. — Šampanas po to. 

— Na, gerai. 

Ji pradėjo rimtai atsisagstyti suknelę, o Benui vėl 
nukaro žandikaulis. 

— Palauk, neskubėk. Kai nusirenginėji priešais vy- 
rą, skubėti negalima. 

— Tikrai? — ji pažvelgė į jį suintriguota, ėmė lė- 
čiau atseginėti sagas. — Žinai, po šia suknele aš be nie- 
ko, — prisipažino ji. — Tesė sakė, jog taip “kontrastiš- 
kiau". Ar kažką panašiai. 

— O Dieve... 

Benas bijojo, kad neišsilaikysiąs ant kojų, bet vis 
dėlto per stebuklą atsistojo. 

— Palauk, nenusivilk, — kimiai tarė jis. — Aš pats... 

— Dėl Dievo. 

Jos rankos kažkodėl pasidarė labai sunkios, bejėgiš- 
kai pakilo, ir Benas kitas sagas pats atsegė. “Gan malonu 
jausti, kaip jo pirštai slysta oda", — pagalvojo Vila. 

— Mano galva, dabar turėtum mane truputį pagra- 
balioti, ar ne? 

Užuot atsakęs, jis duslokai nusijuokė. 

— Prieis eilė ir tam. 

Jis praskleidė suknelę, ir liepsnos atšvaitas ėmė šok- 
ti ant nuogos merginos odos. 

— Stovėk ramiai ir nieko nedaryk, — įsakė jis. — 
Ar negali bent kiek pastovėti vietoje? 

— Galiu, tik man keliukai tirta. 

— Niekis, pakentėk, — jis vos prisilietė lūpomis prie 
jos lūpų atsisagstydamas palaidinę. — Leisk man pasi- 
gėrėti reginiu, — pabučiavo ją į smakrą. — Štai šitaip, — 
paskui į ausį. — Nebijok manęs, pasitikėk manimi. 

— Aš pasitikiu. 

Jai netyčia užkrito vokai. 

— Žinok, kai pradedi kramtyti man lūpą, — prisi- 
pažino ji, — man kažkodėl sunku kvėpuoti. 

— Tai gal nekramtyti? 

— Ne, man patinka, — svajingai tarė Vila. — Pas- 
kui atsikvėpsiu. 

Jis atsilapojo palaidinę. 

— Vila, leisk man pasižiūrėti į tave. 

Jis pamažu nusmaukė nuo pečių suknelę, kuri slys- 
telėjo ant grindų. 

Benas žiūrėjo į liekną, gražų jos kūną su plastiš- 
kais išlinkimais ir jaudinančiu kampuotumu. Jos oda 
spinduliavo aukso atspalviu. 

— "Tu tiesiog nuostabi. 

Ji vos ištvėrė, neprisidengusi rankomis. Niekas nie- 
kada jai nesakė tokių žodžių. Nė sykio gyvenime. 

— O tu visada erzindavai, kad aš džiūsna. 

— Tu graži. 

Jis suėmė ranka j4 už kaklo ir iš lėto patraukė į 
save. Kita ranka paleido jos plaukus, kurie subangavo 
krisdami ant pečių. 

— Man visada patikdavo žaisti su tavo plaukais. 
Net kai buvai mergiūkštė. 

— Tu nuolat mane timpčiodavai. 

— Argi nežinai, kad berniūkščiai visada tampo 
mergaites už plaukų, kai jos patinka? 

Jis truktelėjo jos sruogą, atlošė galvą ir pradėjo bu- 
čiuoti kaklą, kur karštligiškai tvinkčiojo pulsas. 

— Matai, kaip patinki man? 

— Matau, — ji niekaip nepajėgė įveikti virpulio. — 
Kažkas darosi mano akims. Viskas aplinkui plaukia. Ir 
viduje dedasi kažkas keista. 

— Tavo viduje turiu būti aš, — tarė Benas, ir Vila 
įbedė į jį akis. Jose įžvelgė nekantravimą ir geismą. — 
Bet pirmiausia turiu tave kaip reikiant pačiupinėti. 

Ranka jis perbraukė jos krūtinę, pirštu nubrėžė 
apskritimą aplink spenelį, ir Vila maloniai sudejavo. Jos 
viduje kažkas sujudo kamuojamai ir kviečiamai. Jo ran- 
ka nuslinko žemyn, neklysdama apčiuopė kaip tik tą 

vietą, kur vyko žodžiais nenusakomi procesai, pasparti- 
no juos ir iškart pabėgo. 

Vila atmerkė didžiules akis, pasižiūrėjo į Beną. Jos 
rankos nusileido ant jo pečių, paglostė standžią odą, 
sučiupinėjo seną randą, paskui įsmigo nagais. Vila visa 
be atodairos atsidavė su niekuo nepalyginamam pojū- 
čiui — pūslėtos jo rankos glamonėjo jos kūną. 

Nieko panašaus ji nelaukė. Tikėjosi, jog viskas 
įvyks greit ir siutingai, su dejonėmis ir Žžvėrišku riau- 
mojimu. Pasirodo, seksas — švelnumo ir nekantrumo 
junginys. Be to, karštis, kuris vis labiau plieskiasi. 

— Benai... 

— Na? 

— Aš ilgiau nebeištversiu. 

Jis pabučiavo jai petį. 

— Dar truputėlį. Aš nebaigiau. 

Koks patrauklus užsiėmimas — pažadinti moterį 
moteryje. Zinai, kad iki tavęs niekas nelietė šio kūno, 
kad tu pirmasis uždegi ugnį, pažadini ilgesį. Reikia bū- 
ti labai atsargiam ir kantriam. Jam sunkiai tai sekėsi 
— Vilos nepatyrimas ir nekaltybė jį jaudrino, pranok- 
dama visus lūkesčius: 

Jos akys vėl užsimerkė, ir Benas patogiau paguldė 
14 ant lovos. 

— Tu vis dar su kelnėmis, — nusiskundė ji. 

Jis užgulė iš viršaus, kad Vila po truputį priprastų 
prie jo slėgio. 

— Abiem bus geriau, jei aš kol kas nenusimausiu jų. 

— Gerai, — jo rankos vėl ėmė darbuotis, ir Vila 
kilo į palaimos viršūnę. 

— Tesė sakė... Štai ten, stalčiuje, prezervatyvai. 

— Aš pats tuo pasirūpinsiu. Atsipalaiduok, Vil, — 
bučiavo jos kaktą. — Atsipalaiduok ir negalvok apie 
nieką. 

Paskui jis nutilo, nes burnoje atsidūrė jos krūtis. 

Vila išsilenkė visu kūnu jausdama, kaip pašėlusi 
liepsna degina ją iš vidaus. Benas lengvai krimstelėjo 
ją, bet ji nepajuto skausmo. Pirštais įsikibo jam į plau- 
kus, tvirčiau spausdama jo galvą prie krūtinės. 

Benas girdėjo, kaip ji murma ir šnabžda kažką ne- 
suprantama. Apie tokią moterį galima tik svajoti — lais- 
va, atsipalaidavusi, natūrali. Tai įsitempdavo visu kū- 
nu, tai suglebdavo. Jos kvapas kuteno jam šnerves, ve- 
dė iš proto. Šiam dieviškam aromatui negali prilygti jo- 
kie kvepalai. 

Jis vėl pabučiavo jos lūpas, godžiai gerdamas jos 
sultis. Jiedu judėjo vienu ritmu, o kažkur toli vos gir- 
dima grojo muzika. 

Benas neskubėdamas delnu perbraukė jos koją iš 
apačios į viršų ir vos vos nepasiekęs siautulingos lieps- 
nos šaltinio sustojo. Vila kvėpavo tankiai, pati nepa- 
stebėdama, jog drasko jį nagais. 

— Žiūrėk į mane, — įsakė jis lengvai liesdamasis 
prie drėgno, karšto jos kūno. 

Jos kūnas pats pasidavė prie jo, bet Benas tuojau 
pat atitraukė ranką. 

— Žiūrėk į mane. Aš noriu matyti tavo akis, kai 
taip darysiu tau pirmą kartą. 

Jos akys atmerktos, bet Vila nieko nematė. Jautė, 
kad ją užnešė ant paties aukščiausio skardžio krašto, 
tik Žingsnis — ir kris į bedugnę. 

— Man reikia... 

— Žinau, ko tau reikia. 

Na, ir jos balsas — tikrų tikriausias seksas: kimus, 
krūtininis, trūkčiojąs. 

— Žiūrėk į mane. 

Jis pradėjo myluoti ją pirštais, o jos akys patamsė- 
10 iš baimės ir geismo. 

“Štai šis, pirmutinis, kartas", — pamanė Benas. 

— Nesipriešink. 

Argi ji galėjo priešintis? Ryškus plyksnis ją apaki- 
no. Kūnas įsitempė kaip lanko templė, ir Vila išgirdo 
kurtinantį dundesį — tai daužėsi jos širdis. 

Netrukus ji ėmė blaškytis traukoma pašėlusių spaz- 
mų, apsipylė ašaromis, o paskui bejėgiškai suglebo. 

Jos odą padengė prakaito lašeliai, lūpos nevalingai 
atsipalaidavo. Bet kai Benas ėmė myluoti iš naujo, jos 
kūnas vėl atgijo, prisipildė neregėto godulio. Visa pasi- 
kartojo: traukuliai, nusilpimas, sulėtėjęs kvėpavimas. 

Kai Benas atsitraukė, Vilai nepakako net jėgų jam 
sulaikyti. Ji gulėjo išdrykusi ant karštų drėgnų paklodžių. 

“Kad tik nežlugus dabar", — pagalvojo Benas, nu- 
sitraukdamas džinsus. Jis norėjo, kad Vila pajustų or- 
gazmą dar neprasidėjus tikrajam seksui. Tada malonu- 
mas bus stipresnis už skausmą. 

— Aš tiesiog kaip girta, — sušnibždėjo ji. — Lyg 
būčiau nuskendusi ir gulėčiau ant dugno. 

Ši būsena jam gerai pažįstama. Kraujas tvinkčiojo 
jos smilkiniuose, aistra plėšėsi išsiveržti. Nusviedęs 
džinsus, prisiminė, jog ten, slaptame piniginės kampe- 
lyje, yra prezervatyvas. 

Dėkui Dievui, Tesė pasirūpino viskuo. Nesikelda- 
mas jis atitraukė stalčių. 

— Tik neužmik, — meldė Benas, išgirdęs palaimin- 
gą jos atokvėpį. — Jokiu būdu neužmik! 

— Aha, — numykė Vila, bet ji jau nieko nebenorė- 
jo. Skendėjo saldžiai užsimiršusi. Liepsnos liežuvių at- 
švaitai auksiniais, raudonais ir gintaro blyksniais šoki- 
nėjo ant jos kūno. Benas sunkiai atsiplėšė nuo šio regi- 
nio, kad užbaigtų tąsęsis su prezervatyvu. 

— Tu ką, vėl liesi mane? — pasidomėjo Vila. 

— Liesiu. 

Jis sukaupė visą savitvardą, kad tik nepaskubėtų. 
Benas baisiai nervinosi, jo viduje viskas degė. 

— Tu man taip reikalinga, — sušnibždėjo jis. 

Šis prisipažinimas itin brangus. “Reikalinga" svar- 
biau už “noriu". 

— Būk mano, Vila. Laikykis manęs ir būk mano. 

Ji paklusniai apkabino jį, ir jis Įėjo į jos kūną. 

Labiau už viską Benas norėjo sau visiškos laisvės 
pulti Vilą kaip išbadėjęs eržilas kumelę. Bet prisivertė 
judėti kiek galima lėčiau, rankomis įsirėmė į pagalvę ir 
neatsitraukdamas žiūrėjo į jos veidą. Iš pradžių jame 
išvydo nustebimą, paskui pasitenkinimą ir pagaliau tik- 
ro malonumo kaitrą. 

— Nuostabu, tiesiog nuostabu, — tyliai kartojo Vila. 

Su nekaltybe ji atsisveikino be lašelio gailesčio, lū- 
pose žaidė šypsena. Benas gi galvojo tik apie tai, jog ši 
moteris iš tikrųjų jam labai reikalinga. Tai Vila perskaitė 
jo akyse, jose išvydo savo atspindį, jose paskendo visa. 

Kai Benas galop veidu įsikniaubė jai į plaukus ir 
išliejo visą savo alkį ir visą savo troškulį, ji pamanė: 
čia ir yra tikrasis grožis. 


— Aš ir nežinojau, kad viskas bus taip, — tarė Vi- 
la tingiai naršydama jo sruogas. — Būčiau subrendusi 
anksčiau. 

— Nieko, man rodos, ir taip išėjo neblogai. 

Benas davė valios vaizduotei. Tarkim, būtų nuo- 
stabu apliejus šampanu šį puikų auksinį kūną, o paskui 
liežuviu nulaižius kiekvieną lašą. 

— Aš visada maniau, kad žmonės per daug galvoja 
apie seksą. Dabar man taip nebeatrodo. 

— Tai buvo ne seksas, — tarė jis pabučiavęs ją į smil- 
kinį. — Seksu užsiimsime kitą kartą. O dabar mes mylė- 
jomės. Tarp kitko, ir sekso negalima per mažai vertinti. 

Ji pasirąžė, paskui paglostė jo sėdmenis. 

— O kuo tai skiriasi? 

Benas vis dar nepasisotino, jo vaizduotė dar ne- 
nurimo. 

— Galiu parodyti, — jis šyptelėjo. — Ar dabar? 

Ji sukikeno, švelniai paglostė jo skruostą: 

— Net buliui reikia laiko atsikvėpti. 

— O aš ne bulius. Iš tavęs reikia tik vieno: tik gu- 
lėk ir nieko nedaryk. 

— Kur tu eini? 

Ji žiūrėjo, kaip jis keliasi ir eina prie durų. Koks 
gražus jo kūnas! O ir apskritai nuogas vyras, pasirodo, 
labai įdomus. 

— Aš tuoj grįšiu, — tarė jis ir neapsirengęs dingo 
už durų. 

Vila vėl pasirąžė, patogiau įsitaisė ant pagalvių. Ro- 
dos, naktis dar nepasibaigė. Dar laukia nemaža patrauk- 
lių dalykų. Pridėjo ranką prie krūtinės. Širdis muša ly- 
giai, ritmiškai, ne taip kaip prieš keletą minučių. 

“Koks keistas jausmas, kai vyras bučiuoja krūtį“, 
— nustebo Vila. Kažkodėl menkiausias judesys aidu at- 
siliepia įsčiose. 

Jos kūnas apskritai patyrė nuostabią metamorfo- 
zę: jis pakaitomis darėsi tai nesvarus, tai baisiai sun- 
kus, tai įsitempęs, tai atsipalaidavęs. 

Įdomu, gal pasikeitė ir išorė? Neabejotina, kad ki- 
taip junti save. 

Po visų išmėginimų, kentėjimų, sielvarto ir baimės 
galų gale ji atrado oazę. Nors ir vienai nakčiai. Užtat 
šiandien visa, kas yra anapus šių sienų, tiesiog neegzis- 
tuoja. Nėra nei žudynių, nei pykčio, nei tikrovės. 

Rytoj viskas prasidės iš naujo. Ranča, kalnai ir že- 
mė apsiausti baimės. Bet šiąnakt Vila tik moteris. Mo- 
teris, nebandanti atimti iš vyro pavadžio. 

Kai Benas sugrįžo, ji gulėjo ir laiminga šypsojosi. 

Daug kartų Vila matė Beną be marškinių, gėrėjosi 
plačiais jo pečiais, galinga nugara. O vieną sykį net nu- 
žiūrėjo, kaip jis, Adamas ir Zakas maudėsi nuogi. 

Bet tuomet jai buvo dvylika metų, daug kas nuo 

tada pasikeitė. Benas iš berniūkščio tapo vyru, gražiu 
ir stipriu. Jo kūnas ją jaudino ir dirgino. 

— Nuogas tu gražiai atrodai, — nuoširdžiai pasa- 
kė ji. 

Benas sustingo su taure rankoje ir atsakė: 

— Ir tu neblogai. 

Iš tiesų ji atrodo sukrečianti: išdrykusi lovoje ne- 
paisydama kuklumo. Plaukai susitaršę, akys liepsnoja, 
viena ranka pliaukši per šlaunį į muzikos taktą. 

— Tiesiog negaliu patikėti, kad šiuose dalykuose 
tu neturi jokios patirties, — tarė jis. 

— Aš gera mokinė. 

Jis lėtai grėsmingai nusišypsojo. 

— Tuoj pasižiūrėsime. 

— Šit kaip? — ji susidomėjusi pažvelgė į jį. — Ką 
tu ten sugalvojai, Makinonai? 

— Čia šampanas, — jis pastatė ant stalelio butelį, — 
O čia taurė. 

Ji paėmė taurę, 0 jis pripylė ją sklidiną vyno. 

— Patarčiau iš pradžių truputėlį nugerti. 

— Kodėl? — ji plačiai nusišypsojo, truktelėjo pe- 
čiais ir nugėrė. — O tu ar negersi? 

— Kiek vėliau. 

— Ką reiškia “vėliau"? — ji sukikeno, dar išgėrė. 

— Po to, kai tave paimsiu, — pirštu brūkštelėjo 
nuo gerklės iki pilvo apačios. — Aš paimsiu tave, o tu 
man tatai leisi. 

Ji sualsavo tankiau. Beno išvaizda nebe tokia kaip 
pirma. Žvilgsnis aptemęs, buvusio švelnumo — nė pėd- 
sako. Vilai tapo baisu ir įdomu. 

— O kas bus? 

— Pamatysi, — jis žiūrėjo, kaip jos kakle tvinkčioja 
pulsas. — Šįsyk aš judėsiu greit, bet visa tai truks ilgai. 
Baik gerti šampaną. Aš paragausiu jo iš tavo lūpų. 

— Tikriausiai nori mane įbauginti. 

Jis užsėdo ant jos iš viršaus. 

— Mieloji, noriu tave įjaudrinti iki beprotystės. 

Pamirkęs pirštą, vynu apibrėžė apskritimą aplink 
jos spenelį. 

— Tu nuo manęs rėksi ir daužysiesi. 

Tą pačią operaciją pakartojo su kita krūtimi. 

— Yra ko baimintis. Taigi drebėk iš baimės. 

Šampano likutį išpylė jai ant pilvo, padėjo taurę į 
šalį. 

— Tu net neįsivaizduoji, kas tavęs laukia. Bus taip, 
kaip aš ne kartą kurdavau savo vaizduotėje. 

Ji susigūžė svaigdama iš baimės ir nežinomybės. 

— Oi, aš bijau. Bet tai tegu tavęs nesulaiko. 

Balandį prasidėjo kergimo sezonas, ir Vila tiesiog 
nusivarė nuo kojų. Tesė linksmai ir smalsiai stebėjo vi- 
są Šį sujudimą. Jai atrodė, jog visas pasaulis pakvaišo 
nuo giminės pratęsimo instinkto. Sykį jai pasirodė, jog 
senasis Hemas flirtuoja su Bese. Turbūt pasivaideno — 
jis tik bandė iškaulyti iš jos gabalėlį pyrago. 

Jaunasis Bilis ištižo dėl jaunutės Eniso pardavė- 
jos. Vėjavaikė Merė En metė jį ir įskaudino vaikinuką, 
tiesa, neilgiau kaip penkiolikai minučių. 

Dabar Bilis vaikštinėjo po rančą toks, kad iš karto 
matėsi — prieš jus patyręs vyras. 

Džimas Briusteris asistavo baro padavėjai. Flirtas 
jau pasiekė tą stadiją, kai žnaiboma ir plekšnojama sė- 
dynė. Net Vudas ir Nela, susituokę prieš daugelį metų, 
elgėsi lyg jaunavedžiai. | 

Niekas nedrumstė taikios amžinų darbų rutinos, 
flirto ir sekso idilės. 

Lilė išsijuosusi rengėsi vestuvėms, ir net Vilos vei- 
de dabar neišnykdavo kvailoka šypsenėlė. 

Karvės nenusileido žmonėms. Tiesa, Tesės požiū- 
riu, sėklinant telyčaites, romantikos nedaug: prie kar- 
vės prieina kaubojus, įkiša jai buliaus spermos, ir tiek. 

Vargu ar pačiam buliui tokia padėtis patiktų. Tie- 
sa, veisliniam buliui kartkartėmis vis dėlto leisdavo su- 
siporuoti su karvėmis. Kartą Tesė matė, kaip tai vyks- 
ta, ir labai nusivylė. Veislinio buliaus mylimosios 
mykimas nerodė jokio ypatingo džiaugsmo. 

Visai kas kita arkliai. Tesė stebėjo, kaip veislinis 
Neito eržilas lipa ant kumelės. Kvapą gniaužiantis, 
sukrečiąs ir baisokas reginys. Arklys stojasi piestu, 
prunkščia, žvengia, daužo kanopomis, o kumelė krato 
galvą ir išsprogina akis — ar tai iš malonumo, ar iš 
baimės. 

Šis kergimas irgi nėmaž neromantiškas kaip ir nė 
kiek nekomiškas. Kvepia prakaitu, seksu, gyvulio jėga. 
Pasinaudojusi pirmu atokvėpiu, Tesė nusitempė Neitą į 
miegamąjį ir kaip reikiant išsikrovė. 

Tiesa, Neitas pretenzijų neturėjo. 

Pagaliau pasitaikė tikrai pavasariška diena. Visi 
vaikščiojo vienmarškiniai. Padangė aukšta ir vaiskiai 
mėlyna. Rodos, visas dangaus skliautas pakibo virš 
Montanos ir kitam pasauliui nieko nebeliko. 

Tesė Žiūrėjo į kalnus ir matė, kaip jie pražysta vi- 
somis spektro spalvomis: mėlynuoja uogos, žaliuoja miš- 
kai, auksu blykčioja upokšnis, ritąsis žemyn snieguotu 
šlaitu. 

Prie Adamo namelio virė darbas: Lilė sumanė apsė- 
ti daržą. Ją perspėjo, kad sėti dar per anksti, tačiau ji 
nepaklausė, o Adamas jai nė truputėlio neprieštaravo. 

“Ji kraipo jį kaip panorėjusi“, — linksmai pagal- 
vojo Tesė. 

Retai sutiksi tokią meilę, tokį atsidavimą. Jų mei- 

lė — kaip kalnas, jo nepastumsi iš vietos. Tesė dažnai 
rašė apie meilę, bet taip ir negalėjo suprasti, kur slypi 
jos didelė ir paprasta paslaptis. 

Taigi rašyti apie įsimylėjėlius ji galėjo, bet pati jų ne- 
suprato. Galbūt, jei būtų gyvenusi šioje Žemėje visada, 
tai būtų jai padėję. O kol kas meilė tebebuvo jai mįslė. 

Kalnų ganyklomis klajojo bandos ir kaimenės, o kau- 
bojai braidė po skystą purvyną taisydami tvoras, kasda- 
mi stulpus, pergindami galvijus iš vienos vietos į kitą. 

Vienas ir tas pats darbas metų metais, sezonas po 
sezono. Tai irgi panašu į meilę, pagalvojo Tesė. Bet ne- 
praskydo, prisivertė galvoti apie miesto gatves ir pal- 
mių giraites. 

Garbė Dievui, ji išgyveno prakeiktąją Montanos 
žiemą. Pirmą, ir reikia tikėtis, paskutinį kartą. 

— Štai kur tu! 

Ji pamatė Vilą raitą ant arklio ir nubėgo jai iš 
paskos. 

— Stok, kad tave velniai rautų! 

Pasivyti arklio ji negalėjo. 

— Palauk, ar nepamiršai, kad rytoj važiuojame į 
miestą? Mes gi nuotakos draugės, reikia prisimatuoti 
sukneles. 

— Negaliu, — Vila iššoko iš balno, — daug darbo. 

— Reikia būtinai prisimatuoti. 

Tesė susiraukė žvelgdama, kaip Vila batais mindo 
jaunus žiedelius šalikelėje. 

— Nėra laiko. 

Vila uždėjo balną ant tvoros. 

— Padėkok, kad iš viso sutikau apsirengti ta kvai- 
la suknele. Tikriausiai jūs man dar ir puokštę prisegsi- 
te prie plaukų. Darykite, ką norite, bet aš negaliu va- 
žiuoti prisimatuoti. 

Iš kišenės ji išsitraukė reples, pakėlė užpakalinę 
kumelės koją ir ėmė knibinėti pasagą. 

— Jei nevažiuosi, išrinksime suknelę pagal savo 
skonį. 

Vila prunkštelėjo, patapšnojo arklio nugarą ir pa- 
kėlė kitą jo koją. 

— Vis vien jūs manęs neklausite. Taigi mano buvi- 
mas visai beprasmis. 

“Tai teisybė", — pritarė Tesė ir natūraliu judesiu, 
ko dar prieš keletą mėnesių nė negalėjo įsivaizduoti, 
patapšnojo kumelės kaktą. 

— Lilė taip džiaugtųsi. 

Vila atsiduso, apžiūrinėjo trečią kanopą. 

— Aš mielai važiuočiau. Garbės žodis. Bet niekaip 
negaliu. Reikia suspėti kuo daugiau padaryti, kol orai 
nepabjuro. 

— Ką reiškia “nepabjuro"? 

— Na, kol giedra. 

— Na, ką tu? Juk jau balandžio vidurys. 

Tesė nenuovokiai pažvelgė į žydrą dangų. 

— Čia ir birželį pasninga. Žiema taip lengvai ne- 
pasiduoda, — Vila pasižiūrėjo į dangų — vakarinėje jo 
pusėje viršum viršukalnių garbanojasi purūs debesiūkš- 
čiai. Jie atrodo ganėtinai įtartini. — Nors pavasario snie- 
gas — geras daiktas. Jis sparčiai tirpsta, persunkia že- 
mę drėgme. Štai šalnos — jau kur kas blogiau, — ji 
trūktelėjo pečiais, paslėpė reples kišenėje. — Taigi orai 
čia nenuspėjami. 

— Šalnos? Ką tu šneki! Jau gėlės pražydusios kiek 
užmatai, — Tesė pasižiūrėjo į sumindžiotus žiedus. — 
Kol tu nenumindžioji. 

— Nieko joms neatsitiks. Mūsų augalija gaji. O ta- 
vimi dėta aš kol kas nenusimaučiau šiltų apatinių kel- 
nių. Nagi pastovėk, tpru! — šūktelėjo ji arkliui, ir leng- 
vai įšoko į balną. 

— Ir štai dar kas, — Tesė nesitraukė nuo jos. — 
Seniai noriu pasikalbėti su tavimi, bet vis neišeina. 

— Nėra laiko. 

Arklidėje Vila nuėmė nuo arklio balną ir pradėjo 
gyvulį šukuoti. 

— Matau, — svariai tarė Tesė. 

— Ką tai reikštų? 

— Matau, jog tu ketini įveikti atsilikimą. Aš džiau- 
giuosi, kad tau gera su Benu. Žinia, dieną tu kamuoji 
nelaimingas karves ir žaloji savo rankas tąsydamasis su 
viela, tu užsiėmusi visą laiką, bet nepamiršk bendros 
mūsų bėdos. 

— Kokios? 

— Pati Žinai, — pusbalsiu nusikeikusi Tesė įėjo į 
gardą. — Pastaruoju metu visai ramu. Ir tai man patin- 
ka. Vis dėlto aš labai nerimauju. Tu kalbiesi su žmonė- 
mis, su policininkais, o man nieko nepasakai. 

— Tu, manyčiau, irgi užsiėmusi. Nenorėjau tavęs 
blaškyti. Rašai savo scenarijus, valandų valandas pra- 
plepi su agentu. 

— Nepaisant to, aš nuogąstauju. Neitas visą laiką 
sako, kad jokių naujų žinių nėra. Bet aš gi matau, kad 
naktimis tu statai apsaugą. 

Vila atsiduso: 

— Nenoriu rizikuoti. 

— Ir aš nenoriu rizikuoti, — Tesė paglostė kume- 
lės prusnas. — Bet naktimis krūpčioju, išgirdusi tavo 
sargybinių žingsnius po langu. Be to, dar girdžiu tave 
vaikščiojant po savo kambarį. 

Vila žvelgė į šalį: 

— Sapnuoju košmarus. 

Tesė, nustebinta tokio prisipažinimo, murmtelėjo: 

— Atleisk. 

O Vila pamanė, jog be reikalo visa tai ji laiko savy- 
je. Galbūt geriau išsipasakoti? 

— Kai pabuvojome medžiotojų trobelėje, košma- 
rai man sapnuojasi kiekvieną naktį. Juk mergiūkštę už- 

mušė kaip tik ten. Policija tai nustatė gan konkrečiai 
— ant rankšluosčių ir skepetų, kurias tenai radau, nu- 
žudytosios kraujas. 

— Kodėl policininkai to nesurado anksčiau? 

Vila patraukė pečiais, iš visų jėgų darbuodamasi 
grandykle. 

— Miške daug tokių namelių. Policija palakstė tai 
šen, tai ten, žvilgterėjo į mano trobelę, nieko įtartino 
nepamatė. Jiems nė į galvą nešovė pašniukštinėti pa- 
kampiais ir Žžvilgterėti po prausykle. Dabar, aišku, ten 
jie viską kuo kruopščiausiai apieškojo. Daugiau nieko 
nesurado. Bet aš visą laiką apie tai galvoju. Prisimenu, 
kaip sužeidė Adamą, kaip jis kraujavo. 

Ji pliaukštelėjo arkliui pasturgalį, pavarydama į šalį. 

— Baisiausia, kad mes taip nieko ir nežinome. 

— Galbūt dabar bus ramu? Rykliai, pavyzdžiui, pa- 
medžioja kur nors viename plote, o paskui nuplaukia. 
Keičia medžioklės teritoriją. 

— Man visą laiką baisu. 

Vila prisipažino be jokių įstangų. Ji žiūrėjo į Lilę, 
kuri išėjo iš namo drauge su Adamu. Jie nežinia ko juo- 
kėsi. “Baimė ir meilė neperskiriamos", — pagalvojo Vila. 

— Darbas padeda man nuvyti negeras mintis. Ir 
Benas padeda. Kai vyras su tavimi mylisi, nepamąstysi. 

“Kaip čia pasakius, — pagalvojo Tesė. — Tokį vy- 
rą nedažnai sutiksi." 

— Blogiausia prieš aušrą, apie trečią valandą, — 
tęsė Vila. — Šalimais nieko nėra, visur tylu, ir tada bai- 
mė sėlina prie manęs, sugriebia už gerklės. Imu kamuo- 
tis — ar teisingai elgiuosi, ar teisingai viską darau. 

— Apie ką čia kalbi? 

— Apie rančą, — ji skėstelėjo rankomis. — Iš tie- 
sų, ar galiu laikyti čia tave ir Lilę. Juk nesu tikra, kad 
jums nieko neatsitiks. 

— O ką tau pasirinkti? 

Tesė atsirėmė į tvorą. Žinoma, ranča jai nereiškia 
tiek daug, kiek Vilai, bet ji visiškai gali suprasti šių vietų 
trauką. 

— Mudvi Su ja suaugę Žmonės. Pačios atsakome 
už savo poelgius. 

— Norėtųsi tuo tikėti. 

— Šiaip ar taip, aš tvirtai žinau, ko noriu. Kai baig- 
sis terminas, aš išvyksiu į Los Andželą, prisipirksiu vi- 
sokiausių daikčiukų ir papietausiu madingiausiame res- 
torane. Nuo pernykščio rudens tikriausiai atsirado ko- 
kia nors nauja vietelė, kurią visi lanko. Paskui pasiim- 
siu savąją palikimo dalį ir nusipirksiu prašmatnų namą 
Malibu. Ten vandenynas, dieną naktį girdėsiu bangų 
šniokštimą. 

— Niekada nemačiau vandenyno, — sušnibždėjo 
Vila. 

— Tikrai? Tiesiog negaliu patikėti. Kada nors at- 
važiuos! į svečius pas mane. Parodysiu tau, koks tas 
civilizuotas gyvenimas. Kartu pridursiu dar vieną sky- 
rių prie savo knygos. Skyrius vadinsis “Vila Holivude". 

Vila nusišypsojo, pasikasė smakrą. 

— Apie kokią knygą tu šneki? Maniau, rašai dar 
vieną scenarijų. 

— Čia šiaip, pramogai, — sumurmėjo Tesė ir susi- 


kišo rankas į kišenes. — Neturėdama k4ą veikti. 
— Ir ką — aš irgi ten dalyvauju? 
— Iš dalies. 


— O kur vyksta veiksmas, Montanoje? Mersių 
rančoje? 

— O kurgi kitur? Juk čia stirksosiu visus metus. 
Bet tu neimk į galvą, — ji nervingai pabarbeno pirštus 
į tvorą. — Aš net Airai nieko nepasakiau. Volioju dur- 
nių iš nuobodulio. 

“Jeigu tai teisybė, ko ji taip nerimauja?" — pagal- 
vojo Vila. 

— O ar negalėčiau paskaityti? 

— Ne. Einu pasakysiu Lilei, kad tu rytoj su mumis 
nevažiuosi. Bet tada jau — atleisk. Jei papuošime tave 
raukinukais ir volanais, nesumanyk prieštarauti. 

— Ir dar kaip sumanysiu. 

Vila vėl pasižiūrėjo į kalnus. Kažkodėl širdyje jai 
palengvėjo. O debesys tuo metu spietėsi vis tirštyn, ir 
ji žinojo, kad žiema dar sugrįš. Ne tiktai žiema. 


..„ Iškilmingą vakarienę sumanė Lilė. Ji pažadėjo 
tai būsiant gan kuklų, perdėm šeimynišką renginį: se- 
serys ir Adamas, Benas, Neitas. Tie, kuriuos ji vadino 
savo šeima. 

Žinia, šeimyninė vakarienė — pats paprasčiausias 
daiktas, bet Lilė nepaprastai jaudinosi. Juk ji bus tikra 
šeimininkė. Pirmą kartą gyvenime! Ji pasikvies svečių 
į namus. 

Kai Lilė tebebuvo mergytė, jos motina dažnai reng- 
davo tokius pobūvius. Viskas jai išeidavo labai mitriai, 
vikriai ir paprastai. Dukters pagalbos nereikėdavo. Pas- 
kui Lilė gyveno viena, ir pinigų svečiams priiminėti ne- 
buvo. O kai ištekėjo, apie tokius viešus renginius juo 
labiau nė nesvajojo. 

Bet dabar gyvenimas pasikeitė. Pasikeitė ir pati Lilė. 

Ji ruošėsi visą dieną. Sutvarkyti namus nesunku — 
Adamas savo daiktų neišmėtydavo, nepalikdavo po stalu 
tuščių alaus butelių. Kad lizdelis taptų jaukus, Lilė pri- 
dėjo tik keletą štrichų: ant lentynėlės pastatė simpatiš- 
ką varinę varlytę, Bilingse nusipirko keičiantį atspal- 
vius stiklinį rutulį. Jos naujovės patiko Adamui. Jis sa- 
kė, kad anksčiau jo būstas buvo perdėm spartietiškas, 
pernelyg nuobodus. 

Valgiaraštį ji aptarė su Bese. Ta patarė iškepti mė- 
sos su šonkauliukais. Lilė kaip tik triūsė prie orkaitės, 
kai į virtuvę Žžvilgterėjo patarėja. 

— Ar normaliai einasi? 

— Visiškai. Padariau viską, kaip man sakei. Štai, 
pasižiūrėk, — išdidžiai tarsi motina, rodanti pažįsta- 
miems naujagimį, ji pravėrė šaldytuvą. — Matai, kokie 
geri išėjo pyragaičiai. O glajus — neatsigėrėsi. 

— Taip, vyrai labai mėgsta citrininį suflė, — oriai 
linktelėjo Besė. — Tu gerai padirbėjai. 

— Gaila, kad nenori pasėdėti su mumis. 

Besė sumosavo rankomis. 

— Tu, Lile, miela mergaitė, bet aš geriau pasėdė- 
siu prie televizoriaus, susikėlusi kojas ant stalo. Jūs man 
per jaunos, per triukšmingos. Verčiau pasakyk, gal tau 
padėti? 

— Ne, viską noriu padaryti pati. Žinoma, tai skam- 
ba kvailai, bet... 

— Visiškai nekvailai. 

Besė priėjo prie palangės, pažiūrėjo į daigus ir ta- 
po visai patenkinta. Iš mergaitės išeis nebloga darži- 
ninkė. 

— Moteris turi pati šeimininkauti savo virtuvėje. 
Bet jei rastųsi bėdų, kviesk, — ji mirktelėjo. — Mes 
niekam nepasakysim. 

Durys prasivėrė ir įėjo Vila. 

— Valykis kojas! — riktelėjo jai Besė. — Matai, 
grindys išplautos? 

— Valausi, valausi. 

Vila patrypčiojo ant kilimėlio ilgiau nei reikėtų. 

— Ak, kokia grožybė! — šūktelėjo Lilė, pamačiu- 
si sesers rankoje lauko gėlių puokštelę. — Dėkui, kad 
priskynei. 

— Tai ne aš, o Adamas, — burbtelėjo Vila ir su 
palengvėjimu atsikratė puokštės. — Tenai arklys patem- 
pė koją, ir Adamas rūpinasi juo. Būgštauja, kad nebū- 
tų lūžusi. 

— Suprantu, — atsiduso Lilė, nosimi įsikniaubusi 

į gėles. — Kaip manai, ar arkliui viskas gerai? Gal Ada- 
mui reikia padėti? 

— Pats susitvarkys. O man metas eiti. 

— Bent išgerk kavos. Ką tik užvirėme. 

Vilai dar nespėjus atsisakyti, Besė kumštelėjo ją 
alkūne į šoną: 

— Sėskis, išgerk kavos su seserimi. Ir nusiimk skry- 
bėlę, kai esi viduje. O aš neturiu kada čia su jumis sė- 
dinėti. Reikia skalbti. 

Kai ji užtrenkė duris, Vila pasiskundė: 

— Įsismagino įsakinėti. 

Bet vis dėlto atsisėdo ir nusiėmė skrybėlę. 

— Gerai, išgersiu puodelį. Kava karšta? 

— Taip. Tuojau, tik pamerksiu gėles. 

Vila pirštais barbeno į apvalų klevo stalą. Mažiau- 
siai ji dar turėjo nuveikti gal dešimt įvairiausių darbų. 

— Gardžiai kvepia, — tarė ji. 

— Tai žolės. Darau padažą. 

— Pati? — nusistebėjo Vila ir dar tankiau ėmė bar- 
benti. — Kokia tu rūpestinga šeimininkė. 

Lilė kruopščiai merkė kiekvieną gėlytę į seną stik- 
linį butelį. 

— Tai vienintelis dalykas, ką sugebu. 

— Visiškai ne. Aš ne tokia prasme... — Vila su- 
Adamas. Lyg skrajotų padangėje. O čia taip tvarkinga, 
taip simpatiška, — ji pasikasė pakaušį gailėdamasi, kad 
pati nedelikati. — Ši kokia graži tavo vazelė su raudo- 
nais ir žaliais obuoliais. Aš niekada gyvenime jų taip 
nesudėčiau. O buteliai ant stalo? Kas juose? 

— Aromatinis actas. 

Lilė pažvelgė į buteliukus, kuriuose plaukiojo roz- 
marino ir meirūno sėklelės. 

— Jų reikia salotoms. Be to, jie tokie gražūs. 

— Šelė irgi susigaudo tokiuose dalykuose. O man 
tai — gūdus miškas. 

— Tu tiesiog įpratusi prie didelių mastų, užmojų. 
Aš taip žaviuosi tavimi. 

Vila nustebo. 

— Ką čia šneki? 

— Tu protinga, stipri, talentinga, — Lilė pastatė 
ant stalo gražų žydrą puoduką su lėkštele. — O kai pa- 
mačiau tave pirmą kartą, mirtinai išsigandau. 

— Kodėl? 

— Apskritai aš visko bijojau. Bet labiausiai — tavęs. 

Lilė prisipylė kavos, įsipylė grietinėlės. 

— Stebėjau tave per laidotuves. Tu netekai tėvo, 
tau buvo sunku, bet neištižai. O paskui, kai Netas per- 
skaitė testamentą ir netekai visko, kas tau turėjo teisė- 
tai priklausyti, atlaikei ir šį smūgį. 

Vila labai gerai prisiminė anų dienų įvykius. Ro- 
dos, ji elgėsi ne per geriausiai. 

— O ką turėjau daryti? Argi turėjau iš ko pasi- 
rinkti? 

— Pasirinkti visada galima, — tyliai pasakė Lilė. — 
Aš, tarkim, paprastai pabėgu. Ir tądien būčiau pabėgu- 
si, bet neturėjau kur. Jeigu ne tu, neabejotinai būčiau- 
nusiplovusi iš čia, kai prasidėjo visi tie košmariški da- 
lykai. 

— Aš čia niekuo dėta. Tu likai dėl Adamo. 

Lilės veidas sušvelnėjo. 

— Taip, dėl jo. Bet ir čia tu man padėjai. Stebėjau 
tave, galvojau: ji — mano sesuo, bet nieko ji nebijo. O 
man nepakako narsos suteikti laisvės savo jausmams, 
žengti žingsnį prie jo. Bet jeigu jau turiu tokią seserį, 
vadinasi, nors šiek tiek privalau būti į ją panaši — štai 
kaip maniau. Tai padėjo man plūduriuoti. Pirmą kartą 
gyvenime ne pabėgau, bet pasilikau. 

Vila atstūmė puodelį. 

— Klausyk, aš gi išaugau visai kitokiomis aplinky- 
bėmis. Dariau, ką norėjau, nuo nieko nepriklausiau. Ir 
niekas niekada manęs nemušė. 

— Nejaugi? — nepatikliai paklausė Lilė, o Vilai 
neatsakius, narsiai tęsė: — O štai Besė man pasakojo, 
kad mūsų tėvas ne per geriausiai elgęsis su tavimi. 

“Besė per daug plepa", — pyktelėjo Vila. 

— Tėvo antausis — viena, o vyro kumštis — kita. 
Tu pasielgei teisingai, pabėgusi nuo jo. Tai ne bailumas, 
o teisingas sprendimas. 

— Taip, bet aš niekam niekada nedaviau grąžos. 
Nė karto. 

— Ir aš, — sušnibždėjo Vila. — Gal nuo tėvo aš ir 
nebėgau, bet jam neatsikirsdavau. 

— Tu kas kartą jam atsikirsdavai, kai sėsdavaisi į 
balną, padėdavai karvėms veršiuotis, taisydavai tvoras, — 
Lilė žiūrėjo jai į akis. — Ranča teisėtai priklauso tau. Su 
tėvu tu atsiskaitei. Čia tavo šaknys. Aš gi jo nepažino- 
jau. Tiksliau pasakius, jis nenorėjo pažinoti manęs. Bet, 
mano galva, Vila, jis nepažinojo ir tavęs. 

— Tikriausiai, — iš lėto tarė ji galvodama, kad Li- 
lė teisi. — Tikriausiai taip ir buvo. 

Lilė giliai atsiduso: 

— Bet dabar aš nepasiduosiu be kovos. Ir už tai 
esu dėkinga tau, dėkinga Tesei. Džekas Mersis man ne- 
suteikė šanso, o tu suteikei. Tu visai pagrįstai galėjai 
mūsų neapkęsti, bet taip nepadarei. 

“Nepadariau, tačiau norėjau, — prisiminė Vila. — 
Neišėjo." 

— Neapykanta atima per daug jėgų. 

— Tai tiesa, bet ne visi ją supranta, — Lilė varta- 
liojo puodelį rankose. — Kai mudvi su Tese važiavome 
pirkinių, man pasirodė, jog minioje pamačiau Džesą. 
Akimirksnį. Paskui reginys pradingo. 

— Kur, Enise? — sukruto Vila, netyčia spausdama 
kumščius. 

— Ne, — Lilė šyptelėjo žavėdamasi. — Štai matai, 
pirmutinė tavo reakcija — mestis į ataką. O aš pulčiau 
bėgti, kur kojos neša. Džesas ilgą laiką man visur vaiden- 
davosi. To jau seniai man nebuvo, bet šiomis dienomis 
staiga pasirodė, jog minioje matau jo veidą... Aš nepuo- 
liau bėgti, net neišsigandau. Jeigu tai tikrai būtų buvęs 
jis, būčiau davusi jam atgal. Ir už tai esu dėkinga tau. 

— Oi, Lile, nežinau. Kartais geriau pabėgti. 


Viskas praėjo tiesiog puikiai. Lilė negalėjo patikė- 
ti, kad jos gyvenime vyksta tokie nuostabūs dalykai. 
Naujajame jos gyvenime. Žmonės, kuriuos ji myli, sėdi 
jos namuose, jaukioje svetainėje, valgo su apetitu, juo- 
kiasi, ginčijasi. Išties tai šeima. 

Tesė pradėjo kalbą apie suknelę, kurią jos neva nu- 
pirkusios Vilai. Apibūdino ją kuo smulkiausiai: ažūri- 
nė, su ilgu šleifu, papuošimais, be to, ryškiai rožinės 
spalvos. Vienu žodžiu, gražumėlis. 

— Tu iš proto išsikraustei! — užvirė Vila. — Nė 
už ką gyvenime neapsivilksiu tokios šlykštynės. Kas čia 
per papuošimai? Nesivilksiu jokių rožinių papuošimų! 

— Ji tau labai tinka prie veido, — suulbėjo Tesė, — 
ypač derinys su skrybėlaite. 

— Kokia skrybėlaite? 

— Nuostabia skrybėlaite, papuošta pavasario gėlė- 
mis. Angliškomis arbatinėmis rožėmis. O skrybėlaitės 
viršus toks aukštas, kad plaukus galėsime sušukuoti į 
bokštą. Dar pirštinės iki alkūnių. Labai prašmatnios. 

Vila mirtinai pabalo, ir Lilei jos pagailo. 

— Ji erzina tave. Mes nupirkome labai puikią suk- 
nelę. Šilkinę, šviesiai žydrą su perlų sagutėmis. Ir tik 
čia, prie krūtinės, truputėlis nėrinių. Suknutė papras- 

ta, klasikinio stiliaus. Skrybėlaitę ir pirštines Tesė su- 
galvojo. | 

— Tu viską sugadinai, — nuliūdo Tesė ir piktdžiu- 
giškai nusišypsojo. — Ką, pabūgai? 

— Jeigu taip eisis ir toliau, — tarė Benas, — Vila 
per šiuos metus įgys tiek suknelių, kiek neturėjo per 
visą gyvenimą. Anksčiau maniau, kad ji ir naktį miega 
su džinsais. 

— Įdomu, kaip imtumeisi perginti bandą vilkėda- 
mas suknele, — atrėžė Vila. 

— Taip, iš tikrųjų įdomu, — prunkštelėjo Neitas, 
pastumdamas lėkštę. — Labai gardu, Lile. Būgštauju, 
kad Adamui teks pradurti naują skylę dirže, jei visą 
laiką jį taip maitinsi. 

— Palik vietos pyragui, — nušvito Lilės šypsena. — 
Gal pereitume į svetainę? 

— Taigi ši mergaitė aukštos klasės virėja, — tarė 
Benas, svetainėje sėsdamasis į krėslą. — Adamui šau- 
niai pasisekė. 

— Ak, štai kokiais kriterijais jūs vertinate žmonas, 
misteri Makinonai, — nustebo Vila, įsitaisiusi ant grin- 
dų priešais židinį, — pagal kulinarinius sugebėjimus? 

— O ką, juk tai labai svarbu. 

— Protinga moteris visada gali nusisamdyti virė- 
ją, — tarė Tesė, sėdinti ant sofos šalia Neito. — Bet 
taip persivalgyti galima tik kartą per metus. Rytoj rytą 
baseine nuplauksiu penkiasdešimčia metrų toliau. 

Vila norėjo pasakyti ką nors kandžiai, bet susilai- 
kė. Palaukusi, kol Adamas su Lile išėjo į virtuvę ruošti 
deserto, ji paklausė: | 

— Ar Lilė tau sakė, neva mačiusi savo buvusį vyrą? 

— Ne, — sukluso Tesė, — nė žodžio. 

— Kur, Enise? — paniuro Neitas. 

— Sako, apsirikusi. Anksčiau jis jai visur vaiden- 
davęsis, todėl ji nenustebo. Bet aš sunerimusi. 

— Prisimenu, mudvi su ja vaikštinėjome palei vit- 
rinas, ir ji staiga nuščiuvo, — pasakė Tesė. — Aš pa- 
maniau, kad užsisvajojo apie vestuvių dieną. Bet man 
ji nieko nepasakė. 

— Ar turijo fotografiją? — paklausė Benas Neitą. 

— Taip, gavau tik prieš porą dienų. Policija ilgokai 
krapštėsi, — Neitas atsargiai pašnairavo į virtuvę. — 
Toks gražuolėlis. Veidas angeliškas, šukuosena tvarkin- 
ga. Tokio aš čia nemačiau. Reikėjo man pasiimti foto- 
grafiją su savimi, parodyti Adamui. 

— Aš irgi norėčiau pasižiūrėti į ją, — tarė Vila. — 
Tiek to, paskui pakalbėsime. Nenoriu gadinti jai šven- 
tės, — užbaigė pusbalsiu. 

Į svetainę įėjo Lilė su padėklu rankose. 

— Čia tai bent pyragas! — šūktelėjo Benas, vaiz- 
duodamas, jog godžiai uosto. — Pyragas man. O kas 
kitiems? 

Apskritai vakaras praėjo linksmai. O artėjant nak- 
čiai, Neitas vos spūstelėjo Tesei ranką ir pakilo: 

— Aš, matyt, eisiu, kol manęs neišvaro. Dėkui, Li- 
le, tu puikiai ruoši. 

— Džiaugiuosi, kad atėjai. 

— Eisiu, palydėsiu tave, — apsimestinai nusižiova- 
vo Tesė. — Tiek prisivalgiau, miegosiu kaip užmušta. 

Benas ir Vila palaukė dar penketą minučių, paskui 
irgi išėjo. 

Likęs dviese su Lile, Adamas šyptelėjo. 

— Rodos, jie laiko mus kvaileliais. 

— Ką tu turi omenyje? 

Ji tokia miela, kad jis nesusilaikė ir pabučiavo ją į 
kaktą. 

— Ar girdėjai automobilio motoro burzgimą? 

Lilė nenuovokiai sumirksėjo, paskui suprato. 

— Ne, negirdėjau. 

— Taigi mat. 

Jis pakėlė ją ant rankų ir ėmė lipti laiptais aukštyn. 

— Adamai, o kaipgi su indais? 

— Nieko jiems nepasidarys, — jis vėl pabučiavo 
ją. — Rytoj suplausime. 


Vila dusliai pratisai sudejavo. Tokie garsai jį labiau- 
siai sužadindavo. Dar jis mėgdavo žiūrėti į ją, užsisė- 
dusią ant viršaus. Plaukai nuvilniję ant pečių, veidas 
rausta iš malonumo. Benas paglostė jos krūtį, pradėjo bu- 
čiuoti ją, o Vila prigludo prie jo kaip gebenė prie sienos. 

Ji pasirengusi atiduoti jam viską, bet Benui ir to 
per maža. 

— Eikš čionai, — tarė jis, jie apsivertė, ir viskas 
vėl prasidėjo iš pradžių. 

Vila pajuto, kaip karšta aistra joje pasiekia aukš- 
čiausią įtampą, 0 po to trenkia žaibo išlydžiu. 

— Vila, — sušnibždėjo jis, glausdamasis prie jos 
virpančiu kūnu. — Aš noriu, kad būtum mane apkabi- 
nusi visą naktį. 

Jai labai patikdavo, kai jis tardavo šiuos žodžius. 

— O aš maniau, kad mes niekada iš ten nebeišeisi- 
me. Tu vis valgei ir valgei. 

— Bet galvojau tik apie tave, — jis suėmė jos plau- 
kus, prisitraukė prie savęs. — Visą laiką. Aš labai dėl 
tavęs baiminuosi. 

— Baimintesi? 

Ji pasirėmė alkūne, pasižiūrėjo į jį iš viršaus žemyn. 
Apžiūrinėti jo veidą prieblandoje tikras malonumas. 

— Ko? 

— Bijau, kad kas nors gali atsitikti, o manęs šali- 
mais nebus. 

— Aš galiu pati savimi pasirūpinti. 

Ji nubraukė nuo jo kaktos plaukų sruogas. Atro- 
do, lyg jų galiukai paauksinti, pagalvojo. Ji norėjo juos 
liesti, maigyti, glostyti visą laiką. Kodėl gi? 

— Čia mano ranča. 

— Žinau, — atsiduso jis. — Bet vis vien bijau. 
Leisk man pasilikti nakčiai. 

— Tai mes jau aptarinėjome. Besė nuduoda nieko 
nepastebinti. O aš nenoriu jos pykdyti. Ir be to... — ji 
pabučiavo jį ir tingiai atsilošė, — tu turi savo rančą, — 
ji pasirąžė. — Gana, Makinonai, nešdinkis. Daugiau tu 
man nebereikalingas. 

— Tu tuo įsitikinusi? 

Ir jis vėl užsigulė ant jos, kad įrodytų, kaip ji klysta. 

Kai vyras tylutėliai sėlina tamsiu koridoriumi į lau- 
ką, jis arba jaučiasi visišku idiotu, arba skrajoja devin- 
tame danguje. Štai ką galvojo Neitas, kaktomušom su- 
sidūręs su Benu prieškambaryje. 

Jie įbedė akis į vienas kitą ir sutrikę nusikosėjo. 

— Graži ši naktis, — tarė Neitas. 

— Puikesnės nebūna, — šyptelėjo Benas. — Na, o 
kur tu nukišai savo džipą? 

— Už karvidės. O tu? 

— Ir aš. Pats nesuprantu, kam šita konspiracija? 
Visi aplink ir taip žino, kas čia dedasi, — jie nulipo 
nuo prieangio. — Tik ir žiūrėk, kad koks sargybinis 
nepašautų mūsų. 

— Dabar Adamo ir Hemo pamaina, — tarė Nei- 
tas. — Tyčia iškrečiu šunybę, kai jie sargyboje. Vaiki- 
nai ramūs, tučtuojau nesigriebia šautuvo, — jis atsig- 
ręžė atgal, žvilgterėjo į Tesės langelį. — O kad ir grieb- 
tųsi. Rizikuoti verta. Pamanyk, pora kulkų. 

— Pavojingai kalbi. 

— Manau, aš ją vesiu. 

Benas sustingo kaip įbestas. 

— Ką tu pasakei? Man rodos, blogai nugirdau. 

— Ne, gerai nugirdai. Ji ketina rudenį išvažiuoti į 
Kaliforniją, — Neitas trūktelėjo pečiais. — O aš ma- 
nau kitaip. 

— Ir tu pasakei jai? 

— Kam, Tesei? — Neitas nusikvatojo. — Nė už ką 
pasaulyje. Su ja reikia būti atsargiam. Ji įpratusi vado- 
vauti. Tegu galvoja, kad ši idėja jos, o ne mano. Mano 
galva, ji dar nesuprato, kad mane įsimylėjusi. Niekis, 
ilgainiui supras. 

Išgirdus šiuos žodžius, Benui suspaudė širdį: 

— O jei nesupras? Staiga susidės daiktelius ir iš- 
važiuos? Tu ją paleisi? 

— Negaliu gi jos laikyti per prievartą, — Neitas 
sužvangino raktais, — bet lažinuosi, kad ji pasiliks. Dar 
turiu laiko jai apdoroti. 

Benas galvojo apie Vilą. Kaip jis pasielgtų, jeigu 
Jinai nuspręstų jį mesti? Labai paprastai: surištų jai ran- 
kas ir kojas. 

— Tu toks mąstantis. Man taip neišeitų. 

— Stai pamatysi, pasieksiu, ką užsibrėžiau. Teks 
porai dienelių išvažiuoti — turiu dalyvauti teisme, — 
jis įsėdo į džipą. — Kai tik būsiu laisvas, užsuksiu ir 
atvešiu fotografiją. | 

— Sutarta. 

Benas žvilgterėjo atgal, pasižiūrėjo į namą. Jeigu 
jis mylėtų moterį, negalėtų taip blaiviai samprotauti. 
Pakeliui kelis kartus pakartojo sau: gerai, kad nesu įsi- 
mylėjęs. 

Džesas viską apgalvojo iš anksto. Jis pasirengė 
laukti, kiek reikia, apsišarvavo angeliška kantrybe ir 
išmintingumu. Juk jis ne idiotas — sulauks rudens, o 
tada jam atiteks ir žmona, ir priedo krūva pinigų. Ta- 
čiau ta kalė dabar viską sugadino. Ji išteka už savojo 
pašlemėko indėno. Džesas sekė, kaip klostosi įvykiai. 

Jis žinojo: jeigu ji ištekės, viskam galas — Džesas ne- 
gaus nė skatiko. Vadinasi, jokių vedybų nebus. 

Gaila, anąsyk jis blogai nusitaikė, antraip Adamo 
Vulfčaildo jau nebebūtų. Puikios progos būta, bet šun- 
snukiui pasisekė. Džesas būtų surizikavęs, iššovęs dar 
kartelį, tačiau jie buvo trys prieš vieną. 

Niekis, bus dar tų progų. Viskas, ko jam trūksta, — 
trupinėlio sėkmės. Bet pavasarį rančoje tiek darbo, kad 
beveik nebelieka laisvo laiko. Velniškasis išnaudotojas 
Benas Makinonas vaiko Džesą šen ir ten kiek įmany- 
damas, 0 tuo metu išdavikė žmona visu užmoju rengia- 
si vestuvėms. 

Ką gi, jei negalima prieiti prie Vulfčaildo, galima 
patykoti Lilės. Ji dar pasigailės, kad elgiasi taip niek- 
šiškai. Atimti iš jo tokį palikimą! Ta šliundra už viską 
apmokės su kaupu. Oi, bus įdomu. 

Seniai metas atsiskaityti, galvoja Džesas, paimda- 
mas prie dviejų savų trečią perkamąją damą. Atsiskai- 
tai, — ir keliauk tolyn. Lilė, savaime suprantama, išva- 
Žiuos su juo. 

— Nagi, versk, — spindėdamas nusišypsojo jis Dži- 
mui. — O aš pridedu penkiukę. 

— Ne, to man per daug. 

Nedas Takeris mąsliai žagtelėjo, atsigėrė alaus ir su- 
pasavo. Mersių rančoje jam patiko. Vila pasirodė gan 
supratinga bobikė, o vaikinai čia dirba geri, su tokiais 
nenuobodu. Nedas atsistojo, priėjo prie lokio iškamšos 
ir patapšnojo ją per gauruotą sprandą — manyta, jog tai 
lemia sėkmę. Tiesa, šiandien Nedui pašėlusiai nesiseka. 

Džesas vėl susišlavė visą banką, ir Nedas pasiskun- 
dė Hemui: 

— Tas niekšas niekada nepralošia. 

— Jam taip sekasi, tiesiog gimęs po laiminga 
žvaigžde, — sutiko Hemas, bet vis dėlto ketino išban- 
dyti savo laimę. — Nagi, padalykite ir man. Dar turiu 

valandą laiko, paskui eisiu Bilio pakeisti. Spėsiu prasi- 
vėdinti. 

“Vadinasi, lieka valanda, — pamanė Džesas, daly- 
damas kortas. — Dabar budi Bilis ir visažinis Studen- 
tas. Ir su vienu, ir su kitu nebus sunku susidoroti. Dar 
pasėdėsiu bent dešimt minučių, o paskui — prie darbo." 

Vieną kartą jis pralošė, kartą pasidavė ir pakilo: 

— Kol kas loškite be manęs. Eisiu pakvėpuoti gry- 
nu oru. 

— Žiūrėk, kad Bilis tavęs nenudėtų, — tarė Dži- 
mas. — Vaikinas galvoja tik apie bobas ir daugiau nie- 
ko nemato. Užtat baidosi kiekvieno krūmo. 

— Nieko, su Biliu kaip nors susitvarkysiu, — atsi- 
kirto Džesas vilkdamasis striukę. 

Laiką jis puikiai apskaičiavo. Dabar Adamas turė- 
tų būti arklidėje, apžiūrinėti arklius. Didžiajame name 
jau visi sugulę. Vadinasi, Lilė bus viena. Iš po džipo 
sėdynės Džesas išsitraukė “koltą". Atsarga gėdos ne- 
daro. Užsikišęs revolverį už diržo, jis pasuko prie gra- 
žaus baltojo namelio. 

Darbas — paprasčiausias. Lilė truputėlį pacypaus, 
paverkšlens, o paskui eis su juo kaip gerutė. Ji visada 
klausydavo jo. Užsiožiuos — įkrės kartelį ir bematant 
užsičiaups. 

Jis mėgavosi būsimu pirmuoju antausiu. Galima pa- 
sakyti, to jau išsiilgo. 

Tvirčiau susiveržė diržą, apėjo namelį iš kitos pusės. 

Priešais jį iš šešėlio prieglobsčio žengtelėjo Bilis. 
Atstatęs šautuvą, bet nenustūmęs saugiklio. 

— Čia tu, Džei Kei? — Bilis pralinksmėjo, išvydęs 
pažįstamą. — Vėl apiplėšinėji mūsiškius? O ko čia atėjai? 

Džesas nusišypsojo, tylomis išsitraukė iš už diržo 
“koltą" ir užsimojęs trenkė rankena vaikinui per galvą. 

— Atėjau pasiimti to, kad man priklauso, — su- 
murmėjo jis vilkdamas Bilį į krūmus. — Nušaučiau ta- 

ve, bet neverta. Ir triukšmo bus daug. Tik gulėk tyliai, 
nespurdėk, nes galiu apsigalvoti. 

Be garso, kaip gyvatė, jis prisėlino prie kiemo du- 
rų, pažvelgė pro langą į vidų. 

Štai ji, balandėlė. Tylutė, ramutė, sėdi sau, geria 
arbatą ir skaito žurnalą. Laukia, kol apsireikš jos mei- 
lužis indėnas ir įstatys jai pistoną. Uch, niekinga kalė. 

Padangėje nugriaudėjo perkūnija, ir Džesas krūp- 
telėjo — pasižiūrėjo į niūrų, bežvaigždį dangų. Ką gi, 
toks orelis jam tinka. Jeigu lis, persekiotojams bus sun- 
kiau aptikti pėdsakus. 

Jis tyliai pasuko durų rankeną, įžengė į kambarį. 

— Adamai, čia toks įdomus straipsnis apie vestu- 
vių tortus. Tai aš ir pamaniau... 

Lilė nebaigė sakinio. Ji kaip ir pirma tebežiūrėjo į 
puslapį, bet jai suspaudė širdį. Pastalėje rūsčiai suurz- 
gė šuo. Dar neatsigręžusi Lilė žinojo, kas stovi už jos 
nugaros. 

— Užčiaupk šuniui nasrus, arba jį nudėsiu. 

Ji atsigręžė. Džesas visai nepasikeitęs, nors ir už- 
siauginęs plaukus, ūsus. Jai likęs toks pat: gražios akys 
piktai primerktos, lūpose žaidžia negeras šypsnys. Lilė 
pakilo, užstojo nuo jo šunį. 

— Sėdėk tyliai! — sušnibždėjo ji. — Viskas gerai. 

Bet šuo nesiliovė urzgęs, ir Lilė su siaubu pamatė, 
jog Džesas traukiasi iš už diržo pistoletą. 

— Prašau, Džesai, nereikia. Jis senas ir nepavo- 
jingas. Be to, tave išgirs. Žmonės išgirs šūvį ir atbėgs. 

Jis labai norėjo nušauti tą velnio padarą, tiesiog 
plyšo iš nekantrumo. Bet kelti triukšmo iš tikrųjų ne- 
galima. 

— Tai užkimšk jam gerklę. Gyviau! 

— Aš... Aš išvesiu jį į kitą kambarį. 

— Tik pamažu. Ir nesugalvok bėgti. 

Revolveris labai patogus laikyti rankoje, ir jam tai 
nepaprastai malonu. 

— Jei sukvailiosi — pasigailėsi. Nudėsiu tave.O 
paskui pasėdėsiu, lūktelėsiu, kol sugrįš tavasis indėnas. 
Nusuksiu jam galvą. 

— Aš nebėgsiu. 

Ji paėmė šunį už antkaklio ir nutempė jį, besispy- 
riojantį ir inkščiantį, pro gretimas duris. 

— Padėk ginklą, Džesai. Tu gi Žinai, jo tau ne- 
prireiks. 

— Žinau, — nusišypsojo jis patenkintas savimi ir 
paslėpė “koltą". — Nagi, eikš čia. 

— Kam visa tai, Džesai? — ji karštligiškai bandė 
prisiminti visa, ko ją mokė per psichoterapijos sean- 
sus. Būk rami, mąstyk blaiviai! — Mes išsiskyrę. Jei 
nors piršteliu paliesi mane, tave pasodins į kalėjimą. 

Jis grėsmingai uždėjo ranką ant revolverio rankenos. 

— Aš pasakiau: eikš čia. 

Iki durų keli žingsniai. Jei pavyktų ištrūkti, galima 
sukelti triukšmą, perspėti Adamą ir kitus. 

— Aš bandau pradėti gyventi iš naujo, — tarė ji 
žengtelėdama nuo durų. — Tu turi savo gyvenimą, aš — 
savo. Aš gi Žinau, kad tu nebuvai laimingas su manimi. 

Ji riktelėjo iš skausmo — veidą nudegino antausis. 

— Pusę metų laukiau šios akimirkos. 

Džesui taip gera, kad nebesusilaikė, šėrė jai kaip 
reikiant — ji net parpuolė ant kelių. 

— Aš visą laiką buvau čia, Lile, — sugriebė ją už 
plaukų ir trūktelėjęs pastatė ant kojų. — Stebėjau tave. 

— Tu buvai čia? 

Iš skausmo mintys susidrumstė galvoje. Vis dėlto 
Lilė prisiminė žmogžudystes. 

— Tai čia buvai tu? O Viešpatie! 

Baimė tiesiog ją paralyžiavo. Anksčiau Džesas dar- 
bavosi tik kumščiais. Nieko nepjovė. 

Bet dabar ji žiūrėjo jam į akis ir ten matė aklą, 
beprotišką įniršį. 

— Tu eisi su manimi ir būsi kaip šilta vilna, — kad 
ji suvoktų, jis vėl smarkiai trūktelėjo už plaukų. — Jei 
kvailiosi, padarysiu, kad tau labai skaudėtų. Ir nugala- 
bysiu kiekvieną, pastojusį man kelią. 

Dabar jis šnypštė jai į ausį. Gretimame kambaryje 
be perstojo lojo šuo, bet Džesas jo nepaisė. 

— Mes iškeliaujame. Vyksime į Meksiką. 

— Aš niekur nevažiuosiu su tavimi. 

Nuo smūgio ji susverdėjo, o paskui stebėdamasi sa- 
vimi puolė Džesą draskydama, kandžiodama ir daužy- 
dama kumščiais. 

Iš netikėtumo jis atsirėmė į sieną, skaudžiai susi- 
mušė dubenį. Jos nagai išarė jam visą žandą. Džesas 
sustaugė jausdamas, kaip veidu teka kraujas. Jis tiek 
apstulbo, kad net nepasipriešino, ir ji dar kartą dera- 
mai suakėjo jo fizionomiją. 

— Ak tu, kale! 

Nuo smūgio Lilė krito tiesiai ant stalo, dailūs puo- 
deliai išlakstė į visas puses. 

Šuo klaikiai staugė ir šokinėjo ant durų. 

— O užtai aš tikrai tave nudėsiu, — pažadėjo Dže- 
sas. — Tau galas. 

Būtų taip ir padaręs — pirštą jau uždėjo ant gai- 
duko, bet Lilė žvelgė į jį be baimės ir maldavimo. Jos 
žvilgsnyje jis įžvelgė neapykantą, ir tai jį sustabdė. 

— Ak štai ko tu nori? Nori, kad tave pribaigčiau? 

Ginklo vamzdį įrėmė jai į smilkinį. 

Ją užplūdo neįveikiamas nuovargis. Būtų papras- 
čiausia pasakius “taip". Tačiau ji pagalvojo apie Ada- 
mą, apie seseris, apie šeimą. 

— Gerai. Eisiu su tavimi. 

“Ir pirmai progai pasitaikius, pabėgsiu"“, — pridū- 
rė ji mintyse. 

— Po velniais! — jis sugriebė ją už gerklės ir smar- 
kiai supurtė. Jo veidu tekėjo kraujas. — Dabar neturiu 
kada aiškintis su tavimi. Bet mes atsiskaitysim, pamatysi. 

Drebėdamas visu kūnu, nutempė ją prie durų. Kas 
galėjo pamanyti, kad Lilė, tyli, bebalsė Lilė išakės jam 
visą snukį. Na, ir dalykėliai! Nieko, kai jis išsiaiškins 
su ja, taps tylesnė už vandenį, žemesnė už žolę. 

Džesas net nepastebėjo, kad lietų pakeitė šlapdri- 
ba. Padangėje kaip ir anksčiau tebegriaudėjo perkūni- 
ja. Sunkūs balti dribsniai sukosi ore, beveik nieko ne- 
simatė. Stai kodėl Džesas pamatė Adamą tik tuomet, 
kai vos ne kakta atsimušė į šautuvo vamzdį. 

— Paleisk ją, — labai ramiai ištarė Adamas. Jo bal- 
se nebuvo nei įniršio, nei baimės. — Lile, pasitrauk 
žingsnį į šoną. 

Džesas stipriau apglėbė savo auką už gerklės ir įrė- 
mė pistoletą į jos smilkinį. Beveik spiegdamas suriko: 

— Čia mano žmona! Čiuožk iš čia, kad tu nudvės- 
tum! Aš ją nugalabysiu! Įsodinsiu kulką į smegenis! 

Tarkštelėjo pistoleto spyna, iš kitos pusės pasiro- 
dė Vila. Ji viena palaidine, sniegas baltai apibarstęs 
jis plaukus. 

— Šalin rankas nuo mano sesers, niekše! 

Viskas klostėsi ne taip, viskas klostėsi blogai, ir Dže- 
sas puolė į paniką, jo pirštas ant gaiduko sudrebėjo. 

— Aš taip padarysiu! Dar žingsnis — ir jos smege- 
nys ištikš į visas puses. Nagi pasakyk jiems, Lile. Pasa- 
kyk, kad aš tave nudėsiu. 

"Ji jautė metalo šaltį prie savo smilkinio. Įsivaizda- 
vo plyksnį, trenksmą. Kvėpuoti sunku. Labiausiai no- 
rėtų numirti. Kad neišprotėtų, ji žiūrėjo tik į Adamą. 

— Jis taip padarys. Jis buvo čia visą tą laiką. 

Džeso akys svaidė žaibus. Suraižytu kruvinu veidu 
ir iššieptais dantimis jis buvo panašus į kraupų, piktą 
pabaisą. 

— Taip, taip! Aš čia buvau visą laiką! Jei norite, 
kad su ja susidoročiau taip pat kaip su kitais, greičiau 
nešdinkitės 1š čia! — jis atgavo drąsos jausmą, jog dar 
ne viskas prarasta. Vis dėlto turi galvą ant pečių. — 
Jos nemėsinėsiu ir skalpo nesuspėsiu nurėžti, bet nu- 
dėsiu. Pažadu! 

— Tu irgi mirsi, — karščiavosi Adamas ir nusitaikė. 

— Aš nusuksiu jai sprandą, nespėsi nė mirktelėti, — 
suriko Džesas falcetu. — Arba suvarysiu kulką jai į ausį. 
O jei man pavyks, dar ir tavo sesutei peršausiu pilvą. 

Jis taip smarkiai užspaudė Lilei gerklę, ji bejėgiš- 
kai sumosavo rankomis. 

— Meluoja, — tarė Vila, laikydama pirštą ant gai- 
duko. 

“Reikia suvaryti kulką tiesiai jam į galvą", — niū- 
riai pagalvojo ji. Jeigu Lilė šiek tiek atsitrauktų, nors 
per colį, būtų galima rizikuoti. Bet prakeiktas sniegas 
drėbė taip tirštai, kad ji beveik nieko nematė. 

— Meluoja, — pakartojo ji. — Bijo mirti. 

— Aš — buvęs jūrų pėstininkas! — suriko Džesas. — 
Abudu jus patiesiu, bet pirmiau pribaigsiu Lilę. 

— Toli nenueisi, — atsakė Adamas, bet šautuvą 
vis dėlto nuleido. Įtūžis, išdidumas, nuoskauda — visa 
tai neverta Lilės gyvybės. 

— Tu užmokėsi už kiekvieną jos baimės minutę. 

— Pasitrauk, kale! — suriaumojo Džesas Vilai. 

Lilei išsprogo akys. 

— Dar žengsi žingsnį, ir aš nusuksiu jai sprandą! 

Kunkuliuodama iš bejėgio įniršio, Vila pasitraukė, 
tačiau šautuvo nenuleido. Kad jis bent kartą išlįstų, bent 
vieną vienintelį kartą. To visiškai pakaktų. 

— Nagi lipk į džipą! — įsakė Džesas savo belais- 
vei ir atbulom traukė ją prie mašinos. — Sėskis už vai- 
ro, kad tave griausmas! 

Spausdamasis prie jos, jis užsiropštė ant sėdynės 
atstatęs pistoletą. 

— Jei kas važiuos mums iš paskos, bematant ją pri- 
baigsiu. Ne, ne iš karto. Pirmiau pakankinsiu. Užvesk 
motorą! 

Lilė paskutinį sykį pažvelgė į Adamą ir pasuko rak- 
telį. Džipas pajudėjo iš vietos. 

Vila nuleido šautuvą taip ir neiššovusi. Trumpam 
Džesas tapo patogiu taikiniu, bet ji pabijojo rizikuoti. 
Ką gi daryti? Jie važiuoja į vakarus. 

“Galvok, judink smegeninę", — karščiavosi ji. 

— Policininkai užtvertų kelius, bet jis ne kvailys, 
tikriausiai pasuks į kalnus. Gaudynes galima pradėti gal 
tik po dvidešimties minučių. 

— Tai aš ją paleidau. Aš nepajėgiau jo sulaikyti. 

Vila iš visų jėgų supurtė Adamą, suėmusi už pečių: 

— Jis būtų ją užmušęs. Tiesiog mūsų akyse. Tu gi 
matai, jis visai pamišo iš panikos. Būtų taip padaręs. 

— Taip, — prislėgtu balsu ištarė Adamas. — Aš 
juos surasiu. Ir jį užmušiu. 

Vila linktelėjo. 

— Taip. Skambink policijai, aš surinksiu Žmones. 
Mums prireiks arklių ir aprangos. Greičiau! 

Ji metėsi prie namo ir vos nesuklupo ant Bilio, 
iššliaužusio į kelią. 

— Viešpatie, Bilis! 

Pamačiusi kruviną jo veidą, Vila iškart pagalvojo, 
kad jį sužeidė kulka. 

— Jis smogė man. Kažkuo smogė per makaulę. 

— Sėdėk šičia. Nejudėk, — ji vėl bėgo į namus. — 
Bese! — šaukė dar iš tolo. — Kur tavo vaistinėlė? Bilis 
sužeistas. Jis šalia Adamo namelio! Nešk jį į vidų! 

— Kas čia per triukšmas? — suirzusi paklausė Te- 
sė, priversta atsitraukti nuo kompiuterio. — Iš pradžių 

įsilojo šunys, paskui kažkokie šūksmai. Kas ten nutiko 
Biliui? 
— Džesas Kukas, — trumpai atsakė Vila. — Bese, 
greičiau! Aš nežinau, ar berniukas sunkiai sužeistas. 
— Džesas Kukas? — nenuovokiai pakartojo Tesė 


ir nulėkė laiptais žemyn. — Ką tai reikštų? 
— Jis pagrobė Lilę įkaite. Išsivežė ją, — greita- 
kalbe paaiškino Vila. — Manau, nusitemps ją į kalnus. 


O čia kaip sykis šlapdriba, audra, užėjo šalčiai. Ji netgi 
be striukės. 

Vila pajuto, jog ją apima isterija, bet susitvardė. 

— Jis visiškai pablūdo. Tikras prichas. Paskambink 
Benui, Neitui, visiems. Pasakyk, kad naršysime kalnus. 
Aš tučtuojau rengiu gaudynes. 

— Reikia surinkti šiltų daiktų, — Tesė pabalusiais 
pirštais įsikibo į turėklus. — Ir Lilei taip pat. Kai ją 
surasime, reikės kuo šilčiau aprengti. 

— Tik paskubėk. 

Visi suskubo per dešimt minučių. Ginkluoti kau- 
bojai susėdo į mašinas, kai kurie ketino joti raiti. At- 
sargų pasiėmė porai dienų. 

— Šių vietų jis nepažįsta, — kalbėjo Vila. — Čia 
jis pragyveno tik kelis mėnesius. Be to, Lilė trukdys 
jam skubėti. Mes sudarysime grandinę. Neatmestina 
prielaida, kad ją nusitemps į medžiotojų namelį. Ten 
mes su Adamu ir vyksime. Orai ne jo naudai, bet ir 
mums ne pyragai. 

— Sugausime tą šunsnukį, — pažadėjo Džimas 
tapšnodamas šautuvo buože, — dar neišaušus. 

— Šitaip drebiant sniegui, nėr ko galvoti apie pėd- 
sakus. 

Ji nebaigė sakiusi, nes pamatė pašėlusiai lekiantį 
keliu Beno džipą. Vila baisiai norėjo pravirkti, tačiau 
išsitiesė L iai pEaIĘSes 

tvers kelius, jie laukia pastiprinimo. Auštant prie pa- 
ieškos prisidės gelbėtojai. Bet aš tikiuosi, kad iki to 
laiko Lilė jau bus namuose. O kai dėl Kuko... — ji atsi- 
duso. — Čia jau kaip išeis. Į priekį! 

— Kur vyksi? — paklausė iššokęs iš mašinos Benas. 

— Mes su Adamu patikrinsime medžiotojų namelį. 

— Aš su jumis. Tik duokit arklį. 

— Duosim. 

— Ir aš su jumis, — žengė į priekį apsižliumbusi 
Tesė. — Aš galiu joti. 

— Tu mums trukdysi. 

— Eik velniop! — suriko Tesė jai ir iš visų jėgų 
trūktelėjo Vilą už rankos. — Ji ne tik tavo, bet ir mano 
sesuo. Aš joju. 

— Ji gali joti, — trumpai tarė Adamas ir įšoko į 
balną. 

— (Geriau lukterėk Neito, — tarė Vila. — Jis žino, 
kur yra namelis. Kartu jam papasakosi, kas įvyko. 

Tesė linktelėjo supratusi, jog ginčytis nėra prasmės. 

— Tiek to. Mes prisivysime jus. 

— Mes surasime ją ir parsigabensime namo, Tese, — 
sušnabždėjo Benas, įsėdo į balną ir švilptelėjo šuniui. 

— Žiūrėk, Benai, namo pargabenk abidvi seseris, — 
šūktelėjo jam pavymui Tesė. 

Adamas jojo sukandęs dantis. Jo širdį sukaustė šal- 
tis, protas atsisakė veikti. 

Iš tamsos išniro pamestas džipas. Visi nulipo nuo 
arklių ir pamatė, jog automobilis įsirėžęs į medį. 

Tirštas šlapias sniegas užpustė pėdsakus, šunys vel- 
tui bėgiojo palei kelią. 

— Jis sužeidė ją, — kartojo Adamas. — Aš ma- 
čiau mMėlynes ant jos veido. 

Jis pravėrė automobilio dureles, baimindamasis iš- 
vysiąs kraujo klaną ar dar ką baisiau. 

Bet viduje buvo tuščia. Ant sėdynės iš tikrųjų keli 
kraujo lašai. Tačiau čia Kuko kraujas. 

— Ji išvagojo jam visą snukį, — priminė Vila. — 
Davė grąžos. 

Adamas pažvelgė į ją blausiomis akimis. 

— O aš pažadėjau jai, kad niekas ir niekada jai dau- 
giau nesmogs. 

— Tu nieko negalėjai padaryti, bet jis jos neužmuš. 
Ji — vienintelė jo viltis išsigelbėti. Jis nepadarys jai to... 

— Ką padarė su kitais? — greitai paklausė Ada- 
mas ir nuvijo baisią mintį šalin. 

Jis vėl įsėdo į balną ir nušuoliavo į priekį. 

— Leisk jam pabūti vienam, — tarė Benas. — Te- 
gul truputėlį atsitokės. 

— Ir aš ten buvau. Ir laikiau rankose šautuvą. Aš 
šaudau geriau už Adamą, bet nieko negalėjau padaryti. 
Bijojau rizikuoti... — Vilos balsas virptelėjo, ji palin- 
gavo galvą. 

— O kas būtų buvę, jei būtum iššovusi ir pataikiu- 
si į Lilę? Taip galėjo atsitikti. 

— O gal būčiau pataikiusi į jį, ir Lilė dabar būtų 
saugi. Reikėjo šauti. Būčiau įsodinusi kulką jam tiesiai 
į tarpuakį, — ji krestelėjo galvą. — Kokia prasmė apie 
tai galvoti. Jeigu jis eina prie medžiotojų namelio, 
mums reikia joti štai ten. Galbūt jis ketina ten sustoti 
ir atsišaudyti. 

Ji apsuko arklį. 

— Sįsyk ji nebėgo, o stojo grumtis. Verčiau būtų 
bėgusi. 


Lilė norėjo pabėgti, bet negalėjo. Jos palaidinė iš pra- 
džių permirko prakaitu, o paskui suledėjo. Nuo šalčio Lilė 
kaleno dantimis, bet vis dėlto ji nepabūgo audros ir būtų 
bandžiusi pabėgti. Tačiau, deja, tai neįmanoma. 

Džesas atitraukė pistoletą dar tuomet, kai Lilė ty- 

čia rėžėsi į medį. Ji vylėsi, kad Džesas galva trenksis į 
priekinį stiklą, todėl, ji galės ištrūkti. Bet nieko neiš- 
ėjo. Džesas parbloškė ją į pusnį, paskui surišo jai ran- 
kas, o virvės galą prisirišo sau prie diržo. Iš pradžių 
Lilė tyčia klupinėjo ir parkrisdavo, kad jie lėčiau eitų. 
Bet Džesas nestabtelėdavo, tik truktelėjęs tempė ją pas- 
kui save. 

Sniegas drėbė vis smarkiau ir smarkiau. Juo aukš- 
čiau jie ropštėsi šlaitu, juo aršiau stūgavo vėjas, Juo gar- 
siau griaudėjo perkūnija. Dangų nuolat čaižė žaibai. 

Visas pasaulis virto baltu sūkuriuojančiu verpetu. 

Džesas ant pečių užsidėjęs kuprinę. Lilė pamanė, 
kad turbūt joje ir paslėptas liūdnai pagarsėjęs peilis. 
Kokią dalią Džesas nulėmė savo belaisvei? 

Jos jėgos pamažu seko. Šaltis smelkėsi iki kaulų, 
1r Lilė nebegalvojo pabėgti. O ir kur bėgsi, kai iš visų 
pusių pūga kaip siena? 

Jos galvoje vienintelė mintis — kaip išlikti gyvai. 

— Jie galvojo mane užspeitę, a? — murmėjo Dže- 
sas vis timpteldamas virvę. 

Jis pats su kailine striuke, pasistatęs apykaklę. Ta- 
čiau sniegas vis vien krinta už kaklo, ir Džesas vis la- 
biau ir labiau niršta. 

— Tavo sušiktas meilužis ir mišriakraujė sesutė 
manė turį Džesą Kuką savo rankose. Nė velnio. Viskas 
išėjo taip, kaip norėjau, — jis skaudžiai suspaudė Lilei 
krūtinę. — Aš visada nugalėdavau ir visada nugalėsiu. 

— Kam to tau reikia, Džesai? Juk tau į mane nusi- 
spjauti. 

— Tu mano žmona, kad tave velniai! Iškilmingai 
prisiekei! Prisiekei mylėti, gerbti ir paklusti. Iki pat 
mirties! — jis piktai partrenkė ją. — Dabar jie vejasi 
mus, bet nenutuokia, su kuo jiems teks susiremti. Aš — 
jūrų pėstininkas, aišku? 

“Šlapdriba man nė motais, — galvojo jis. — Aš pra- 

sibrausiu pro visokias užtvaras. Ir dar visiems jiems: 
įkrėsiu į šikną." 

— Viską apgalvojau iš anksto, — jis išsitraukė ci- 
garetę, spragtelėjo benzino žiebtuvėliu. — Išžvalgiau 
vietovę, viską parengiau. Dirbau “Trijose uolose“, tie- 
siog tavo panosėje. 

— “Trijose Uolose"? Pas Beną? 

— Taip, pas kietąjį Beną Makinoną, — jis išpūtė 


dūmų srovę. — Tą patį, kuris brūžuoja tavo seserį. Ja 
ir aš pats užsiimčiau, — jis pasižiūrėjo į Lilę, susirie- 
tusią sniege. — Su ja turbūt lovoje įdomiau vartaliotis 


negu su tavimi. Juk tu medgalys, ne boba. Vis dėlto tu 
mano žmona, ir šito nepamiršk. 

Visų paprasčiausia tūnoti sniege ir nejudėti, bet Li- 
lė atsistojo ir tarė: 

— Aš tau nė jokia žmona. 

— Popiergalio skiautė man nieko nereiškia. Nejaugi 
tu manai galinti nuo manęs bėgioti nebaudžiama, užsiun- 
dyti prieš mane advokatus ir paukštšunius? Dėl tavęs ma- 
ne į kamerą patupdė! Nieko, tu dar už viską atsakysi. 

Jis atidžiai pasižiūrėjo į ją. Išblyškusi, su mėlynė- 
mis, nukamuota. Jo nuosavybė. Užsitraukęs paskutinį 
dūmą, sviedė nuorūką ant sniego. 

— Matau, sušalai. Gal tave pakaitinus? Ką gi, lai- 
ko turime, — virve prisitraukė ją arčiau. — Tavo drau- 
gužiai nusilakstys ieškodami mūsų. Tokiu oru per pen- 
kis žingsnius nepamatytum dramblio. 

Jis įkišo ranką jai į tarpkojį. Jos akyse perskaitė 
pasišlykštėjimą ir spūstelėjo smarkiau, kol Lilė persi- 
kreipė iš skausmo. 

— Aš žinau, tu irgi mėgsti, kad būtų kuo šiurkš- 
čiau, kaip visos šliundros. Tik slepi. Prisimeni, kaip man 
sakei, kas tau baisiai patinka? “Man gera, Džesai. Man 
patinka visa, ką darai su manimi", — pamėgdžiojo jis. — 
Sakei ar ne? 

Ji žiūrėjo jam į akis, bandydama negalvoti apie že- 
minantį jo rankos prisilietimą. 

— Aš melavau, — šaltai atsakė ji ir net nesusirau- 
kė, kai jis piktai įgnybo. 

— Paleistuvė. Tokia kiekvieną padarytų impotentu. 

Anksčiau ji niekada jam nesipriešino. Bent jau po 
to, kai gaudavo porą antausių. Suglumęs Džesas atstū- 
mė ją, užsimetė kuprinę ant pečių. 

— Tiek to, dabar vis vien ne tai rūpi. Štai atsidur- 
sime Meksikoje, tenai bus laiko pasismaginti. 

Jis pasuko į pietus. 


Ji neteko laiko orientacijos, nebesuprato, kur jie 
eina. Slapdriba šiek tiek aprimo, bet virš viršukalnių 
tebegriaudėjo perkūnija. Lilė mechaniškai kilnojo ko- 
jas galvodama tik apie tai, kad nepargriūtų. Ji suprato, 
kad į jokį medžiotojų namelį jie neina. Kur dabar Ada- 
mas? Ką jis jaučia, apie ką galvoja? 

Kai matė jį paskutinį kartą, jo akys degė troškimu 
žudyti. Adamas suras ją, būtinai suras. Tereikia išgy- 
venti iki tos minutės. 

— Aš noriu pailsėti. 

— Pailsėsi, kai pasakysiu. 

Džesas nerimavo, kad išsimušė iš kelio. Išsiėmė 
kompasą. Argi čia suprasi, kur reikia eiti? 

Dėl to jis nekaltas. Taip jau išėjo. 

— Nedaug beliko, — jis įsikišo kompasą į kišenę 
ir pasuko į rytus. — Boba vis boba — zyzia, šniurkš- 
čioja, skundžiasi. Visada buvai tokia. 

Jeigu ji dar turėtų jėgų, nusijuoktų. Viena — 
šniurkščioti dėl pragertos algos, vyro apgaulių, tuščių 
viskio butelių. Ir visai kas kita — stingti nuo šalčio at- 
šiauriuose kalnuose. 

— Džesai, jei parkrisiu, tau gi bus blogiau. Man rei- 
kia kuo nors šilčiau apsivilkti, išgerti karšto skysčio. 

— Užsičiaupk. Užsičiaupk, sakau tau! — jis įsi- 
stebeilijo į tamsą, pasišviesdamas žibintuvėliu. — Aš 
turiu pagalvoti. 

Rodos, kryptį nustatęs teisingai. Visa bėda, kiek dar 
liko eiti. Kai toks matomumas, visi iš anksto numatyti 
orientyrai nė velniui netikę. Tamsu, nors į akį durk. 

Bet vėlgi dėl to jis nekaltas. 

— Tai gal mes paklydome? — Lilė nesusilaikė ir 
piktdžiugiškai nusišypsojo. Tik pamanyk, didysis Dže- 
sas Kukas, jūrų pėstininkas, paklydo kalnuose. — Ku- 
rioje pusėje Meksika? 

Ji vis dėlto garsiai susijuokė, ir Džesas užsimojo 
kumščiu. Jis būtinai deramai jai įkrėstų, bet pagaliau 
pamatė, ko ieškojęs. 

— Nori pailsėti? Gerai, tuojau pailsėsi. Manyk, kad 
mes jau atėjome. 

Jis nusitempė ją per gilų sniegą, siekusį jai beveik 
iki juosmens. Netrukus jie atsidūrė mažame urve. 

— Tai atsarginis variantas. Aš visada turiu atsar- 
ginį planą. Daugiau nei prieš mėnesį nusižiūrėjau šią 
vietelę. 

Apskritai jis čia rengėsi palikti šiokių tokių atsar- 
gų, bet nesuspėjo. 

— Mūsų čia niekas nesuras, net tavasis indėnas. 

Urve irgi šalta, tačiau bent jau nepučia vėjas. Lilė 
bejėgiškai suklupo. 

Džesas gi labai patenkintas savimi. Jis nusiėmė 
kuprinę ir tarė: 

— Aš turiu čia viskio. Tuojau apšilsi. 

Kiek nugėręs, ištiesė butelį jai. 

— Na, brangiausioji žmonele, atsigerk. 

Lilė išgėrė, kad bent truputį sušiltų. 

— Man reikia antklodės, — kalendama dantimis 
pasakė ji. 

— Ką gi, ir antklodė rasis. Aš — Žmogus, pasirū- 
pinęs atsargomis. 

Jis labai didžiavosi, kad dėl visa ko į kuprinę įsi- 
dėjo tai, kad būtina: žibintą, peilį, valgio, degtukų. Ir 
antklodė yra. Lilė gan patenkinta sukrutėjo, norėdama 
surištomis rankomis apsisiausti šiurkščiu audeklu. 

Džesas atsisėdo ant Žemės, išsiėmė cigaretę. Po to- 
kios sunkios dienos vyrui tiek ir tereikia — išgerti ir 
truputį parūkyti. 

— Siek tiek pamiegosime. Laužo kurti negaliu — 
pavojinga. Nors tavo draugužiai toli nuo čia. Rytą lei- 
simės į kelią. Prisikapstysime iki sumauto vietinio mies- 
teliūkščio, pasiimsime automobilį ir tolyn, į saulėtąją 
Meksiką, — jis pergalingai išpūtė dūmų žiedą. — Kad 


tik greičiau, — atsikando džiovintos mėsos, pradėjo 
susikaupęs Žiaumoti. — Toji Montana man iki kaklo 
įstrigusi. 


Jis atsistojo, pasirąžė, nugara atsirėmė į urvo sieną, 
o Lilė vis vyniojosi antklode veltui bandydama sušilti. 

— Meksikoje užsidirbsiu krūvą pinigų. Jei nebūtum 
surujojusi, aš ir čia būčiau greitai pralobęs. Tavo paliki- 
mo dalis — didžiuliai pinigai. Bet viską tu sugadinai. Nie- 
ko, mes dar turėsime laiko apie tai pasišnekėti, — jis nu- 
gėrė iš butelio. — Aš vėtytas ir mėtytas, man ir kortuoti 
sekasi. Neprapulsiu ir pas meksikiečius. 

Ji turėjo užmigti, pamiegoti, kad sukauptų jėgų. 
Kad išgyventų iki tol, kol ją ras Adamas. Arba pati su- 
gebės pabėgti. Lilė prisiglaudė prie sienos, atsitrauku- 
si nuo Džeso tiek, kiek leido virvė. 

Dabar jis prisigers. Ji žinojo, kaip būna. Čiulps iš 
buteliuko, kol apspangs. Galbūt tada jai rasis proga. 

Bet pirmiausia reikia bent truputėlį pamiegoti. 
Miegas siautė ją kaip tirštas rūkas, o Žvarba taip gėlė, 
jog, rodės, kaulai skils. Įsiklausydama į viskio teliuš- 
kavimą, paklausė: 

— Kodėl žudei žmones, Džesai? Ką jie tau padarė? 

Skambtelėjo butelis. Džesas pašaipiai sukikeno, 
tarsi ji būtų pasakiusi kvailystę. 

— Žmogus daro tai, ką privalo daryti. 

Ir Lilė nugrimzdo į miegą. 

Adamas stovėjo kalvos viršūnėje, kiaurai košiamas 
vėjo. Akis įbedė į tamsą lyg į veidrodį, žiebtuvėlio spin- 
duliu naršė šlaitus. 

— Į medžiotojų namelį jis neužėjo, — tarė Benas, 
žvilgčiodamas į dangų. Iki aušros liko kelios valandos. 
Greičiau jau patekėtų saulė. — Rytą galime pasikliauti 
ne tik šunimis, bet ir pėdsakais. Be to, rytą į padangę 
pakils Zakas, iš viršaus jis viską matys kaip ant delno. 

— Jis vedasi ją į kažkokią numatytą vietą, — atsi- 
liepė Adamas uostydamas vėją, lyg tai galėtų jam kaž- 
ką pasakyti. — Jis turi kokį nors kitą variantą. Tokiu oru 
klajoti po kalnus neturint prieglaudos — beprotystė. 

Benas niūriai pagalvojo: tas, kas supjaustė į gaba- 
lus du Žmones, vargu ar sugeba sveikai mąstyti. Tačiau 
to nederėjo sakyti Adamui. 

— Vadinasi, jis kažkur pasislėpė. O jeigu taip, mes 
surasime jį. 

— Sninga nebe taip tirštai, audra nuslinko į rytus. 
Bet Lilė be šiltų drabužių, tokios nakties ji neištvers. 

Adamas bandė nuslopinti drebulį, nuo kurio vidu- 
je viskas tiesiog sukosi ratu. 

— Ji ir namie naktimis šąla. Smulkūs kauleliai. 
Kaip paukštytės. 

— Vargu ar jis toli atsiplėšė, — tarė Benas ir už- 
dėjo ranką Adamui ant peties. — Jie eina pėsčiomis. 
Vadinasi, turėjo kažkur sustoti poilsio. 

— Tu man leisk aiškintis su juo akis į akį. Pasiimk 
Lilę, o mane palik su juo. 

Adamas atsigręžė, ir Benas pamatė, jog draugo 
akys, visuomet tokios švelnios ir geros, dega ledine 
liepsna. 

— Paliksi jį man, gerai? 

“Egzistuoja civilizuotos visuomenės dėsniai, bet yra 
tr aukščiausias teisingumas", — pamanė Benas. 

— Sutarta. 

Vila laikė už pavadžių arklius iš tolo stebėdama vy- 
rus. Ji gimė ir išaugo vyrų pasaulyje, todėl labai gerai 
žinojo: esama akimirkų, kai moteriai geriau nesikišti. 
Lai pasišneka vieni, juo labiau kad jie ne tik vyrai — 
jie broliai. Jų rankose jos sesers likimas. 

Sugrįžęs prie arklių, Adamas išėmė iš krepšio Li- 
lės palaidinę ir davė ją pauostyti šunims, kad atšviežin- 
tų kvapą. Šnarpšdami pagyvėję šunys pasileido pietų 
kryptimi. 

— Dangus šviesėja, — tarė Vila. 

Priekyje jojo Adamas. Kiti — truputį tolėliau. 

Vila matė žvaigždes, blyksinčias pro išretėjusius 
debesis. 

— Jei vėjas nepasikeis, netrukus išlįs ir mėnulis. 
Bus šviesiau. 

— Tai nepakenktų. 

Benas pašnairavo į bendrakeleivę. Balne ji sėdėjo 
tiesi kaip styga, bet pažvelgti į jos akis jis negalėjo. 

— Kaip laikaisi? 

— Gerai. Tik žinai, Benai... 

Jis įtempė pavadį baimindamasis, jog ji tuoj pat 
palūš. 

— Jei tau reikia pailsėti, sustosime, — paskubom 
tarė jis. o 

— Aš ne apie tai. Stai jau kelinta valanda bandau 
prisiminti, jog kažkur esu mačiusi tą pašlemėką. Tik 

neprisimenu kur... Buvo tamsu, o jo visa fizionomija 
kruvina, — ji susierzinusi krestelėjo galvą. — Reikėjo 
pasiklausinėti Bilio. Bet aš labai skubėjau. Jei Žžinotu- 
me, kas jis, būtų lengviau numatyti, ko gali imtis. 

— Tu neturėjai laiko. 

— Taip. Tiek to, dabar jau nebesvarbu. 

Bet ji vis dėlto rausėsi atmintyje, vylėsi prisimin- 
sianti. 

Vila paleido arklį sparčia risčia. 

— Dabar svarbu tik viena — kuo greičiau rasti Lilę. 

“Ir surasti ją gyvą", — pridūrė mintyse. 


Urve tamsu. Lilė degė lyg nuo karštligės, paskui 
vėl jai pasidarė labai šalta, po to vėl karšta. Karščiuo- 
dama ji blaškėsi, kamavo košmarai. Labiausiai sušalo 
rankos, kietai suveržtos virve. Lilė susirietė į kamuo- 
liuką, ji sapnavo gulinti lovoje šalia Adamo, apsikabi- 
nusi jo kaklą. Jai šilta ir nieko nieko nebaisu. 

Į petį įsirėžė aštrus akmuo, ir Lilė graudžiai suvai- 
tojo. Kaip besisukiojo, skausmo atsikratyti nepavyko. 
Jis visą laiką neapleido jos ir miegant. 

Pro užmerktus vokus ji pamatė elektros šviesą ir 
nusisuko. Norėjo miegoti, jokiu būdu neprabusti. Lū- 
pos judėjo be garso karštligiškai kliedint. 

“ Žingsniai", — pagalvojo sapnuodama. Sugrįžo 
Adamas. Dabar jis atsiguls į lovą šalia jos. Jo oda bus 
šalta, bet greit sušils. O jeigu ji pasisuks į jį, jis iš karto 
pabučiuos į lūpas ir pradės ją mylėti pamažu ir švelniai; 
visada jis taip daro, kai po budėjimo vėlai grįžta. 

Jie neapsikeis nė vienu žodeliu, žodžių jiems ne- 
prireiks. Patys kūnai ras bendrą kalbą ir bendrą ritmą. 
O paskui vėl galės nugrimzti į miegą... 

Pro miegą jai dar pasigirdo keistas riktelėjimas, tar- 
si cyptelėtų pelė, patekusi į pelėkautus. Bet Lilė neiš- 

sigando, ji žinojo, jog Adamas išneš pelėkautus jai dar 
neatsibudus. Juk jis toks rūpestingas. 

Ji prasmego į užmarštį ir nejautė, kaip peilio aš- 
menys perpjovė virves, veržusias riešus. Nepajuto ir 
kailinės striukės svorio, kai ją pridengė. Žmogus, pasi- 
lenkęs ties ja su kruvinu peiliu, išgirdo, kaip ji vos gir- 
dimai sušnibždėjo Adamo vardą. 

Gaila, kad teko taip greit susidoroti su tuo padug- 
ne. Nebuvo laiko deramai pasismaginti. Nors, kita ver- 
tus, labai pavyko, kad šį urvą aptiko anksčiau už kitus. 
Galvijas Džesas prisirijo ir užmigo. Jam pasisekė — 
net nesuprato, kad miršta. Tik sužviegė kaip kiaulė. 

Bet jo skalpą jis vis dėlto pasiėmė. Tai tarytum tra- 
dicija. Dėl visa ko su savimi turėjo ir plastiko paketėlį. 
Tiesiog jautė, jog prireiks. 

Moteris lai miega. Ją suras kiti. Arba galima pada- 
ryti taip: drauge su kuo kitu neva atsitiktinai aptikti šį 
urvą. Tuomet viskas švaru, sklandu. 

Jis pašvietė aplink žibintuvėliu, nusišypsojo paste- 
bėjęs kampe sausų šakų. Galima sukurti lauželį šalia 
angos. Tada urvą aptiks greičiau. 

"Betgi ir vaizdelį čia išvys, sukikeno jis. Nors mirk 
iš juoko. 

Laužas greit įsidegė. Jau matėsi kruvinas lavonas, 
raudona bala ant žemės. 

Paskui jis neskubėdamas nujojo į rytus, darydamas 
vingius tarp uolų ir medžių. Netoliese pamatė žibinto 
šviesą — ten kiti. Toliau viskas paprasta. Prijojo prie 
jų, viduje leipdamas iš juoko. Čia kiekvienas trokšta 
tapti didvyriu, o jiems nė į galvą netoptelėjo, jog tikra- 
sis žygdarbis jau atliktas. 


— Dūmai! — suriko Vila, pirmoji suuodusi jų kvapą. 


Jos balnas girgžtelėjo, Vila pasistojo balnakilpėse. 
— Adamai, ar užuodi dūmus? 

Jos širdyje krustelėjo viltis. 

— Taip, kažkur viršuje. 

— Įkūrė laužą? — sušnibždėjo Benas. — Tai kre- 
tinas. 

Nesusitarę suragino arklius ir dabar šuoliavo gre- 
ta. Rytuose rausvėjo padangė. 

— Pažįstu šias vietas, — prisimerkė Benas. — Su 
Adamu mes kitados čia karstėmės po uolas. Cia pilna 
urvelių ir olų. Juose lengva pasislėpti. 

— Taip, prisimenu. 

Adamas vos ištvėrė nepaleidęs arklio risčia. Prieš 
akis jam visą laiką stovėjo vienas ir tas pats vaizdas: 
revolveris, įremtas Lilei į smilkinį. Per naktį Adamas 
taip įprato prie tamsos, kad blausi auštančio ryto švie- 
sa jam rėžė akis. 

— Štai ten! — riktelėjo jis, rodydamas ploną dū- 
mų srovelę. 

Beveik iškart atskriejo nervingas, nenutrūkstamas 
Čarlio lojimas. 

— Radom, — tarė Benas užstodamas Vilai kelią, — 
tu lieki Čia. 

— Tik jau ne! 

— Daryk, kas tau pasakyta! 

Benas gerai pažinojo savo šunį. Kai jis šitaip loja, 
vadinasi, kvepia mirtimi. 

Iš Vilos veido jis suprato, jog ji nepaklus. Vadina- 
si, ją galima pergudrauti. 

— Jis ginkluotas, — tarė Benas, — pabandysime jį 
išrūkyti iš ten. Tad reikėtų, kad šičia lauktum atstačiu- 
si šautuvą. Tu šaudai geriau už Adamą. Beveik taip pat 
taikliai kaip aš. Vargu ar tas pašlemėkas tikėsis, kad 
čia tu. 

Sumanyta, atrodo, išmintingai, ir Vila linktelėjo. 

— Gerai, pabandysime, — ji išsitraukė iš makšties 
šautuvą. — Aš jus pridengsiu. 

Adamas nušoko ant žemės ir šnibžtelėjo Benui: 

— Prisimink, ką žadėjai. 

Jie išsiskyrė į priešingas puses — vienas nuėjo į 
dešinę, kitas į kairę, sėlindami prie angos, iš kurios rū- 
ko dūmelis. 

Vila patapšnojo arklio šoną ir ėmė laukti. Adamas 
ir Benas, nuo ankstyvos vaikystės įpratę medžioti kar- 
tu, vienas kitą suprato be žodžių. Pakako gesto, linkte- 
lėjimo, žvilgsnio. 

Vilos širdis plakė vis smarkiau ir smarkiau. Darėsi 
sunku kvėpuoti, ji kas sekundę laukė šūvių, riksmų, lau- 
kė, kad tuoj tuoj sniegą nudažys kraujas. 

Lūpos šnabždėjo maldą: iš pradžių angliškai, pas- 
kui motinos kalba, — Vila pasirengusi prašyti Dievo, 
kad tik jos išklausytų. 

Kelis kartus giliau įkvėpusi ir iškvėpusi, ji pakėlė 
šautuvą ir nusitaikė į urvo angą. 

Iš juodos skylės svyruodama išėjo Lilė. 

— Oi! — klyktelėjo Vila ir viską pamiršusi įšoko į 
balną. Lilė krito į Adamo rankas ir abudu parvirto į 
sniegą. 

Nušokusi nuo arklio, Vila paklausė: 

— Ji sužeista? 

— Visa dega. Jai karštligė. 

Adamas prisiglaudė skruostu prie Lilės veido, ta- 
rytum norėdamas atvėsinti karštį. Susijaudinęs jis net 
pamiršo kerštą. 

— Ją reikia greičiau išgabenti iš Čia. 


— Ten, viduje, — suvapėjo Lilė ir prisiglaudė prie 
Adamo. — Ten Džesas... O Viešpatie... 
— Viduje? 


Vila subruzdėjo, jos širdį sugniaužė baimė. 
— O kaipgi su Benu? 
Veriančiai suklykusi ji puolė į urvą. 

Benas nespėjo jos sustabdyti, ir ji pamatė tįsantį 
ant žemės kūną. 

— Eik iš čia! — riktelėjo Benas, stumdamas ją prie 
angos. — Išeik! 

— O kaip? Kas? 

Ji nieko nesuprato. Matė marias kraujo, perpjautą 
gerklę, perskrostą pilvą, kruviną maišalą ten, kur turė- 
jo būti plaukai. 

— Eik iš čia! — riktelėjo jai Benas ir net pastū- 
mė. — Palauk manęs lauke. 

Ji šiaip ne taip išlindo iš urvo, išsekusi prisiglaudė 
prie uolos. Kaktą išpylė šaltas prakaitas, skrandį su- 
traukė mėšlungis. Vila Žiopčiojo įkvėpdama orą, būgš- 
taudama, kad tuojau apalps arba apsivems. 

Kai akyse truputį prašviesėjo, ji pamatė, kad Ada- 
mas įsupa Lilę į savo striukę. 

— Mano balno krepšyje termosas su kava. Tik- 
riausiai ji dar neatšalusi, — Vila sunkiai pajudėjo iš 
vietos. — Pagirdykime ją, o paskui gabensime namo. 

Adamas pakėlė Lilę ant rankų. Jo akys blykstelėjo 
grėsmingu blyksniu nelyginant kardo ašmenys. 

— Jis nebegyvas? 

— Taip. 

— Norėjau jį pats nudėti. 

— Vargu ar tu būtum jį taip užmušęs, — tarstelėjo 
Vila ir įsėdo į balną. 


Vila vaikštinėjo po Adamo namelio svetainę. Ji jau- 
tėsi visai nenaudinga, nes visiškai netiko būti slauge. 
Čia jos paprasčiausiai nepaisė. Besė ir Adamas viršuje 
krapštėsi su Lile, Benas ir Neitas aiškinosi su policija, 
kaubojai ilsėjosi po sunkios bemiegės nakties. Viena Vi- 
la kamavosi nežinodama kuo užsiimti. Netgi Tesei ra- 
dosi darbo — virtuvėje ji virė ar tai arbatą, ar tai kavą, 

ar tai sriubą. Apskritai kažkokį karštą ir skystą gėrimą. 
Vila ilgesingai sustingo prie lango. 

O juk dar visai neseniai ji turėjo tiek reikalų! Nu- 
sileidus nuo kalnų, ji susisiekė su policija, išleido na- 
mo gelbėtojus, liepė Besei pakloti patalą ligonei. Ir šit — 
priversta dykinėti. 

Besei nulipus žemyn, Vila užsipuolė ją klausinė- 
dama: | 

— Na, kaip ji? Blogai, tiesa? Ką ten su ja darėte? 

— Darėme, ką reikėjo, — irzliai atsakė Besė, ku- 
ris pernakt vos neišprotėjo nerimaudama. — O tu eik 
namo ir gulkis. Pas ją užeisi vėliau. 

— Reikėjo ją vežti į ligoninę, — tarė Tesė įeidama 
pro duris su padėklu rankose. Ant padėklo garavo puo- 
das sriubos. 

— Aš ją ir čia išgydysiu, — atrėžė Besė imdama 
padėklą. — Jei nenumušime temperatūros, Zakas mer- 
gytę nuskraidins į Bilingsą. Verčiau tegu guli savo Io- 
voje šalia savo vyriškio. 

Besė su malonumu atsikratytų neprašytų pagalbi- 
ninkų. Maža dar jai rūpesčio su Lile! 

— Geriau eitumėte dirbti savo darbų, — pasiūlė 
ji. — Aš apsieisiu ir be jūsų. 

— Įsismarkavo vadovauti, — suniurnėjo Tesė, kai 
Besė vėl pradingo viršuje. — Ką ji žino? Gal Lilė nuša- 
lo tik kojas, o gal visą organizmą peršalo? 

— Saltis nebuvo toks stiprus, kad ji peršaltų, — 
atsakė išvargusi Vila. — Be to, mes patikrinome, ar ji 
nenušalusi. Ji tik stipriai persišaldė. Be to, jis labai ją 
sumušė. Jei Besė įtartų esant ką nors rimta, ji neprieš- 
tarautų, kad vežtume į ligoninę. 

Tesė prikando lūpą ir ištarė tai, kas nedavė jai ra- 
mybės nuo vakar vakaro: 

— O kaip tada, jeigu jis išžagino ją? 

Vila nusisuko. Ši mintis ją, kaip moterį, irgi kamavo. 

— Ji būtų apie tai pasakiusi Adamui. 

— Ne taip jau paprasta sakyti tokius dalykus. 

— Adamui paprasta, — Vila pasitrynė paraudusias 
akis, nuleido rankas. — Jos drabužiai nebuvo suplėšy- 
ti. Be to, ne žaginimas rūpėjo. Būtume aptikę kokių 
nors žymių. Nepamiršk, kad Besė ją nurenginėjo. Tai 
nebūtų praslydę pro jos akis. 

— Na, gerai, — lengviau atsiduso Tesė. — Tai tu 
papasakok man, ką ten aptikote. 

— Aš nežinau, kad ten įvyko. 

Vilos atmintyje išplaukė šiurpus reginys. Įvyko 
kažkas nepaaiškinama. 

— Lilė kliedėjo, o jis buvo nebegyvas. Užmuštas 
kaip ir kiti anksčiau, — ji pasižiūrėjo seseriai į akis. — 
Kaip Marinatas tir ta mergaičiukė. 

— Bet kaipgi... — suvapėjo Tesė. Ji neabejojo, kad 
Džesą užmušė Adamas ir dabar teks ilgai aiškintis po- 
licijai. — Kažkoks absurdas. Juk Džesas Kukas buvo 
žmogžudys... 

— Nežinau, ką į tai atsakyti, — Vila pasiėmė skry- 
bėlę ir striukę. — Turiu pakvėpuoti grynu oru. 

— O jeigu ne Džesas Kukas buvo žudikas... — Te- 
sė sugriebė seserį už rankos. 

— Nieko aš nežinau — Vila veržte išsiveržė. — 
Eik miegoti, Holivudo mis. Atrodai tiesiog klaikiai. 

Pastaba nedelikati, tačiau Vila nenusiteikusi mie- 
laširdystei. Jai rodos, kad kojos švininės. Kiekvienas 
žingsnis labai sunkus. O juk dar teks aiškintis su poli- 
cija. Teks pakentėti. Sudėlioti mintis, pasvarstyti kas 
ir kaip, ji dar suspės. 

Kieme daugybė automobilių. Vila stabtelėjo prie 
policijos džipo, pažvelgė į herbą, puošiantį jo dureles. 
Kol tėvas buvo gyvas, policija rančoje nė sykio nepasi- 
rodė. Praėjo vos keli mėnesiai nuo Džeko mirties, o 
teisėtvarkos tarnautojai čia atvažiuoja dievaižin kelin- 
tą kartą. 

Susitvardžiusi ji pakilo į prieangį ir įėjo į namo vi- 
dų. Lipdamas laiptais, Benas matė, kaip ji išvargusi nu- 
siima skrybėlę ir kabina striukę. Vilą jis pastebėjo pro 
kabineto langą. Ji vos paėjo, bet pečiai kaip visuomet 
išdidžiai tiesūs. 

Čia jo kantrybė trūko. 

— Kaip su Lile? — paklausė virpčiojančiu balsu. 

— Besė nieko neprileidžia prie jos, tik Adamą. Ji 
ilsisi. 

Vila ėjo labai lėtai baimindamasi, kad nuo staiges- 
nio judesio gali imti ir subyrėti į gabalus. 

— Teisingai. Ir tau reikėtų pailsėti. 

— Policija tikrai panorės pasikalbėti su manimi. 

— Policija palauks. O tau reikia išsimiegoti. 

Jis paėmė ją už rankos ir nusivedė laiptais į viršų. 

— Benai, aš privalau atlikti savo pareigą. 

— Atliksi. 

Viršuje ji norėjo pasukti į kabinetą, bet Benas pa- 
kėlė ją ant rankų ir nunešė į miegamąjį. 

— Tavo pareiga — pačiai nesusirgti. 

— Visai ne laukiniai, — koja jis atsidarė miegamojo 
duris, įėjo ir numetė Vilą ant lovos. — Tu pati laukinė. 

Ji norėjo keltis, bet jis prievarta ją paguldė. 

— Tu žinai, Vil, kad manęs neįveiksi. Aš neišleisiu 
tavęs iš čia tol, kol neišsimiegosi. 

Įveikti jį iš tiesų ne jos jėgoms, užtat ji galėjo jį 
perrėkti: 

— Mano kabinete sėdi policija! Mano sesuo guli 
be sąmonės! Mano žmones apėmusi panika, jie nieko 
nesupranta! Mano ranča niekas nepasirūpina! Kokio 
velnio prikibai prie manęs? Kol aš drybsosiu, čia vis- 
kas galutinai sugrius! 

Pasirodo, ji klydo — Benas sugebėjo ją perrėkti. 

— Aš noriu, kad tu klausytum manęs!!! — užriko jis. 

Šis riksmas Vilos vos neįspaudė į pagalvę. 

— Nors kartą gyvenime paklausyk manęs! Kitaip pa- 
trūksi! Policija palauks. Tavo seserimi pasirūpins kiti. 
Kaubojai nepuolę į paniką, o pavargę drybso kaip paga- 
liai. Su ranča per pora valandų irgi nieko neatsitiks! 

Jis sugriebė jos batą, nutraukė jį ir numetė į kampą. 
Vila užsispyrusi įsikibo į kitą batą, užvirė gan komiška 
kova. Bet Benui ne juokai rūpėjo — jo akys žaibavo. 

— Kokia musė tave įkando? — paklausė Vila. — 
Nustok! 

Jis nuplėšė jai kitą batą nuo kojos, įsiutęs nusvie- 
dė šalin. 

— Mačiau, koks buvo tavo veidas, kai jėjai į urvą. 
Tave tai baisiai sukrėtė. Vos neišprotėjai, — jis griebė 
ją už apykaklės, ir Vilai pasirodė, jog dabar ją kaip ba- 
tus mes ant, grindų. — Man tai nepatinka! — rėkė jis. 

Vila buvo tiek sukrėsta, kad beveik nebesiprieši- 
no, kai jis nurenginėjo jai palaidinę. 

— Patrauk letenas, — sulemeno ji. — Galiu nusi- 
rengti ir pati. Gal tu, Makinonai, ir testamento vykdy- 
tojas, bet mano gyvenimas nepavaldus tau. 

— O gaila. 

Jis lengvai pakėlė ją ant rankų ir smarkiai supurtė. 
Krauju pasruvusios Beno akys atsidūrė visai šalia, ir 
Vila pamanė, jog niekada dar nėra mačiusi jo taip įsiu- 
tusio. 

Jis krestelėjo ją dar kartą ir sušnypštė: 

— Nors retsykiais paklausyk, ką tau sakau! 

Kabėjimas ją Žemino, ir Vila plykstelėjo: 

— Gal aš ko nors ir paklausysiu, tik jau bet kokiu 
atveju ne tavęs. O jeigu tuojau pat manęs nepaleisi, aš 
tau taip įkirsiu... 

Ji sugniaužė kumštį; Benas bematant ją pastatė ant 
grindų. 

— Nagi, kirsk, — pasakė jai įžūliai. — Dėl Dievo. 

Bet aš vis vien tave paguldysiu į patalą. Net jeigu tektų 
surišti tau rankas ir kojas. 

Ji atstūmė jo rankas. 

— Aš įspėjau tave... 

— Suprask gi, jis dirbo pas mane. 

Vila apmirė pamiršusi savo karingus ketinimus. 

— Kas? Džesas Kukas? 

Ir štai pagaliau ji prisiminė. Prisiminė tą dieną, kai 
važiavo keliu į “Tris uolas" ir pro langą į ją pažvelgė 
gražus, besišypsąs kaubojus. Jis buvo visai greta, juos 
teskyrė plona, permatoma stiklo sienelė. 

Kas būtų buvę, jeigu ji nebūtų laikiusi užfiksuoto 
durų užrakto. Arba būtų nuleidusi stiklą? 

— Tad štai kur aš jį mačiau! — ją nupurtė prisimi- 
nus Žavingą šypseną. — O aš vis kamavausi... Jis nuo- 
lat sukinėjosi mano rančoje, lošdavo pokerį su mano 
vaikinais. Visai čia pat, bendrabutyje, per du žingsnius 
nuo namo. 

Ji krūptelėjo, pažvelgė į Beną ir suprato, kaip jis da- 
bar turėtų jaustis. “Jis siunta esąs kaltas", — pagalvojo 
Vila. Deja, ir ji pati labai puikiai pažinojo šį jausmą. 

— Tu nekaltas, — ji švelniai palietė jo veidą. — Iš 
kurgi galėjai Žinoti? 

— Iš niekur, — Beno nuotaika kuo bjauriausia, — 
tačiau tai nieko nepakeičia. Tu tik pamanyk — kartais 
jis veždavo džipu Selę. Ji pasikviesdavo jį išgerti ka- 
vos. O namuose nieko nėra — tik ji ir kūdikis. Paskui 
jis taisė unitazą mano motinos tualete. Irgi buvo vie- 
nas su ja... 

— Liaukis, — Vila suėmė jį už kaklo ir jėga pasi- 
sodino šalia savęs lovoje. — Su juo jau baigta. 

— Su juo jau baigta, bet esmė ne čia, — Benas paė- 
mė ją už pečių, atgręžė veidu į save. — Tikrasis žudikas 
dirba čionai, šalimais. Arba tavo, arba mano rančoje. 

— Žinau. 

Vila apie tai galvojo visą laiką — nuo tos akimir- 
kos, kai išlindo iš to klaikaus urvo. 

— Galbūt tai padarė mūsiškis tarsi keršydamas? 
Lilės juk jis nepalietė, o ji buvo viena, serganti, bejėgė. 

— O gal jam pakako vienos žmogžudystės. Vil, pa- 
žvelkime tiesai į akis: nelabai tikėtina, kad čia pas mus 
iš karto vaikštinėtų du maniakai su peiliais. Kukas tu- 
rėjo peilį, bet mažą, keturių colių, kone žaislinį. Tokiu 
ne kažin ką padarysi. 

— Tai teisybė, — sutiko Vila. 

— Be to, prisimink, kur ir kada aptikome tą pa- 
pjautą jautį, patį pirmutinį. Džesas negalėjo to padary- 
ti. Tuomet jis ką tik pasirodė mano rančoje ir dar visiš- 
kai nepažinojo čionykščių vietų. 

Vila apsilaižė išdžiūvusias lūpas. 

— Visa tai tu papasakojai policijai. 

— Taip. 

— Puiku, — ji pasitrynė kaktą jausdama, jog grei- 
tai ne juokais įsiskaudės galvą. Bet reikia susikaupti. — 
Tęsime, ką darėme anksčiau. Sargybiniai, budėjimas pa- 
eiliui ir visa kita. Savo Žmones aš pažįstu, — ji trinkte- 
lėjo kumščiu per kelį. — Pažįstu! Tiesa, turiu du nau- 
jokus. Matyt, nevertėjo jų samdytis, kol visa tai nepa- 
sibaigė. 

— O dar liaukis važinėjusi viena. 

— Negaliu gi kiekvieną kartą imtis su savimi as- 
mens sargybinio! 

— Viena daugiau nebevažinėk, — primygtinai pa- 
kartojo jis. — Antraip pasinaudosiu savo, testamento 
vykdytojo, teisėmis ir tu neteksi rančos. Pasakysiu, jog 
nesugebi. Ir Neitas man pritars. 

Vila mirtinai išbalo ir pašoko ant kojų: 

— Ak tu, šunsnuki! Tu žinai, jog valdau savo ran- 
čą ne blogiau už tave. Net geriau! 

Jis irgi atsistojo. 

— Bet vis dėlto aš padarysiu tai, ką manysiu esant 
reikalinga. Jeigu spyriosiesi, liksi be rančos. 

— Ciuožk iš čia! — ji staigiai nusisuko nuo jo. — 
Lauk iš mano namų! 

— Jei nori, kad šis namas ir toliau būtų tavo, nie- 
kur nevažinėk be Adamo ar Hemo. O jei nori, kad išsi- 
nešdinčiau, gulkis į lovą ir miegok. 

Jis galėjo paguldyti ją per prievartą. Taip būtų leng- 
viau, negu sakyti tokius žodžius. 

— Tu neabejinga man, Vila. Mano jausmai tau... 
na, apskritai jie gilūs, — jis užsikirto jausdamas įsmeigtą 
į save nustebusį žvilgsnį. — Pats nežinau, ką su tais 
jausmais daryti. Bet jie tikri, ir niekur nuo to nepasi- 
slėpsi. 

Jai vėl suspaudė širdį, bet jau visai kitaip. 

— Ganėtinai kvaila reikšti savo jausmus man gra- 
sinant. 

— Galbūt. Bet jeigu tavęs paprašyčiau geruoju, nė 
neklausytum. 

— Iš kur žinai? Juk niekada neprašei geruoju. 

Benas perbraukė ranka jos plaukus, ketino apeiti 
iš kito šono. 

— Man juk irgi nestinga savų rūpesčių. O čia dar 
nerimauk dėk tavęs. Padaryk tai vardan manęs, paleng- 
vink mano gyvenimą. 

“Įdomus posūkis, — pagalvojo Vila. — Reikės šia 
tema pamąstyti kaip reikiant." 

— O tu, Benai, argi nevažinėji vienas? 

— Dabar kalbame ne apie mane. 

— Aš, beje, irgi turiu jausmus. 

Šie žodžiai Benui pasirodė naujiena. Jis susikišo 
rankas į kišenes ir susimąstė. 

— Na, tai tiesa? 

— Šiaip ar taip, tai neatmestina. Dabar aš vis rečiau 
ir rečiau noriu skelti tau antausį. O tai kažką reiškia. 

Jis nusišypsojo: 

— Vila, tu turi stebėtiną Dievo dovaną. Iš pradžių 
ką nors pasakai taip, kad išauga sparnai, o paskui juos 
bematant pakerti. Tiek to. Pabandykime eiti pamažu, — 
jis prisiartino prie jos, paėmė ją už smakro, pabučiavo į 
lūpas. — Tu man kai ką reiški. 

— Ir tu man. Kai ką. 

Benas matė, jog ji sušvelnėjo. Galbūt pati to dar ir 
nejaučia, bet jis tai mato. Kitomis aplinkybėmis būti- 
nai imtų su ja mylėtis, ir tada būtų ištarta dar malones- 
nių žodžių. O gal ir ne. Benas žinojo, ko ji nori iš jo, 
todėl pabučiavo dar kartą, jau tvirčiau ir ilgiau. 

Ji apkabino jo kaklą, visu kūnu prigludo prie jo. 
Įtempti, iškamuoti jos raumenys subliuško po jo pirš- 
tais. Benas vėl pakėlė Vilą ant rankų, paguldė į lovą. 

— Geriau uždaryk duris, — sušnibždėjo ji. — Na- 
me pilna policininkų. Mus gali areštuoti. 

Jis pabučiavo į vieną, paskui į kitą akį. Jos akys 
užsimerkė. 

Tada Benas atsagstė jos džinsus, nutraukė juos, už- 
klojo Vilą antklode ir nuleido užuolaidas. Ji gulėjo pu- 
siau užsimerkusi ir tingiai šypsojosi, stebėdama jo jude- 
sius. Benas priėjo, pabučiavo ją į lūpas ir sušnibždėjo: 

— Viskas. Miegok. 

Paskui sparčiai apsisuko ir žengė prie durų. 

Vila net pašoko iš lovos: 

— Ak, tu pašlemėke! 

— Man patinka, kai mane šitaip vadini, — nusi- 
šypsojo jis ir išeidamas uždarė duris. 

Vila atsilošė į pagalves netverdama pykčiu. Jis vėl 
pergudravo ją! Pasirodo, jam tereikėjo paguldyti ją į l0- 
vą. Ir štai, prašom pasigėrėti, ji guli lovoje. Kiaulystė! 

Bet nieko, dabar ji sukaups jėgas, atsikels, išsimau- 
dys po dušu ir vėl griebsis darbo. 

Po valandėlės. 

Negalima užsimerkti, negalima miegoti. Antraip ji 
vėl atsidurs tame urve, kuriame tamsu ir klaiku. Ta- 
čiau vokai nė už ką nesileidžia pakeliami. Tuojau rasis 
antrasis kvėpavimas. Ji atsikels ir imsis darbo. Ir visai 
ne todėl, kad bijotų užmigti. Tiesiog tai jos pareiga. 

Ir nėr ko Benui Makinonui čia įsakinėti. Jis nori, 
kad ji miegotų, tad štai tyčia jį supykdys — ji nemiegos. 

Taip galvodama Vila nugrimzdo į gilų miegą. 


ANTROJI DALIS 


Vasara 


Atšiaurūs vėjai žiedus nudraskys, 
Ir vasara trumpai valdys pasaulį. 
V Sekspyras 


Kriauklėje nė vienos nešvarios lėkštės, ant grindų — 
nei dulkelės, nei šiukšlelės. Lilė apžiūrinėjo švytinčią švara 
savo virtuvę. Adamas ir čia jai nušluostė nosį. Ji pa- 
žvelgė pro langą ir pamatė, kad daržas jau užsėtas, lys- 

Tai vis Adamo ir Tesės pasidarbuota. Lilė taip no- 
rėjo triūsinėti žemėje, o net sodo pirštinių užsimauti 
jai neteko. 

Pasistengė įveikti nuoskaudą suprasdama: jie no- 
rėjo, kad būtų kuo geriau. Dvi savaites ji prasirgo, pas- 
kui dar savaitę tįsojo be jėgų atsitokėdama. Pagaliau 
dabar ji jaučiasi sveika ir iki gyvo kaulo įkyrėjo, kad 
visi taip ją popina. 

Šaldytuvas lūžo nuo Besės ir Nelos paruošto mais- 
to. Lilė paskutinį kartą stovėjo prie viryklės tą vakarą, 
kai ant slenksčio netikėtai išdygo Džesas. O dabar me- 
džiai išskleidę žalius lapelius, ir pro langą dvelkia šil- 
tas gegužės alsavimas. 

Atrodo, nuo tos snieguotos, šaltos nakties praėję 
ilgi metai. Atmintyje tebėra baltų dėmių, kurių užpil- 
dyti visai nesinori. Tik po trijų savaičių bus Lilės 

vestuvės, 0 pojūtis toks, tarytum gyvenimas visiškai iš- 
sprūdo iš jos kontrolės. 

Jai net neleido pačiai išrašyti kvietimų į vestuves. 
Paaiškėjo, jog gražiausias braižas — Vilos, todėl Tesė 
išrašinėti korteles pavedė jaunesniajai seseriai, o Lilė 
pasiliko nuošalyje. 

Tiksliau pasakius, jai leido seilinti pašto ženklus. 

Be jos užsakė gėlių, pasamdė fotografą ir muzikan- 
tus. Visa tai Lilė kentė žinodama, kad ją myli ir rūpi- 
nasi jos gerove. 

Tačiau atėjo metas padaryti tam galą. Daugiau ši- 
taip tęstis nebegali. Trenkusi durimis, Lilė ryžtingai nu- 
žingsniavo prie arklidės. Teisingiau pasakius, iš pradžių 
ji ėjo gan veržliai, o paskui, pajutusi sumažėjus jėgas, 
vos kėlė kojas. Kas kartą, kai ji mėgindavo nors trum- 
pam išeiti iš namo, Adamas meiliai, bet atkakliai par- 
vesdavo atgal. Lilė pastebėjo, kad jis beveik nepaliečia 
jos rankomis, 0 jeigu ir prisiliečia, tai be jausmo, kaip 
gydytojas. Taip pacientą liečia gydytojas. 

Štai ir dabar, tarsi kažkokiu slaptu radaru pajutęs 
ją artėjant, pažvelgė iš arklidės, nusišypsojo, bet jo 
žvilgsnis sunerimęs. 

— Sveika, — tarė jis. — Tikėjausi, kad pamiegosi 
ilgiau. 

— Jau vienuolikta valanda. Norėčiau padirbėti su 
jaunikliais, pagainioti juos paėmus už virvės. 

— Dar suspėsi, — kaip įprasta, nuvedė ją atgal namo 


beveik neprisiliesdamas peties. — Ar jau pusryčiavai? 
— Taip, Adamai, pusryčiavau. 
— Gerutė. 


Jis labai norėjo paimti ją ant rankų, nunešti namo, 
paguldyti į lovą. 

— O knygelę perskaitei? Pažiūrėk, koks gražus ry- 
tas. Pasėdėk prieangyje, paskaityk, pasišildyk saulėje. 

— Knygelę beveik jau perskaičiau. 

Iš tikrųjų Lilė vos ją pavartė. Pasidarė gėda — ji 
juk žino, kad Adamas specialiai važinėja į miestą kny- 
gučių, žurnalų, jos mėgstamų migdolų su šokoladu. 

Tos knygutės, žurnalai ir migdolai su šokoladu ją jau 
pykina. Kaip ir gėlės, kurių jai nuolatos atneša Adamas. 

— Tuomet pasodinsiu tave prieangyje, atnešiu ra- 
dijo aparatą ir antklodę. Sėdint vienoje vietoje, galima 
ir sušalti. 

Adamas baisiai bijojo, kad ji vėl neperšaltų ir ne- 
atgultų į patalą krečiama šalčio. 

— O paskui užvirinsiu tau arbatos ir... 

— Gana! — pratrūko Lilė, o Adamas išsižiojo ap- 
stulbęs. 

Lilė sukrėsta ne mažiau nei jis. Jai dingtelėjo į gal- 
vą, jog niekada gyvenime ant nieko nerėkusi. O veltui — 
sunku nutylėti. 

— Nedelsdamas liaukis! Tai man mirtinai įkyrėjo! 
Aš nenoriu sėdėti, nenoriu skaityti, nenoriu, kad gir- 
dytum mane arbata, neštum gėles ir elgtumeisi su ma- 
nimi kaip su krištoline taure! 

— Lile, tik nesijaudink. Juk tu dar nepasveikai. Bi- 
jau, kad vėl neįsisirgtum. 

Pirmą kartą per savo gyvenimą Lilė suprato išmin- 
tingo patarimo prasmę: kai pyksti, iš pradžių suskai- 
čiuok iki dešimties, ir tik po to prabilk. “Kaip nors rei- 
kės tuo patarimu pasinaudoti", — pagalvojo ji, bet skai- 
čiuoti iki dešimties nepradėjo: 

— Aš jau pasveikau! Jūs ir taip išlaikėte mane 10- 
voje ilgiau, negu reikėjo. Mane pykina jūsų rūpestin- 
gumas! Aš noriu pati plauti indus, noriu pati prižiūrėti 
savo daržą, pati tvarkyti savo gyvenimą. Visi jūs man 
įgrisote! 

— Eime į vidų. 

Adamas šnekėjosi su ja kaip su įnoringa kumele, 
rodydamas didžiausią kantrybę ir atjautą. 

— Tau reikia pailsėti. Iki vestuvių tik trys savai- 
tės, o prieš akis dar šitiek rūpesčių. 

Dabar Lilė galutinai sprogo. 

— Nenoriu ilsėtis! Ir nedrįsk šnekėtis su manimi 
kaip su mažu vaiku! O dėl vestuvių — jokių vestuvių 
nebus! Užsirašyk tai sau ant kaktos! — ji apsigręžė ir 
piktai tapendama nuėjo šalin, o Adamas sustingo kaip 
įbestas, visiškai sutriuškintas. 

Lilė mėgavosi įtūžiu, šia nauja, žavia būsena. Įsi- 
veržusi į didįjį namą, ji lėkte užlėkė laiptais ir nestab- 
telėjusi pasuko į kabinetą, kur Tesė su Vila karščiau- 
siai ginčijosi apie būsimas vestuves. 

— Jei tau nepatinka mano darbas, kodėl tu apskri- 
tai jį man paskyrei? Aš ir be to turiu ką veikti. 

— Gėlės — man, — Tesė pradėjo užlenkinėti pirš- 
tus, — pokylis — irgi man. Nors aš ir drovėčiausi va- 
dinti pokyliu tai, ką gali pasiūlyti sumautas vietinis jū- 
sų restoranas, — ji beviltiškai iškėlė rankas. — Tavęs 
aš prašau tik pasirūpinti stalu, kėdėmis ir lauko bufe- 
tu. Jei sakau, kad skėčiai turi būti dryžuoti, būk malo- 
ni tai įvykdyti! 

Vila pašoko, įsirėmė rankomis į šonus ir užriko: 

— Iš kurgi aš tau surasiu penkiasdešimt skėčių ir 
dar būtinai su baltais ir mėlynais dryžiais? O tau dar ir 
kažkokį baldakimą iškask! — netrukus ji pamatė tarp- 
duryje stovinčią Lilę. — Lile, argi tu neprivalai gulėti 
lovoje? 

— Ne, aš neprivalau gulėti lovoje. 

Lilei pasirodė, j0g iš pykčio jos pirštai bematant pa- 
žers kibirkštis. Ji prilėkė prie stalo ir vienu mostu nušla- 
vė ant grindų visus ten gulėjusius popierius ir segtuvus. 

— Visą šią buhalteriją galite išmesti velniop! Jo- 
kių vestuvių nebus! 

— Mieloji, kas tau? — aiktelėjo Tesė, apkabino se- 

serį per pečius ir pasodino į krėslą. — Ką tu, ar apsi- 
galvojai? 

— Aš tau jokia “mieloji?! — suriaumojo Lilė. — 
Kaip galiu apsigalvoti? Juk jums nė į galvą nešautų, kad 
aš pati pajėgi ką nors nuspręsti? Tai mano vestuvės, o 
ne jūsų, aišku? Mano! O jūs nustūmėte mane į šalį. Jei- 
gu taip mėgstate planuoti vestuves, tekėkite pačios! 

— Nueisiu pakviesti Besės, — pusbalsiu tarė Tesė, 
o Lilė suspigo dar smarkiau: 

— Aš jums parodysiu Besę! Bematant atlėks ir ims 
kudakuoti! Jeigu dar bent viena jūsų išdrįs man kuda- 
kuoti, gaus į fizionomiją! Pirmiausia turiu omenyje ta- 
ve, — ji bakstelėjo pirštu į Tesę. — Tai tu užsėjai mano 
daržą! Ir tave taip pat, — užsipuolė Vilą. — Tu išrašei 
visus mano kvietimus! Viską jūs iš manęs atėmėte! O 
kas liko, pasigriebė Adamas. 

— Na, gerai, — taikiai skėstelėjo rankomis Vila. — 
Atleisk, kad mes tau padedame. Tu neįsivaizduoji, kokį 
malonumą patyriau prasėdėjusi prie tų idiotiškų kvie- 
timų kelias valandas paeiliui. Maža to, mūsų sesutė vi- 
są laiką kvėpavo man į pakaušį. 

— Nė kiek aš tau nekvėpavau, — iškošė pro dantis 
Tesė. — Aš tave stebėjau. 

— Ji stebėjo! Visur tu kaišiojai savo nosį! Anks- 
čiau ar vėliau ją tau tiesiog nuplėš. 

— Įdomu, kas? Ar tik ne tu? 

— Užsičiaupkite abi! Tučtuojau užsičiaupkite! 

Jos iš tikrųjų užsičiaupė, nes Lilė pagriebė nuo stalo 
vazą ir užsimojusi trenkė ją į grindis. 

— Galite išsidirbinėti ką norite, bet tik ne dėl ma- 
no vestuvių! Aišku? Aš neleisiu jums tvarkyti mano gy- 
venimo! Aš noriu viską daryti pati. Liaukitės Žiūrėju- 
sios į mane taip, tarytum aš tuoj pat subyrėsiu į gaba- 
lus. Aš nesubyrėsiu! Aišku? 

— Lile! — tarpduryje stovėjo Adamas. Prieiti ar- 

čiau jis bijojo, buvo linkęs laikytis tam tikro nuotolio. — 
Aš visiškai nenorėjau tavęs įžeisti. Jeigu tau reikia laiko, 
kad deramai viską apgalvotum.... 

— Ir tu dar ant mano galvos! — ji įniršusi pradėjo 
trypti išmėtytus popierius. — Apie tai aš ir kalbu! Varg- 
šelės Lilės negalima nervinti, su vargšele Lile negalima 
elgtis kaip su normalia moterimi. Ak, ji nelaiminga, ak, 
ji bejėgė. Kad tik jai ko neatsitiktų! — Lilė paeiliui 
žvilgsniu triuškino kiekvieną iš jų trijų. 

— Taip, Džesas primušė mane, įrėmė pistoletą man į 
smilkinį, nusitempė į kalnus, vilko su virve per sniegą kaip 
šunį. Bet nieko, išgyvenau. Jaučiuosi visai normaliai. 

Po šių žodžių Adamas visiškai surūgo. 

— Tu nori, kad aš visa tai pamirščiau? Apsimes- 
čiau, jog nieko ypatingo neatsitikę? 

— Niekis, išgyvensi. Aš gi išgyvenau. Tu manęs net 
nieko neklausinėjai! — jos balsas virptelėjo, bet Lilė 
susivaldė. Ne, verkti, ji neverks. — Galbūt bijaisi iš- 
girsti ką nors nepageidautina? Galbūt aš tau nepatinku 
tokia, kokia esu? 

— Kaip tu gali taip kalbėti? 

Lilės širdis smarkiai daužėsi, bet balsas dabar bu- 
vo šaltas ir ramus. 

— "Tu nė sykio per šias savaites prie manęs nepri- 


silietei. Nė sykio! — ji karčiai palingavo galvą, o Vila 
ir Tesė taktiškai traukėsi atbulos prie durų. 
— Na jau, pasilikite! — riktelėjo joms Lilė. — Tai 


susiję ne tik su mumis abiem. Ir jūs su manimi apie 
nieką nešnekėjote. Man rodos, būtų pats metas, — ji 
nusibraukė nuo skruosto ašarą tvirtai nusprendusi, kad 
daugiau nė viena nenukris. — Kodėl manęs šaliniesi, 
Adamai? Ar manai, jog Džesas pasinaudojo manimi, ir 
dabar aš tapau tau šlykšti? 

— Aš gi tiesiog nesiryžtu, — sumurmėjo Adamas 
išskėsdamas rankas. — Juk aš kaltas. Nepajėgiau jo su- 

laikyti, neapgyniau tavęs. Aš neištesėjau žodžio. Kaip 
galiu ko nors viltis? Aš apskritai nesuprantu, kaip po 
viso to tu gali kalbėtis su manimi? 

Ji trumpam užsimerkė. Kaip tai neatėjo jai į galvą 
anksčiau? Adamas dabar silpnesnis už ją. Tai jis jau- 
čiasi sutrikęs ir nelaimingas. 

— Tu juk atėjai manęs, — tyliai tarė ji vildamasi, 
j0g jis supranta, kiek daug tai reiškia. — Kai aš atsi- 
peikėjau, puoliau laukan iš to prakeikto urvo, pirmiau- 
sia, ką pamačiau — tavo veidą. Štai kodėl aš išgyvenau 
ir galiu gyventi toliau, — ji atsikvėpė, dabar kalbėti ta- 
po lengviau. — Visą laiką, kol buvau su juo, žinojau, 
jog tu ateisi manęs, todėl ir sugebėjau ištverti. Aš ne- 
bijojau, aš jam daviau grąžos, — ji pasižiūrėjo į sese- 
ris, kurios turėjo įvertinti šių žodžių svarbą. — Aš prie- 
šinausi. Neblogiau nei kiekviena iš jūsų, atsidūrusi ma- 
no vietoje. Jis turėjo pistoletą, jis buvo stipresnis, bet 
aš nepasidaviau. Tyčia nukreipiau džipą į medį. Kad su- 
trukdyčiau jam, kad jam būtų sunkiau. 

— Ak, Lile, — Tesė sukūkčiojo ir apsipylė ašaro- 
mis. — Ak, Lile... 

— Jis surišo man rankas, bet aš vis krisdavau. Ty- 
čia, — Lilė jau visai nusiramino. Po to, ką patyrė, jai 
nebebuvo ko bijoti. — Aš norėjau, kad eitume lėčiau. 
Žinojau — jis nenužudys manęs. Muš, bet nenužudys. 
O paskui visiškai sušalau ir nebegalėjau priešintis. Bet 
vis dėlto laikiausi. 

Vila tylomis įpylė vandens, padavė Tesei atsigerti. 
Lilė giliai atsikvėpė, tvirtai nusprendusi išsakyti viską 
iki galo. 

— Bijojau, kad jis mane išžagins, bet Žinojau, jog 
ir tai ištversiu. Juk ir pirmiau jis mane žagindavo. Svar- 
biausia, kad šįsyk nebuvau suparalyžiuota baimės, o jis 
nesijautė esąs padėties šeimininkas. Bijojo ne mažiau 
negu aš. Kai priėjome urvą, man buvo bloga. Bet visą 

laiką kaliau į galvą, jog privalau ištverti. Ištverti ir su- 
grįžti čionai. 

Ji priėjo prie lango, pažvelgė į lauką, ir pažįstamas 
gamtovaizdis suteikė jėgų. Vis dėlto ji ištvėrė ir sugrįžo. 

— Jis turėjo su savimi viskio. Aš truputį išgėriau, 
kad sušilčiau. Visa, kas liko, išgėrė jis. Vis gėrė, gėrė ir 
gyrėsi. Kaip visuomet. Viskiui kliuksint, aš užmigau. 
Tikėjausi, kad jis nusigers, ir tada, jeigu man pakaks 
Jėgų, galėsiu pabėgti. O paskui urve kažkas pasirodė, — 
ji pajuto šiurpulį ir plaštakomis apglėbė alkūnes. — To 
momento beveik neprisimenu. — Prasidėjo baisiausia 
pasakojimo dalis — tai, kas liko atmintyje buvo tarsi 
fantastiški reginiai. — Tikriausiai man prasidėjo šilti- 
nė, aš klejojau. Kaip bebūtų, man pasirodė, jog tai tu, — 
tarė ji Adamui. — Sapnavau gulinti namie, lovoje, o tu 
atėjai ir guliesi šalia. Vėl užmigau ir negirdėjau, kaip 
tas ateivis užmušė Džesą ir perpjovė virves. Si žŽmog- 
žudystė įvyko vos už kelių žingsnių nuo manęs, bet... 

Ji prisiminė ploną, veriantį cyptelėjimą. Tai buvo 
užvis baisiausia. 

— Kai prabudau, — ramiu balsu tęsė Lilė, — pa- 
mačiau ant manęs užmestą Džeso striukę, persigėrusią 
krauju. Jau švito, ir išvydau, kas guli šalia manęs. Tai 
buvo dar baisiau, nei jausti įremtą į smilkinį pistoletą. 
Norėjau vienintelio dalyko — bėgti iš ten, kur kojos 
neša. Bandžiau įkvėpti daugiau oro, bet įkvėpdavau tik 
mirties kvapą. Man dar niekada gyvenime nebuvo taip 
baisu, kaip tada, — ji pasitraukė prie Adamo. — Ke- 
turpėsčia iššliaužiau į lauką, kur švietė saulė ir buvai 
tu. Tu pasirodei kaip tik tą akimirką, kai man buvai 
reikalingesnis už viską. Ir aš Žinojau, jog tu būsi ten. 

Išsipasakojusi ir apsivaliusi, ji įsipylė vandens. 

— Atleiskite, kad jus aprėkiau. Zinau, jog visa tai 
darėte, vedini geriausių ketinimų. Bet aš noriu pati 
tvarkyti savo gyvenimą. Gyventi reikia toliau. 


125 


— Reikėjo aprėkti mus anksčiau, — tarė nusira- 
minusi Tesė. — Tu visiškai teisi. Prisipažįstu, aš perne- 
lyg įsijaučiau į rengimąsi vestuvėms. Atleisk. Tavimi dė- 
ta, aš nė už ką nesileisčiau būti įstumta į kampą. 

— Jūs nekaltos. Visą laiką aš pati lindau į kampą. Tarp 
kitko, manau, kad padėsite man apsodinti visą daržą. 

— Nežinau, gal man įsitaisius savo daržą? — mąs- 
liai pratarė Tesė. — Nemaniau, jog tai toks patrauklus 
daiktas. Tiek to, aš lipu žemyn, — ir ji išėjo gan reikš- 
mingai pažvelgusi į Vilą. 

— Jeigu tu labai nori viską daryti pati, — tarė ta 
koja sužerdama išmėtytus popierius, — pradėk nuo ruo- 
šos. Pasiimk iš manęs visą šią rašliavą. — Ji nusišypso- 
10. — Man visiškai neįdomu ieškoti po parduotuves 
spalvotų servetėlių kokteiliams, — ji apglėbė seserį per 
pečius ir sušnibždėjo į ausį: — Adamas ir į aną pasaulį 
įsibrautų tavęs ieškodamas. Tad nebausk jo per daug 
rūsčiai. Jis kaltas tik tuo, kad beprotiškai tave myli, — 
žvilgterėjusi į Adamą, ji balsu ištarė: — Tau telieka pora 
valandų savo gyvenimui susitvarkyti. 

Tai tarusi Vila išėjo uždarydama duris. 

— Turbūt pasirodžiau baisiai nedėkinga, — atsi- 
duso Lilė ir pritūpusi ėmė rankioti popierius. — Tik 
pamanyk, trenkiau vazą! Savo gyvenime nesu ko nors 
panašaus padariusi. Pasirodo, šito man reikėjo. Siau- 
bingai sunku jaustis nereikalingai. 

— Atleisk, jei taip pasijutai. 

Jis irgi ėmė rinkti popierius, išsiblaškęs pažvelgė į 
sąrašą svečių, kuriems išsiuntė kvietimus. 

— Tu — svarbiausias, vertingiausias mano gyveni- 
mo turtas. Bet jeigu nori atšaukti vestuves... — jis uŽ- 
sikirto ir nebegalėjo ilgiau vaidinti kilniadvasio, — ne- 
daryk to. 

Geriau pasakyti jis nemokėjo. 

— Kuo tu mane laikai? — šūktelėjo Lilė. — Tesė 

ir Vila taip stengėsi jas ruošdamos! Tiesiog būtų ne- 
dora! 

Ji norėjo nusišypsoti, bet Adamas rankomis užden- 
gė jai akis, kad nepamatytų, kaip dėl kančios pasikeitė 
jo veidas. 

— Aš nepajėgiau tavęs apginti. 

— Netiesa. 

— Maniau, kad jis nužudys tave. 

— Adamai! 

— Aš bijojau, jog tu galvosi apie jį, jei paliesiu tave. 

— Ne, niekada! — ji tvirtai suėmė jo pečius. — 
Niekada ir nė už ką. Atleisk man. Nenorėjau tavęs 
įskaudinti. Tiesiog perpykau ir labai įsižeidžiau. Aš my- 
liu tave, myliu tave. Apkabink mane stipriau. Nebijok, 
neperlūšiu. 

Bet ji jautė, jog jis gali palūžti. Įsikibo į ją taip, 
tarytum stengtųsi išsilaikyti ant kojų. 

— Aš taip norėjau užmušti jį, — dusliai prakalbo 
Adamas. — Ir būčiau užmušęs. Mane kankina mintis, 
jog tai padariau ne aš, o kažkas kitas. Bet dar baisiau 
pagalvojus, kad vos nepraradau tavęs. 

— Aš čia. Viskas praėję. 

Kai jų lūpos susilietė, Lilė prisispaudė prie Adamo 
jausdama, jog paguodos jam reikia labiau nei bet kada 
anksčiau. | 

— Tu taip man reikalingas! Noriu, kad ir aš būčiau 
tau reikalinga. 

Jis pasižiūrėjo jai į akis: 

— Tu visada man reikalinga. 

— Aš noriu kartu su tavimi auginti arklius, prižiū- 
rėti daržą, noriu nudažyti mūsų prieangį, — ji atsilošė 
ir šūktelėjo: — Aš noriu vaikų! Noriu, kad mes tuojau 
pat, šiandien, pradėtume vaiką. 

Jis sutrikęs murmtelėjo: 

— Lile... 

— Jau metas! — ji pakėlė ir priglaudė jo ranką prie 
lūpų. — Einam namo, į lovą. Siandien pat pradėsime 
kūdikį. 


Tesė žiūrėjo pro langą, kaip Lilė ir Adamas, susiė- 
mę rankomis, eina namo. Pirmą kartą šią porelę drau- 
ge ji pamatė tėvo laidotuvių dieną. 

— O kas gi ten? — Vila nekantriai priėjo prie lan- 
go ir nusišypsojo. — Dėkui Dievui. Atrodo, vestuvės 
vis dėlto bus. 

Jos matė, kaip Lilė ir Adamas įėjo į namą ir netru- 
kus nusileido užuolaidos miegamajame. 

— Vadinasi, tu vis dėlto man gausi dryžuotų skėčių. 

— Vėl tu savo! Na, ir kimbi, mis Holivud! 

— Žinau. Visi man taip sako, — netikėtai ji uždėjo 
ranką seseriai ant peties. — Juk tu rytoj išgeni galvijus 
į kalnus? 

— Taip. 

— Pasiimk mane kartu. 

— Labai juokinga. 

— Ne, rimtai. Aš galiu joti, ir man būtų įdomu. 
Praverstų knygai. Adamas irgi joja, vadinasi, Lilė, be 
abejo, prisikabins prie jo. Bus saugiau, kai visos būsi- 
me drauge. 

— O aš norėčiau palikti Adamą rančoje. 

Tesė palingavo galvą: 

— Su savimi geriau imtis tuos, kuriais pasitiki. Bet 
Adamas ir nepasiliktų. Vadinasi, mes su Lile jojame, taip? 

— Irgi mat dovana. Trūko man dar jūsų, dykūnių, — 
burbtelėjo Vila, nors giliai širdyje džiaugėsi tokia įvykių 
eiga. — Makinonai taip pat išgena bandą į kalnus. Pa- 
siimsime su savimi ką nors iš kaubojų, o Hemą paliksi- 
me rančoje. Gerai, Holivudo panele, miegok kietai. 
Auštant išjojam. 

“Vienintelis daiktas, ko trūksta, kad viskas būtų 
gerai — dainelės “Išdirbtas kailis“, — pagalvojo Tesė 
nuslopinusi žiovulį. Ji pradėjo murkti, mėgindama pri- 
siminti žodžius. Kaipgi filme dainavo broliai Bliuzai? 
“Vikriau varyk bandą" ar “Vikriau gink bandą"? 

Tesė nusprendė, kad “gink" geriau tiks, — šiaip ar 
taip, kaip tik tai darė Vila ir jos Žmonės. 

“Reginys, kokio dar reikia paieškoti, — mąstė Te- 
sė: marių marios karvių, pakraščiais — raiteliai ant žva- 
lių žirgų. Virš kelio — ryto rūkas, smaigstomas saulės 
spindulių, kurie akinamai blykčioja rasotoje žolėje. 

Vakaruose dunkso balti sidabriniai kalnai, panašūs 
į antikos šventyklas." 

Vila balne atsigręžė ir riktelėjo Tesei, kad ta neatsi- 
liktų. “Na štai, — pagalvojo Tesė, — dabar idilė pasiekė 
tobulybę." Stuktelėjusi arkliui, Tesė prisivijo kitus. 

O vis dėlto stinga gan esminio elemento, atsiduso 
ji įsiklausydama į kanopų bildesį, maurojimą, kaubojų 
šūksnius. Stinga Neito. Gaila, jis neaugina karvių. Tuo- 
met jie galėtų išvykti į kalnus drauge. 

— Tu čia ne šiaip sau jodinėji! — riktelėjo jai Vi- 
la. — Žiūrėk, kad karvės neišsklistų. Jeigu bent vieną 
pamesi, keliausi jos ieškoti. 

— Argi galima pamesti stambią riebią karvę? — 
truktelėjo pečiais Tesė, bet ėmė kruopščiai pamėgdžioti 
Vilą — švilpė, mosavo susuktu lasu. 

Naudotis šia virve, ji, žinoma, nemokėjo — taip 
darė tik vaizduodama. Viršum kelio sūkuriavo tiršti dul- 
kių kamuoliai, ir Tesei netrukus teko užsidengti veidą 
skarute. 

— Baik mosavusi rankomis, kvaile! — sušuko iš- 
nirusi iš dulkių debesies Vila. — O skarelę užsirišk štai 
šitaip, — ji greit užmezgė skarutės galus ant Tesės pa- 

kaušio. — Šitaip geriau, — linktelėjo patenkinta. — Da- 
bar tu tikra gražuolė. 

— Baik vaidinusi viršininkę! 

— Aš ir esu viršininkė. 

Vila spūstelėjo arklį ir nulėkė į voros galą patik- 
rinti, ar kas neatsitiko. 

“Tikras nuotykis, — džiaugėsi Tesė. — Galbūt ne 
toks pavojingas, kaip genant gyvulius iš Tekso į šiaurę, 
kaip darydavo praėjusio šimtmečio kaubojai, bet regi- 
nys vis vien įspūdingas. Iš viso keletas žmonių veda ir 
apsaugo visą naminių galvijų ordą." Banda neskubėda- 
ma dūlino palei pievas ir ganyklas, kur irgi ganėsi kar- 
vės, tingiais Žžvilgsniais nulydėdamos išeinančias. Kart- 
kartėmis koks nenuorama galvijas pabandydavo išsuk- 
ti iš kelio į šoną, tačiau vos raitomis pastojus karvei 
kelią, bėglė grįždavo į bandą. 

Šitaip kiekvieną sezoną, metų metais, dešimtme- 
čių dešimtmečiais. Beveik niekas nekinta. Kaip ir anks- 
čiau svarbiausias kaubojaus padėjėjas — arklys. Juk ne- 
pavažiuosi džipu per mišką, nepervažiuosi upės, neuž- 
kopsi kalno šlaitu. 

Ganiavos kalnuose ypač sultingos ir maistingos, to- 
dėl bandą visai vasarai, iki pat rudens, nugindavo ten, 
kur padangėje sklando ereliai, o šlaitais šokinėja kalnų 
avinai. 

Vasara nusileido į žemę kaip dangaus dovana. Me- 
džiai dar labiau sužaliavo, pušys dar kuplesnės, o kal- 
nų upokšniai dar sraunesni, skambiau čiurlenantys šlai- 
tais žemyn. Pievos pasidengusios marga gėlių vaivorykš- 
te. Danguje plieskia saulė, šakomis šokinėja paukščiai, 
o kalnai, vis tokiomis pat baltomis viršūnėmis, apsijuosė 
tamsiai žaliomis miškų juostomis; slėniai ir kanjonai 
aštriais šešėliais gula jų paviršiuje. 

— Na, kaip laikaisi? — paklausė Džimas Briuste- 
ris, pristabdęs arklį. 

Jis įžūlus ir patenkintas — tikras Laukinių Vakarų 
kaubojus. 

— Laikausi. Atvirai pasakius, man patinka. 

Džimas mirktelėjo: 

— Palauk, pamatysi, kokia bus tavo subinėlė va- 
karop. 

— Aš jau jaučiu, — Tesė atsargiai palietė sėdme- 
nis. Jie nutirpę ir sustingę. — Niekada dar nekopiau 
tiek aukštai į kalnus. Labai gražu. 

— Ten kiek aukštėliau bus viena vietelė. Pasižiū- 
rėsi iš ten žemyn — aiktelėsi, — pažadėjo jis. 

— Kiek metų tu jau geni bandą į kalnus, Džimai? 

— Mersiams? Manau, apie penkiolika, — jis mirk- 
telėjo, linktelėjo galva į besiartinančią Vilą, kuri rūs- 
čiai nužvelgė plepius. — Geriau jau karves ginti į kal- 
nus, negu mušti biliardą ar su pasileidusiomis mergiūkš- 
tėmis eikvoti laiką. 

Tesė nuovokiai sukikeno, o Džimas skubiai pajojo 
nuo jos į šalį. 

— Nedrįsk flirtuoti su kaubojais, kai jie dirba, — 
užsipuolė Vila seserį. 

— Aš neflirtavau. Mes visai padoriai šnekučiavo- 
mės. Kai flirtuoju... — Tesė nebaigė žodžio, įtempė pa- 
vadį ir aiktelėjo: — O Viešpatie! 

Ji kaip tik prijojo tą vietą, apie kurią pasakojo Dži- 
mas Briusteris. 

— Taip, reginys iš čia gražus, — linktelėjo Vila. 

— Lyg paveiksle, — sušnibždėjo Tesė. — Neregėta! 

Iš tikrųjų neįmanoma įsivaizduoti, kad tikrovėje eg- 
zistuotų toks grožis. 

Viršukalnių smailės įsmigusios į dangaus skliautą, 
tarp jų vingiuoja platus sidabrinis kanjonas, kurio dug- 
ne mėlynuoja upė, o šlaitai apaugę žaliuojančiais me- 
džiais. Toli toli, už keleto mylių, upė daro vingį ir pra- 

dingsta tarp uolų, bet išnykdama suputoja audringu bal- 
tu kriokliu. 

Danguje suka ratus vanagas, kildamas vis aukščiau 
ir aukščiau — virš upės, virš kanjono, virš uolų. 

— Ten gera vieta pažvejoti, — atsilošdama, balne ta- 
rė Vila. — Iš visos valstijos suvažiuoja meškeriotojai spi- 
ningais. Pati nelabai mėgstu tuo užsiimti, bet pasižiūrėti 
įdomu. Blizgė švysteli ore, o paskui be triukšmo, nepūkš- 
telėjusi krinta į vandenį. Gražumėlis. O ten, už vingio, 
prasideda sraunuma. Atsiranda mėgėjų lenktyniauti ten 
guminiais plaustais. Brr, man jau geriau arkliai. 

— Šventa teisybė, — pritarė Tesė, bet pati pama- 
nė, kad guminiu plausteliu leistis greitu kalnų upokš- 
niu turbūt labai įdomu. Reikės kada nors pabandyti. 

— Na, gana, jojam, — Vila suragino arklį. — Šitas 
gamtovaizdis niekur neprapuls. Tokia jau ji — Monta- 
na. Viskas išlieka savo vietoje, kaip buvę. Jojame, mes 
atsilikome. 

— Gerai. 

Tesė nujojo, saugodama širdyje stebuklingą kraš- 
tovaizdį. 

Oras pastebimai atvėso, kai kur po uolomis rodėsi 
mažytės sniego salelės. Bet kaip ir pirma kvepėjo, žy- 
dėjo laukiniai krūmai, giraitėje virvėjo vyturėlis. 

Visi sustojo atsipūsti: reikia šilčiau apsirengti, leisti 
pailsėti arkliams, o tuo pat metu ir užkąsti. 

— Nagi, nerišk jo! — suplojo delnais Vila, pama- 
čiusi, kad Tesė riša arklį prie medžio. 

Vila pliaukštelėjo gyvuliui per pasturgalį, ir arklys 
pabėgėjo į šoną. 

— Ciagi kas? — Tesė metėsi paskui savo kumelai- 
tę. — Ar jau turėsiu toliau eiti pėsčia? 

— Imk, valgyk, — Vila kyštelėjo jai sumuštinį. 

— Ar pablūdai? Aš valgysiu kepsnį, o mano kume- 
laitė tuo metu pabėgs namo? 

— Niekur ji nepabėgs. Kalnuose rišti arklio nega- 
lima. Mat ką ji sumanė — pati valgys, o arklys stovės 
pririštas, — Vila pamatė prijojantį Beną ir šūktelėjo: 
— Ei, Makinonai, kas čia tave atnešė? Ką, ar per ma- 
žai savo darbų? 

— Pamaniau, gal pavaišinsite sumuštiniu. 

Jis nušoko nuo arklio, irgi pliaukštelėjo jam per 
pasturgalį. 

Tesė nenuovokiai žiūrėjo, kaip arklys kuo ramiau- 
siai bėga į tankmę. 

— Mano galva, jūs visi kvaištelėjote. Liksime be 
arklių. 

Pasinaudojęs tuo, kad ji sutriko, Benas atėmė su- 
muštinį ir pats jį sušlemštė. 

— "Tai ji norėjo pririšti arklį? — paklausė jis Vilos. 

— Taip. Įsivaizduoji? 

— Kalnuose arklių neriša, — paaiškino Benas pil- 
na burna. — Cia yra lokių, lūšių. 

— Kokių gi lūšių? — Tesė išsigandusi apsižvalgė. — 
Plėšrių lūšių? Ir lokių? 

— Taip, aršių plėšrūnų, — Vila atėmė iš Beno pas- 
kutinį sumuštinio kąsnį. — Jeigu arklys pririštas, galas 
jam. Ar toli iki tavo bandos, Benai? 

— Apie ketvirtį mylios. 

— O mums argi ne galas? — su baime paklausė 
Tesė prisiminusi, kad ginklą paliko balno dėkle. 

— Jei pasiseks, liksime gyvi, — nuramino ją Be- 
nas, o Vila leipo juoku. 

— Eime, Lilė tikriausiai jau įpylė kavos. 

— Žinau, — linktelėjo Benas. — Užuodęs kvapą, 
ir aptikau jus. 

Tesė liko stovėti, vis dar baikščiai žvalgydamasi į ša- 
lis. Krūmuose sušnarėjo, ir ji šuoliais puolė vytis kitus. 

— Palaukite! Palaukit manęs! 

— Tavo sesuo nekantrauja išgerti kavos, — tarė 
Benas, kai Tesė pralėkė pro juos. 

— Būtum matęs jos fizionomiją, kai paleidau ar- 
klius. Nors mirk iš juoko. 

— O šiaip viskas gerai? 

— Viskas ramu, — Vila sulėtino žingsnį, — nekal- 
bant apie rengimąsi vestuvėms. 

— Nesinorėtų, kad šį įvykį kas nors aptemdytų. 

— Viskas praeis gerai, — Vila sustojo nepriėjusi 
laužo. — Kalbėjausi su policija, — sušnibždėjo ji. — 
Jie ėmėsi mano rančos. Purtys kiekvieną jos gyventoją. 

— Mano rančoje taip pat. Tai būtina. 

— Žinau. Ten pasiliko Hemas, ir man neramu. Dar 
Besė su Vudo šeima. Kas juos apgintų? 

— Hemas gali apsiginti, Besė irgi. Berniukų nie- 
kas neliestų. 

— Ir aš anksčiau taip galvojau. O dabar abejoju. 
Manau, gal būtų geriau, jeigu Nela laikinai išvažiuotų 
pas seserį ir pasiimtų juos su savimi. Kalbėjau su ja, 
bet ji nė už ką nesutinka. Nenori palikti Vudo. Na, o 
jeigu Vudas ir yra tas, kurio ieškome? Nors, kita ver- 
tus, tada jo Žmonai ir vaikams nėr ko bijoti, — Vila 
sunkiai atsiduso: — Į galvą lenda visokios keistos min- 
tys. Galvoju: o jeigu tai Vudas ar Džimas, ar Bilis? Ar- 
ba kas nors iš tavo vaikinų? Juk visus juos pažįstu ši- 
tiek metų. O paskiau pradedu raminti save, sakau: da- 
bar, kai Kukas žuvęs, visa nurims. Galbūt daugiau 
žmogžudysčių nebebus. Raminuosi, o kartu jaučiu, j0g 
tai niekšiška Marinato ir tos mergaitės atžvilgiu. 

— Ne niekšiška, o natūralu, — jis paglostė jis 
skruostą. — Aš irgi tikėjausi, kad po Kuko mirties vis- 
kas baigsis. 

— O dabar tuo nebetiki? 

— Ne, netikiu. 

— Todėl ir esi čia, ar ne? Tyčia išginei bandą šian- 
dien, kad būtum šalia manęs? 

Benas numatė, kad ji nesunkiai įspės jo gudrybę, 

todėl nesispyriojo. Sumišęs pasitrynė randą ant smak- 
ro ir tarė: 

— Aš gi privalau ginti savo įdėtą kapitalą, o tu — 
mano kapitalo investicija. 

— Aš ne tavo nuosavybė, Benai, — piktai šūktelė- 
JO Ji. 

Jis pasilenkė, paskubom pabučiavo ją. 

— Kaip čia pasakius. 

Po šių žodžių nujojo gerti kavos. 

Iš Tesės dienoraščio: 

“Perginti galvijus į ganyklas — tai ne sportiniu 
“mersedesu" važiuoti. Kaip tik to aš ir imsiuosi, grįžu- 
si į ryškių didmiesčio žiburių šviesą. Perginti galvijus 
— tai nuotykis, panašesnis į ralį, kai skrieji keliu, au- 
syse švilpia vejas ir vienas po kito šmėkščioja gamto- 
vaizdžiai. Bet šis darbas ne iš lengvųjų. 

Taip nusitryniau sėdynę, kad dabar sėdžiu ant pa- 
galvės. Apskritai išbandyti verta. Uoliniai kalnai labai 
puikūs. Net sniegas, gurgždąs po kojomis, negadina 
nuotaikos. Kalnų oras visai kitoks. Grynas — tinka- 
miau neapibūdintum. Jis panašus į šaltinio vandenį 
skaidrioje krištolinėje taurėje. 

Mes stabtelėjome plokštikalnėje, ir, kaip Dievą my- 
liu, nuo jos atsiveria visas slėnis iki pat Neito rančos. 

Truputį jo pasiilgau. Netgi daugiau nei truputį. 
Keistas jausmas. Anksčiau man netekdavo išsiilgti vy- 
ro. Seksas — visai kas kita. 

Galvijai keliavo patys savaime beveik nemaištau- 
dami prieš savo dalią. Adamas sakė, kad karvės kone 
kasmet keliauja šiuo maršrutu, tad žino kas ir kaip. O 
tos, kurios tai daro pirmą kartą, tiesiog seka paskui ki- 

tas. Visas tas antplūdis neįtikėtinai triukšmingas — cak- 
si kanopos, galvijai mūkia, kaubojai vaikosi nuklydusį 
jautuką. 

Mačiau, kaip Vila mėto lasą, ir tai padarė man 
įspūdį. Balne ji atrodo natūraliau nei vaikščiodama nuo- 
savomis kojomis. Jos išvaizda, manyčiau, karališka, 
nors jai, be abejo, niekada taip nepasakyčiau. Ir taip ji 
per daug riečia nosį. Viršininkė iš prigimties, antraip 
jokiu būdu nesusidorotų su savo pareigomis. Dirba kaip 
krovikas. Rašau šiuos žodžius susižavėjusi. Bet visiš- 
kai nepatinka, kai ji pradeda man vadovauti. 

Mano galva, keliaudamos į kalnus padarėme nedi- 
delį lankstą. Vila tyčia tai sugalvojo — man ir Lilei. 
Kelionė sužavėjo. Matėme briedžių, elnių, kalnų avinų 
tr kažkokių didžiulių, didingų paukščių. 

Lokio nemačiau. Nepasakyčiau, kad tai būtų mane 
nuliūdinę. 

Lilė vis spragsi fotoaparatu. Ji visiškai pasveiko. 
Žvelgdama į ją, nepagalvotum, ką neseniai jai teko iš- 
gyventi. Aš visą laiką manau, jog ji balansuoja ant svars- 
tyklių: vienoje lėkštėje — tragedija, kitoje — laimė. 
Kažkaip jai sekasi nusverti lėkštelę su laime. Pavydžiu 
ir Žaviuosi. 

Bet mes nieko nepamiršom. Matau, jog Vila, iš pa- 
žiūros pasitikinti ir susikaupusi, visa tarsi nervų ka- 
muolys. Daug kalbėjom apie vestuves. Tvirtai nuspren- 
dėme, kad niekas nesugadins šios šventės. Bet grėsmė 
vis plevena ore. 

Tobulinu scenarijų. Aira, man rodos, labai paten- 
kintas. Kai rudenį sugrįšiu į Los Andželą, turėsiu dar- 
bo. Pagaliau pasakiau jam apie knygą. Nustebau, jog 
tai sužavėjo jį, ir nusiunčiau du pirmuosius skyrius. Lai 
pabando, o paskui pažiūrėsim. 

Dabar beveik neturiu laiko dirbti. Visu įkarščiu 

rengiamės vestuvėms. Greitai rengsime pobūvį nuota- 
kos garbei. Lilė apsimeta tarsi to nesuvoktų. Tikiuosi, 
bus linksma.“ 


— Na, kokie jūsų planai dėl viengungių vakaro- 
nės? — paklausė Tesė sėdėdama ant tvoros ir stebė- 
dama, kaip Neitas apmoko pirmametį kumeliuką. 

— Ganėtinai padorūs. 

— Suprantu. Kiek striptizo šokėjų? 

— Tik trys. Sakau gi, vakaronė numatyta gan padori. 

Jis įtempė pavadį, piestu pastatė arklį, paskui jį pa- 
leido lengvai risnoti ratu. 

— Šaunuolis, gudrutis. 

“Koks jis lieknas, dailus, o pirštai ilgi ir seksualūs 
kaip pianisto, — žavėjosi Tesė. — Tiesiog suėsčiau." 

— Aš jau sakiau jums, advokate Torensai, jog jūs 
nuostabiai atrodote raitas ant arklio? 

— Taip, ir ne sykį, — oriai linktelėjo Neitas, bet jį 
išmušė karštis. — Tačiau su malonumu pasiklausyčiau 
dar kartą. 

— Jūs nuostabiai atrodote raitas ant arklio. O ka- 
da galėčiau pamatyti jus kaunantis su prokuroru? 

Jis nustebo: 

— Aš nė nemaniau, kad tau taip įdomu. 

Iki šios akimirkos ir pati Tesė to nežinojo. 

— Man patinka, kai tu vilki kostiumą. Tada toks 
orus, rimtas. Apskritai man patinka žiūrėti į tave. 

Jis nušoko žemėn, pradėjo nubalnoti arklį. 

— Šiuo metu tu ne itin paikinai mane savo dėmesiu. 

— Neturėjau laiko. Iki vestuvių tik dešimt dienų, 
rytoj atvažiuoja nuotakos tėvai. Kai viskas baigsis, pa- 
siimsi mane į miestą. Noriu pasižiūrėti, kaip gražby- 
liauji teisme. Kartu apsistosime nakčiai viešbutyje, pa- 
žaisime įvairių žaidimų, — liežuviu ji nulaižė lūpas. — 
Ar nori su manimi pažaisti? 

— Pagal tavo ar pagal mano taisykles? 
— Apskritai be taisyklių, — ji nusijuokė, nušoko 


nuo tvoros ir karštu bučiniu įsisiurbė į jo lūpas. — Aš 
taip išsiilgau tavęs. 
— Tiesa? — nusistebėjo Neitas. — Labai miela. 


Ji pašnairavo į namo pusę, pagalvojo apie miegamąjį. 

— Įdomu, ar mes galėtume... 

— Marija neištvertų tokios gėdos. Vidudienis ir taip 
toliau. Na, jeigu pasiliktum nakčiai. 

— Labai norėčiau, bet aš ir taip išėjau savavališ- 
kai. Po to įvykio manęs vienos niekur neišleidžia. 

Neitas paniuro, vėl įknibo į balną. 

— Gaila, kad manęs ten nebuvo. Būčiau galėjęs pa- 
dėti Adamui. 

— Nieko nebūtum padaręs. Adamas ir Vila buvo 
bejėgiai. Kas gi būtų pasikeitę, jei ten būtum? 

— Tikriausiai niekas. 

Bet galvoti apie tai sunku. Įsivaizdavo, kaip jaus- 
tųsi, jeigu jo akivaizdoje kas nors įremtų pistoletą į Te- 
sės smilkinį. Neitas pamatė, kad jos žvilgsnis priblėso 
ir, paklūsdamas nesąmoningam potraukiui, užšoko ant 
prakaituotos arklio nugaros. 

— Eikš čia, truputėlį pajodinėsime. 

— Be balno? — Tesė sumirksėjo, paskui provokuo- 


jamai nusijuokė. — Na, jau ne. Man reikia ko nors lai- 
kytis. 

— Bailiukė, — jis ištiesė jai ranką. — Laikysiesi 
manęs. | 


Tesė smalsiai ir nepatikliai pašnairavo į eržiliuką. 

— Kaip vienerių metų jis pernelyg stambokas. 

— O ne, jis mažytis kumeliukas ir labai nori tau 
patikti. 

Neitas nekantriai laukė ištiesęs jai ranką. 

— Na, tiek to. Tik aš baisiai nemėgstu kristi. 

Ji tvirtai suėmė jo ranką ir ne itin grakščiai užsi- 
ropštė ant arklio. 

— Tai visai kas kita, nei sėdėti balne, — tarė Tesė 
tvirtai įsikirtusi į Neitą. — Seksualu. Adamas dažnai 
jodinėja be balno. Tada jis panašus į antikos dievą. 

Neitas prunkštelėjo, paleido arklį žingine. 

— Taigi šitaip geriau junti arklį. 

Kai eržiliukas ėmė risnoti, Tesė pastebėjo, jog try- 
nimasis ją veikia gan jaudinančiai, paskui arklys pasileido 
risčia, ir jos veide sušvito išties palaiminga šypsena. 

— Puiku! Nagi, greičiau! 

— Pažįstami žodžiai, — žvilgtelėjo į ją Neitas. 

Jis apsuko dar vieną ratą mėgaudamasis putnaus 
biusto lietimusi prie nugaros. Kai Tesės rankos slyste- 
lėjo po jo diržu, Neitas paraudo. 

— Taigi taigi, — konstatavo Tesė. — Taip ir ma- 
niau. Ar tu kada nors bandei taip daryti jodamas? 

— Ne, — atsakė Neitas, nors ši mintis jam pasiro- 
dė intriguojanti. 

Įsivaizdavo, kaip Tesė kabo ant arklio įsitvėrusi į 
karčius, o Neitas — užpakaly ir juodu dulkinasi pagal 
jojimo taktą. 

— Mes tiesiog nusisuktume sprandą. 

— Aš linkusi rizikuoti. Baisiai noriu tavęs. 

Jis sustojo, paėmė Tesę po pažastimi ir vargais ne- 
galais perkėlė priešais save. 

Ji tuoj pat įsisiurbė į jį lūpomis, 0 jos rankos ne- 
kantraudamos pradėjo atsagstyti jam diržą. 

— Geriau apkabink mane, — tarė jis. — Leisk at- 
sakančiai pabučiuoti tave. 

Tesė truputį pasimuistė, bet jis kietai suspaudė ją 
rankomis ir pabučiavo taip smarkiai, kad jai nuo gal- 
vos nukrito skrybėlaitė, širdis vos neiššoko iš krūtinės. 
Paskui nekantrumas netikėtai praėjo, pasidarė be galo 
lengva ir džiugu. Tesės širdis prisipildė švelnumo. 

Po visą kūną tvino malonus suglebimas, ji vis sun- 
kiau kvėpavo, kažkas gnybčiojo akis. 

Staiga Neitui išsprūdo: 

— Aš tave myliu. 

Šie žodžiai brendo seniai, o dabar tarsi savaime 
purptelėjo iš lūpų. 

— Ką? — nepatikliai pažvelgė į jį Tesė miglotomis 
akimis. — Ką pasakei? 

— Aš tave myliu. 

Ji krūptelėjo ir grįžo į tikrovę. Ką gi, tokių patiki- 
nimų Tesė girdėjo ir anksčiau. Yra vyrų, kurie tokius 
prisipažinimus žarsto ir kairėn, ir dešinėn. Bet tik ne 
Neitas. Tai ji suprato. 

— Mes kiek įsijausminome. 

Ji norėjo nusišypsoti, viską paversti juokais, tačiau 
neišėjo. 

— Neitai, mes gi su tavimi tik... 

— Meilužiai? — užbaigė jis. — Lytiniai partneriai? 
Ne, Tese. Tu klysti. 

Ji giliai atsiduso ir tvirtai ištarė: 

— Manau, geriau mums nusileisti į žemę. 

Bet jis suėmė jos smakrą ir pasižiūrėjo tiesiai į akis. 

— Aš myliu tave. Jau seniai. Esu pasirengęs kom- 
promisams, bet siūlau štai ką: pasilik su manimi, tekėk 
už manęs, sukursime šeimą. Čia. 

Tesė net apstulbo. 

— Tu gi žinai, kad aš nė už ką pasaulyje... 

— Žinau, jog tau reikia apsiprasti su šia mintimi, — 
jis nušoko ant žemės. — Gyvenime aš norėjau ne itin 
daug, — pasakė žvelgdamas į ją nuo žemės: — Advoka- 
to diplomo, savo rančos, geros kaimenės. Visa tai tu- 
riu. Dabar noriu tavęs. 

Šie išdidūs, užgaulūs žodžiai padėjo Tesei įveikti 
sukrėtimą, kuris bematant virto įniršiu: 

— Aš kai ką pasakysiu jums, advokate Torensai, o 
jūs užprotokoluokite. Tad štai — aš jums ne diplomas, 
ne ranča ir ne veislinė kumelė. 

— Čia tai tiesa, — nusišypsojo jis ir pastatė ją ant 
žemės. — Tu — moteris, beje, užsispyrusi, garbėtroš- 
ka ir įnoringa. Bet vis vien būsi mano. 

— Zinai, ką pasakysiu tau po šių įžūlių žodžių? 

— Galiu įsivaizduoti, — jis pliaukštelėjo eržiliu- 
kui, ir tas Žvitriai nušuoliavo. — Geriau jau eik namo. 
Apgalvok mano pasiūlymą. 

— Man nėra ko galvoti. Viskas ir taip aišku. 

— Bet vis dėlto pagalvok. 

Jis pažvelgė į dangų, pamatė tamsiai raudonus už 
kalnų besileidžiančios saulės atšvaitus. 

— Rytoj lis, — užuot atsisveikinęs tarė Neitas ir 
lengvai peršokęs per tviorą nužingsniavo tolyn, o Tesė 
žiūrėjo jam pavymui išsižiojusi. 


— Nežinau, ko tu pūtiesi, bet baik, — pusbalsiu 
tarė Vila. — Kiekvieną minutę gali grįžti Lilė su tėvais. 

— Ne tu viena gali būti blogai nusiteikusi, — atsi- 
kirto Tesė ir kyštelėjo į burną pyragaitį. 

Namas pilnas gyvai plepančių moterų. Nuotakos 
garbei visur iškabinėta baltų vėliavėlių, ant stalo kal- 
nai dovanų, įvyniotų į ryškius popierius. Tesei pasiū- 
lius, padavinėjo šampano punšą. Besės akimis, tai pini- 
gų mėtymas, tačiau ji gurkšnoja su malonumu kažką 
apkalbėdama su kaimynais. 

“Visi tokie laimingi, tiesiog lyg kokie klounai", — 
pagalvojo Tesė, sušveitusi dar vieną pyragaitį. O ko gi 
čia džiaugtis? Vyras ir moteris susirakina grandine vi- 
sam būsimam gyvenimui. Ji piktai prunkštelėjo, susi- 
mąstė, gal dar suvalgyti gabalėlį kekso, bet užuot tai 
dariusi, nuėjo surūkyti cigaretės. 

Ne jau, dėl Neito Torenso ji nesirengia sustorėti. 
Geriau nusigerti. Todėl pakeliui pasičiupusi nusinešė 
taurę punšo. 

Kol nuotaka sugrįžo į namus, Tesė jau suspėjo 


141 


ištuštinti tris taures, ir jos nuotaika pastebimai pa- 
gerėjo. 

Lilė kruopščiai vaidino nustebusią — girdi, visos 
šios dovanos jai — didžiausias netikėtumas. Supranta- 
ma, viską ji žinojo iš anksto. Sušnarėjo popieriai, pasi- 
girdo aikčiojimai. Nuotakai padovanojo visą šūsnį įvai- 
rių įvairiausių daiktų, pradedant grindų šepečiais, bai- 
giant peniuarais. 

Lilės motina smarkiai susijaudino, sušnirpšėjo no- 
simi ir turėjo išeiti į prieangį. 

“Įdomi moteriškė, — pamanė Tesė, įsipildama dar 
vieną taurę. — Simpatiška, išauklėta, mokyta. Kaip ji 
galėjo susidėti su tuo šunsnukiu Džeku Mersiu?“ 

Kai Besė, paėmusi dvi taures, irgi išėjo į prieangį, 
Tesė priėjo prie tų, kurie apžiūrinėjo dovanas. Truputį 
pasistengusi, ji apsimetė esanti labai sužavėta išsiuvi- 
nėtomis servetėlėmis. 

— Imk, išgerk, Adele, — tarė Besė duodama nuo- 
takos motinai taurę. — Senokai su tavimi nesimatėme. 

Ta nusišluostė ašaras ir atsakė: 

— Aš nežinojau, kaip jausiuosi grįžusi čionai. Ma: 
žai kas šičia pasikeitę. 

— Ir tu likai beveik tokia pati. 

Būti tuščiagarbe — moteriai atleistina yda. Adelė 
instinktyviai pasitaisė šukuoseną. Jos plaukai šviesiai 
rusvi, pakirpti trumpai pagal paskutinę madą. 

— O raukšlės? — nelinksmai nusišypsojo ji. — Ne- 
žinau, iš kur jos, bet kas rytą aptinku dar vieną. 

— Toks gyvenimas, — truktelėjo pečiais Besė ap- 
žiūrinėdama viešnią. 

Toks pat dailus smulkių bruožų veidelis. “Liekna 
figūra. Žinia, per daug jau liesoka, — pamanė Besė. — 
Užtat veido spalva nebloga. Rožinės kelnės ir dram- 
blio kaulo palaidinė jai tinka." 

— Turi gerą dukterį, Adele. Neblogai ją išauklėjai. 

— Oi ne, prastoka iš manęs išėjo auklė. Štai žiūriu 
ir prisimenu ją dar vaiką. Aš labai mažai skirdavau jai 
laiko. 

— Tu gyvenai savo gyvenimą, turėjai savo darbą. 

— Tai tiesa, — Adelė paragavo punšo. — Ir buvo 
nemaža sielvarto. Ypač pirmaisiais metais. Aš labiau 
neapkenčiau Džeką Mersį, negu mylėjau. 

— Savaime suprantama. Jis bjauriai pasielgė su ta- 
vimi ir dukra. Bet, man rodos, tau pavyko susirasti ge- 
resnį vyrą. 

— Kalbi apie Robą? Taip, jis nuostabus. Atkaklus, 
žinoma, gyvena pagal savo taisykles. Bet tos taisyklės 
geros, — Adelės veidas sušvelnėjo. “Ne taip jau blogai 
nugyvenau savo gyvenimą," — pagalvojo ji. — Robas 
— santūrus Žmogus, tačiau savaip myli Lilę. Tikriau- 
siai mes pernelyg ją spaudėme, per daug reikalavome 
iš jos. Bet mes ją mylime. 

— Matyti. 

Valandėlę jos patylėjo. 

— Viešpatie, visai pamiršau, koks čia grožis, — ta- 
rė Adelė. — Žinok, išsiilgau šių vietų. Mano gyveni- 
mas laimingas, gyvenu puikiame žaliame miestelyje. Bet 
man stigo šių platybių. 

— Nieko, dabar čia atvažiuosi dažniau. 

— Taip, būtinai. Robas irgi pamilo Montaną. Jis 
apskritai mėgsta keliauti. Tiesa, šioje valstijoje mes 
stengėmės nesirodyti, bet dabar... Siuo metu Robas su 
Adamu apžiūri arklius, — ji atsikvėpė, nusišypsojo. — 
Adamas, manyčiau, irgi žavus. Ar ne taip? 

— Geresnių vyrų nesu sutikusi. O už tavo dukterį 
jis šoktų ir į ugnį, ir į vandenį. 

— Jai teko tiek visko patirti. Kai pagalvoji... 

— O tu negalvok, — Besė paėmė Adelę už ran- 
kos. — Visa liko praeityje. Ir apie Džeką Mersį pa- 
miršk. Tavo duktė — graži nuotaka, o netrukus taps 
laiminga žmona. 

Adelė vėl sukūkčiojo. Kaip tik į prieangį išėjo Vila. 

— Atleiskite, — sutriko ji ir norėjo pasitraukti, 
bet Adelė atsistojo ir ištiesė jai ranką. 

— Neišeikite. Aš tik truputėlį susijaudinau. Iki šio- 
lei neturėjau progos su jumis pasikalbėti, o juk Lilė kiek- 
viename laiške man pasakodavo apie jus ir apie Tesę. 

Vila visada sutrikdavo, kai jos akyse kas verkdavo. 

— Net keista, — ji nusišypsojo sumišusi. — Aš ma- 
niau, jog Lilė rašo tik apie Adamą. 

— Jūsų akys tokios pačios kaip ir brolio, — paste- 
bėjo Adelė, o mintyse pridūrė: tamsios, išmintingos ir 
drąsios. — Truputį pažinojau jūsų motiną. Ji buvo tik- 
ra gražuolė. 

— Dėkui. 

— Man buvo taip baisu, — Adelė nusikosėjo. — 
Žinoma, dabar ne pats tinkamiausias metas apie tai kal- 
bėti, bet įtariu, jog Lilė gerokai sušvelnino spalvas. Ži- 
not, net mūsiškiai laikraščiai rašė apie Džesą ir apie 
tai, kas vyko čia, pas jus. Iki šiol jaučiuosi kaip nesava. 
Tiesa, dabar, susipažinusi su jumis ir Adamu, kiek ap- 
siraminau. 

— Ji stipresnė, negu manote jūs. Ir stipresnė nei 
mums atrodė. 

— Gal jūs ir teisi, — sutiko Adelė. — Aš noriu 
padėkoti jums už svetingumą, už tai, kad pakvietėte Ro- 
bą ir mane. Turbūt tai jums ne itin malonu. 

— Aš maniau, jog bus nemalonu. Bet dabar ma- 
tau, kad apsirikau. Mūsų rančoje visada malonu priim- 
ti savo sesers tėvus. 

— Jūs nelabai panaši į Džeką, — kiek išblyškusi 
tarė Adelė. — Ak, atleiskite. 

— Nieko, — Vila prisimerkė pamačiusi kelyje au- 


tomobilį. — O štai dar viena staigmena, — ji gudriai 
nusišypsojo ir pašnairavo į Adelę. — Tikiuosi, jūsų tai 
nešokiruos. 

— Ką tu čia sumanei, mergyte? — suraukė anta- 
kius Besė. 

Bet Vila tebesišypsojo. 

— Ei, mis Holivud! — šūktelėjo ji. — Užeik čia 
valandėlei. 

— Kas gi dar? — Tesė su taure rankoje pasirodė prie- 
angyje. — Ten mes kaip tik Žaidžiame smagius žaidimus. 
Kiek žodžių galima sudaryti iš frazės “medaus mėnuo" 
raidžių. Aš laimiu. Prizas — butelis putų voniai. 

— Turiu tau geresnį apdovanojimą. 

Tesė pakratė neblaivią galvą, pamatė prie namo pri- 
važiuojantį Neito džipą. 

— Nepageidauju su juo kalbėtis. Akiplėša ir neiš- 
auklėtas kaubojus. Pasakyk jam, kad... O, pone Dieve! 

— Netark Viešpaties vardo be reikalo, — griežtai 
įspėjo Besė, bet netrukus jos veidą nutvieskė plati šyp- 
sena. — Luela! Luela Mersi! Kaip džiugu! 

— Be abejonės, — iš automobilio, siūbuodama ant 
gan aukštų kulniukų, išsiropštė Luela ir pradėjo glė- 
besčiuotis su apstulbusia dukra. 

— Staigmena, saulele. 

Ji sodriai pakštelėjo Tesei į žandą, tuojau nutrynė 
lūpų dažų žymę ir apsikabino Besę. 

— Na, senučiuke, vis tebemindžioji žemę? 

— Tebemindžioju. 

— O čia turbūt Džeko jaunylė, — Luela atsigręžė 
į Vilą ir spūstelėjo ją taip, kad vargšelei subraškėjo šon- 
kauliai. — Kokia panaši į mamą! Gyvenime nesu ma- 
čiusi tokios gražuolės kaip Merė Vulfčaild. 

— Aš... dėkui, — Vila mirksėjo akimis. Viešnia bu- 
vo panaši į atvaizdą madų žurnalo viršelyje, o kvepėjo 
kaip visa parfumerijos krautuvė. — Aš labai džiaugiuo- 
si, kad atvažiavote, — nuoširdžiai pasakė Vila. — Ma- 
lonu susipažinti. 

— O kaip malonu man, meilute! Kai gavau laišką 

su kvietimu, vos nesprogau iš nuostabos. — Vis dar ap- 
kabinusi Lilę per pečius, ji atsigręžė į Adelę. — Aš — 
Luela, pirmoji žmona. 

Adelė kritiškai apžiūrinėjo ją. Argi galima vidury 
baltos dienos vilkėti palaidine, išvien siuvinėta auksi- 
niais stiklo karoliukais? 

— O aš — Lilės motina. 

— Vadinasi — antroji žmona, — nusikvatojo Lue- 
la ir apkabino Adelę kaip seserį. — Ką gi, mūsiškis pa- 
šlemėkas turėjo gerą skonį, apie bobas išmanė. O kur 
tavo mergytė? Tesė rašė, jog ji gražutė ir meilutė. Va- 
dinasi, atsigimė į tave, o ne į Džeką. Oi, o kurgi mano 
dovanos? 

— Luela, leiskite man jas įnešti. 

Ties prieangiu stovėjo besišypsąs Neitas, laikyda- 
mas ant rankų du mažyčius nenurimstančius šuniukus. 

Tesė, tik dabar atsisukusi į savo gerbėją, suspigo iš 
baimės: 

— Ak, mamyte, tu net atsivežei su savimi Mimę ir 
Morisą! 

— O kaipgi! Juk nepaliksiu namie savo mažutė- 
lių, — ji paėmė iš Neito šuniukus ir apipylė juos bu- 
činiais. 

Kai šis darbas pabodo, Luela pakštelėjo į žandą 
Neitui — uždėjo raudoną antspaudą. 

— Koks gražuolis, ar ne, mergaitės? Nuo tada, kai 
jį išvydau, širdis taip 1r daužosi. Tad štai ką, saldai- 
niuk, nešk visus tuos niekniekius į vidų. 

— Klausau, mem, — Neitas linksmai pašnairavo į 
Tesę ir nuėjo kraustyti iš džipo dovanų. 

— O ko gi mes čia įstrigome? — nusistebėjo Lue- 
la. — Tikriausiai viduje svečiai linksminasi. Mielai 1š- 
gerčiau. Ar negalėčiau apžiūrėti namo, Vila? 

— Be jokios abejonės. Viską jums pati parodysiu. 

Neitai, Luelos daiktus nešk į kambarį šalia Tesės 
kambario, gerai? Su rožiniais apmušalais. 

— Luktelėk, tai bent nudžiugs Merė Sju, — tarė 
Besė vesdamas: Luelą į vidų. — Juk tu prisimeni Merę 
Sju Raferti? 

— Kurią? Ar kreivadantę, ar tą išverstakę? 

Pastačiusi į šalį tuščią taurę, Tesė paklausė: 

— Čia tavo sumanymas? 

— Mano su Lile, — išdidžiai atsakė Vila. — Norė- 
jome padaryti tau staigmeną. 

— Jums pasisekė. Apie tai mes dar pasikalbėsi- 
me, — Tesė sugriebė Vilą už apykaklės. — Taip pa- 
kalbėsime, kad tu neapsidžiaugsi. 

— Na, gana gana. Aš pažadėjau jai aprodyti namą 
ir duoti išgerti. 

— O jau tavo mamytės lagaminų, — pūkštavo Nei- 
tas traukdamas iš džipo penktą bagažo krovinį. — Be- 
je, kiekvienas sveria po toną. 

— Vykdama išeiginėmis dienomis, ji pasiima lygiai 
tiek pat. 

— Na, ir tavo mamelė. 

Pamiršusi sukrėtimą, Tesė ištiesino pečius ir pasi- 
rengė ginti gimdytoją. 

— Kokia prasme? 

— Ta prasme, kad šalia jos pamiršti viską pasaulyje. 
Įsimylėjau ją penktąją pažinties minutę, — Neitas smal- 
siai įbedė akis į Tesę. — O ko tu įsiręžei kaip bulius? 

Tesė atsistojo laisviau. 

— Žmonės įvairiai atsiliepia apie mano motiną. 

Neitas linktelėjo: 

— Galiu įsivaizduoti. Štai, pavyzdžiui, tu, man ro- 
dos, jos negerbi. Gėda, Tese. 


Jis didingai pranešė pro ją pirmuosius du lagaminus. 
Tesė įniršusi pagriebė trečiąjį ir nuvilko laipteliais. 

— Kokia prasme? — užriko ji. 

Su lagaminu teko pavargti — Luela išties jeigu jau 
išsirengdavo į kelionę, tai gan solidžiai. 

— Tavo mamytė tiesiog lobis, — atsakė Neitas ir 
nuėjo kito krovinio. 

Tesė pamataravo nutirpusią ranką, palaukė, kol 
Neitas grįžo, ir pasakė: 

— Aš ir be tavęs tai žinau. Juk ji mano motina. 
Kas gi kitas atvažiuotų į Montaną išsipuošęs auksuota 
palaidine ir ryškiai raudonomis kelnėmis? Nusitrink 
lūpdažį nuo žando, nes tu panašus į kvailį! 

Vargais negalais ji užnešė lagaminą į antrą aukštą, 
užkėlė jį ant lovos, spragtelėjo užraktais ir tarsi kanki- 
nė išvertė akis. 

— Tik tu pasižiūrėk! Ji važiavo į galvijus auginan- 
čią rančą ir įsidėjo dvidešimt porų aukštakulnių bate- 
lių! O čia! — Tesė laikė permatomą peniuarą su raudo- 
nų plunksnų apvadu. — Na, argi galima jį dėvėti? 

Neitas susidomėjęs apžiūrinėjo peniuarą. 

— Turbūt jai tinka. Tu per daug imi į galvą antra- 
eilius dalykus, Tese. Tai svarbiausia tavo bėda. 

— Antraeilius dalykus? Ji gi savo šuniukams na- 
gus lakuoja! Priešais jos namą — gulbės iš betono! Jos 
meilužiai visuomet jaunesni už manuosius! 

— Laimės kūdikiai, — Neitas atsišliejo į lovą. — 
Zakas atskraidino ją pas mane lėktuvu. Sakė, visą ke- 
lią kvatojęsis, ir skrydis vos nesibaigęs katastrofa. Vos 
tik jis išskrido iš Bilingso, Luela ėmė skaldyti tokius 
pokštus, kad Zakas vos nesprogo. O man ji iš karto 
pareiškė baisiai norinti pasižiūrėti maniškių arkliukų. 
Paskui būtinai užsuksianti, bet visų pirma turinti žvilg- 
terėti į savo dukrytę. Po trisdešimties sekundžių mudu 
su ja jau glėbesčiavomės ir bučiavomės. Tapom geriau- 
si draugai. Visą laiką ji tik ir kalbėjo apie tave, nuolat 
klausinėjo, ar tau čia gera, ar ramu, ar tu laiminga. Ma- 

no galva, ji labai greitai susivokė, kad aš įsimylėjęs tave. 
Tuoj pat prapliupo raudoti, ir man teko sustabdyti maši- 
ną, nes paverkusi ji turėjo pasitvarkyti savo kosmetiką. 

— Zinau, kad ji myli mane, — susigėdusi pasakė 
Tesė. — Ir aš myliu ją. Tik... 

— Aš dar nebaigiau, — šaltai sustabdė ją Neitas. — 
Ji pasakė, jog nepyksta ant Džeko Mersio, kadangi jis 
padovanojo jai nuostabią dovaną — tave. Tatai pakeitę 
visą jos gyvenimą. Ji tapo motina, tapo veiklia moteri- 
mi. Ji dar sakė, džiaugiasi, kad grįžta čia, džiaugiasi 
galėdama susipažinti su tavo seserimis. Ji laiminga, kad 
tu gausi palikimą, kuris tau priklauso teisėtai, — jis 
išsitiesė, pasižiūrėjo į ją. — Tau pasakysiu, kokį įspūdį 
man padarė Luela Mersi. Aš ja žaviuosi. Ši moteris ne- 
palūžo nuo likimo smūgių. Ji išaugino dukterį, aprūpi- 
no ją viskuo, kas būtina, suteikė jai gerą išsilavinimą, 
ir dukra išaugo tvirta, išdidi ir stipri. Man nusispjaut, 
ką Luela dėvi. Tegul ji net į bažnyčią eina su celofano 
kostiumu — kas man darbo? O ir tu dėl to nesijaudink. 

Tesė sėdėjo ant lovos jausdamasi visai girta. Ji bai- 
siai troško žliumbti balsu. Atsargiai atidėjo peniuarą į 
šalį ir toliau pakavo daiktus. 

Kai po ketvirčio valandos Luela žvilgterėjo į kam- 
barį, pusė lagaminų jau buvo ištuštinta. 

— Ko jūs čia įstrigote? Apačioje taip linksma! 

— Aš gi Žinau, tu pati niekada viso to neišpakuosi. 
Norėjau padėti. 

— Gerai, neburblenk, — Luela sugriebė dukterį 
už rankos. — Ten aš stengiuosi nugirdyti Besę. Pasigė- 
rusi ji pradeda dainuoti. 

— Iš tikrųjų? — Tesė išėmė iš lagamino sarafaną 
su raudonų aguonų raštais. — Noriu tai pamatyti. 

Ji sukūkčiojo ir kakta atsirėmė į motinos petį. “Štai 
atrama, kuria visada galiu pasikliauti", — pagalvojo ji. 

— Džiaugiuosi, mama, tave matydama. Gerai, kad 
atvažiavai, — jos balsas suvirpėjo. — Teisybė. 


149 


— Ko tu čia? 

— Pati nežinau, — Tesė sušnirpšėjo nosimi. — 
Šiaip sau. Nei iš šio, nei iš to. 

— Čia tau buvo baisu, taip? 

Luela išsiėmė mezginiuotą nosinaitę ir ėmė šluos- 
tyti dukters ašaras. 

— Taip, ir net labai. Bet nieko, visa kaip nors susi- 
klostys. 

— Žinoma, susiklostys. Einam, pasilinksminsim, — 
apkabinusi Tesę per liemenį, motina ją nusivedė prie 
laiptų. — O paskui atidarysime butelį putojančio pran- 
cūziško vyno ir deramai atšvęsime. 

— Mielai, — Tesė irgi apkabino Luelą, uždėjusi 
ranką ant putnaus šono. — Su didžiausiu malonumu. 

— Ir tu man viską kuo smulkiausiai papasakosi apie 
šį stulbinantį gražuolį. 

— Dabar mūsų santykiai nekokie, — paaiškino Te- 
sė, ir jai vėl užėjo noras verkti. — Mes jau nelabai my- 
lime vienas kitą. 

— Niekis, tai pataisoma, — Luela stabtelėjo, įsi- 
klausė į baisų gausmą. — O man jūs abu siaubingai pa- 
tinkate. 

— Aš pati turėjau tave pakviesti, — negarsiai pra- 
šneko Tesė. — Ir ne dabar, o dar prieš keletą mėnesių. 
Suprask, visų pirma aš bijojau, jog tau čia trūks komfor- 
to. O antra — maniau, jog jo stigs man. Atleisk, mama. 

— Ko gi čia atsiprašinėti? Mudvi su tavimi tiek ma- 
žai panašios kaip alaus bokalas ir šampano taurė. Ta- 
čiau ir šampanas, ir alus turi savų privalumų. Gali pa- 
tikėti manimi, kad tu ne rečiau įstumdavai mane į akla- 
vietę kaip aš tave, — ji gnybtelėjo Tesės alkūnę. — Tik 
pasiklausyk, kaip kudakuoja tos vištos. Iš karto prisi- 
menu, kai būdama mergiūkštė šokau kordebalete. Die- 
vinu moterų sambūrius. Ir dievinu vestuves. Beje, tavo 
sesutės puikios. 

— Tai tiesa, — linktelėjo Tesė. — Ir niekas nesu- 
gadins mums vestuvių. 


Tokia pati buvo ir jo nuomonė. Jis girdėjo mote- 
rų juoką, moterų balsus, ir šie garsai atrodė jam kaip 
tikra muzika. Jis šypsojosi. Malonu galvoti, jog višų 
šių linksmybių centras — Lilė, tokia miela ir švelni. 
Jeigu ne jis, ji būtų mirusi. Ši mintis jau keletą savai- 
čių šildė širdį. 

Jis išgelbėjo jai gyvybę. Ir dabar norėjo, kad jos 
vestuvės vyktų sklandžiai. 

Kai įgrisdavo šie sentimentalūs vaizdiniai, jis pri- 
simindavo Džesą Kuką. Malonu prieš miegą atgaivinti 
atmintyje viską, kaip buvę. Paskui susapnuodavo gra- 
žius spalvotus sapnus, kvepiančius krauju. 

Nuo tos dienos jis tapo labai atsargus. Kai žudymo 
troškulys darydavosi nebepakeliamas, išeidavo į kalnus 
medžioti, o savo puotos pėdsakus užkasdavo. Stebėti- 
na, bet žudymo troškulys vis stiprėjo ir stiprėjo. Jis siu- 
tingesnis už alkį, siutingesnis už seksą. Jautė, kad grei- 
tai jau nebepakaks triušio, elnio ar jautuko. 

Reikės Žmogaus. 

Bet jis tramdys šį troškulį, kiek pajėgs. Tegu Lilė 
pirmiausia išteka. Juos sieja ypatingi saitai. Jos nieka- 
da jis neišduos. 

Vargšelė, jaudinasi, ar neatsitiks ko blogo. Niekis, 
jis sugalvojo, kaip ją nuraminus. Parašė raštelį didžio- 
siomis raidėmis, pakišo jį po durimis. Širdyje iškart pa- 
lengvėjo. 

Daugiau ji nebesijaudins. Ji žino, jog jis stebi ją. 
Lai atsipalaiduoja, lai mėgaujasi savo švente. O jis pa- 
svajos apie vestuvių varpus. Kai jie nuskambės, baigsis 
prievartinis jo pasninkas. 

Vakaruose dangus nusidažė kraujo spalva. Vakaro- 

nė baigėsi, moterys susėdo važiuoti namo. Kai kurios 
jų mojavo jam ranka. Jis atsakinėjo taip pat. Įdomu, 
galvojo, kurią iš jų pasirinkti, kai ateis laikas. 

— Štai, žiūrėk, ką radau. 

Vila susiraukusi paėmė iš Lilės popieriaus lapelį. 
Po 11gos varginančios dienos ji jau rengėsi gulti į lovą, 
bet staiga pas ją atėjo sesuo. Pakako mesti vieną žvilgsnį 
į lapelį ir miegą kaip ranka nuėmė. 


“Aš nenoriu, kad tu nerimautum. Neleisiu, kad tau 
ar tavo seserims kas nors atsitiktų. Jei būčiau žinojęs, 
kad Džei Kei toks padugnė, būčiau seniai jį nugalabi- 
Jes. Jis tave įbaugino. Nebijok nieko, tavo vestuvės bus 
puikios. Aš čia. Ginu tave ir tuos, kurie tau brangūs. 

Su geriausiais linkėjimais, tavo bičiulis." 


— O Dieve, — Vila sudrebėjo. — Kur suradai šitą? 

— Virtuvėje. Ant grindų. 

— Ar rodei Adamu? 

— Taip, iš karto parodžiau. Nežinau, ką ir manyti. 
Jį parašė Žmogus, kuris nužudė Džesą ir kitus, — ji 
paėmė iš Vilos lapelį, sulankstė jį. — Bet čia negrasi- 
nama. Jis lyg ir nori mane nuraminti, o vis vien baisu. 

— Kaipgi. Juk jis buvo tavo namuose, — Vila pa- 
šoko, ėmė vaikštinėti po kambarį. — Velniai griebtų! 
Mes vėl ties nuliu. Raštelis pasirodė šiandien, kai čia 
buvo daugybė žmonių. Kiekvienas galėjo tai padaryti. 
Kaip besistengtume, įtariamųjų rato nepavyksta susiau- 
rinti. 

— Jis nenori daryti blogo nei tau, nei man, nei Te- 
sei, — bandė apsiraminti Lilė. — Adamui irgi nedarys 

to. Aš tikiuosi. Bet per vestuves jis bus šalia mūsų. Tarp 
svečių. 

— Aš tuo pasirūpinsiu, — tvirtai pažadėjo Vila, pa- 
ėmusi seseriai už peties. — Persiųsiu jį į policiją. Po ke- 
lių dienų tavo vestuvės. Negalvok apie tai, kas bloga. 

— Tėvams nieko nesakysiu. Mudu su Adamu pasi- 
kalbėjome ir nusprendėme, jog, be tavęs, niekas to ne- 
žinos. Jeigu manai, kad reikia dar kam pranešti — tavo 
valia. Bet tėvo ir motinos jaudinti aš nenoriu. 

— Jie nieko nesužinos, — Vila padėjo lapelį ant 
stalo. — Tavo vestuvės man labai svarbios. Juk, kaip 
čia pasakius, aš dvigubai suinteresuota, — ji pabandė 
nusišypsoti: — Vienu metu ištekinu seserį ir apvesdinu 
brolį. Montanoje nedažnai taip būna. Pamiršk viską, 
būk tik nuotaka. Tai jau labai daug. 

— Zinok, aš nebijau. Dabar aš apskritai nieko ne- 
bijau, — ji prisiglaudė skruostu prie Vilos. — Aš myliu 
tave. 

— Taip. Ir aš. 

Uždariusi duris Lilei išėjus, Vila dar kartą pasižiū- 
rėjo į raštelį. Ką gi daryti? Šiaip ar taip, jai šiąnakt nepa- 
vyks užmigti. Ji apsiavė batus ir priėjo prie telefono. 

— Benas? Taip taip, paliksime tau kąsnelį torto, ne- 
sirūpink. Klausyk, noriu paprašyti tavęs. Ar negalėtum 
paskambinti tardytojui ir pasakyti, kad aš noriu susitik- 
ti su juo. Bet ne čia, o tavo rančoje. Noriu jam kai ką 
parodyti. Ne, — ji prispaudė ragelį prie peties. — Papa- 
sakosiu, kai susitiksime. Aš jau išvažiuoju... Ne ne, ne- 
turiu tam laiko... Taip, džipo duris užtrenksiu, ant sėdy- 
nės gulės užtaisytas šautuvas. Išvažiuoju nedelsdama. 

Ji pakabino ragelį anksčiau, kol jis nepradėjo ant 
jos rėkti. 

— Kokia gi tu bukagalvė, kokia užsispyrėlė! 


Per dvi valandas Benas jai išsakė tiek nemalonių 
epitetų, kad Vila jau nieko nebeėmė į galvą. 

— Aš turėjau nuspręsti ir nusprendžiau. 

“Net stebėtina, kad jis vaišina vynu", — pagalvojo 
ji. Jis tiek įpykęs, kad vos išlaukė, kol išeis policija. 

— Būčiau gi tave pasitikęs! Būčiau atvažiavęs tavęs! 

— Tu ir taip pasitikai mane, — priminė ji. — Mes 
gi vienas su kitu susidūrėme pusiaukelėje. Veltui jaudi- 
naisi. Juk skaitei raštą. Jame nėra jokių grasinimų. 

— Pats jo atsiradimas kelia nerimą. Lilė tikriau- 
siai kraustosi iš proto. 

— Nieko panašaus. Ji labai rami. Tik nenori, kad apie 
tai sužinotų tėvai. O mes jiems nieko nesakysime. Bet Te- 
sei teks pasakyti. O ji, aišku, viską išplepės Neitui. 

Vila išgėrė vyno, o Benas niekaip negalėjo nusira- 
minti — nenustygo vietoje. 

Jo kambarys Vilai pasirodė labai vyriškas ir nejau- 
kus. Nuogos medinės sienos, tokios pat plikos grindys. 
Baldai sunkūs, masyvūs. Nė jokios servetėlės, nė jokio 
niekučio. 

Tik ant židinio atbrailos giminaičių fotografijos. O 
knygų lentynoje puikuojasi senoviški pentinai ir neap- 
dirbtas turkio gabalas. 

Ant stalo Vila nužiūrėjo saujelę monetų, žnyples 
arklio kanopoms ir peilį rago kriaunomis. Viskas kuk- 
lu, be pretenzijų. Labai panašu į Beną. Staiga jos kan- 
trybė trūko, ir ji pertraukė jo pamokslą: 

— Dėkui, kad pagelbėjai man. Galbūt šis raštelis 
padės policijai užčiuopti pėdsakus. 

— Čia tau ne kinas, čia tikrovė. 

— Kaip bebūtų, dabar mes vis vien nieko nenu- 
spręsime, — ji pastatė taurę ant stalo ir pakilo. — Iki 
vestuvių liko mažiau nei savaitė, mano namuose pilna 
svečių... 

— Kurgi tu išsirengei? 

— Namo. Sakau gi, namas pilnas svečių, 0 rytoj 
turiu anksti keltis, — ji išsiėmė mašinos raktelius, ta- 

čiau Benas išplėšė juos iš rankų. — Ei, Makinonai, pa- 
klausyk... 

— Ne, tai tu paklausyk! — jis sviedė raktus į kam- 
pą. — Niekur neisi. Liksi čia, man po akimis. 

— Vidurnaktį turiu budėti. 

Jis pakėlė telefono ragelį, surinko numerį. 

— Tesė? Taip, čia aš. Vila pas mane. Ji pasilieka nak- 
čiai. Pasakyk Adamui, kad perskirstytų budėtojus... Taip, 
grįš rytą, — jis pakabino ragelį. — Stai ir visa bėda. 

— Tu nevadovauji nei mano rančai, nei mano liki- 
mui. Aš pati sau šeimininkė, — ji pakilo paimti raktus, 
bet netrukus aplink viskas ėmė suktis akyse, ir Vila pa- 
sijuto kabanti ant Beno peties. — Ką tu, pasiutai? 

— Nešuosi tave į lovą. Ten mes geriau susitarsime. 

Ji keikėsi, spardėsi, o kai niekas negelbėjo, išsi- 
lenkė, kad galėtų įkąsti jam į nugarą. Benas sumykė iš 
skausmo, bet grobio nepaleido. 

— Kandžiojasi tik mergiūkštės, — tarė jis numesda- 
mas ją ant lovos. — Iš tavęs tikėjausi ko nors geresnio. 

— Jeigu manai, jog užsiimsiu seksu su Žmogumi, 
kuris elgiasi su manimi kaip su telyčaite, smarkiai klysti. 

Benui maudė įkąstą nugarą, todėl jis nebuvo nusi- 
teikęs juokauti. 

— Tuojau pamatysime, — jis užlaužė jos rankas už 


galvos ir sušnypštė su iššūkiu: — Nagi, priešinkis. 
Anksčiau to nebandėme. Man tai gali patikti. 
— Tu šunsnukis! — ji raičiojosi ant lovos, o kai 


Benas pasilenkė, jam įkando. 

Užvirė žūtbūtinė kova. Benas stengėsi išsisukti nuo 
jos dantų ir nagų. 

Ji smogė keliu jam į slėpsnas, jis laiku kryptelėjo, 
bet vis dėlto pajuto smūgio skausmą. 

Laisvąja ranka atsagstęs jos palaidinę, užplėšė marš- 
kinėlius. Besitąsydami abudu pamiršo pavojų ir baimę. 

Kai Vila dusdama aprimo ir užsimerkė, Benas pa- 
manė, jog vien peštynėmis neišsiversi. 

— Paleisk mane, niekingas baily, — tarė ji. 

— Jeigu prireiks, pririšiu tave prie lovos, bet nie- 
kur neišvažiuosi. Imsimės savo darbo, o po to užmigsi. 
Kietai ir ilgam. 

Lūpomis jis prisilietė prie jos smilkinio, skruostų, 
smakro. 

— Paleisk mane. | 

Benas kilstelėjo. Pamatė plaukus, išsidraikiusius 
ant žalio apkloto. Ant Vilos žandų raudonos įtūžio dė- 
mės, akys svaido žaibus. 

— Negaliu, — atsakė Benas ir pasilenkė Žemiau. — 
Negaliu, ir baigta. 

Jis įsisiurbė į ją tokiu giliu bučiniu, kad Vila vidu- 
je visa suvirpėjo. 

— Nedrįsk! — sušnibždėjo nusigręždama. — Ne- 
drįsk manęs taip bučiuoti! 

— Abiem mums nelengva. 

Jis jėga atgręžė jos veidą į save, pamatė, jog pyk- 
čio kibirkštėlės Vilos akyse užgeso, telikęs skausmas 
ir liūdesys. 

— O toliau bus dar sunkiau, — vėl ilgas svaiginąs 
pabučiavimas. — Tu be galo man reikalinga! Pats nesu- 
prantu, kada ir kodėl tai įvyko. 

Ir jis nusitempė ją paskui save, ten, kur Vila nebe- 
teko jokios galios. Verkšlendama kartojo jo vardą, be 
sąryšio vapėjo tai, ką giliai slėpė širdyje. Jai atrodė, 
jog paslidusi krinta į prarają. 

Kai Benas atsimerkė, pamatė ją žiūrinčią jam į vei- 
dą — taip, tarsi matytų jį pirmą kartą. 

— Paleisk mano rankas, Benai, — tyliai, net ra- 
miai tarė ji, — paleisk. 

Jis atgniaužė pirštus ir norėjo atsitraukti, bet Vila 
jį vėl prisitraukė. 

— Nagi, pabučiuok mane, — sušnibždėjo ji. — Pa- 
bučiuok taip, kaip tau uždraudžiau. 

Jis įvykdė jos įsakymą, ir laikas vėl sustojo. 

Dabar jo rankos glamonėjo jos kūną pasitikėdamos 
ir neskubėdamos. Vila pakluso jų prisilietimams, mė- 
gavosi jais. Ji jautė, koks karštas tvirtas ir kampuotas 
jo kūnas. Kaip tobulai jis sutampa su jos kūno iškilu- 
mais ir įlinkiais! 

Šiandien Vila pasirengusi išpildyti kiekvieną jo norą, 
patenkinti kiekvieną poreikį. Jaučia, jog jis pilnas ilge- 
sio ir šėlo. Kaip malonu suvokti, kad ji pajėgi numal- 
šinti jo troškulį. 

Ir nebebuvo jau nei kovos, nei prievartos — tik 
atodūsiai, dejonės, šnibždesys. 

Nepastebėtas iššliaužė į padangę mėnuo, sušneko 
nakties paukščiai. Gaivus vėjelis kedeno užuolaidas ir 
vėsino įkaitusius besimylinčiųjų veidus. 

Pagaliau jie vieningai pratisai suvaitojo, ir Vilai pa- 
sirodė, jog visą kambarį užtvindė sudabrinės mėnesie- 
nos švytėjimas. Juodu gulėjo susiglaudę, Benas glostė 
jos plaukus ir abu tylomis šypsojosi. 

Širdys plaka vienu taktu, jos galva guli ant jo pe- 
ties. Praėjo kiek laiko, ir Benas, netaręs nė žodžio, vėl 
užgulė ją, jie ėmė mylėtis pamažu, svaigdami iš laimės. 
Benas matė, kaip Vilos akys apsitraukė migla, kaip 
krustelėjo lūpos, o visas jos kūnas suvirpėjo nuo pasi- 
tenkinimo traukulių. Paskui judesiai pagreitėjo, Vila vėl 
krito į juodą prarają, tačiau šįsyk šalia jos buvo Benas. 


Oras vestuvių dieną pasitaikė tiesiog puikus. Leng- 
vas vėjūkštis kvepėjo spygliais ir lauko gėlėmis. Šis aro- 
matas maišėsi su daugybės puokščių kvapais, nes pagal 
Tesės nurodymus puokštėmis papuošė didžiojo namo 
prieangį, terasą ir kitus pastatus. 

Danguje nė vieno debesėlio, nors dar prieš dvi die- 
nas buvo taip apsiniaukę, kad Tesė ir Lilė ne juokais 
susirūpino. Svyruoklis gluosnis prie tvenkinio, kuria- 

me Džekui Mersiui liepus įveisė japoniškų karpių, 0 pas- 
kui juos pamiršo, švelniai lingavo ryškiai Žalia lapija. 

Kieme sustatyti staliukai po dryžuotais skėčiais, di- 
delis sniego baltumo baldakimas specialiai įrengtas 
puotai, o medinė pakyla skirta šokių aikštelei. 

“Visa tiesiog puiku", — džiaugėsi Vila stengdama- 
si nematyti policininkų, vaikštinėjančių tarp svečių. 

— Viešpatie, Adamai, tu tarsi nužengęs iš paveiks- 
lo, — tarė ji susijaudinusi, taisydama brolio peteliškę. 
Nubraukė dulkelę nuo jo smokingo peties. — Laimin- 
ga diena, tiesa? 

— Laimingesnių nebūna, — jis pavaizdavo neva 
braukiąs ašarėlę nuo jos blakstienų ir dedąsis ją į kiše- 
nę. — Išsaugosiu prisiminimui. Nedažnai tu mums ro- 
dai ašaras. 

— Šiandien mano akys įmirkusios. Matyt, tučtuo- 
jau apsižliumbsiu. 

Ji su meile įkišo jam į kilpelę leliją. 

— Iš tiesų tavo išvaizda turėtų rūpintis pajaunys, 
bet Beno rankos gan stambios. 

— O tavo dreba. 

— Žinau, — ji nusijuokė. — Galima pamanyti, kad 
aš išteku. Viskas būtų neblogai, bet šįryt kažkodėl la- 
bai jaudinuosi. 

— Tu tokia graži, — jis prispaudė jos ranką prie 
savo skruosto. — Mano širdyje tu įsitaisei nuo tos die- 
nos, kai atsiradai pasaulyje. Ir visada būsi čia, — jis 
pridėjo ranką prie krūtinės. 

— Na, gerai, reikia eiti, — jos akis aptraukė migla. 

Greitomis ji pabučiavo Adamą ir išbėgo pro duris. 

Ant slenksčio susidūrė su Benu. 

— Leisk! — riktelėjo Vila. 

Nepaisydamas jos užverktų akių, jis pasukiojo Vilą 
ir Šiaip, ir taip, pasigėrėjo elegantiška žydra suknele. 

— Oho ho, tiesiog kaip varpelis pievoje, — nubrau- 
kė nuo jos skruosto ašarėlę, — net su rasos lašeliais. 

— Eik tu su savo komplimentais. Geriau žiūrėk savo 
pareigų — Adamas laukia. Papasakok jam kokią blevyz- 
gą, anekdotą, pralinksmink jį. Vienu žodžiu, pats žinai. 

— O kaipgi, dėl to aš ir atėjau, — jis pabučiavo ją, 
bet Vila išsprūdo ir nubėgo. 

— Pirmasis šokis mano! — riktelėjo jai pavymui. — 
Paskutinis irgi. 

“Tiesiog bjauru", — galvojo bėgdama Vila. Kodėl 
jo bučiniai taip išmušė iš pusiausvyros? Tarsi jai ir taip 
mažai rūpesčių. Tetrūko dar įsimylėti Beną Makinoną! 

“Galbūt aš jo ir neįsimylėjusi, — ramino save. — 
Tik moteriškas jautrumas. Jei miegi su vyru, dar ne- 
reiškia, kad jį myli. Maža ką jis šneka ir kokiais žvilgs- 
niais varsto. 

Reikia laiku susiprotėti, kol netapau visuotinės pa- 
šaipos objektu. Arba, dar blogiau, nepradėjau krėsti 
visokių kvailysčių — tarkim, bėgioti paskui jį ar svajo- 
ti apie vestuvinę suknelę." 

Ji sustojo ties prieangiu, prisidėjo ranką prie krū- 
tinės. Širdis tankiai plakė. Nutaisiusi ramų veidą, Vila 
įėjo į namą ir pamatė, kad Adelė rauda įsikniaubusi Lu- 
elai į petį. 

— Kas yra? Ar kas atsitiko? — išsigando Vila, pa- 
sirengusi pulti prie spintos, kurioje stovi šautuvai. 

— Nieko neatsitiko, — nusišypsojo Luela. — Jau- 
nosios motina jaudinasi. 

— Ji tokia graži, tiesa? — sukūkčiojo Adelė. — 
Tiesiog angelas. Mano mergytė... 

— Savo gyvenime nemačiau gražesnės nuotakos. 
Dabar mudvi, balandėle, eisime atsikimšime butelį 
šnypščiančio vyno ir išgersime į jos sveikatą, — Luela 
patapšnojo Adelę per petį. — O tu, Vila, lipk į viršų. 
Lilė tavęs teiravosi. 

— Man reikėtų susirasti Robą, — išlemeno Adelė. 

— Argi vyras supras mus? — nusikratė Luela ir 
nusivedė savo draugę į virtuvę. — Pirmiausia išgersi- 
me, paskui susiieškosime Robą. Vieną kitą taurelę. O 
tu, Vila, marš į viršų. 

— Einu einu. 

Vila palingavo galvą, žvilgsniu nulydėdama dvi ste- 
binančiai nepanašias moteris, kurioms teko susieti sa- 
vo likimus su Džeku Mersiu. 

Šaipydamasi ji užlipo į viršų, atidarė duris ir aik- 
telėjo. 

— Na, kaip? Prašmatnu, tiesa? — išdidžiai paklau- 
sė Tesė, taisydama šydą. 

— Dieve mano, Lile, tu tikra pasakų karalaitė. 

— Ar gerai, kad užsisakiau baltą suknelę? 

Lilė sukinėjosi prieš veidrodį apžiūrinėdama save. 
Ji matė stulbinančią gražuolę balto gazo, nėrinių ir per- 
lų debesyje. 

— Zinoma, aš teku antrą kartą, bet... 

— Ne, tai pirmosios tavo sutuoktuvės. Anos nesi- 
skaito. 

Tesė pataisė ilgą, prigludusią rankovę. 

— Taip, tai pirmosios mano vestuvės, — Lilė nusi- 
šypsojo, nuleido ant pečių vualį. — O aš net nesijaudi- 
nu. Maniau, būsiu nesava, taip jaudinsiuosi, bet nieko 
panašaus neišgyvenu. 

— Turiu kai ką tau numačiusi, — tarė Vila ir išsiė- 
mė mažą aksominę dėžutę. — Gali jų nesidėti. Tikriau- 
siai to gero turi gausybę. Bet kai Tesė pasakė, kad tavo 
suknelė išsiuvinėta perlais, aš juos prisiminiau. Jie bu- 
vo mano močiutės. Norėjau pasakyti, mūsų močiutės, — 
pasitaisė ji. 

Maloniai atsidususi, Lilė atidarė dėžutę ir išvynio- 
jo senovinius perlų auskarus. Nedvejodama išsisegė sa- 

vuosius, specialiai pirktus vestuvėms, ir įsisegė dova- 
notuosius. 

— Kokie jie gražūs! Tobulybė! 

— Taip, jie tau tinka. 

Ne be pavydo Vila pagalvojo, kad perlų auskarai iš 
tikrųjų labai dera prie švelnaus, smulkaus nuotakos vei- 
do. Raudonsnukei storulei jie netiktų. 

— Manau, močiutė būtų patenkinta. Nors aš, ži- 
nia, niekada jos gyvos nesu mačiusi, tačiau... Ak, da- 
bar vėl apsižliumbsiu. 

— Ne tu viena. Bet niekis, tuojau pataisysime nuo- 
taiką, — tarė Tesė ir ištiesė seseriai servetėlę. — Aš 
nuvogiau butelį šampano ir paslėpiau jį vonioje nuo Be- 
sės. Išgerkime po taurelę. 

— Visai į mamytę, — prunkštelėjo Vila, Tesei iš- 
ėjus į vonią. 

— Ačiū, Vila, — padėkojo Lilė, čiupinėdama aus- 
karus. — Ne tik už dovaną. Už viską. 

— Ak, nepradėkim, — sumosavo rankomis Vila. — 
Tu gi matai, kad ir taip šniurkščioju nosimi. Pelniau valin- 
gos moters reputaciją, 0 tu paversi mane verksne, — vo- 
nioje pokštelėjo kamštis. — Jeigu mano kaubojai nu- 
spręs, kad aš skystoka, su jais nebesusikalbėsiu. 

— Na, štai, — tarpduryje pasirodė Tesė su buteliu 
1r trimis taurėmis. — Už ką išgersim? — ji pripylė pil- 
nas taures. — Už tikrąją meilę ir šeimyninę laimę? 

— Ne, pirmiausia... — Lilė aukštai iškėlė taurę, — 
už Mersių giminės moteris. — Jos susidaužė. — Per 
šiuos mėnesius mes nuėjome ilgą kelią. 

— Už tai mielai išgersiu, — Tesė kilstelėjo anta- 
kius, — O tu, Vil? 

— Ir aš. 

Skambtelėjo krištolas, o Vila šyptelėjo: Holivudo 
panelė, suprantama, pasičiupo brangiausias taures. 

Lilė, irgi šypsodamasi, gurkštelėjo vyno. 

— Tik mažą gurkšnelį. Vynas kenkia kūdikiui. 

— Kūdikiui? — choru aiktelėjo seserys. 

Mėgaudamasi šia akimirka, Lilė kyštelėjo liežuvėlį 
į šampaną. 

— Taip, aš nėščia. 


Per savo gyvenimą Vila nematė puikesnio reginio: 
Lilė, apsirengusi stebuklingąja savo suknele, ėjo dul!- 
kėtu keliuku atsirėmusi į ranką žmogui, kuris netrukus 
taps jos vyru, o paskui ir jos vaiko tėvu. 

Kol skambėjo santuokos priesaikos žodžiai, Vila 
leido sau laikinai pamiršti, jog pasaulyje egzistuoja ne 
vien grožis. Kai jaunavedžiai pasikeitė pirmuoju buči- 
niu, ji ėmė smarkiai ploti kartu su visais galvodama apie 
ateitį, apie kūdikį. 

— Nusileisk ant žemės, — šnibžtelėjo jai į ausį 
Benas. 

Vila krūptelėjo, pažvelgė į jį. 

— Ką? 

— Tu skrajoji padebesiais. 

— Juk tu žinai, man reikia susikaupti, antraip ne- 
pataikysiu į taktą. Aš gi visiškai nemoku šokti. 

— O tu pasitikėk vyru. Be to, tu galvojai ne apie šo- 
kį, — jis sušnibždėjo jai į ausį: — Bijai, kad jis yra čia? 

— Žinoma, bijau. Žiūriu į pažįstamus veidus ir vis 
mąstau, spėlioju. Jei ne tas velnio testamentas, Ada- 
mas ir Lilė galėtų surengti sau medaus mėnesį, išva- 
žiuoti pakeliauti. Kraštutiniu atveju aš dėl jų nesijau- 
dinčiau. 

— Kita vertus, be to testamento, apskritai šių ves- 
tuvių nebūtų, — paprieštaravo Benas. — Išmesk blo- 
gas mintis iš galvos. Siandien nieko neatsitiks. 

— Taip, jau išmečiau. Jie atrodo tokie laimingi. 

Ji vėl žvilgterėjo į jaunąjį ir nuotaką, šokančius 
valsą. 

— Tik pamanyk, dar prieš metus jie vienas kito ne- 
pažinojo. O dabar — vyras ir žmona. 

— Ir greit įsigys vaiką. 

Vila vos nesuklupo. 

— O iš kur tu žinai? 

— Adamas sakė. 

Benas šyptelėjo ir nusivedė ją prie bufeto — įky- 
rėjo, kad ji vis užmina jam ant kojų. 

— Jis toks laimingas. Tiesiog sprogsta iš laimės. 

— Tegu toks ir lieka. 

Vila slapčia pačiupinėjo moterišką revolverį, ka- 
bantį prie šlaunies. Apgailėtinas, juoką keliantis gin- 
klas, bet su juo vis vien ramiau. 

— Pabendrautum su žmonėmis, Benai, pašoktum 
su damomis. Ko tu visą laiką triniesi aplink mane? Pa- 
sklis paskalos... 

Jis šyptelėjo, kilstelėjo jos veidą suėmęs už smak- 
ro. Stebėtina, kaip tokia protinga moteris gali būti to- 
kia naivi. 

— Mieloji, paskalos apie mus jau seniai plinta. 

Įdomu stebėti, kaip Vila iškart suraukė kaktą ir įta- 
riai nužvelgė minią, ar kas nesišnibžda jai už nugaros. 

— Bet man į tai nusispjaut, — pridūrė Benas. 

— O aš nemėgstu, kai apie mane liežuvauja, — 
žvilgsniu ji parodė į Tesę ir Neitą. — O ką šneka apie 
juos? 

— Kad Neitas smarkiai įklimpo nelyginant musė 

Jis paėmė nuo padėklo dvi taures ir parodė į Luelą. 

Ta skėlė šokį su Beno tėvu šmėžuodama ryškiai ro- 
žine suknele. Apie dešimtį kaubojų mindžikavo aplin- 
kui juos trinktelėdami kulnais ir nekantriai laukdami 
savo eilės. 

— Mat koks smarkus tavo tėvukas! 

— Nešnekėk. 

— Tik pasižiūrėk į jį! 

— Paskui visą savaitę negalės susilenkti, užtat da- 
bar devintame danguje. 

Juokdamasi Vila sugriebė Beną už rankos ir pasi- 
stiebė ant pirštų galų, kad geriau matytų. Tuo metu kai- 
myninės rančos kaubojus perėmė Luelą ir pasileido su 
ja veržliu dvižingsniu. Stju Makinonas išsitraukė nosi- 
nę ir nusišluostė išrasojusią kaktą. 

— Ji visiems nosį nušluostys, — patikino Tesė. 

Neitas mirktelėjo Benui, rodydamas Stju, godžiai 
geriantį alų. 

— O tavęs ji neišmokė taip šokti? 

— Aš dar per mažai išgėriau, kad parodyčiau aukštą 
klasę, — Tesė atėmė iš Vilos taurę ir ją ištuštino. — 
Niekis, tik skirk man kiek laiko. 

— Aš kantrus Žmogus. Visą gyvenimą nemačiau to- 
kių nuostabių vestuvių. Jūs, mergužėlės, gerai pasidar- 
bavote. 

Jis aiktelėjo, kai prie jo prilėkė įsismaginusi Luela. 

— Tavo eilė, gražuoli. 

— Aš su jumis nesuspėsiu. Įsivaizduoju, koks pa- 
šėlęs tempas jūsų restorane. 

— Koks ten restoranas, — nusikvatojo Luela. — 
Aš turiu ne restoraną, vaikuti, o striptizo klubą. Eime, 
parodysiu tau, kaip reikia šokti. 

— Striptizo klubą? — nusistebėjo Vila, žvelgdama 
į šokančią porą. 

— Teeina jie visi po velnių, — sunkiai atsikvėpė 
Tesė. — Benai, įpilk man dar. Gyvybiškai reikia. 

— Tuojau. 

— Iš tikrųjų striptizo klubas? — pakartojo Vila. 

— Na, ir kas? Tai verslas. 

— O kaip tai atrodo? Moterys išsirengia nuogut 
nuogutėlės ir šoka? — domėjosi suintriguota Vila. — 
Ir Luela taip pat, ką? 

— Ne, — Tesė pagriebė Beno taurę ir išmaukė iki 
dugno. — Bent jau nuo to laiko, kai tapo klubo šeimi- 
ninke. 

— O aš niekada nemačiau striptizo šou, — apgailes- 
taudama pasakė Vila. — O ar nuogi vyrai jos klube šoka? 

— Tai prilipai, — atsiduso Tesė. — Ten gi vyksta 
specialūs vakarai damoms. Eisiu gelbėti Neito, kol ji- 
nai neužjodė jo. 

— Vakarai damoms... — svajingai pakartojo Vila. — 
Norėčiau pasižiūrėti, kaip šoka nuogi bernai. 

Smalsiu žvilgsniu ji pašnairavo į Beną. 

— Tik jau ne, nė už jokius pinigus, — subruzdo tas. 

Vila mįslingai nusišypsojo, kad už pinigus jis gal ir 
nesutiktų, o pasiūlius kitą atlygį... Ji apsikabino jį per 
liemenį, ir abudu drauge žiūrėjo į šokėjus. 


Ir jis žiūrėjo į šokėjus. Jautėsi laimingas esąs. 
Nuotaka graži, švytinti, su balta suknele ir šydu. Vis- 
kas kaip turi būti. Muzika groja trankiai, ėdesio ir gė- 
ralo iki valiai. 

Jis net susigraudino, kupinas didybės ir vyriškumo. 

Tikrasis šiandieninės šventės didvyris — jis. Šis su- 
vokimas šildė sielą. Gyvenimas nepavyko, vieni nuos- 
toliai ir nuoskaudos, bet šįsyk jis kai ko pasiekė. 

Galbūt niekas niekada ir nesužinos, kokį vaidmenį 
jis suvaidino šioje istorijoje. Sią paslaptį jis saugos visą 
savo gyvenimą. Kaip knygelės herojus. Kaip Robinas 
Hudas, kuris visiems padeda, bet pats lieka šešėlyje. 

Nors reikėtų pagalvoti. 

Lilės išgelbėjimas pakeitė jo gyvenimo prasmę ir 
tikslą. Bet priemonės liks tokios pačios. 

Juokinga žiūrėti į policininkus. Vaikštinėja mat, 
slankioja. Tikisi, kad jis išsiduos. 

Nė velnio. 

Tai gali tęstis metų metus. Jis žŽudys savo pramo- 

gai. Nuo šiol tik pramogai, tai nuspręsta. Kerštas, įžeis- 
ta savimeilė — niekis, palyginti su tikruoju pomėgiu. 

Kažkas pečiu užkliudė jį. Daili moterytė, kiek 
kauštelėjusi, žaismingos nuotaikos. Truputėlį paflirta- 
vo su ja, prajuokino, išvedė pašokti. 

Ji visa įraudo, o jis svarstė, ar ji netiktų kitam at- 
vejui. 

Jos plaukai rausvi — gal išeitų puikus trofėjus. 

Rausvaplaukei tose vestuvėse prisiminti jis pasi- 
rinko tokią pat rausvaplaukę šliundrą. Zinia, pakabin- 
ti prostitutę — nedidelis žygdarbis, ypatingai didžiuo- 
tis nėra kuo. 

Bet jau nepaprastai ilgai jis laukė. 

Galima sakyti, parodė nepaprastą ištvermę — iš- 
laukė, kol Lilės tėvai ir Tesės motina išvažiuos. Būtų 
negražu sugadinti šventę geriems Žmonėms. 

Nuotakos tėvai rančoje pagyveno savaitę, o Luela — 
dešimt dienų. Kai ji pagaliau išvažiavo, visi šnekėjo, jog 
jiems trūksią jos. Tokia ji linksma, juokinga, draugiška. 

O kaubojams labai patiko, kad mūvėjo tokius trum- 
pus, aptemptus sijonėlius. 

Gera boba, nėr ko šnekėti. Jis vylėsi, kad ji vėl at- 
važiuos paviešėti. Prisirišo prie jos. Dabar, galima sa- 
kyti, jie giminės. Kaip sakydavo velionė mama, anyta — 
morkytė, mošelė — morkelė. Juokinga. 

Morkytė ir morkelė. 

Bet štai svečiai išsivažinėjo, viskas liko po seno- 
vei. Orai giedri — labai tinkami. Laukuose baigia nok- 
ti kviečiai. Žinoma, šiek tiek lietaus ne pro šalį. Svar- 
bu, kiek lytų — stiprios liūtys išmuštų visą derlių. 

Vakaruose porą kartų sududeno griaustinis, tačiau 


166 


iki birželio pabaigos taip ir neiškrito nė lašo. Bet nie- 
kis — žiemą daug prisnigo, todėl upokšniai ir upeliai 
neišdžiūvo. 

Galvijai pievose tuko, veršeliai augo. Tik labai iš- 
kamavo velniai briedžiai. Laužo ir laužo tvoras, maža 
to, galvijus užkrečia visokia bjaurastimi. Apskritai Vi- 
lai darbo užtenka. 

Jis pagalvojo apie jos naujoves ir idėjas: natūralių 
žolių sėjimą, atsisakant chemikalų ir hormoninių prie- 
monių. Ką gi, sumanu. Reikia pripažinti, ji nė kiek ne 
blogesnė už senį Mersį, o daug kuo ir pranašesnė. 

Jis ne iš karto susitaikė su ja. Bet dabar galutinai 
įsitikino: ji, ir tik ji turi valdyti rančą. Apmaudu girdė- 
ti, kad Makinonas ir Torensas kiša nosį į jos daržą, bet 
nebedaug belikę, galima pakentėti. Be to, Vila nelei- 
džia jiems šakotis. 

Prie Lilės ir Tesės jis irgi priprato — šiaip ar taip, 
savas kraujas. Tai būtų šaunu, kad ir jos apsigyventų 
Mersių rančoje. Šeima gyventų drauge. 

Mama dar mažą mokė, kad saviškiai turi laikytis 
vienas kito. O jeigu jis sukėlė joms skausmo — tatai iš 
širdperšos ir nuoskaudos. Jam pačiam skaudu. Bet nie- 
kis, jis sugalvojo, kaip galutinai atsiskaičius su seniu. 
Juk dėl visa ko kaltas senis. 

Gerą dovaną jis paliko atminčiai. Juokas ir ašaros. 

Bet dabar laikas sumedžioti tikrą laimikį, todėl jis 
ir pakabino rausvąją šliundrą. 

Susirado ją Bouzmene. Paprasta prostitutė už dvi- 
dešimt dolerių, kurios negraibsto. Liesa, besmegenė, 
bet įsiurbimas aukštos klasės. Jis vairavo mašiną, oO ji 
susirietusi darbavosi už pirmąjį dvidešimt dolerių. Vi- 
sų mMaloniausia — čiupinėti ilgus rausvus jos plaukus. 

Greičiausiai jie dažyti, bet tai nesvarbu. Svarbiau- 
sia — graži ryški spalva ir jie nemurzini. Įsivaizduoja, 

kas bus toliau, ir jam gera. Sustabdė mašiną, atlošė gal- 
vą, užsimerkė. 

— Tavo daiktelis, kaubojau, tiesiog kaip eržilo, — 
tarė ji baigusi darbą. — Reikėtų iš tavęs imti mokestį 
ne pagal laiko tarifą, o už colius. 

Ji visada taip sakydavo, baigusi darbuotis. Žino- 
davo, jog gaus priedo ar bent jau nudžiugins Žmogų. 
Klientas jos neapvylė — nušvito šypsena, tr jis ieškojo 
piniginės. 

— Jei nori užsidirbti dar pusšimtį, važiuojam pa- 
sivažinėti. 

Profesija išmokė ją paisyti savo saugumo, bet po- 
pierėlis su seniai mirusio prezidento atvaizdu labai jau 
viliojo. 

— Kur važiuosim? 

— Aš — kaimo vaikinas, mieste man trošku. Va- 
žiuojam kur į tykią ir ramią vietelę, ten pažaisim iki 
soties, — ji dvejojo. Ištiesęs ranką ir užsivyniojęs jos 
plaukų ant piršto, jis tarė: — Tavo plaukai gražūs. Koks, 
sakai, tavo vardas? 

Paprastai klientai jos neklausdavo vardo, ir tai ją 
pamalonino. 

— Siuzė. 

— Na, tai kaip, Siuze Kvadro, važiuojam pasivaži- 
nėti? 

Klientas iš išvaizdos nepavojingas, o jos rankinu- 
ke dėl viso pikto guli dvidešimt penkto kalibro pistole- 
tas. Ji nusišypsojo, akys vylingai sublizgo. 

— Tik žiūrėk, kaubojau, be gumytės nė nemėgink. 

— Savaime suprantama. 

To dar betrūko, kad jis tratintųsi su patvorės šliun- 
dra be sargio. 

— Dabar tokie laikai, kad be atsargumo nė žingsnio. 

Mirktelėjusi ji paslėpė penkiasdešim dolerių į pigų 

plastiko rankinuką. Tada jis įjungė motorą, ir jie išrū- 
ko iš Bouzmeno. 

Naktis — puikumėlis. Kelyje nė gyvos dvasios, taip 
ir gundo nuspausti greičio paminą iki galo, bet jis susi- 
laikė, važiavo neskubėdamas, radijas murkė, 0 jis pri- 
tardamas niūniavo. Plentas tamsus, tuščias, ir juo va- 
žiuoja laimingas Žmogus. 

— Ganėtinai toli veži. Tik už pusšimtį, — sutriko 
rausvaplaukė. Jai stigo miesto žiburių ir žmonių minios. 

“Per arti", — pagalvojo jis, ir nusišypsojęs pasakė: 

— Yra čia šauni vietelė. Telikę pora mylių. 

Laikydamas vieną ranką ant vairo, kitą kyštelėjo 
po sėdyne. Mergiščia persigando, siekė rankinuko. Vie- 
ni juokai. Jis pasiūlė jai išgerti vynelio. 

— Gurkštelėsi, Siuze? 

— Tiek to, duokš. 

Paprastai klientai vyno jai nesiūlydavo, komplimen- 
tų nesakydavo, vardu nevadindavo. 

— Bet įsidėmėk — porą mylių, ne toliau, — įspėjo 
ji 1r atlošė galvą. — Ten ir pasismaginsime. 

— Aš ir mano bičiulis pasirengę, — jis patapšnojo 
sau per prarėžą, garsiau įjungė radiją. — Ar girdėjai 
šitą dainą? 

Ji gurkštelėjo dar kartą, sukikeno, ir abu choru už- 
traukė apie juodąjį eržilą. 

Mergiūkštė visai smulkutė, migdomieji suveikė jau 
po dešimties minučių. Jis atsargiai ištraukė iš bevalių 
jos pirštų butelį. Švilpiniuodamas įsuko į šunkelį. 

Kad įsitikintų, kilstelėjo jos voką, pasijuto paten- 
kintas. Išlipo iš mašinos, išpylė vyną, o butelį nusviedė 
tolyn. Butelis su trenksmu sudužo, jis atsidarė bagaži- 
nę, iš jos išsiėmė virvę. 


— Tai visai nebūtina, Vil, — tarė Adamas. 
Jiedu jojo žingine palei siaurą upelį. 

— O aš noriu. Dėl tavęs, — ji sustojo, palaukė, 
kol atsigers arklys. — Ir dėl jos. Žinok, nedažnai lan- 
kydavau jos kapą. Vis lyg ir nebūdavo laiko. 

— Kad atmintum motiną, nebūtina ateidinėti prie 
jos kapo. 

— Štai čia ir visa esmė. Aš juk visiškai nepamenu 
motinos. Tik iš tavo pasakojimų žinau. 

Ji užvertė galvą, pasižiūrėjo į dangų. Diena gied- 
ra, džiugi. Iš nuovargio maloniai maudžia pečius. Nuo 
ryto Vila nieko daugiau neveikė, tik vyniojo vielą ir taisė 
tvorą. 

— Suprask, aš todėl ir nevaikštau prie jos kapo, 
kad ten pasijuntu visiška kvaile. Spoksau į žemės plo- 
telį, į akmenis, o atsiminimų — jokių, — viršum galvos 
praskrido paukštis, sukėlęs šviežią oro gūsį, dvelktelė- 
jusį jai į veidą. — Bet dabar ėmiau galvoti kitaip. Pasi- 
žiūrėjau į Lilės motiną, į Tesės motiną. Štai Lilė netru- 
kus turės vaiką. Susimąsčiau apie mus visas, apie kartų 
ryšį, apie paveldimumą. 

Ji atsigręžė į jį, jos veidas nepaprastai švelnus. 

— Paveldimumą visada siedavau su žeme, metų lai- 
kų kaita, sezoniniais darbais. Kai mąstydavau apie va- 
kardieną ir apie rytdieną, visada tai siedavau su ranča. 

— Ką gi, čia tavo namai, čia gyvena tavo siela. 

— Visa tai tiesa. Bet dabar ėmiau galvoti apie 
žmones. Anksčiau turėjau tik vieną artimą Žmogų — 
tave, — ji tvirtai suspaudė jo ranką. — Tu visada būda- 
vai šalimais. Prisimenu tave nuo ankstyvos vaikystės. 
Tu padėjai man atsistoti ant kojų, aš sėdėdavau tau ant 
kelių, tu sekdavai man pasakas. 

— Tu visuomet buvai ir būsi man džiaugsmo versmė. 

— Įsivaizduoju, koks puikus tėvas tu būsi, — ji dar 
sykį suspaudė jam ranką ir paleido arklį žingine. — O 
dabar galvoju štai ką. Svarbu ne vien žemė, ir ne vien 
žemei mes skolingi. Aš skolinga motinai už savo gy- 

venimą. Dėkui jai, kad turiu tave. Dėkui jai, kad netru- 
kus turėsiu sūnėną ar seserėčią. 

Jis patylėjo ir tarė: 

— Tu ne vien jai skolinga. 

— Taip, žinau, — linktelėjo ji, nes iš pat pradžių 
neabejojo, kad Adamas supras ją. Jis visada ją supras- 
davo. — Aš skolinga 1r Džekui Mersiui. Mano nuos- 
kauda praėjo, praėjo ir širdgėla. Jis davė gyvybę man 
ir Mano seserims. Tavo būsimam vaikeliui — irgi. Už 
tai aš dėkinga jam. Galbūt jis ir padarė mane tokią, ko- 
kia esu. Jeigu Džekas būtų buvęs kitoks, mano charak- 
teris irgi būtų kitaip susiformavęs. 

— Kas bus iš tavęs, Vil? Ar susimąstai apie ateitį? 

Priešaky ji tematė metų laikų kaitą ir daug daug 
darbų. Žemė laukė, ką ji atiduos jai, ir lauks visada. 

— Nežinau. 

— Kodėl nepasakai Benui, ką jam jauti? 

Ji atsiduso ir pasigailėjo, kad nieko neslepia nuo 
Adamo. 

— Aš ir pati dar nesusigaudau. 

— Čia visai nereikia susigaudyti, — jis nusišypso- 
j0 ir paragino arklį. — Protu čia nieko nepadarysi. 

Ką jis nori pasakyti tuo? Vila paniuro, paragino ar- 
klį risčia. 

— Nepūsk man į akis miglos! Aš irgi pusiau indė- 
nė. Jei nori ką pasakyti, rėžk tiesiai. 

Dabar jis kilstelėjo ranką, liepdamas jai sustoti. Ji 
neprieštaraudama pakluso, o netrukus jau pajuto pa- 
žįstamą kvapą. Mirties kvapą. Bet čia juk kapinės — 
ko gi, rodos, stebėtis? Ji nemėgo šio kvapo, todėl retai 
čia ir lankydavosi. 

Tačiau kvapas ne toks. Sena mirtis kvepia atilsiu ir 
palaikais. O čia oras prisigėręs nesenos mirties, kuri 
rėkia ir kutena šnerves. 

Ji nulipo, arklius vedė už pavadžio. Tylu, tik čiul- 
ba paukščiai ir šlama aukšta žolė. 

Vila pamatė, jog išniekintas tėvo kapas. Ją apėmė 
prietaringas jausmas, kupinas pasibjaurėjimo. Išniekinti 
mirusiuosius — šlykštu ir pavojinga. Vila krūptelėjo, 
ėmė šnibždėti maldą motinos kalba, kad nuramintų įpy- 
kusias dvasias. 

Jai ir pačiai reikėjo ramybės, tad ji nusigręžė nuo 
kapo, pasižiūrėjo į bekraštę erdvę, nutįstančią iki pat 
horizonto. 

“Šiurkštu ir niekinga", — sutriko Vila, jausdama, 
kaip joje užverda sveikas pyktis. Ant Džeko Mersio ka- 
po numestas skunkas be galvos. Antkapio akmuo iš- 
tepliotas krauju, o viršuje uždėta nupjauta dvokiančio 
žvėrelio galva. 

Išdžiūvusiu krauju užrašyta: 

“Miręs, bet neužmirštas". 

Vilą pervėrė traukulys, Adamas uždėjo ranką jai 
ant peties: 

— Eik prie upelio. Aš sutvarkysiu. 

Jai linko kojos. Ji labai norėjo paklausyti Adamo. 
O dar geriau — sėsti ant arklio ir nujoti. Bet įniršis 
stipresnis, o be įniršio prabudo ir pareigos jausmas. 

— Ne, jis buvo mano tėvas. Aš pati tai padarysiu, — 
ji sugrįžo prie arklio, atsegė balno krepšį. — Nesirūpink, 
Adamai. Susidorosiu. 

Išsiėmė seną antklodę, truputį apramino širdį plė- 
šydama antklodę į gabalus. Paskui užsimovė pirštines. 
Jos akys karštligiškai degė. 

— Koks tėvas bebūtų, šito jis nenusipelnė. 

Atsiklaupusi ėmė gremžti purvą nuo akmens. Ją 
pykino, bet rankos nevirpėjo. Baigus darbą, piršti- 
nės buvo taip išteptos, kad jas teko tik išmesti. Žvė- 
relio palaikus Vila suvyniojo į antklodės skiautę ir ją 
surišo. 

— Aš užkasiu, — tarė Adamas. 

Ji linktelėjo, atsistojo. Nuėjo vandens, pradėjo trin- 
ti sukrešėjusį kraują, tačiau nieko neišėjo. 

Vila pagalvojo, kad reikės čia atjoti dar sykį pasiė- 
mus ploviklį. Dabar nieko kitaip nepadarysi. Pritūpė. 
Nudirbtos rankos žvarbo nuo šalto vandens. 

— Maniau tave mylinti, — sušnibždėjo ji. — Pas- 
kui nusprendžiau, kad neapkenčiu. Bet niekuomet ne- 
su jautusi tau tokio stipraus, gilaus jausmo, — ji užsi- 


merkė, pasistengė pamiršti smarvę. — Manau, kad iš 
pat pradžių taikinys buvai tu. Tu, o ne aš. Ką gi tu esi 
padaręs? 


— Stai, atsigerk. 

Adamas padėjo jai atsistoti, ištiesė gertuvę su van- 
deniu. | 

Ji godžiai išgėrė trokšdama nuplauti blogą skonį 
burnoje. 

Ant motinos kapo augo gėlės, o tėvo antkapio ak- 
muo aptaškytas krauju. 

— Kas gi jo taip baisiai neapkentė? Už ką? Ką jis 
nuskriaudė labiau nei mane ir tave, labiau nei Lilę ir Te- 
sę? Argi gali būti kas blogesnio už savo vaiko išdavystę? 

— Nežinau. 

Adamas negalvojo apie tai, jam kėlė nerimą tik Vi- 
los būsena. 

Paėmė ją už alkūnės, privedė prie arklio. 

— Tu padarei visa, ką galėjai. Jokime namo. 

— Gerai. 

Ji jautėsi suglebusi ir trapi, visas kūnas tarsi pa- 
virto į ledą. 

— Taip, jokime namo. 

Jie nujojo į vakarus, rančos link. Saulėlydžio dan- 
gus buvo tokio paties kraujo atspalvio kaip ir Džeko 
Mersio antkapio akmuo. 

Liepos ketvirtąją šiuose kraštuose Žmonės šventė 
įspūdingai. Buvo fejerverkas ir kaubojų varžybos, ar- 
klių lenktynės ir rodeo. Nebe pirmus metus vietinės 
rančos rengdavo varžybas, kuriose galėjo dalyvauti 
Montanos kaubojai. 

Šįmet Mersių rančai teko priimti svečius. Tiesa, 
Benas pasiūlė šventę perkelti į “Tris uolas", o Neilas 
patarė apskritai šiais metais apsieiti be šventiško šur- 
mulio. Vila išklausė juos abu, bet pasielgė savaip. 

Mersių ranča turi savas tradicijas ir jų laikysis. 

Atėjo šventės diena. Iš visur suvažiavo varžybų da- 
lyviai ir žiūrovai. Kaubojai smagiai pliumpsėjo į žemę, 
pasikeldavo, nusipurtydavo užpakalius, vėl užšokdavo 
ant neprajodinėtų arklių. Erdvioje pievoje vyko antra- 
sis ritinėjimosi statinėse varžybų turas. Salia karvidės 
dundėjo kanopos ir švilpčiojo arkanų čaižomas oras — 
ten susirinkę laso meistrai. 

Ant raudonos, mėlynos, baltos pakylos griežė dūdų 
orkestras. Paaiškėjus rungties nugalėtojui, muzika trum- 
pam nutrūkdavo. Svečiai didžiuliais kiekiais valgė bul- 
vių salotas, keptus viščiukus, maukė alų ir šaltą arbatą. 

Kai kur traškėjo kaulai, o kai kam dužo širdys. 

— Matau, kad mudu su tavimi šaudome į taikinius 
vienoje poroje, — tarė Benas, apkabindamas Vilą per 
liemenį. 

— Vadinasi, tu pralaimėsi. 

— Lažinamės? 

Ji palenkė galvą. 

— Iš ko? 

Jis pasilenkė ir kažką sušnibždėjo jai į ausį. Vila 
pasipiktinusi išpūtė akis. 

— Negali būti, — nustebo ji. — Taip nebūna. 

— Ką, bijai? 

Ji pasitaisė skrybėlaitę. 

— Jei tu toks narsus, Makinonai, gali rizikuoti. Bet 
prieš šaudydamas dar privalai prajodinėti eržilą, tiesa? 

— Ten ir einu. 

— Ir aš su tavimi, — lipšniai nusišypsojo Vila. — 
Pastačiau dvidešimt už Džimą Briusterį. 

— Ne už mane? — įsižeidė Benas. — Na, ir skaldai. 

— Mačiau, kaip Džimas treniravosi. Pats Hemas jį 
rengė. 

Vila nebepridūrė, jog dėl viso ko pastatė ir už Be- 
ną Makinoną — pusšimtį. Nėr ko jam riesti nosies. 

Priešais artinosi Bilis, apsikabinęs jaunutę blondi- 
nę. Bilio panosėje — kraujo krešulys. 

— Sveika, Vil. Dabar varžysis Džimas. 

— Taip taip, einu. Kas tavo nosiai? 

— Et, niekis, — jis pasitrynė sumuštą petį. 

— Smarkiai plojaisi? 

Ji nusijuokė, žvilgterėjo į Beną. 

— Nieko, bernužėli, viskas tau dar priešaky. Tu 
prajodinėsi jautukus ir eržiliokus, kai Makinonas jau 
sėdės krėsle, kamuojamas radikulito. Svarbiausia — 
klausyk Hemo. 

Tuo metu Hemas šnibždėjo Džimui Briusteriui pas- 
kutinius nurodymus. 

— Ir tu pati galėtum dalyvauti, — tarė Bilis. — 
Geriau už tave jodinėja tik Adamas, o jis abejingas ne- 
prajodinėtiems eržiliukams. 

— Jis turi savų įpročių. Gerai, dėl tavo pasiūlymo 
pagalvosiu. 

Teisėjas davė stario ženklą, ir Vila pašėlusiai su- 
spigo: 

— Džimai, laikykis! 

Jis susimėtė dulkių debesyje, aukštai iškėlęs deši- 
nę ranką. 

Po aštuonių sekundžių skambtelėjo varpas, ir Dži- 

mas nušoko ant žemės labai patenkintas savimi. Žiūro- 
vai susižavėję suūžė. 

— Neblogai, — tarė Benas. — Dabar mano eilė. 

Jausdamas, kad ant kortos pastatytas jo prestižas, 
sugriebė už alkūnių Vilą, kilstelėjo ir pabučiavo. 

— Kad pasisektų, — paaiškino jis ir išėjo į aikštelę. 

— Kaip manai, Vil, ar jis nugalės mūsų Džimą? — 
paklausė Bilis. 

Ji pagalvojo, kad Benas Makinonas įveiks bet ką. 

— Jam teks smarkiai pasistengti. 

Blondinukė timptelėjo Bilį už rankos reikalauda- 
ma dėmesio, bet vaikinas neatstojo nuo Vilos. 

— O paskui tu varžysiesi su juo šaudymo varžybo- 
se, taip? 

— Taip. 

— Tu jį sutvarkysi, esu tikras. Visi vaikinai statė 
už tave. 

— Ką gi, vadinasi, aš atsakinga už jūsų pinigus. 

Ji žiūrėjo, kaip Benas prieina prie neprajodinėto 

eržilo. Stai jis atsigręžęs Žvilgterėjo į ją, juokaudamas 
kilstelėjo skrybėlę ir šyptelėjo. 
“Kai eržilas šoko iš vietos, širdis jos krūtinėje su- 
spurdėjo. Benas iš tikrųjų atrodė didingai. Viena ranka 
jis laikėsi už balno, kita pakelta aukštyn. Beno akyse 
sustingo nutrūktgalviška įtampa. 

“Lygiai taip jis atrodo, kai mes mylimės", — pa- 
galvojo Vila, ir jos širdis sutvinkčiojo dar smarkiau. Ji 
net negirdėjo, kaip suskambėjo varpas. Benas nušoko, 
o eržilas vis neapmalšo, pašokdavo piestu ir trypčiojo 
kanopomis. Benas tvirtai stovėjo ant žemės, minia stau- 
gė susižavėjusi. Jis vėl pažvelgė į ją ir mirktelėjo. 

— Velniškas akiplėša, — sušnibždėjo ji. Ir pagal- 
vojo: “Įklimpau į jį iki ausų". 

— Kam jie taip daro? — paklausė priėjusi Tesė. 

— Siaip sau, pramogaudami. 

Vila apsidžiaugė pašnekove. Šventės proga Tesė ne- 
paprastai išsičiustijo: aptempti džinsai, prašmatnūs 
kaubojiški batai, ryškiai žydra sidabru siuvinėta palai- 
dinė ir sniego baltumo skrybėlaitė. 

— Tu tiesiog paveikslėlis. Sveikas, Neitai. Ar da- 
lyvausi jojimo lenktynėse? 

— Sįmet bus sunkoka. Bet vis dėlto tikiuosi per- 
galės. 

— Neitas viliasi tapti konkurso “Kas suvalgys dau- 
giau pyragėlių" nugalėtoju, — sukikeno Tesė ir paėmė 
jį už parankės. — Mes ieškome Lilės. Ji jau baigė kepti 
pyragėlius ir norėjo pasižiūrėti lenktynių. 

— Man rodos, ji ir Adamas užsiėmę su vaikais, — 
tarė Vila apsižvalgydama. — Tenai mėto į taikinį kiau- 
šinius ir bėga keturpėsčia. 

— Mes ją surasim. Eini su mumis? 

— Ne, ačiū. Ateisiu vėliau. Dabar noriu išgerti 
alaus. 

— Jaudiniesi dėl jos? — paklausė Neitas, kai jie 
su Tese skynėsi kelią per minią. 

— Taip. Nematei, kokia ji sugrįžo iš kapinių. Ir 
nieko nepasakojo. Aš jau kaip besitaikiau prie jos — ir 
šiaip, ir anaip — nė žodžio. 

— Nuo Džeso Kuko mirties praėjo du mėnesiai. 
Ne taip jau mažai. 

— Aš stengiuosi optimistiškai žiūrėti į daiktus, — 
Tesė apsižvalgė. — Štai kokia linksma mūsų šventė. Čia 
jūs mokate džiaugtis gyvenimu. 

— Tereikia tau panorėti, ir mudu su tavimi rengtu- 
me savo šventes. 

— Neitai, tai mes jau aptarinėjome. Spalį aš grįžtu 
į Los Andželą. O štai ir Lilė, — Tesė pagyvėjusi ėmė 
moti ranka, patenkinta, kad galėjo pakeisti temą. — 
Žiūrėk, visa ji švyti iš laimės. Nėštumas jai tinka. 

Neitas pamanė, kad Tesė, būdama tokia, nė kiek 

ne blogiau atrodytų. Reikia vaiko. Tik pirmiausia rei- 
kėtų, kad ji nustotų galvojusi apie išvykimą. 


Pirmasis fejerverkas švystelėjo padangėje praėjus 
dvidešimčiai minučių po to, kai sutemo. Dangus nusi- 
dažė ryškiomis spalvomis ir Žvaigždžių jau nebesima- 
tė. Raketos nutekėjo skliautu viena po kitos kaip kru- 
vinos ašaros. Vila stovėjo prisiglaudusi prie Beno ir gė- 
rėjosi reginiu. 

— Man rodos, tavo tėvas žaisdamas fejerverkais 
patiria daugiau džiaugsmo negu berniūkščiai. 

— Su Hemu jie kasmet barasi, kuris leis pliauš- 
kes, — Benas nusišypsojo, o virš jų galvų sprogo auk- 
sinių dulkių debesis. — Sokinėja vienas prieš kitą kaip 
gaidžiai. Galop susitaria paeiliui uždeginėti dagčius. 
Manęs ir Zako iš tolo neprisileidžia. 

— Niekis, tavo laikas dar ateis, — sušnibždėjo Vi- 
la. “Kartų perimamumas", — pagalvojo ji. — Graži šian- 
dien diena. 

— Taip, — jis paėmė ją už rankos. — Labai graži. 

— Tu neįsižeidei, kad aš tave apstūmiau tire? 

Suprantama, jis įsižeidė, tačiau tik atsainiai trūk- 
telėjo pečiais. Abu jie pateko į finalą, dukart baigė vie- 
nodu rezultatu, ir tik trečią sykį Vila laimėjo pergalę. 

— Pamanyk, niekingas puscolis, — tarė jis. 

— Tai nebesvarbu, — ji pažvelgė į jį iš apačios 
aukštyn ir nusišypsojo. — Svarbiausia — nugalėti. Tu 
gerai šaudai, — pagyrė. — Neblogiau už mane. 

— Taip tik šiandien. Kitą sykį — pažiūrėsim. Už- 
tat tu pralošei dvidešimt dolerių pastačiusi už Džimą. 
Taip tau ir reikia. 

Ji nusikvatojo. 

— Bet kartu pusšimtį stačiau už tave, — Benas ne- 
nuovokiai paniuro, 0 ji vėl prunkštelėjo. — Na, ar aš 
kvailė? 

— Ne. Tu protinga moteris, kuri moka tai daryti. 

— Beje, dėl užstato, — nebodama žmonių, ji pri- 
siglaudė prie jo ir švelniai pabučiavo į lūpas. — Laži- 
nuosi, kad mudu su tavimi užsidarysime miegamajame 
ir iš ten neišeisime iki ryto. 

— Tu leidi man pasilikti iki ryto? 

— Kodėl gi ne? Juk šiandien šventė. 


Vėliau, kai fejerverkas baigėsi, minia išsivaikščio- 
JO, O rančą apsiautė naktis, jie gulėjo vienas kito glėby- 
je. Vila Žinojo, jog šalia jo, tokio stipraus, patikimo, 
karšto, jos nekamuos košmarai su mirties, kraujo ir bai- 
mės puota. 


Dar vienas žmogus gulėjo lovoje ir su malonumu 
prisiminė rausvaplaukę šliundrą. Viskas išėjo taip 
sklandžiai, taip lengvai — tiesiog idealu. Atmintyje jis 
puoselėjo kiekvieną smulkmeną. 

Iš pradžių ji atsibudo, ėmė mirksėti tuščiomis aki- 
mis, paskui gailiai suinkštė. Jis suspėjo nusivežti ją to- 
li nuo miesto, į pačią tankmę. 

Tai daryti Mersių Žemėje jis nepanoro. Gana, su 
Mersiais jau atsiskaitė, deramai juos nubaudė. Daugiau 
ši šeima jam nebeskolinga. Bet savo pomėgio jis, aišku, 
neatsisakys. 

Rausvaplaukei surišo rankas už nugaros, į burną 
įgrūdo kamšalą. Žinoma, būtų malonu pasiklausyti jos 
aimanų, bet, neduok Dieve, dar grybštelėtų. Jos dra- 
bužius nuo kūno nupjaustė peiliu — atsargiai, kad ne- 
sužalotų odos. 

Jis moka darbuotis peiliu. 

Kol ji miegojo, iškraustė iš rankinuko visus pini- 
gus — If savo, ir jos. Sumelė apgailėtina, bet ne tai svar- 
bu. Kiek pažaidė juokingu jos pistoletu, pavartė ran- 
koje lūpų dažus. 

Pagaliau ji pramerkė akis ir kepurnėjosi ant žemės 
mykdama kaip veršelis, patekęs į spąstus. 

Jis ištraukė lūpų dažus ir tarė: 

— Šliundra turi būti išsidažiusi kaip pridera. 

Ir apibrėžė apie jos spenelius raudonus apskriti- 
mus, panašius į kraują. 

— Dabar jau kas kita. 

Jos skruostai baltesni už kreidą, tad padažė ir juos. 
Pasidarė rausvi kaip lėlės. 

— Tai ką, norėjai mane nušauti šiuo žaisleliu, ka- 
tyte? — juokaudamas atstatė pistoletą į ją; pamatė, kaip 
šliundrai iš baimės iššoko akys. — Suprantu, tavo pro- 
fesijos moteris turi mokėti apsiginti. Vien prezervaty- 
vo per maža. 

Jis padėjo pistoletą į šalį, atplėšė paketėlį. 

— Neatsisakyčiau dar vieno įsiurbimo, Siuze Kvad- 
ro. Tu klasiškai sugebi. Bet bijausi, kad mano visko ne- 
nukąstum, po velnių, — jis žaismingai timptelėjo nu- 
dažytą jos spenelį. — O to man nereikia, tiesa? 

Jis jau pūkštavo audrinamas geismo ir nekantru- 
mo, bet sargį movėsi neskubėdamas. 

— Dabar tave pripūsiu atsakančiai. Šliundros išža- 
ginti negalima, bet aš juk tau už tai nemoku, vadinasi, 
galima manyti, jog tai bus išžaginimas. Taigi pradedam. 

Ji suspaudė kojas ir pabandė nušliaužti. Jis nusi- 
šypsojo patenkintas. 

— Na, na, nebūk tokia kuklutė. Tau patiks. 

Vienu judesiu praskėtė jos kojas, sukabino jas sau 
už nugaros. 

— Būsi patenkinta. O paskui būtinai man papasa- 
kosi, kaip tau patiko. Žinoma, kalbėti tau bus sunko- 
ka, nes bjauriuose tavo nasruose kamšalas, tačiau bent 
jau pamyksi, padejuosi. Nagi pasiklausykime, kaip de- 
juoji. Pavaizduok nekantraujančią. Spėriau! 

Ji tylėjo, ir tada jis sukirto jai — ne per stipriau- 
siai, bet juntamai. Tegu žino, kas čia šeimininkas. 

— Laukiu. 

Ji paverkšleno, ir jis nusprendė, jog neblogai. 

— Nagi, pūškuok garsiau. Mėgstu triukšmingą 
seksą. 

Ir jis įvarė jai kaip reikiant. Ji buvo sausa ir nesve- 
tinga, bet jo tai nesuglumino. Darbavosi kiek pajėgda- 
mas, jį išmušė prakaitas, drėgna nugara sublizgėjo 
žvaigždžių šviesoje. Rausvaplaukė sprogino akis iš 
skausmo ir baimės. Visai kaip kumelė, kai sukerti jai į 
šonus pentinais. 

Prisismaginęs nulipo nuo jos ir atsipūtė. 

— Neblogai buvo. Visai neblogai. Dabar trupučiu- 
ką pailsėsiu ir pakartosime dar kartelį. 

Rausvaplaukė susirietė į kamuoliuką, pabandė 
šliaužti. Tuomet jis tingiai pakėlė mažytį pistoletą, iš- 
šovė į viršų. Paveikė — ji sustingo vietoje. 

— Kol kas ilsėkis, Siuze Kvadro. O aš pagalvosiu, 
ar man užteks parako antram turui. 

Dabar išdulkino ją iš užpakalio, bet išėjo nebe taip 
šauniai. Pirmiausia jam ilgai neatsistojo, 0 antra, už- 
baigė nelabai įtikinamai. 

— Tiek to, jau gerai, — jis draugiškai sušėrė jai 
per užpakalį. — Baigsime. 

Žinoma, gaila, kad negali su ja pažaisti porą dienų 
kaip su mažyle Treise. Deja, dabar tai per daug rizikinga. 

Be to, susirasti kitą šliundrą nebus sunku. 

Jis atsisegė krepšį, ten gulėjo peilis meiliai ištep- 
toje makštyje. Žvaigždžių šviesa plykstelėjo plieno pa- 
viršiuje — nors grožėkis. 

— Tėtušio dovana. Vienintelė. Puikus daikčiukas, 
tiesa? 

Atvertė rausvaplaukę ant nugaros, pašvytravo aš- 
menimis jos panosėje. Lai deramai pasigrožės. 

Vis taip pat tebesišypsodamas, užsėdo ant jos ir 
pradėjo darbuotis. 

Dabar slaptojoje dėžutėje guli puikus trofėjus — 
rausvosios skalpas. Vargu ar lavoną greit suras — miš- 
kas didelis. O kai suras, nelengva bus nustatyti, kieno 
tai būta. Pasidarbuos ir maitvanagiai. 

Baimė ir šlovė dabar jam nereikalingos. Pakanka 
žinoti, jog valdo jas. 

Montanos vasara karšta ir neilga, o jos apogėjus — 
rugpjūtį. Tada saulė visiškai išdegina žemę, medžiai gels- 
ta, o žmonės meldžia lietaus. 

Pakanka numesto degtuko ar žaibo iškrovos, kad 
kviečių laukas virstų plėnimis. 

Vila kaip tik apžiūrinėjo avižomis užsėtą lauką. Jos 
palaidinė kiaurai permirkusi prakaitu. 

— Neprisimenu tokios karštos vasaros. 

Vudas kažką neaiškiai burbtelėjo. Jis visą laiką bur- 
bėjo — tai jam dangus nepatiko, tai laukai, brandinan- 
tys ne itin vešlias varpas. Berniūkščius nuvarė namo, 
nes jie jam įkyrėjo. Tegu su jais pasitąso motina. 

— Dėkui Dievui, bent lietinimas padeda. 

Jis sodriai nusispjovė, tarsi seilės galėtų ką pataisyti. 

Visas Vudo gyvenimas jau ilgus metus — vieni dar- 
bai. Jo džiaugsmų ir liūdesio šaltinis — ranča. 

— Vanduo kaip nuseko. Dar pora savaičių tokios 
kaitros, ir mes pražuvę. 

— Tu negąsdink manęs, — išvargusi numojo ranka 
Vila ir sėdo į balną, — kaip nors išturėsime. 

Jis vėl kažką murmtelėjo, palingavo galvą, ir Vila 
nujojo. 

Žemė alsavo kaitra. Karvės vos kilnojo kojas, tin- 

giai mojavo uodegomis. Nė menkiausio vėjelio. Nesiū- 
ravo jokia žolelė. 

Tolumoje ji pamatė džipą, stabtelėjusį prie tvoros. 
Dviese vyniojo vielą. Vila prišuoliavo prie jų, pasisvei- 
kino: 

— Hemai, Bili, sveiki. 

Ji nušoko nuo arklio, priėjo prie upelio, atsigėrė 
šalto kaip ledas vandens. 

— O Hemas sako, jog dar nebaisiai karšta, — žva- 
liai tarė Bilis. — Jis prisimena tokią vasarą, kai saulė- 
kaitoje kiaušiniai kietai išvirdavę. 

Vila nusišypsojo: 

— Mat kaip. Pagyventum pasaulyje tiek, kiek He- 
mas, ir tavęs niekas nebestebintų. 

Ji nusiėmė skrybėlę, nusišluostė kaktą. Hemo vei- 
do spalva kažkokia įtartina — tokia tamsiai raudona, 
kad tik neištiktų smūgis. Ji pasistengs neužsipuliti. 

Vila prisėmė dvi stiklines vandens, pasiūlė: 

— Atsigerkite, atsikvėpkite. | 

— Greitai baigsime, — sušnopavo Hemas. 

— Organizmui reikia skysčio. Ne kartą man pats 
sakydavai, — ji vos ne prievarta įgrūdo į jo ranką stik- 
linę. — Jūs geriate druskos tabletes, kaip liepiau? 

— Geriame. 

Bilis vienu mauku išgėrė vandenį. 

— Hemai, leisk, užbaigsiu tavo darbą, o tu nuva- 
ryk mano kumelę į rančą. 

— Čiagi kas? 

Jis įtariai pažvelgė į ją ašarojančiomis akimis. 

Vila galėtų prisiekti, kad girdi, kaip daužosi jo šir- 
dis. Ji Žino, jog Hemas nemėgsta mesti darbo nebaigęs. 

— Aš gi sakiau, mes beveik baigėme. 

— Tai ir gerai. Nuvaryk arklį ir atvežk man buhal- 
terijos knygas. Labai atsilikau darydama ataskaitas. 

— Čia jų tau nereikia. 

— Ne, reikia, — ji išsiėmė iš krepšio pirštines. — 
Paprašyk Besės, kad ji tau duotų persikų ledų. Specia- 
liai tau padariau. Aš gi Žinau, kaip juos mėgsti. 

Bet Hemas nekvailas, puikiai supranta, kurlink ji 
suka. 

— Atstok, mergyte. Matai, taisau tvorą. 

— Ne, tvorą taisysiu aš, — ji pakėlė ritę vielos. 
Bilis žiūrėjo akis išpūtęs. — O tu pasirūpinsi arkliu, 
paskui buhalterijos knygomis ir persikų ledų nepamiršk. 

Hemas trenkė stiklinę į žemę, treptelėjo koja. 

— Po velnių! Pati tąsykis su savo arkliu. 

Vila padėjo ritę ant Žemės. 

— Hemai, šią rančą valdau aš. Ir aš spręsiu, kas ką 
turi daryti. Jei tau nepatinka, aptarsime vėliau. Kol kas 
drožk namo. 

Jo veidas dar smarkiau įraudo, o Vilai nuo įtam- 
pos suūžė smilkiniuose, bet akių ji nenuleido. Gal de- 
šimt sekundžių buvo tylu, paskui Hemas staigiai apsi- 
suko ir nuėjo prie arklio. 

— Jeigu manai, kad nebesugebu susidoroti su to- 
kiu paprastu darbu, galim atsiskaityti. 

Jis įniršęs spūstelėjo arklį, ir tas nustebęs iš karto 
pasileido risčia. 

— Kietai, — švilptelėjo Bilis. 

— Ot velnias, pasakiau ne tai, ką reikėjo, — atsi- 
duso Vila ir nuvargusi nusišluostė veidą. 

— Niekis, Vil, susiprotės. Jis nerimtai. Hemas ne- 
paliks tavęs. 

— Aš ne todėl, — ji palingavo galvą. — Gerai, im- 
kimės šios velnio vielos. 


Ji sulaukė sutemų, atšaukė pasimatymą su Benu, 


ilgai sėdėjo prieangyje. Danguje griaudėjo perkūnija, 
blykčiojo žaibų atšvaitai, deja, nelijo. 

Nors ir labai tvanku, Vila net nepalietė ledų. Tesė 
išnešė jai visą vazelę, bet Vila tik papurtė galvą. 

— Ko tu tokia papūtusi lūpą? — Tesė prisiglaudė 
prie turėklo ir pasistengė įsivaizduoti pučiant vėsų van- 
denyno brizą. — Nepasakysi? 

— Ne. Tai mano bėda. 

— Asmeninės bėdos pačios įdomiausios, — filoso- 


fiškai tarė Tesė ir šaukšteliu pakabino ledų. — Ar kas 
su Benu? 
— Ne, — Vila irzliai trūktelėjo pečiais. — Kodėl 


visi mano, jog, be Beno Makinono, aš neturiu kitokių 
rūpesčių? 

— Juk moterys paprastai pučiasi dėl vyrų. Tu susi- 
pykai su juo, taip? 

— Aš visada su juo pykstuosi. 

— Ne, turiu omenyje, kad iš tikrųjų. 

— Ne. 

— Tai kodėl atšaukei pasimatymą? 

— Viešpatie, nejaugi nebegaliu savo namuose pa- 
prasčiausiai pasėdėti prieangyje neatsakinėdama į mi- 
lijonus kvailų klausimų? 

— Negali, — Tesė suvalgė dar šaukštelį ledų. — 
Tikras skanumėlis, — ji aplaižė abi šaukštelio puses. — 
Paragautum. 

— Gerai. Tik todėl, kad tavimi atsikratyčiau, — 
Vila pasiėmė vazelę ir susikaupusi pradėjo valgyti le- 
dus. Iš tikrųjų jie dieviški. — Besė — geriausia persi- 
kų ledų specialistė pasaulyje. 

— Sutinku su tavimi. Zinai ką, pavalgykime dar le- 
dų, paskui atsigersime ir eisime pasimaudyti, a? Bent 
truputėlį atvėsime. 

Vila įtariai dėbtelėjo į seserį: 

— Iš kur tu tokia rūpestinga? 

— Tu bjauriai atrodai. Man tavęs pagailo. 

Šie žodžiai turėjo įtikinti Vilą, tačiau kažkodėl jos 
nesujaudino. 

— Supranti, šiandien susibariau su Hemu. Jis tai- 
sė tvorą saulėkaitoje, ir aš išsigandau. Atrodė toks ne- 
laimingas, iškamuotas. Žiūrėk, ir infarktas griebs. Ap- 
skritai per prievartą išvariau jį atgal į rančą, prišnekė- 
jau šiurkščių žodžių. Šio žmogaus negaliu prarasti. Kol 
kas negaliu, — ramiai pridūrė. 

— Niekis, papyks ir apsiramins. Jis per daug tave 
myli, kad rimtai užsigautų. 

— Labai to viliuosi, — kiek apsiraminusi, ji sugrą- 
žino Tesei vazelę. — Gal iš tikrųjų pasimaudykim? 

— Eime, — Tesė išdaigiškai nusišypsojo, — tik aš 
be maudymosi kostiumėlio. 

Vila atsilošė į krėslo nugarėlę. Perkūnija griaudė 
kiek arčiau. 

Paskui pasigirdo žingsniai, ir Vila instinktyviai grie- 
bėsi šautuvo, gulinčio po krėslu. Iš tamsos išniro Hemas. 

— Labą vakarą, — tarė ji. 

— Labą. Apskaičiavai, kiek uždirbau. 

“Tai užsispyręs senas ožys", — pagalvojo ji ir gestu 
pasiūlė sėstis. 

— Prisėsk minutėlei, ką? 

— Nėr kada. Reikia krautis daiktus. 

— Na, prašom. 

Vilkdamas sunkias kojas, jis užlipo laiptais, susmu- 
ko į gretimą krėslą. 

— Šiandien mane pažeminai — ir dar prieš tą žin- 
duklį. 

— Atleisk man, — ji maldaudama pažvelgė į jį. 
Kenčiąs, įžeistas jo balsas persmelkė jos širdį. — No- 
rėjau, kad būtų geriau. 

— Kaip geriau? Snarglė mergiotė nurodinės man, 
kad esu per senas ir niekam tinkamas? 

— Aš to nesakiau. 

— Ir taip buvo aišku. 

— Klausyk, na, kodėl tu toks užsispyręs? — ji pik- 
tai spyrė koja į turėklą. — Su tavimi dėl nieko negali- 
ma susitarti! 

— Aš? Aš užsispyręs? Gyvenime nesu sutikęs to- 
kios užsispyrėlės kaip tu! Tu, atrodo, įsitikinusi, mer- 
gyt, kad jau viską pasaulyje pasiekei, viskam esi paren- 
gusi atsakymus. Šventai tiki savo teisumu, taip? 

— Visiškai ne! — ji pašoko. — Nieko panašaus! 
Aš dažnai nežinau, ar teisingai elgiuosi, bet vis tiek rei- 
kia nuspręsti. Šiandien irgi pasielgiau teisingai. Velniai 
tave rautų, Hemai, jei būtum dar dešimtį minučių sty- 
rojęs per kaitrą, būtum patyręs smūgį. Ką gi tada bū- 
čiau dariusi? Kaipgi apsieičiau be tavęs? 

— Tujau ir taip apsieini be manęs. Šiandien pava- 
rei mane nuo darbo. 

— Nenorėjau, kad dirbtum sunkų fizinį darbą sau- 
lei kepinant. Daugiau to nebus! 

— Ak, nebus? — jis irgi pašoko ir priėjo prie pat 
jos. — Kas gi tu per viršininkė tokia? Nurodinės ji man, 
ką daryti, o ko nedaryti. Aš taisiau tvoras, kai tavęs 
dar nebuvo pasaulyje! Niekas nedrįs man įsakinėti! 

— O aš drįsiu. 

— Tai sumokėk, kas priklauso. 

— Gerai! 

Ji staigiai apsisuko, atlapojo lauko duris, bet ne- 
trukus taip trenkė jas, kad sudrebėjo durų stakta. 

— Hemai, man pasidarė baisu! Ar aš galiu išsigąs- 
ti, ar ne? 

— Ko gi tu išsigandai? 

— Kad tu numirsi, asile bukas! Buvai visas raudo- 
nas, prakaituotas ir pūškavai kaip garvežys. Negalėjau 
į tave Žiūrėti! Jei būtum iš karto įvykdęs mano prašy- 
mą, man nebūtų tekę įsakyti. 

— O juk iš tikrųjų buvo karštoka, — sugėdintas 
prisipažino jis. 

— Ir dar kaip! Čia visa esmė. Kodėl tatai išpūtei? 
Aš nenorėjau tavęs pažeminti prie Bilio. Norėjau, kad 
pasitrauktum į šešėlį. Aš juk žinau, kas buvo man tik- 
rasis tėvas, — išrėkė ji žvelgdama jam į akis. — Ir ne- 
noriu jo laidoti. Mano tikrasis tėvas — tas, kuriuo vi- 
sada galėjau pasikliauti. Neleisiu, kad tu pirma laiko 
nukeliautum į kapus. 

— Aš būčiau kuo ramiausiai užbaigęs savo darbą, — 
bambėjo Hemas. — Aš gi žinau, kas man galima, o ko ne. 
Viską darė Bilis, o aš tik sėdėjau. 

— Tu man reikalingas, — tarė Vila, bandydama nusi- 
raminti. — Labai reikalingas. Prašau, niekur neišvažiuok. 

Jis truktelėjo pečiais, nuleido akis. 

— Kąjau čia... Kur man būtų geriau nei šičia? Ži- 
nia, nereikėjo tavęs kaitinti. Aš juk supratau, kad rū- 
piniesi manimi, — jis pamindžikavo, nusikosėjo. — Iš 
tiesų tu neblogai tvarkaisi. Galima sakyti, aš... didžiuo- 
juosi tavimi. 

“Taip, jis visada buvo šalimais ir juo galima rem- 
tis", — pagalvojo Vila. Tikras tėvas niekada nebūtų jai 
pasakęs tokių Žodžių. 

— Bet viena aš nesusidorosiu, — tarė ji. — Gal 
užeitum? — ji atidarė duris. — Paragauk persikų ledų. 
Kartu man papasakosi, kur esu neteisi. 

Jis pasikasė smakrą. 

— Galbūt. Ne pro šalį įkrėtus tau daugiau proto. 


Hemas išėjo palengvėjusia širdimi ir sočiu skran- 
džiu. Švilpaudamas žingsniavo taku. Bet štai išgirdo iš 
karvidės sklindančius keistus garsus — neramų baubi- 
mą, kaukšinčius žingsnius. 

Ką ten daro sargas? O apskritai, kas dabar budi — 
Džimas ar Bilis? Reikėtų užeiti, aplankyti. 

— Ei, kas ten? Džimai? Bili? Ką jūs ten vidurnaktį 
darote karvidėje? 

Pirmiausia jam krito į akis gaištantis jautukas. Vi- 
sas kruvinas, iš baimės ir skausmo išvertęs akis. Pas- 
kui iš tamsaus šešėlio išniro vyro figūra. 

— Kas čia dedasi? Ką čia darai? 

Blykstelėjo ašmenų plienas, Hemas nespėjo nė rik- 
telti. 

Gniauždamas peilį, jis žiūrėjo į parkritusį senį. Da- 
bar visą užvaldė tik vienas jausmas — paniška baimė. 
Šlykščiai išėjo. Vidurnaktį jis nebeištvėrė ir ketino pa- 
sitenkinti jautuku. Galvojo, paskui kur nors nuvilksiąs 
ir užkasiąs. 

Jis nebuvo Hemo priešas. Hemas, galima sakyti, jį 
išauklėjo, visą gyvenimą su juo dirbo, garbingai elgėsi. 
Be to, Hemas tikriausiai žinojo tiesą, žinojo, kas jis iš 
tikrųjų. 

Hemas buvo šaunus senis. 

Bet ką gi reikėjo rinktis? Nejaugi išsiduosi? 

Jis tupėjo svarstydamas, ką toliau daryti. Tuo me- 
tu į karvidę įkišo galvą Vila. 

— Hemai, čia tu? Visiškai pamiršau tau pasakyti... 
— ji vietoje apmirė, nes tą pačią akimirką blykstelėjo Žai- 
bas, ir Vila išvydo du vyrus — vieną gulintį, o kitą tupin- 
tį. — Jam infarktas? — bet ant jos rankų — kraujas. 

— Atleisk, Vil, aš nenorėjau, — peilis sublizgo jai 
prie gerklės. — Nerėk. Aš nepadarysiu tau ko skau- 
daus. Prisiekiu, — jis susikrimtęs atsiduso. — Aš juk 
tavo brolis. 

Ir kirto jai kumščiu, kad nesispardytų. 

Hemas atsipeikėjo nuo skausmo. Jis negalėjo su- 
prasti, ką gi skauda, bet burnoje jautė kraujo skonį. 
Dejuodamas senis pabandė sėstis, tačiau kojos neklau- 
sė. Tada pasuko galvą ir pamatė negyvą jautuką, gulintį 
kraujo baloje. 

“Greitai ir aš nukraujuosiu", — išsigando Hemas. 

Ant žemės dar kažkas guli. Jis prisimerkė, bet prieš 
akis viskas plaukė. Tuomet Hemas ištiesė ranką ir su- 
graibė Vilos skrybėlę. 


Teko nešti ją ant rankų. Būtų paprasčiau privažia- 
vus džipu, bet nuo sukrėtimo jam pasislinko stogas. At- 
sargiai paguldęs Vilą ant žemės, jis ėmė svarstyti, ką 
daryti toliau. 

Greičiausiai teks joti. Taip, tai užvis geriausia. Rei- 
kia nugabenti ją kur nors į kalnus ir ten viską nuodug- 
niai paaiškinti. Ji supras. Siaip ar taip, savas kraujas. 

Negaišdamas pabalnojo sartąją kumelę ir juodąjį 
eržilą. 

Neapkęsdamas pats savęs, surišo Vilos rankas ir 
kojas, permetė kūną per gugą. Greit ji atsipeikės, ne- 
galima leisti jai pabėgti. Pirmiau tegu išklauso. 

Ji tikrai supras ir atleis. “Kad tik išklausytų, — min- 
tyse maldavo jis, laikydamas kitą arklį už pavadžio. — 
Jeigu nesupras, teks ją užmušti." 

O kalnuose vis garsiau griaudėjo perkūnija. 


Spausdamas rankose Vilos skrybėlę, Hemas šiaip 
ne taip atsistojo ant kojų ir susverdėjo. Žengė du ne- 
tvirtus Žingsnius ir parklupo. Jam pasirodė, kad šaukia 
garsiai, kviečiasi pagalbos, o iš tikrųjų tik vos girdimai 
šnibždėjo. 

Jis galvojo apie Vilą. Štai ji, visai mažyliukė, sėdi 
priešais jį balne ir šypsosi. Štai paauglė — didžiaakė, 
ilgakasė, prašosi jo paimama į ganyklą. Liesa mergina, 
nedaili ir žvitri kaip kumelaitė, padeda jam taisyti tvo- 
rą ir be perstojo tauškia. 

Pagaliau suaugusi moteris, kuri šiandien pasakė, jog 
jis 1r esąs tikrasis jos tėvas. 

Hemas pabandė užmiršti skausmą, draskiusį jį iš 
vidaus, ir vėl stojosi. 

Didžiajame name dega žiburėliai. Iki jo — tik iš- 
tiesk ranką, bet iš tarpupirščių sunkiasi kraujas. He- 
mas net nepajuto smūgio į žemę. 


Vila irgi atsikvošėjo, tačiau ne iškart. Jai skaudėjo 
žandikaulį, o prieš akis nežinia kodėl siūbavo žemė. Tik 
po valandėlės susivokė gulinti permesta per balną. Tur- 
būt Vila sudejavo, nes arklys staiga sustojo. 

— Viskas gerai, Vil. Tau nieko blogo, — jis kiek 
atleido virves. — Liko labai nedaug. Ištversi? 

— Ką? — neaiškiai sumurmėjo ji. 

Tada vyriškos rankos išpančiojo jos kojas ir paso- 
dino balne. Tiesa, jos riešus jis iškart pririšo prie bal- 
no gugos. 

— Pasėdėk truputį, atsipūsk. Aš vesiu arklį už pa- 
vadžio. 

— Ką tu darai? — ji prisiminė įvykį karvidėje. — 
Kas nutiko Hemui? 

— Taip jau išėjo. Kitaip negalėjo būti. Bet apie tai 
mes dar pasikalbėsime. Tik tu nerėk, — jis pamatė ją 
prasižiojant ir sugriebė už plaukų. — Vis vien niekas 
tavęs neišgirs, bet nenoriu, kad tu rėktum, — kažką 
murmtelėjęs panosėje, jis nutraukė nuo kaklo skarelę 
ir užrišo jai burną. — Atleisk, bet tu kol kas nieko ne- 
žinai, nieko nesupranti. 

Jis nenorėjo pykti ant jos. Vėl sėdo į balną, ir ne- 
trukus jie jau šuoliavo tarp medžių. 


“Ką gi, Vilai nepavyko pasimaudyti", — pagalvojo 
Tesė, rišdamasi trumpo chalatėlio diržą. Ji išsigręžė 
plaukus ir iš baseino pasuko į virtuvę.Turbūt vis dar 
pučiasi. Pernelyg jau jautriai ima viską į širdį. Ne pro 

šalį būtų pamokius ją relaksacijos pratimų, nors, žino- 
ma, sunkoka įsivaizduoti Vilą medituojančią. 

Nieko, štai ims lyti — iš karto pralinksmės. Vieš- 
patie, kaip viskas čionai priklauso nuo orų! Tai per šla- 
pia, tai per sausa, tai per šalta, tai per karšta. Tegu juos 
kur velniai, po poros mėnesių bus galima atsisveikinti 
su vaizdingąja Montana ir atgal — į Los Andželą. 

Pietūs gerame restorane! Pirkiniai brangiose par- 
duotuvėse! Dievaži, po metų atsiskyrėlės gyvenimo ji nu- 
sipelnė ir poilsio, ir atlygio. Teatrai, palmės, mašinų už- 
tvindytos autostrados, nepamirštamas smogo dūmelis. 

Palaimink Viešpatie tave, Holivude. 

Tesė suraukė kaktą — kažkodėl visi šie paveikslė- 
liai, dar neseniai jos širdžiai buvę tokie brangūs, nebe- 
atrodė tokie patrauklūs. 

Netiesa! Ji džiaugsis sugrįžusi, bus laiminga. O 
abejones sukelia prasta nuotaika. Nors dabar ji gal- 
būt veikiausiai nusipirks namą ne jūros pakrantėje, o 
kalnuose. Ten galima laikyti arklį, daug medžių, žalu- 
mos. Idealus dviejų pasaulių derinys. Sėdai į mašiną 
ir nulėkei tolyn nuo gausmo, ūžesio, žmonių minios į 
kaimo idilę. 

Na, gal ne visai kaime, pagal Montanos standar- 
tus, tačiau ir Holivudo kalvose galima gyventi ganėti- 
nai vienišai. 

Į svečius atvažiuos Neitas. Tai truks kurį laiką, pas- 
kui ryšys savaime suirs. Gaila, žinoma, bet jau toks gy- 
venimas. Kokia kvaila mintis šovė jam į galvą — vesti 
ją, užsiveisti vaikų ir dar šičia, Montanoje! 

Los Andžele jos laukia savas gyvenimas, sava kar- 
jera, dideli planai. Po kelių savaičių sukaks trisdešimt 
vieneri, atsisakyti didelių planų pernelyg anksti. Ir dėl 
ko — dėl to, kad taptų rančos šeimininke? 

Namų šeimininke ji nebus jokiu būdu. 

Tesė pasigailėjo, kad neturi su savimi cigarečių, ir 

ėmė trinksėti virtuvės spintelių durelėmis, vildamasi, 
rasianti kuo jas pakeitus. 

— Ledų tu jau valgei, — griežtai pasakė Besė. 

— Ne ledų ieškau, — atsikirto Tesė, nors mielai su- 
valgytų dar porą porcijų. Tačiau teko tenkintis limonadu. 

— Vėl maudeisi nuoga? 

— Taip. Patariu ir tau pabandyti. 

Besės veidas persikreipė. 

— Kai atsigersi, padėk stiklinę į kriauklę. Aš ruo- 
šą jau baigiau. 

— Saunuolė, — Tesė prisėdo prie stalo, pamatė par- 
duotuvių katalogą. — Rengiesi apsipirkti? 

— Pamaniau, kad Lilei patiktų šis vežimėlis. Tą, ku- 
riame vežiojo jus, po Vilos išmetė. Taip liepė Džekas. 

“Įdomi detalė", — pagalvojo Tesė. Pasirodo, ji, Lilė 
ir Vila, galima sakyti, išaugusios viename lopšyje. 

— Taigi, meilute, — pritarė ji prisispaudusi ar- 
čiau. — Žiūrėk, kokios čia juostelės ir rauktinukai. 

— Nuspręsta. Perku, — dalykiškai prisimerkė Besė. 

— Teisingai. Oi, žiūrėk, koks lopšelis. Manau, ir 
lopšelio jai prireiks, tiesa? Sėdi sau krėsle ir supi ją. 
Saunumėlis! 

— Manau, tu teisi. 

— Nagi, surašykime sąrašą. 

Besė gerėjo tiesiog akyse. Iš kažkur išsitraukė 
bloknotėlį ir prisipažino: 

— Aš gi jau pradėjau. 

Dviese ėmėsi patraukliausio užsiėmimo: rinko žais- 
lus, pliušinius meškiukus, ginčijosi dėl maniežo mažy- 
liui. Tesė stojosi paimti limonado, bet prieangyje subil- 
dėjo žingsniai. 

— Keista, aš nieko nelaukiu, — sušnibždėjo ji, 
spausdama ranką prie krūtinės. — Ir aš nieko nelaukiu, 
— rami ir šalta kaip ledas Besė iš prijuostės kišenės iš- 
sitraukė pistoletą ir pasisuko į duris. — Kas ten? 

Veidu prisispaudusi prie stiklo, ji nusijuokė: 

— Hemai, čia tu! Vos nepykštelėjau į tave. Ko čia 
bastaisi vidurnaktį? 

Durys atsivėrė, ir jis griuvo ant grindų tiesiai po 
jos kojomis. 

Pistoletas nulėkė šalin, Besė ir Tesė puolė kelti 
Hemo. 

— Jis gi visas kruvinas! Nagi, nešk švarių rankš- 
luosčių. 

— Bese... 

— Patylėk! Pasižiūrėsime, kas jam. 

Tesė atsagstė palaidinę, rankšluosčiu užspaudė 
žaizdą. 

— Kviesk “greitąją pagalbą". Malūnsparniu, — įsa- 
kė Besė. — Skubiai reikia gydytojo. 

— Palauk, — Hemas sugriebė Besę už rankos, — 
jis... — tarti žodžius jam sunkiai sekėsi. — Jis nusi- 
tempė ją. Nusitempė mūsų Vilą. 

— Ką? — pasilenkė Tesė. — Ką tu pasakei? 

Bet Hemas neteko sąmonės. Tesė pažvelgė į Besę, 
jos akyse pamatė siaubą. 

— Skubiai kviesk policiją. 


Štai dabar galima ir sustoti. Jis apsuko daugybę ra- 
tų, darė kilpas, ilgai jojo palei upelį, paskui išjojo į ak- 
menuotą krantą, kuriame neliks pėdsakų. Arklius teko 
pririšti. 

Vila nenuleido nuo jo akių. Šias vietas ji gerai pa- 
žįsta. Jei pasileistų, kiek kojos neša, — nusikamuotų 
beieškodamas jos. 

Matyt, todėl, pastatęs ją ant žemės, jis vėl surišo 
Vilos kojas. Paskui pasiėmė šautuvą, pasidėjo šalia sa- 
vęs ant žemės. 

— Dabar išimsiu kamšalą, — tarė jis. — Atleisk, 
kad taip išėjo. Rėkti nėra prasmės — pati žinai. Mūsų 

pradės ieškoti negreit, o aš taip sumėčiau pėdas, kad 
vis vien nesuras, — jis pasilenkė ir ištraukė iš jos bur- 
nos skepetą. — Pasikalbėkime. Išklausyk mane, aš pa- 
aiškinsiu tau, kaip yra. 

— Niekingas žudikas, štai kas tu esi! 

— Be reikalo taip kalbi. Tu tiesiog sudirgusi. 

— Sudirgusi?! — ji įniršusi subruzdo, bandydama 
išsipančioti. — Tu nužudei Hemą, nužudei visus kitus, 
užmušinėjai mano galvijus! Aš gi tave pribaigsiu savo 
rankomis! 

— Su Hemu nutiko netyčia. Nelaimingas atsitiki- 
mas. Aš mylėjau senį, bet jis užklupo mane, — kaltai 
nuleido galvą, tarytum eibių prikrėtęs berniūkštis. — 
Dėl galvijų irgi aš neteisus. Atleisk. 

— Ak tu... 

Ji užsimerkė bejėgiškai sugniaužusi kumščius. 

— Kodėl? Kodėl visa tai padarei? Juk aš taip tavi- 
mi tikėjau! 

— Tu ir dabar gali tikėti manimi. Prisiekiu tau. Juk 
mudu su tavimi vieno kraujo. Kuo gi tikėtumei, jei ne 
tikru broliu? 

— Joks tu man ne brolis! 

— Ne, aš tavo brolis, — jis taip įsijausmino, kad 
nubraukė ašarą. 

— Tu melagis, žudikas 1r bailys! 

Pasikėlęs skėlė jai antausį, bet taip smarkiai, kad 
pačiam suskaudo. 

— Nešnekėk taip su manimi! Aš irgi savaip išdidus. 

Pašoko, palakstė pirmyn ir atgal, susitvardė. Jis ži- 
nojo, jog negalima pamesti galvos. Reikia išlikti šaltak- 
raujiškam, ir tada viskas klostysis tavaip. 

— Lilė ir Tesė — tavo seserys, 0 aš — tavo brolis, — 
ramiai pasakė. Elektros kalavijas perskėlė dangų pu- 
siau. — Turiu tau viską paaiškinti. Suprasi, kodėl taip 
padariau. 

— Gerai, — jos veidas degė kaip ugnyje. “Už šį 
antausį jis užmokės atskirai, — mintyse pasižadėjo Vi- 
la. — Už viską užsimokės." — Gerai, Džimai, aiškink. 


Benas įkišo šautuvą į makštį, užsijuosė diržą su 
dėklu. Trisdešimto kalibro revolveris — tikras monstras 
— kaip tik toks, kokio reikia. Benas stengėsi nieko ne- 
galvoti — antraip imtų drebėti keliai, ir jis neįstengtų 
pajudėti iš vietos. 

Kaubojai skubiai balnojo arklius, Adamas nurodi- 
nėjo. Benas tylėjo linkęs klausytis Adamo. Padavė Čar- 
liui pauostyti Vilos skrybėlę. 

— Surask ją, — sušnibždėjo, — surask Vilą. 

Skrybėlaitę pasiėmė su savimi, įkišo į balno krepšį. 

— Benai, palauk kitų, — meldė Tesė. 

— Nėr kada. Traukis, Tese. 

— Juk mes nežinome, kas jis ir kur ją nugabeno. 

Suprasti, kas jis, nesunku — visi susirinkę čia, tik 
vieno trūksta. 

— Aš ją surasiu. Ir man nusispjaut, kas jis, — pa- 
statė arklį piestu. — Surasiu jį ir nudėsiu. 

Tesė puolė prie Adamo išpoškinusi greitakalbe: 

— Benas nujojo! Nepajėgiau jo sulaikyti. 

Adamas tylomis linktelėjo, sukomandavo joti. 

— Jis žino, ką daro. Nesijaudink, — pasilenkęs ap- 
kabino abi seseris. — Eik namo, — pasakė žmonai ir 
švelniai paglostė suapvalėjusį jos pilvą. — Lauk manęs 
ir nesijaudink. 

— Būk ramus, — ji pabučiavo vyrą. — Tu radai 
mane, rasi ir ją. Pargabenk ją namo. 

Lilės balse skambėjo ir meldimas, ir pasitikėjimas. 

— Tese, nuvesk ją namo, 0 pati sėdėk savo kamba- 
ryje, — paprašė prijojęs Neitas. 

— Gerai, — ji spūstelėjo jo kelį ir sušnibždėjo: — 
Greičiau! 

Raiteliai nulėkė į vakarus, o seserys liko laukti. Kas 
begali būti sunkiau? 

— Mano motina dirbo baro padavėja Bouzmene. 

Taip pradėjo savo pasakojimą Džimas. Jis sėdėjo 
sukryžiavęs kojas ir mėgavosi pasakotojo vaidmeniu. 

— Nežinau, gal ten ji dalydavo ne tik gėrimus, bet 
ir kai ką kita. To neatmetu, bet man ji nieko apie tai 
nesakė. Ji buvo graži vieniša moteris, o gyvenimas yra 
gyvenimas. 

— Aš gi maniau, kad tavo motina kilusi iš Misulos. 

— Ten ji gimė, o gyveno čia. Paskui, man gimus, 
išsikėlė į Misulą. Daugelis moterų grįžta į gimtinę nesu- 
siklosčius gyvenimui. Apskritai ji dirbo bare, aptarna- 
vo kaubojus. Na, ir įjunko ten lankytis Džekas Mersis. 
Mėgo pasilinksminti — prisiryti kaip kiaulė, bobas pa- 
maigyti. Paklausinėk žmonių, jie pasakys, koks jis buvo. 

Jis pasiėmė žagarėlį, padaužė juo akmenį. Tuo me- 
tu Vila bandė atpalaiduoti virvę, veržusią jai riešus. 

— Taip, man pasakojo, — ramiai atsakė ji. — Zi- 
nau, koks jis buvo. 

— Na, mat. Tik niekada apie tai nesusimąstyda- 
vai. Aš gi žinau, tau visada buvo tik nusispjaut į tai. 
Taigi Džekui krito į akį mano motina. Kaip jau sakiau, 
kokios žmonos: Luela — puošnus žaisliukas, Adelė — 
stilinga, protinga. Tavo motina irgi buvo oho ho kokia. 
Tyli, nepanaši į kitas. Rodėsi, ji girdi tai, ko negirdi 
niekas kitas. Tiesiog buvau įsimylėjęs ją. 

Šie žodžiai šiurpuliu perbėgo Vilos kūnu. Tik pa- 
manyk, šitas tipas kitados sprogino akis į jos motiną. 

— O kur matei ją? Jūs gi tuomet ne čia gyvenote. 

— Mes dažnai čia atvažiuodavome. Tiesa, ilgėliau 
neužsibūdavome. Buvau visai vaikėzas, bet gerai prisi- 
menu, kaip po pievą su Adamu vaikštinėjo tavo motina 
dideliu pilvu, o pilve — tu. Gražus vaizdelis, — jis nu- 
tilo prisiminęs. — Buvau pora metų jaunesnis už Ada- 
mą. Pamenu, pargriuvau, nusibrozdinau kelį, o tavo mo- 
tina priėjo prie manęs, pakėlė, paglamonėjo. Mano ma- 
ma dėl kažko barėsi su Džeku Mersiu, o tavoji nusive- 
dė mane į virtuvę, nuplovė įbrėžimą, gražiai pasišne- 
kėjo su manimi. 

— O ko jūs atvažiavote į rančą? 

— Mama norėjo, kad pasilikčiau čia. Jai buvo sun- 
ku mane auklėti. Pinigų nebuvo, ji dažnai sirgdavo, tė- 
vas išgrūdo ją. Už narkotikus. Tai buvo jos silpnybė. 
Pati supranti — vienatvė. Bet Džekas nenorėjo manęs 
prisiimti, nors aš — jo kraujo. 

Vila apsilaižė lūpas, susiraukė iš skausmo. 

— Tau pasakojo motina? 

— Žinoma, kas gi kitas, — jis stumtelėjo kepurę 
ant šono, pažvelgė į ją giedromis, vaiskiomis akimis. 
— Džekas Mersis užtaisė jai vaiką eilinį kartą šėlda- 
mas Bouzmene. Motina jam tuojau pasisakė tapusi nėš- 
čia, O jis išvadino ją šliundra, — Džimo akys staiga ta- 
po stiklinės nuo plūstelėjusiol įtūžio. — Mano motina 
nebuvo šliundra! Ji gyveno taip, kaip mokėjo, štai ir 
viskas. Šliundros gulasi po bet kuo. O mano motina tu- 
rėjo užsidirbti pragyvenimui. Ir nedažnai ji tuo užsi- 
imdavo. Tik tada, kai liko su vaiku ir be cento. 

Kiek sykių šiuos žodžius ji kartojo mažajam Dži- 
mui. Ir dabar jis kalbėjo jos balsu: 

— O ką ji turėjo daryti? Na, pasakyk man, Vil, ką 
ji turėjo daryti? Viena su mažu vaiku, 0 tas šunsnukis 
dar ją išvadino niekinga šliundra. 

— Nežinau. 

Jos rankos drebėjo iš baimės ir įtampos. Koks bai- 
sus jo žvilgsnis! Pro jį prasišvietė beprotystė. 

— Tikriausiai jai buvo sunku. 

— "Sunku"! Taip gyventi neįmanoma. Ji pasakojo 
man, kaip maldavusi Džeką, 0 jis nusigręžęs nuo jos. 
Ir nuo manęs, savo tikro sūnaus. O juk motina galėjo 
pasidaryti abortą. Paprasčiausiai. Nebūtų buvę jokio 
vaiko. Bet ji paliko mane, kadangi aš — Džeko Mersio 
sūnus. Ji sakė man, jog anksčiau ar vėliau gausiu savo 
dalį. Gausiu tai, kas teisėtai man priklauso. “Džekas 
turi pinigų kaip mėšlo, — sakė ji, — 0 nuo savo vaiko 
atsipirko keliais sušiktais doleriais." 

Vila įsivaizdavo vienišą įširdusią moterį, sėjančią 
nuodingas sėklas į mažo sūnaus širdį. 

— Liūdna istorija, Džimai. Matyt, tėvas nepati- 
kėjo ja. 

— O privalėjo tikėti! — jis trenkė kumščiu į ak- 
menį. — Jis pasielgė su ja šlykščiai. Iš pradžių kone 
kasdien šlaistėsi aplink ją, žadėjo aukso kalnus. Ji pa- 
sakojo man, kiek jis prižadėjęs. Ji patikėjo juo. O kai 
pastojo, jis pasiuntė ją velniop. Paskui aš paaugau, ir ji 
nuvežė mane pas Džeką — lai pamato, jog perėmiau jo 
akis, jo plaukus, bet jis vėl išvijo ją. Motinai teko grįžti 
į Misulą pas gimines. Džekas nepanoro turėti jokių rei- 
kalų su ja, kadangi tuo metu jau buvo vedęs Luelą, gra- 
žuolę Luelą, kuri vaikščiojo atkištu pilvu, nešiojo Te- 
sę. O Džekas vylėsi gimsiant sūnų. Bet apsiriko. Aš — 
vienintelis sūnus, kurį jam buvo lemta turėti. 

— Kodėl nepalietei Lilės? Urve, kai ji buvo su Ku- 
ku? “Jis gan gerai sumezga galus, — pagalvojo ji. — 
Neatmegsi.?" — Jai tu nieko nepadarei. 

— Netrokštu jai blogo. Žinoma, iš pradžių, kai su- 
žinojau apie testamentą, įsiutau ant abiejų. Bet paskui 
aprimau ir pamaniau, jog, šiaip ar taip, jos mano sese- 
rys, — jis giliai atsikvėpė, pasitrynė sumuštą kumštį. — 

Ir pasižadėjau mamai sugrįžti į Mersiu rančą, susigrą- 
žinti, kas man teisėtai priklauso. Ji buvo tokia ligota. 
Palūžo mane gimdydama. Štai kodėl prireikė narkoti- 
kų. Tačiau dėl manęs ji darė, ką galėjo. Pasakojo man 
apie rančą, apie tėvą. Valandų valandas prasėdėdavo su 
manimi ir vis kalbėdavo, kalbėdavo. Svajojo, jog aš pa- 
augęs susitiksiu su Džeku ir pareikalausiu iš jo teisin- 
gumo savo vaikui. 

— O kur ji dabar? 

— Mirusi. Sako, į kapus ją nuvedę narkotikai. Gir- 
di, pati save pražudžiusi. Bet aš gi žinau, kad ją nužu- 
dė Džekas Mersis. Ji numirė jau tada, kai ją išvijo. Kar- 
tą ateinu, 0 ji nebegyva ir atšalusi. Tada aš ir prisiekiau 
ištesėti duotą jai žodį. 

— Tu radai ją negyvą? 

Vilos veidu upeliais žliaugė prakaitas. Naktis vė- 
soka, bet visą kūną išmušė prakaito lašeliai. 

— Kaip baisu! Man taip gaila tavęs. 

Šią akimirką ji iš tikrųjų jo gailėjosi. 

— Buvau šešiolikos metų. Gyvenome Bilingse, už- 
darbiavau kaip kaubojus. Pareinu iš darbo, oji guli. Visa 
apsivėmusi, šlapimo baloje. Ne taip ji turėjo mirti. Jis 
nužudė ją. 

— Ir ką gi tu darei? 

— Iš pradžių norėjau užmušti jį. Tokia buvo pir- 
mutinė mintis. Tada jau mokėjau žudyti. Treniravausi 
su benamėmis katėmis ir šunimis. Įsivaizdavau, kad tai 
Džekas Mersis. Visada su savimi nešiodavausi peiliuką. 

Vilą ėmė pykinti, ir ji sunkiai nurijo seilę. 

— Bet juk tavo motina turėjo giminių? 

— To dar betrūko, kad prašyčiau jų pagalbos. Juk 
jie išsižadėjo jos. Eina jie velniop! — jis vėl paėmė ža- 
garėlį, pliaukštelėjo per akmenį. — Kad jie skradžiai 
žemę prasmegtų! 

Vila sudrebėjo pamačiusi, kaip įniršęs jis pliekia 

akmenį kartodamas tą pačią frazę. Paskui Džimas ap- 
mirė, jo veidas pragiedrėjo, ir dabar jis mosavo šakele 
ritmiškai, tarytum klausytųsi melodijos. 

— Ir aš ištesėjau pažadą, — tęsė Džimas. — Atva- 
žiavau į rančą, susitikau su Džeku. Bet jis nusikvatojo 
man į veidą, išvadino padugne. Norėjau smogti, bet jis 
partrenkė mane. Riktelėjo, kad aš jam nė joks sūnus, 
bet darbą man, ką gi, duosiąs. Jei ištversiu mėnesį, gau- 
siu atlyginimą. Priskyrė mane Hemui. 

Vilai suspaudė širdį. Hemas! Ar jis gyvas? Ar su- 
rado jį? Ar suteikė jam pagalbą? 

— O Hemas žinojo? 

— Manau, žinojo. Niekada to nesakė, bet tikriau- 
siai susivokė. Juk aš panašus į Džeką, argi ne? 

Jo balse tiek vilties, kad Vila linktelėjo. 

— Galbūt taip. 

— Ir aš ėmiau dirbti jam. Dirbau sąžiningai, mo- 
kiausi, atiduodavau visas jėgas. Kai man sukako dvide- 
šimt vieneri, Džekas padovanojo šitą peilį. 

Džimas išsitraukė iš makšties kaubojaus peilį aš- 
tuonių colių geležte. Aštrūs ašmenys pašiaušę žiaurius 
rantus. 

— Juk tai ne šiaip dovana, Vila. Kai vyras dovano- 
ja sūnui tokį nuostabų peilį, tatai kai ką reiškia. 

Prakaitas, išpylęs jos veidą, suledėjo. 

— Jis padovanojo tau peilį? 

— Taip, ir tada aš pamilau tėvą. Dirbau ne iš bai- 
mės, o sąžiningai, senas niekšas tai žinojo. Nieko dau- 
giau jo neprašiau, nes buvau įsitikinęs — manęs jis ne- 
paliks. Juk aš jo sūnus, vienintelis sūnus. Tačiau peilis 
buvo pirmoji ir paskutinė dovana. Kai Džekas mirė, vis- 
ką jis paliko tau, Lilei ir Tesei. O man nieko. 

Džimas palinko į priekį, jo akys Žėrėjo, peilis tam- 
soje švytravo. 

— Tai neteisinga. Tai nedora. 

Vila užsimerkė laukdama smūgio. 

Čarlis skuodė į priekį per kalvas, pastatęs ausis ir 
įbedęs nosį į žemę. Benas jojo iš paskos dėkodamas 
Dievui, kad debesys dar neaptraukė dangaus ir mėnuo 
nušviečia jam kelią. 

Atrodė, jog ir jis pats junta Vilos kvapą — ji vi- 
suomet kvepėdavo muilu, odiniu balnu ir dar kokiu ne- 
pakartojamu kvapu. Neįmanoma įsivaizduoti, kad kaž- 
kas ją užgaulioja, skaudina. Vien pagalvojus apie tai, 
Benui darėsi tamsu akyse. Šįsyk jis žinojo: pagrobėjas 
— vėtytas ir mėtytas, mokąs supainioti pėdsakus, ir ši 
vietovė jam pažįstama ne blogiau nei pačiam Benui. Ar 
įstengs Vila sulėtinti jo bėgimą, ar galės palikti nors 
kokių ženklų? O gal ji jau... 

Ne, negalima taip galvoti. Geriau galvoti apie tai, 
kaip jis suras ją ir kaip pasielgs su skriaudiku. 

Carlis pribėgo prie upelio ir gailiai sustaugė pa- 
metęs pėdas. Benas pasuko arklį į vandenį, apmirė, įsi- 
klausė. Būdamas bėgliu, jis jotų prieš srovę. 

Truputėlį pajojėjo vandeniu. Upelis beveik nuse- 
kęs — seniai lijo. Tolumoje griaudžia perkūnija, rikteli 
naktinis paukštis. Labai norėtų suraginti arklį, bet sku- 
bėti negalima. Kad tik suradus vietą, kur jie išjojo į 
krantą. 

Tamsoje kažkas blykstelėjo. Benas nušoko nuo ar- 
klio, išlipo į krantą, pasilenkė. 

Auskaras. Aukso žiedelis. Iš susijaudinimo jis vos 
neužduso. Tokius auskarus nešiojo Vila. Neseniai įsi- 
gijo juos, ir ši mažytė moteriška smulkmena Benui la- 
bai patiko. Jį maloniai glostė viltis, kad auskarus ji pra- 
dėjo nešioti dėl jo. 

Radinį Benas paslėpė palaidinės kišenėje ir vėl už- 
sėdo ant arklio. Jeigu Vila palieka jam ženklus, vadi- 
nasi, jis privalo teisingai juos iššifruoti. Čarlis vėl apti- 
ko pėdsakus. 

— Jis neturėjo taip padaryti, — virpančiu balsu 
skundėsi Džimas, perpjaudamas virvę, veržusią jai 
kulkšnis. — Tuo jis parodė, kad esu jam visiškai nie- 
kas. Tu irgi. 

— Taip, jam nusispjaut į mus abu. 

Vilos akyse ištryško ašaros, bet ne atjautos, 0 pa- 
lengvėjimo ašaros. Surištomis rankomis ji trynė nutir- 
pusias kojas. Jos buvo beveik nejautrios. 

— Iš pradžių vos neišprotėjau. Mes su Marinatu 
gyvenome kalnų trobelėje, kai per radiją pranešė apie 
įvykį. Nežinau, kas man užėjo, bet pajutau turįs ką nors 
užmušti. Tada ir nudobiau jautį. Bet manęs tai nenura- 
mino. Turėjau atsiskaityti su Džeku. Norėjau, kad tu, 
Tesė ir Lilė irgi atsimokėtumėte. Maniau turįs tokią pa- 
čią teisę į palikimą kaip ir jūs. Ir suvokiau, jog įbaugi- 
nus miesto mergiūkštes, nė vienai iš jūsų ničnieko ne- 
teks. Pamečiau prieangyje negyvą katę. Kai Lilė persi- 
gandus: suklykė, apsidžiaugiau. Dabar man gėda tai pri- 
siminus. Bet juk tada dar nelaikiau jos savo seserimi. 
Tik norėjau, kad ji išsinešdintų iš čia. Ir kad iš Mersių 
rančos nė velnio neliktų. 

— Džimai, atrišk man rankas. Pirštai nutirpo. 

— Negaliu. Tu dar nepasirengusi. Kol kas ne viską 
supratai. 

— Ne, aš supratau. 

Kojos vėl atgavo jautrumą. Dabar Vila galėjo bėg- 
ti, kad tik pasitaikytų proga. 

— Jis nuskriaudė tave, ir tu norėjai su juo atsi- 
skaityti. 

— Aš neturėjau iš ko rinktis. Argi galima tai 1š- 
tverti? Bet yra ir kita medalio pusė, Vil. Man patinka 
žudyti. Manau, jog ir tai paveldėjau iš jo, — Džimas 
nusišypsojo, ir naujas žaido blykstelėjimas apvainika- 
vo jo galvą švytinčiu nimbu: jis panėšėjo į puolusį an- 

gelą. — Tėvo kraujas, nieko čia nepadarysi. Džekas ir- 
gi mėgo žudyti. Pameni, kaip tau jis pavedė išauginti 
veršelį. Tu priėmei jį užgimstantį, terliojaisi su juo, net 
vardą jam davei. o 

— Taip, jį vadinau Ziedeliu, — sušnibždėjo Vila. — 
Kvailas vardas karvei. 

— Tu mylėjai tą kvailą veršelį, puošei jį žydrais kas- 
pinėliais. O pameni, kuo visa tai baigėsi? Buvai gal dvy- 
likos, gal trylikos metų. Džekas atsivedė tave į karvidę 
ir privertė žiūrėti, kaip pjauna veršelį mėsai. Pasakė, 
kad nori pamokyti tave tikrojo rančos gyvenimo. Tu ap- 
sižliumbei, o paskui išsivėmei. Už tą istoriją Hemas vos 
nedavė Džekui į snukį. Nuo to laiko tu nebelaikei nei 
šuns, nei katės, — jis išsiėmė cigaretę, brūkštelėjo deg- 
tuką. — Po to, kai nugaišo tavo senasis šuo, taip ir ne- 
įsigijai naujo. 

— Teisybė. 

Ji prispaudė kelius prie krūtinės, mintimis pasinė- 
rusi į praeitį. 

— Visa tai sakau tau, kad suprastum — mano gys- 
lomis teka jo kraujas. Jam patikdavo vaidinti šeiminin- 
ką, patikdavo žaisti su žmonėmis. Ir tu mėgsti įsakinė- 
ti. Tau tai įgimta. 

Vila papurtė galvą ir silpnai sušnibždėjo: 

— Liaukis. 

— Na, imk, išgerk, — jis ištiesė jai gertuvę. — Ne- 
norėjau tavęs jaudinti. Tik reikia, kad viską teisingai 
suprastum, — jis meiliai paglostė jos galvą. — Mes abu- 
du patekom į keblią padėtį. 


Čarlis lėkė tolyn vingiuodamas tarp uolų. Jis nelo- 
jo, neurzgė, tik be garso bėgo pėdsakais. Kartkartėmis 
Benas įsiklausydavo — ar tolumoje negirdėti žmonių 
balsų, arklių žvengimo, šunų lojimo. 

Adamas turėtų aptikti pėdsakus, jis geresnis pėdse- 
kys už Beną. Tačiau tylu — vien įprasti nakties garsai. 

Antrą auskarą Benas rado ant akmens, pro kurio 
plyšius prasimušė lauko gėlės. Benas pabučiavo auska- 
rą ir taip pat paslėpė jį kišenėje. 

— Gudruolė, — sušnibždėjo jis. — Pakentėk dar 
truputėlį. 

Pasižiūrėjo į dangų. Debesys grūdosi vis arčiau mė- 
nulio, žvaigždės priblėso. “Lietau, palūkėk dar trupu- 
tėlį", — meldė Benas. 


Ji atsigėrė iš gertuvės, žvelgdama jam į akis, ir 
krūptelėjo, įžvelgusi jo žvilgsnyje nedirbtinę meilę. 

— Juk tu galėjai užmušti mane be jokio vargo. 
Anksčiau už visus kitus. 

— Aš negeidžiau tau blogo. Juk ir tau buvo nesal- 
du. Visada svajojau, jog ateis diena, kai rančoje šeimi- 
ninkausime dviese — tu ir aš. Aš net nebūčiau priešta- 
ravęs, kad būtum vyresnė. Tau tai gerai sekasi. O aš 
geriau susitvarkau, kai man pasako, ką turiu daryti. 

Jis atsilošė, gurkštelėjo iš gertuvės ir užsuko dang- 
telį. Laikas sustojo. Malonu sėdėti dviese su Vila po 
plačiu dangumi ir prisiminti. 

— Marinato žudyti nenorėjau. Nebuvau nusiteikęs 
prieš jį. Žinia, jis nuolat niurzgė, bambėjo, nervino, bet 
užmušiau jį netyčia. Tiesiog pasipainiojo po ranka. Ma- 
niau turįs daug laiko, 0 čia nei iš šio, nei iš to išdygo 
Marinatas. Supranti, ten išskrodžiau dar vieną jautuką 
ir norėjau palikti jį tiesiog vidury kelio, kad sukelčiau 
baimės visiems. Taip planavau. Ir dar, sąžiningai tau 
prisipažįstu, man tai ėmė patikti. 

— Ir tu papjovei vargšelį galviją? 

— Ką ten. Mėsa yra mėsa. Et, kad išgėrus dabar 
alučio. Šaunu būtų, ar ne? — jis atsiduso, pasivėdavo 
skrybėle įkaitusį veidą. — Vėsiau. Gal pagaliau ir pa- 
lis. Užsilaukėme lietučio. 

Vila pasižiūrėjo į dangų ir nusigando. Mėnuo be- 

veik pasislėpė už debesų. Pėdsekiai tamsoje nieko ne- 
galės įžiūrėti. Ji nepastebimai pajudino kojas ir pama- 
nė, jog reikėtų pamėginti. 

Džimas išsiblaškęs taukšėjo peiliu į batą. 

— Pats nesuprantu, kodėl man šovė į galvą nurėžti 
jam skalpą. Tai įvyko kažkaip savaime. Nelyg trofėjus. 
Žinai, nukabinėja gi sienas užmuštų žvėrių galvomis. 
Cia, miške, turiu visą dėžę trofėjų. Zinai, ten už trijų 
medvilnės medelių, kitapus tolimos pievos? 

— Taip, Žinau. 

Ją nesulaikomai traukė žvilgterėti į blykčiojančią 
peilio geležtę, bet to daryti negalima, ir Vila Žiūrėjo 
jam į akis. 

— O jautukus nudobiau, kad kaip reikiant pagąs- 
dinčiau miesčionėles. Maniau, dabar jau tikrai jos iš- 
bėgs, ir tada viskas baigta. Tačiau jos neišsilakstė, aš 
net ėmiau jas gerbti. Dar tada susimąsčiau, ar teisingai 
elgiuosi, bet pyktis jau itin mane užvaldė, — jis palin- 
gavo galvą tarsi stebėdamasis savo užsispyrimu. — Pas- 
kui pakeliui pakabinau tą mergiūkštę, pasinaudojau ja. 
Norėjau išbandyti su moterimi. 

Jis apsilaižė. Apskritai nederėtų šnekėtis su sesu- 
te apie tokius dalykus, bet argi ištversi? 

— Anksčiau niekada nežudydavau moterų. Nors tu- 
rėjau šiokių tokių minčių apie Šelę. Na, tą Zako žmoną. 

— O Viešpatie! 

— Ji tokia dailutė, švelnūs plaukai ir panašiai. Porą 
kartų važiavau į “Tris uolas“ lošti pokerio su tenykščiais 
vaikinais ir rimtai galvojau apie Šelę. Bet pasipainiojo ta 
bastūnė, ir aš apsiraminau. Pamečiau ją tiesiai į prieangį 
— težino Džekas Mersis, kas čia vyriausias. Nors to būta 
dar prieš jautukus, — svajingai tarė jis. — Taip, dar prieš 
tai. Mano galvoje viskas truputį maišosi. Bet po atsitiki- 
mo su Lile visa stojo į savo vietas. Ji mano sesuo, ir tatai 

supratau, kai Džei Kei taip blogai pasielgė su ja. Jeigu ne 
aš, Lilė būtų mirusi. Ar teisybę sakau? 

— Teisybę, — linktelėjo Vila baimindamasi, kad 
tuoj susivems. — Tu nė pirštu jos nepalietei. 

— Ką tu! Nebūčiau leidęs nukristi plaukui nuo jos 
galvos, — Džimui patiko jo paties sąmojis, ir jis suki- 
keno. — Ar supratai apie plauką? Smagumėlis, — bet 
tučtuojau jis paniuro, ir ši permaina iš tiesų gąsdino. — 
Aš myliu ją, Vil. Ir tave myliu. Ir Tesę. Kaip brolis. Ir aš 
pasirūpinsiu tavimi. Bet tu taip pat turi pasirūpinti ma- 
nimi. Siaip ar taip, mes vieno kraujo. 

— O kaipgi turėčiau pasirūpinti tavimi, Džimai? 

— Reikia sugalvoti. Kad viskas sklandžiai išeitų. 
Aš nugabensiu tave atgal, pasakysime visiems, kad kaž- 
kas tamsoje užpuolė tave, nuvilko į kalnus, 0 aš nusivi- 
jau. Labai skubėjau, tad nespėjau pasikviesti pagalbos. 
Tas tipas nusitempė tave į kalnus, bet pabūgęs, kad jį 
prisivysiu, pabėgo. Kad būtų įtikinamiau, porą kartų 
iššausiu į orą, — jis patapšnojo šautuvo buožę. — Pa- 
sakysime, jog tas bjaurybė pabėgo, o aš pargabensiu ta- 
ve namo. Kaip manai, patikės? 

— Gali patikėti. Aš pasakysiu, kad nemačiau jo vei- 
do, nes buvau be sąmonės. Tikriausiai man liks mėlynė 
nuo tavo smūgio. 

— Atleisk man. Bet, pati matau, taip net geriau 
išeina. Ir viskas bus kaip seniau. Praeis pora mėnesių, 
mes su tavimi rančoje liksime dviese. Tu padarysi ma- 
ne valdytoju, — Vila išsidavė, — jis kažką įžvelgė jos 
akyse ir suriko: — Tu meluoji! Aš netikiu tavimi! 

— Ne, tik apmąstau. 

Jo nuotaika kito taip sparčiai, taip nelauktai, kad 
Vila niekaip negalėjo prisitaikyti. 

— Reikia, kad visi patikėtų... 

— Ne, tu meluoji! — jis suklykė taip, kad per miš- 
ką nusirito duslus aidas. — Manai, jog aš visiškas kre- 

tinas? Nematau, ką tu galvoji? Aš grąžinsiu tave atgal, 
o tu viską jiems išpasakosi. Tu išduosi savo brolį. Ir vis 
dėl Hemo. 

Purtomas įniršio, jis pašoko ant kojų, vienoje ran- 
koje gniauždamas peilį, kitoje — šautuvą. 

— Aš gi paaiškinau! Tai nelaimingas atsitikimas! 
Nieko negalėjau padaryti. Ir dėl to tu mane išduosi? 
Dvėsena senis tau brangesnis už tikrą brolį? 

Vila suprato: jis nepaleis jos. Ir pabėgti ji negalės. 
Pasivys ją dviem šuoliais. Tad ji atsistojo, pasižiūrėjo 
jam į akis ir tarė: 

— Jis buvo vieno kraujo su manimi. Jis, o ne tu. 

Džimas metė šautuvą žemėn, sugriebė Vilą už apy- 
kaklės ir papurtė: 

— Ne, tai aš tavo kraujo, aš! Aš irgi Mersis! Toks 
pat, kaip ir tu. 

Ji pamatė, kaip blykstelėjęs peilis nubrėžė ore lan- 
ką, bet debesis uždengė mėnulį, ir blyksnis užgeso. 

— Tau teks užmušti mane, Džimai. O tada tau ga- 
las. Nepasislėpsi, nepabėgsi nuo gaudynių. Tave suseks. 
O jeigu pakliūsi į rankas Benui ar Adamui, aš tau ne- 
pavydžiu. 

— Kodėl nesiklausai manęs?! — užriko jis. — Vi- 
sa tai niekai. Aš noriu gauti savąją rančos dalį! 

Ji sugniaužė kumščius, pasižiūrėjo į beprotiškas jo 
akis ir iškošė: 

— Nieko tu negausi. 

Paskui surištomis rankomis iš visų jėgų stūmė jį į 
pilvą, apsisuko ir puolė bėgti. 

Džimas sugriebė ją už plaukų ir trūktelėjo taip, kad 
jai iš akių pažiro kibirkštys. Vila alkūne smogė jam į 
pilvą, bet Džimas jos nepaleido. Jai pakirto kojas ir bū- 
tų parkritusi, jeigu jis nebūtų laikęs už plaukų. 

— Nebijok, aš greitai padarysiu tai, — sušnibždė- 
jo jis. — Aš moku. 

— Mesk peilį. 

Iš tamsos žengė Benas, atstatęs revolverį. 

— Dar sujudėsi, ir suskaldysiu tau kiaušą. 

— Aš padarysiu dar ne vieną judesį, — suriko Dži- 

Džimas vėl pasikeitė. Tapo ramus ir šaltakraujiš- 
kas. Jautėsi sėdįs ant žirgo, rankose turėdamas visus 
kozirius. Moteris, už kurios pasislėpė, nustojo buvusi 
jo seserimi, ji virto gyvu skydu. 

— Tereikia man vos krustelėti, ir jai galas, — ta- 
rė jis. 

— Tau irgi. 

Džimas pašnairavo į šoną. Šautuvo jis nepasieks. Ta- 
da atsargiai žengė žingsnelį, tempdamas su savimi Vilą. 

— Tarkimės taip. Duok mums penkias minutes, 
paskui aš paleisiu ją. 

— Jis nepaleis manęs, — sušnibždėjo Vila, ir pei- 
lis lengvai čirkštelėjo per jos kaklą. — Jis nužudys ma- 
ne, — ramiai tęsė ji, žvelgdama Benui į akis. — Jei ne 
dabar, tai po kelių minučių. 

— Užsičiaupk, Vil, — Džimas dar kartą brūkšte- 
lėjo jai peiliu. — Nesikišk į vyrų kalbą. Gali pasiimti 
ją, Makinonai. Bet pirmiau padėk pistoletą ir pasitrauk 
atgal. Leisk man užsėsti ant arklio. Antraip ji mirs ta- 
vo akyse. Rinkis. 

Benas perkėlė žvilgsnį nuo jo veido į Vilos veidą. 
Danguje blykstelėjo Žaibas, išplėšęs iš tamsos visų tri- 
71ų siluetus. 

Vila vos vos linktelėjo, vildamasi, kad jis supras. 

— Vadinasi, toks pasirinkimas man? — pertraukė 
Benas ir nuspaudė gaiduką. 

Kulka smigo kaip tik ten, kur jis taikėsi, — kuo 
tiksliausiai į tarpuakį. Pačią paskutinę akimirką iššau- 
nant Beno ranka vos nesudrebėjo, ir mintyse jis puolė į 
paniką. Bet Vila liko sveika ir nesužeista. Ji net nesu- 

judėjo. Peilis žvangtelėjęs nukrito, o Vila vis Žiūrėjo į 
Beną. 

Paskui ji susverdėjo, dangus nusirito į šoną, 0 iš 
viršaus pradėjo kristi stambūs lietaus lašai. 

— Geras šūvis, — spėjo sušnibždėti Vila palinku- 
siam virš jos Benui, o paskui, neapsakomai palengvė- 
jus, ji apalpo. 

Kai atsipeikėjo, jos veidas buvo šlapias, sulytas, o 
prie jos klūpėjo Benas. 

— Paslydau, — paaiškino jis ir priglaudė ją prie 
krūtinės. — Aš supratau. 

Jo galvoje gaudė taip smarkiai, tarytum siūbuotų 
bažnyčios varpas. Vila žinojo, jog elgiasi bailiai, bet taip 
nenorėjo žiūrėti į lavoną, kad įsikniaubė veidu Benui į 
krūtinę. 

— Jis pasakė esąs mano brolis. Kad viską daręs 
dėl rančos, dėl mano tėvo, dėl... 

— Jis taip rėkė, kad aš puikiai girdėjau, — per- 
traukė ją Benas. Veltui mėgindamas pridengti ją nuo 
lietaus, užmaukšlino Vilai ant galvos skrybėlę. — Kvai- 
le, tu tiesiog prašeisi jo nugalabijama. Kol ropščiausi 
šlaitu, viską girdėjau. Vos nenudvėsiau iš baimės. 

— O ką turėjau daryti? — baimė suspaudė jos šir- 
dį. — Kaip Hemui? 

— Nežinau. 

Vila taip drebėjo, kad jis dar stipriau suspaudė ją. 

— Nežinau, mieloji. Kai išjojau, jis buvo gyvas. 

"Vadinasi, vilties dar yra. 

— Rankos, Benai. Baisiai skauda rankas. 

Pašėlusiai keikdamasis, jis išsitraukė peilį 1r perpjovė 
virvę. Pamatė įplėštą kraujuojančią odą ir aiktelėjo. 

— Ot, velnias! 

Adamas aptiko juos, kai Benas glaudė Vilą prie krū- 
tinės ir ritmiškai supo ją kaip kūdikį. O iš dangaus ne- 
nutrūkstamu srautu lijo. 

— Valgysi tiek, kiek bus liepta, — užriko Besė, pa- 
silenkusi prie lovos. 

— Ar duosi man bent penketą minučių ramy- 
bės? — gailiai sumurmėjo Hemas, mėgindamas at- 
stumti padėklą. 

— Neduosiu. O tai vėl iššoksi iš lovos. Jeigu tai pa- 
sikartos, atimsiu iš tavęs visus drabužius, gulėsi nuogas. 

— Aš ir taip šešias savaites prasivoliojau ligoninė- 
je. Jau daugiau nei savaitė, kai grįžau. Esu gyvas ir svei- 
kas, prisiekiu Viešpačiu! 

— Netark Viešpaties vardo be reikalo, Hemilto- 
nai. Daktaras pasakė: dvi savaitės visiškos ramybės. 
Vaikščioti vieną valandą du kartus per dieną, — ji atki- 
šo į priekį smakrą, pasižiūrėjo į jį iš viršaus. — Gal jau 
nepameni, kaip tavo storą odą subadė peiliu? Visas vir- 
tuvės grindis man krauju ištepliojai. 

— Visą laiką mali tą patį. 

— Aha, štai ir tu, — tarė Besė, žvilgterėjusi į įėju- 
sią Vilą. — Gerai. Pati aiškinkis su juo, o aš turiu be- 
galę savų darbų. 

— Ką, Hemai, pamažėle gadini jos gyvenimą? 

Suraukęs kaktą, žvilgsniu jis nulydėjo Besė. 

— Jeigu ji nepaliks manęs ramybėje, pasidarysiu iš 
paklodės virvę ir išlipsiu pro langą. 

— Ji nerimauja dėl tavęs. Kaip ir mes visi. 

Vila prisėdo ant lovos krašto, įdėmiai nužvelgė li- 
gonį. 

Jo veido oda pagražėjo, atrodo, ir svorio jis priaugo. 

— Neblogai atrodai. 

— Sveikas. Galiu jodinėti. 

Vila padėjo galvą jam ant krūtinės, ir Hemas pasi- 
muistęs paglostė ją. 

— Na, gana jau, Vil. Ko tu mane maigai? Aš gi ne 
pliušinis meškiukas. 

— Ne, tu panašesnis į grizlį. 

Ji nusišypsojo ir pabučiavo dygią jo barzdą. He- 
mas pasipiktinęs atsitraukė. 

— Pakanka susirgti, kai bematant tampi bobų 
grobiu. 

— Kitu metu tau nepasimeilinsi, — ji pasitraukė, 
paėmė jį už rankos. — Ar Tesė tave aplankė? 

— Taip, neseniai buvo. Sakė atėjusi atsisveikinti. 

Ir Tesė rypavo bei aikčiojo dėl jo. Kabinėjosi, bu- 
čiavo. Tiesą pasakius, jis pats vos neapsiverkė. 

— Nuobodu čia bus be jos ir madingų jos drabužių. 

— Taip, man jos irgi trūks. Neitas jau atvažiavo, 
nori nuvežti ją į oro uostą. Einu atsisveikinti. 

— O kaip tu? Sveika? 

— Viskas gerai. Dėkui tau ir Benui, likau gyva, — 
ji spūstelėjo jo ranką, pakilo, priėjo prie durų. 

— Klausyk, Hemai, — paklausė neatsigręždama, — 
jis iš tikrųjų buvo Džeko Mersio sūnus? Mano brolis? 

Jis galėjo atsakyti “ne", tada jai būtų lengviau. Bet 
Vila ne verksnė, ji neištiš. 

— Nežinau, Vil, — atsakė jai sąžiningai. — Kaip 
Dievą myliu, nežinau. 

Ji linktelėjo ir pamanė, kad dabar visą gyvenimą 
jai teks neštis ir šią naštą. Galbūt jis vis dėlto buvo jos 
brolis. 

Išėjusi į lauką, ji pamatė Lilę — toji liedama aša- 
ras kybojo Tesei ant kaklo. 

— Na, jau gana. Galima pamanyti, kad išvažiuoju 
misijoms į Afriką, — guodė ją Tesė, pati vos laikyda- 
masi. — Aš gi tik į Kaliforniją. Po poros mėnesių vėl 
atvažiuosiu, — ji paglostė sesers pilvą. — Noriu pasi- 
žiūrėti, kaip gims įpėdinis. 

— Aš baisiai tavęs ilgėsiuosi. 

— Aš rašysiu, skambinsiu, siųsiu faksus. Jūs nė ne- 
jusite, kad manęs nėra, — ji užsimerkė ir tvirtai apka- 

bino Lilę. — Prisižiūrėk save. Laimingai, Adamai, — 
iš pradžių ji paspaudė jam ranką, paskui apkabino. — 
Netrukus pasimatysime, Jeigu nuspręsiu pirkti arklį, 
man prireiks tavo patarimo. 

Adamas kažką šnibžtelėjo jai į ausį. 

— Ką tu pasakei? — nustebo ji. 

— Pasakiau: “Mano sesuo — mano širdyje", — iš- 
vertė jis ir pabučiavo ją į abu skruostus. 

— Aš paskambinsiu, — sušnirpščiojo Tesė, nusi- 
suko ir susidūrė su Bese. 

— Še, imk, — ta kyštelėjo jai krepšelį. — Iki uos- 
to važiuoti ilgai, o apetitu nesiskundi. 

— Dėkui. Nors man ne pro šalį ir papasninkauti. 
Čia pas tave priaugau penkis svarus. 

— Tau tai naudinga. Perduok linkėjimų mamai. 

— Būtinai. 

Besė atsiduso, paglostė jos skruostą: 

— Ir greičiau grįžk, vaikeli. 

— Gerai. 

Ašaros užtemdė jos akis. 

— Stai koks buvo mūsų nuotykis, — sumurmėjo ji 
žvelgdama į Vilą. 

— Tikrai. 

Vila, susikišusi rankas į kišenes, lipo laiptais žemyn. 

— Pamėginsiu, — Tesė nurijo oro baimindamasi, 
kad balsas virptelės. — Daugiau nebejįsivelk į jokias is- 
torijas. 

Vila kilstelėjo antakius: 

— Tai tinka ir tau. Juk gyvensi dideliame, negera- 
me mieste. 

— Tai mano miestas. Atsiųsiu tau atviruką — pa- 
matysi, kaip atrodo tikras gyvenimas. 

— Na, na, atsiųsk. 

— Ak, velnias... — ji patrypčiojo vietoje, paskui 
ryžtingai įkišo krepšelį Neitui ir puolė Vilai į glėbį. — 
Aš taip pasiilgsiu tavęs! 

— Ir aš, — Vila suspaudė ją, kiek pajėgė. — Skam- 
bink. 

— Taip taip, žinoma. O tu pažadėk man, kad nors 
retkarčiais dažysiesi lūpas, gerai? Ir būtinai naudok los- 
joną, kurį palikau. Antraip tavo rankos bus šiurkščios 
lyg Žnyplės. 

— Aš myliu tave. 

— Viešpatie, man metas, — pravirkusi balsu, Tesė 
įsėdo į džipą. — O tu eik, atsipalaiduok. Iškastruok 
jautį ar panašiai. 

— Taip, aš ką tik rengiausi, — Vila išsitraukė iš 
kišenės nosinaitę ir smarkiai nusišnypštė. — Sudie, 
Holivudo panele. 


Tesė manė jau visiškai nusiraminusi, kaip tik atėjo 
metas atiduoti bagažą. Raudojo valandą, visą kelią. Nei- 
tas elgėsi taktiškai, verkti netrukdė. 

— Tu nelydėk manęs iki durų, — paprašė ji, bet jo 
rankos nepaleido. 

— Nieko, palydėsiu. 

— Palaikysime ryšį. 

— Savaime aišku. 

— (Gal atvažiuosi savaitgaliui. Parodysiu tau įžy- 
mybių. 

— Gera mintis. 

Apskrita jai su Neitu nėra jokių rūpesčių. Viskas 
išėjo labai paprastai, be kančių. Metai pasibaigė, ji gavo 
ko norėjusi ir dabar grįžta į normalų savo gyvenimą. 

— Tu man pranešinėk, kas vyksta, — paprašė ji. — 
Mane domina bet kokie gandai apie Lilę ir Vilą. Labai 
jų išsiilgsiu. 

Ji apsižvalgė aplinkui. Visur šmižinėjo keleiviai, bet 
įprasto pakilumo, apimančio ją oro uoste, Tesė kažko- 
dėl nejaučia. 

— Nelauk, kol išskrisiu, — ji prisivertė Žvilgterėti 

į kantrias jo akis. — Manyk, kad mudu jau atsisveiki- 
nome. Nekamuokime vienas kito. 

— Ką jau čia besakysi, — jis uždėjo rankas ant jos 
pečių. — Aš myliu tave, Tese. Pirmą ir paskutinį kartą. 
Pasilik. Tekėk už manęs. 

— Neitai, aš... 

Ji norėjo pasakyti: “Ir aš tave myliu". Ne, taip ne- 
galima. 

— Turiu eiti. Pats Žinai. Privalau. Darbas, karjera. 
Čia aš buvau laikinai. Abu žinojome. 

— Viskas pasikeitė, — iš jos veido Neitas matė, ką 
šią valandėlę ji jaučia. — Tu nepajėgsi pasakyti, kad 
manęs nemyli. Norėtum, bet negali. Nusisuki, tyli. 

— Turiu važiuoti. Pavėluosiu į lėktuvą. 

Ji ištrūko, apsisuko ir nubėgo. 

Teisingai. Vienintelis teisingas sprendimas. Tesė 
pralėkė pro kontrolės postą, nubėgo tolyn tebejtikinė- 
dama save. Bet ką ji darytų Montanoje, rančoje? Tiek 
daug kūrybinių planų. Portatyvus kompiuteris bėgant 
daužėsi į šlaunį. Pirmiausia reikia rašyti naują scenari- 
jų. Antra — kurti romaną. Los Andželas — jos miestas. 

Stipriai nusikeikusi, Tesė sustojo, apsigręžė ir pa- 
sileido atgal stumdydama keleivius. 

— Neitai! 

Apačioje, po eskalatoriumi, pamatė pažįstamą 
skrybėlę ir nukūrė dar sparčiau. 

— Neitai, lūktelėk minutėlę! 

Dusdama sustojo prieš jį, griebėsi už širdies. 

— Aš-tavęs-nemyliu, — išbarškino žvelgdama jam 
į akis. — Ką, suvirškinai, gudročiau? Štai sumelavau, 
1r tiek. 

Juokdamasi puolė jam į glėbį. 

— Nė velnio! Rašyti galiu bet kur. 

Jis pabučiavo ją, oriai pasakė: 

— Stai ir gerai. Važiuojam namo. 

— O kaip su lagaminais? 

— Nuskris į Los Andželą ir sugrįš. 

Ji atsigręžė atgal mintimis atsisveikindama su sa- 
vo miestu. 

— Tu nustebai ne per daugiausia. 

— Visai nenustebau, — jis pakėlė ją ant rankų ir 
ėmė suktis. — Tu gi Žinai, aš kantrus. 


Vilą Benas surado prie dviejų rančos ribos. Ji vy- 
niojo vielą taisydama tvorą. Benas pamanė, kad metas 
to imtis ir jam. Nušoko žemėn, priėjo prie jos. 

— Padėti? 

— Pati susidorosiu. 

— Norėjau paklausti, kaip Hemas? 

— Vis burba, niurzga. Šiaip neblogai. 

— Na, ir puiku. Vis dėlto duokš, padėsiu. 

— Pati moku. 

— O aš vis vien padėsiu. 

Jis timptelėjo vielą į save. 

Ji atsitraukė, įsirėmė rankomis į šonus. 

— Ir taip tu visą laiką maišaisi po kojomis. Tai tą 
nori daryti, tai tą. Pakaks. 

— Kodėl? 

— Turi savo rančą. O aš kaip nors pati tvarkysiu 
savo reikalus. 

— Tau būtina visur kur tvarkytis pačiai, — nusi- 
skundė jis. 

— Testamento sąlygos įvykdytos. Daugiau man tu 
nebe prievaizdas. 

Jos akys nedraugiškai dėbčiojo į jį. 

— Tai tu manai, kad aš lankydavausi tik dėl testa- 
mento? 

— Nežinau. Kažkodėl tavo domėjimasis manimi 
aiškiai priblėso. 

— Kokia prasme? 

— Tokia. Per kelias paskutines savaites nedažnai 
svečiuodavaisi mano miegamajame. 

— Darbo daug. 

— O dabar man daug darbo. Taigi drožk iš čia. 

Jis plačiai prasižergė kaip nartus jautis. 

— Cia ne tik tavo, 0 ir mano riba. 

— Na, ir dėkui Dievui. Tikrink tvorą iš savo pusės. 

Juos skyrė viela. 

— Tu nori žinoti, kas man darosi? Gerai, pasakysiu. 

Jis išsiėmė iš kišenės du auksinius auskarus ir įdė- 
jo jai į delną. 

— Oi, aš visai pamiršau juos, — paniuro Vila. 

— Užtat aš nepamiršau. 

Pats nežinojo, kodėl iki šiol nešiojosi juos kišenė- 
je, juk jie primena tą baisią naktį, tamsą, baimę. Kaip 
ten būtų buvę, jeigu jis nebūtų suradęs jos? Tiksliau 
pasakius, jeigu ji nebūtų susivokusi pakeliui palikti šių 
ženklų. 

— Vadinasi, tu radai mano auskarus? — ji nerū- 
pestingai įsikišo juos į kišenę. 

— Taip, radau. Kopiau šlaitu aukštyn ir girdėjau, 
kaip jis rėkia ant tavęs. Paskui mačiau, kaip įrėmė peilį 
tau į gerklę. Per tavo odą tekėjo srovelė kraujo. 

Ji instinktyviai griebėsi už gerklės. Iki šiolei jai 
kartkartėmis rodydavosi, kad odą šaldo peilio ašmenys. 

— Visa tai buvo seniai. Nemėgstu to prisiminti. 

— O aš nuolat prisimenu. Matau žaibo blyksnį, ta- 
vo akis, 0 jose — suvokimą, ką aš tuojau padarysiu. 
Mačiau, jog tu manimi tiki. 

Jam iššovus, ji neužsimerkė. Benas labai gerai tai 
prisimena. 

— Aš iššoviau į Žmogų, kulka prašvilpė tik per ke- 
lis colius nuo tavo veido. Tai buvo baisu. 

— Apgailestauju, kad taip išėjo, — ji paglostė jo 

ranką, bet jis atšlijo. — Tau teko griebtis žmogžudys- 
tės gelbstint mane. Tikriausiai todėl mūsų santykiai 
pašlijo. 

— Ne čia esmė. O gal ir čia. Nežinau, — jis nusig- 
ręžė, pažvelgė į dangų. — Tai aš jutau ir anksčiau. 

— Gerai, supratau viską, — jis stovėjo nugara į ją 
ir, dėkui Dievui, nematė, kad ji užsimerkė bijodama 
pratrūkti rauda. — Aš tau dėkinga. Neapsunkinkime 
vienas kitam gyvenimo. 

— Neapsunkinkime? Švelniai pasakyta. 

Jis susikišo rankas į kišenes, pašnairavo į tvorą, 
nutįstančią už horizonto. 

— Tu painiojaisi man po kojomis visą gyvenimą, 
per tave vieni nemalonumai. 

— Aš — tau? Po kojomis? — įsižeidė Vila. — Tarp 
kitko, čia mano, 0 ne tavo žemė. 

— Tave aš pažįstu geriau už bet ką. Gerai žinau ir 
tavo trūkumus. Tų trūkumų tavyje daug. Esi užsispyru- 
si, vaidinga, ūmi. Turi smegenų, tačiau būdas toks, kad 
ir jos nepadeda. Bet Žinoti trūkumus — tik viena pusė 
darbo. | 

Vila spyrė jam, ir taip smarkiai, kad Benas atsimušė 
į savo arklį. Jis pakėlė nuo žemės skrybėlę, nupurtė ją. 

— Už tai galėčiau tau įkirsti, kaip pridera, bet bi- 
jau, kad susistumdymas nevirstų kuo kitu. 

— O tu pabandyk. 

— Taigi apie tai ir kalbu, — jis pagrasė pirštu. — 
Pasižiūrėk, kokia tavo veido išraiška. Dėl to viskas ir 
įvyko. 

— Kas įvyko? 

— Įsimylėjau tave, štai kas. 

Vila išmetė plaktuką, kuriuo ką tik rengėsi tvoti jam. 

— Kas kas? 

— Ką girdėjai. Žinau, kad tavo klausa kaip kalnų 

lūšies, — jis pasikrapštė smakrą, pasitaisė skrybėlę. — 
Matyt, tau teks už manęs tekėti. Kitos išeities nėra. O 
jau kiek galvojau ir galvojau. 

— Šit kaip? — ji pakėlė plaktuką, grėsmingai pa- 
stukseno juo į delną. — Vadinasi, galvojai? 

— Taip. 

Jis pašnairavo į plaktuką, šyptelėjo. Vargu bau ji 
panaudos šį įrankį. O jeigu paleis — suspės atšokti. 

— Jeigu būtų kokia išeitis, būtinai ją rasčiau, — 
jis atsargiai žengtelėjo atgal. — Iš pradžių maniau, kad 
tu trauki mane savo dygumu. Paskui, kai jau buvome 
drauge, nusprendžiau, jog mane vilioja tai, jog esi ne- 
nuspėjama — nežinai, kiek tai tęsis. 

— Kalbėk šitaip toliau — suskaldysiu tau makau- 
lę, — lediniu balsu ištarė ji. 

O jis tęsė: 

— Emiau apmąstyti, kodėl kitos moterys manęs taip 
neveikė. Kodėl pradedu ilgėtis tavęs praėjus penkioms 
minutėms nuo išsiskyrimo? Kai tau kas nors klostosi 
negerai, tiesiog kraustausi iš galvos. Tad štai ir priėjau 
prie išvados, jog kito kelio nėra — tik vesti. 

— Tau atrodo, jog šitaip reikia pasipiršti? 

— O ką? Galima pamanyti, jog tikiesi ko nors ge- 
resnio. Žiūrėk, kad dėl savo bjauraus charakterio ap- 
skritai neliktum senmergė. 

Jis laukė smūgio, todėl laiku atėmė iš jos plaktuką 
ir nusviedė jį tolėliau. 

— Nesumanyk atsisakyti, Vila. Aš tvirtai apgalvojau. 

— Nė už ką nesutiksiu, — ji susikryžiavo rankas 
ant krūtinės, — kol nepaprašysi, kaip pridera. 

Jis sunkiai atsikvėpė. Taip ir Žinojo, jog tuo baigsis. 

— Na, gerai, tebūnie kaip tu nori. Aš tave myliu. 
Noriu tave vesti. Negaliu gyventi be tavęs. Tinka? 

— Taip, šitaip geriau, — iš laimės jai vos neplyšo 
širdis. — O kur žiedas? 

— Žiedas? Vil, nejaugi tu manai, kad aš einu taisy- 
ti tvoros su žiedu kišenėje? — jis nusmaukė skrybėlę 
ant pakaušio. — Be to, tu gi nemūvi žiedų. 

— O šitą mūvėsiu. 

Jis prasižiojo prieštarauti, bet apsigalvojo ir nusi- 
šypsojo. 

— Tikrai? 

— Iš tiesų. Kad tave velniai, Benai, ko gi tiek ilgai 
trypčiojai? 

Ji peršoko per tvorą ir krito jam į glėbį. 

